ಫಟಾಫಟ್ ರೆಡಿಯಾಗುವ ಇನ್‌ಸ್ಟೆಂಟ್ ನೂಡಲ್ಸ್ ತುಂಬಾನೇ ಡೇಂಜರ್!
Wellness
|
Updated: Saturday, December 23, 2017, 11:12 [IST]
ಥಟ್ಟನೆ ತಯಾರಾಗುತ್ತದೆ ಎಂಬ ಒಂದೇ ಕಾರಣದಿಂದ ಇಂದು ನೂಡಲ್ಸ್ ಎಂಬ ಸಿದ್ಧ ಆಹಾರ ಎಲ್ಲ ವಯೋಮಾನದವರಿಗೆ ಇಷ್ಟವಾದ ಆಹಾರವಾಗಿದ್ದರೂ ಇದು ಅನಾರೋಗ್ಯಕರ ಆಹಾರವೇ ಆಗಿದೆ. ಕೆಲವರಂತೂ ಬೆಳಗ್ಗಿನ ಉಪಾಹಾರ, ಮಧ್ಯಾಹ್ನದ ಊಟ, ಸಂಜೆಯ ತಿಂಡಿ, ರಾತ್ರಿಯ ಊಟ ಎಲ್ಲಕ್ಕೂ ಈ ನೂಡಲ್ಸ್‌ಗಳನ್ನೇ ನೆಚ್ಚಿಕೊಂಡಿರುತ್ತಾರೆ. ಇದು ಅನಾರೋಗ್ಯಕರವೇಕೆ ಎಂಬ ಪ್ರಶ್ನೆಗೆ ಸರಳ ಉತ್ತರ ನೀಡಿದರೆ ಇದರಲ್ಲಿ ಹೆಚ್ಚಿನ ಪ್ರಮಾಣದ ಕಾರ್ಬೋಹೈಡ್ರೇಟುಗಳಿದ್ದು ಜೀರ್ಣಕ್ರಿಯೆಯಲ್ಲಿ ಸಕ್ಕರೆಯಾಗಿ ಪರಿವರ್ತನೆಯಾಗುತ್ತದೆ. ಇದನ್ನು ಬಳಸಿಕೊಳ್ಳಬೇಕಾದರೆ ಕಠಿಣ ವ್ಯಾಯಾಮ ಆಗತ್ಯ.
ಈ ವ್ಯಾಯಾಮವನ್ನೇನೂ ನಾವು ಮಾಡದೇ ಇರುವ ಕಾರಣ ಇವು ಸುಲಭವಾಗಿ ಕೊಬ್ಬಿನ ರೂಪದಲ್ಲಿ ದೇಹದಲ್ಲಿ ಸಂಗ್ರಹಗೊಳ್ಳುತ್ತವೆ. ಅಲ್ಲದೇ ಇದರಲ್ಲಿ ಪೋಷಕಾಂಶಗಳು ಅತಿ ಕಡಿಮೆಯಾಗಿದ್ದು ಇದನ್ನು ಪ್ರಮುಖ ಆಹಾರವನ್ನಾಗಿ ಸೇವಿಸಲು ಸಾಧ್ಯವೇ ಇಲ್ಲ! ಅಲ್ಲದೇ ದಿನದಲ್ಲಿ ಕೆಲವು ಬಾರಿಯಾದರೂ ಸೇವಿಸಿದರೆ ಇದರಿಂದ ದೇಹ ಪೋಷಕಾಂಶಗಳ ಕೊರತೆ ಎದುರಿಸುತ್ತದೆ ಹಾಗೂ ಇನ್ನೊಂದೆಡೆ ಅನಾರೋಗ್ಯಕರ ಕೊಬ್ಬು ಹೆಚ್ಚುವ ಮೂಲಕ ಸ್ಥೂಲಕಾಯ, ಅಧಿಕ ರಕ್ತದೊತ್ತಡ ಮೊದಲಾದ ಲಕ್ಷಣಗಳೂ ಕಾಣಿಸತೊಡಗುತ್ತವೆ. ಸಾಮಾನ್ಯವಾಗಿ ಈ ಸಿದ್ಧ ಆಹಾರಗಳನ್ನು ಹೆಚ್ಚು ಕಾಲ ಕೆಡದಂತೆ ರಕ್ಷಿಸಲು ಇವುಗಳಿಗೆ ಹಲವಾರು ಸಂರಕ್ಷಕಗಳನ್ನು ಸೇರಿಸಿ ಸಂಸ್ಕರಿಸಲಾಗುತ್ತದೆ.
ಈ ಸಂರಕ್ಷಕಗಳಲ್ಲಿ ಅತಿ ಹೆಚ್ಚಿನ ಸೋಡಿಯಂ ಲವಣವಿದೆ ಹಾಗೂ ಕೊಬ್ಬು ಹೆಚ್ಚಲು ನೆರವಾಗುತ್ತದೆ. ಅಲ್ಲದೇ ರುಚಿ ಹೆಚ್ಚಿಸಲು ಸೇರಿಸಲಾಗುವ ಕೆಲವಾರು ಲವಣಗಳು ಸಹಾ ಆರೋಗ್ಯವನ್ನು ಕೆಲವು ಬಗೆಯಲ್ಲಿ ಕೆಡಿಸುತ್ತವೆ. ಈ ನೂಡಲ್ಸ್ ಅಗ್ಗವೂ ಸುಲಭವಾಗಿ ಮತ್ತು ಕಡಿಮೆ ಸಮಯದಲ್ಲಿ ಸಿದ್ಧಗೊಳಿಸಲು ಸಾಧ್ಯವೆಂದು ಜನರು ಹೆಚ್ಚು ಇಷ್ಟಪಟ್ಟರೂ ಆರೋಗ್ಯದ ದೃಷ್ಟಿಯಿಂದ ಇದು ಸರ್ವಥಾ ಉತ್ತಮ ಆಯ್ಕೆಯಲ್ಲ. ಇದನ್ನು ಖಚಿತ ಪಡಿಸಲು ಇಲ್ಲಿವೆ ಹನ್ನೊಂದು ಕಾರಣಗಳು....
ಅತಿ ಕಡಿಮೆ ನಾರು
ಇದರಲ್ಲಿ ಅತಿ ಕಡಿಮೆ ಅಥವಾ ಇಲ್ಲವೇ ಇಲ್ಲವೆನ್ನುವಷ್ಟು ಕರಗದ ನಾರು ಇದೆ ಹಾಗೂ ಪ್ರೋಟೀನುಗಳು ಸಹಾ ಅತಿ ಕಡಿಮೆ ಇರುತ್ತದೆ. ಹೀಗೆ ಸಂಸ್ಕರಿಸಿದ ನೂಡಲ್ಸ್ ಗಳಲ್ಲಿ ಕೊಬ್ಬು ಹೆಚ್ಚಿದ್ದು ದೇಹದ ತೂಕ ಹೆಚ್ಚಲು ನೆರವಾಗುತ್ತದೆ. ನಾರು ಮತ್ತು ಪ್ರೋಟೀನ್ ಇಲ್ಲದೇ ಇರುವ ಕಾರಣ ಹೊಟ್ಟೆ ತುಂಬಿದರೂ ಪೋಷಕಾಂಶಗಳು ಬೇಕು ಎಂದು ಜೀರ್ಣಾಂಗಗಳು ಮೆದುಳಿಗೆ ಸೂಚನೆ ನೀಡುವ ಮೂಲಕ ಇವುಗಳನ್ನು ಸೇವಿಸಿದರೂ ಹಸಿವೆ ಕಡಿಮೆಯಾಗದೇ ಇನ್ನಷ್ಟು ತಿನ್ನಲು ಹಾಗೂ ತನ್ಮೂಲಕ ತೂಕ ಹೆಚ್ಚಳಕ್ಕೆ ಕಾರಣವಾಗುತ್ತದೆ.
ಸ್ಥೂಲಕಾಯದ ಲಕ್ಷಣ (Metabolic Syndrome) ಗಳಿಗೆ ಕಾರಣವಾಗುತ್ತದೆ
ಒಂದು ಅಧ್ಯಯನದಲ್ಲಿ ಕಂಡುಕೊಂಡಂತೆ ವಾರದಲ್ಲಿ ಎರಡು ಬಾರಿ ನೂಡಲ್ಸ್ ಸೇವಿಸಿದ ಮಹಿಳೆಯರಲ್ಲಿ ಸ್ಥೂಲಕಾಯ ಆವರಿಸುವ ಸಾಧ್ಯತೆ ಇತರರಿಗಿಂತ ಹೆಚ್ಚಿರುತ್ತದೆ. ಈ ಮಹಿಳೆಯರು ತಮ್ಮ ಸಾಂಪ್ರಾದಾಯಿಕ ಆಹಾರ ಸೇವಿಸಿದರೂ ಅಥವಾ ಬೇರೆ ಸಿದ್ಧ ಆಹಾರಗಳನ್ನು ಸೇವಿಸುತ್ತಾ ಬಂದಿದ್ದರೂ ನೂಡಲ್ಸ್ ಸೇವನೆಯಿಂದ ಸ್ಥೂಲಕಾಯ ಹೆಚ್ಚುವುದು ಖಚಿತವಾಗಿದೆ.
ಇದರಲ್ಲಿ ಮೈದಾ ಹೆಚ್ಚಾಗಿಯೇ ಇದೆ
ಮೈದಾ ಹಿಟ್ಟು ಎಂದರೆ ಗೋಧಿಯ ಹೊರಕವಚ ಹಾಗೂ ಬೇರು ಮೂಡುವ ಭಾಗವನ್ನು ನಿವಾರಿಸಿ ಕೇವಲ ಒಳಗಣ ಹಿಟ್ಟಿನ ಭಾಗವನ್ನು ಬೇರ್ಪಡಿಸಿದ ಆಹಾರವಾಗಿದೆ. ಈ ಕವಚದಲ್ಲಿ ಅಮೂಲ್ಯವಾದ ಕರಗದ ನಾರು ಇದ್ದು ಇವುಗಳಿಲ್ಲದೇ ಇರುವ ಮೈದಾ ಅತ್ಯಂತ ಅನಾರೋಗ್ಯಕರ ಆಹಾರವಾಗಿದೆ. ಅಲ್ಲದೇ ಮೈದಾ ಸಂಸ್ಕರಿಸುವಾಗ ಪೋಷಕಾಂಶಗಳೂ ನಷ್ಟಗೊಳ್ಳುವುದರಿಂದ ಇದು ರುಚಿಯಾಗಿದ್ದರೂ ಆರೋಗ್ಯಕರವಲ್ಲ. ಈ ಹಿಟ್ಟಿನಿಂದಲೇ ನೂಡಲ್ಸ್ ಗಳನ್ನೂ ತಯಾರಿಸುವ ಕಾರಣ ಹಾಗೂ ರುಚಿಗಾಗಿ ಕೆಲವಾರು ಪ್ರಬಲ ರಾಸಾಯನಿಕಗಳನ್ನು ಬಳಸುವ ಕಾರಣ ಈ ಆಹಾರ ರುಚಿಕರವಾಗಿದ್ದರೂ ಅಪೌಷ್ಟಿಕವಾದ ಆಹಾರವಾಗಿದೆ.
ನೂಡಲ್ಸ್‌ಗಳಲ್ಲಿದೆ ಕೆಟ್ಟ ಕೊಬ್ಬು
ಸಂಸ್ಕರಿಸಿದ ಆಹಾರಗಳ ಪಟ್ಟಿಯಲ್ಲಿ ಅತಿ ಅನಾರೋಗ್ಯಕರ ಆಹಾರವಾಗಿರುವ ನೂಡಲ್ಸ್ ಗಳಿಗೆ ಈ ಪಟ್ಟ ಪಡೆಯಲು ಪರ್ಯಾಪ್ತ ಕೊಬ್ಬಿನ ಆಮ್ಲ ಅಥವಾ ಟ್ರಾನ್ಸ್ ಫ್ಯಾಟ್‌ಗಳೇ ಕಾರಣ. ಇವುಗಳಲ್ಲಿ ಸಸ್ಯಜನ್ಯ ತೈಲ, ಸಕ್ಕರೆ, ಸಕ್ಕರೆಯ ಪಾಕ, ರುಚಿಕಾರಕ ಹಾಗೂ ಇನ್ನಿತರ ರಾಸಾಯನಿಕಗಳಿದ್ದು ಇವು ಆರೋಗ್ಯಕ್ಕೆ ಸರ್ವಥಾ ಒಳ್ಳೆಯದಲ್ಲ.
ಇದರಲ್ಲಿದೆ ಮೋನೋಸೋಡಿಯಂ ಗ್ಲುಟಮೇಟ್
ಎಂ ಎಸ್ ಜಿ ಅಥವಾ ಮೋನೋಸೋಡಿಯಂ ಗ್ಲುಟಮೇಟ್ ಎಂಬ ರುಚಿಕಾರಕ ಇದನ್ನು ತಯಾರಿಸುವ ಅಜಿನೋಮೋಟೋ ಎಂಬ ಸಂಸ್ಥೆಯ ಹೆಸರಿನಿಂದಲೇ ಹೆಚ್ಚು ಪ್ರಸಿದ್ಧವಾಗಿದೆ. ಇದರ ಸೇವನೆಯಿಂದ ರಕ್ತದೊತ್ತಡ ಹೆಚ್ಚುತ್ತದೆ,ಅಲ್ಲದೇ ತಲೆನೋವು, ವಾಕರಿಕೆ ಮೊದಲಾದ ತೊಂದರೆಗಳೂ ಎದುರಾಗಬಹುದು.
ಇದರ ಸೇವನೆಯಿಂದ ಪೌಷ್ಟಿಕ ಆಹಾರ ಸೇವಿಸದೇ ಹೋಗುತ್ತೇವೆ
ಇದರಲ್ಲಿ ಒಟ್ಟಾರೆ ಪೋಷಕಾಂಶಗಳ ಮಟ್ಟ ಅತ್ಯಂತ ಕಡಿಮೆ ಇರುತ್ತದೆ. ಆದರೆ ಕೇವಲ ರುಚಿಯಾಗಿರುವ ಕಾರಣದಿಂದ ಹೆಚ್ಚು ಹೆಚ್ಚು ನೂಡಲ್ಸ್ ತಿನ್ನುವ ಜನರು ನಿಜವಾದ ಪೌಷ್ಟಿಕ ಆಹಾರಸೇವನೆಯಿಂದ ಪಡೆಯಬೇಕಾಗಿದ್ದ ಪೋಷಕಾಂಶಗಳನ್ನು ಪಡೆಯದೇ ಹೋಗುತ್ತಾರೆ. ವಿಶೇಷವಾಗಿ ನಿತ್ಯದ ಅಗತ್ಯಗಳಿಗೆ ಬೇಕಾದ ವಿಟಮಿನ್ ಎ, ಸಿ, ಡಿ, ಕ್ಯಾಲ್ಸಿಯಂ, ಗಂಧಕ ಹಾಗೂ ಕಬ್ಬಿಣದ ಕೊರತೆಯನ್ನು ದೇಹ ಅನುಭವಿಸುತ್ತದೆ.
ನೂಡಲ್ಸ್ ನಲ್ಲಿದೆ ಅತಿ ಹೆಚ್ಚಿನ ಸೋಡಿಯಂ
ನೂಡಲ್ಸ್ ಗಳಲ್ಲಿ ಹೆಚ್ಚಿನ ಪ್ರಮಾಣದ ಸೋಡಿಯಂ ಇದ್ದು ವಿಶೇಷವಾಗಿ ಉಪ್ಪಿಗೆ ಸೂಕ್ಷ್ಮಸಂವೇದಿಯಾಗಿರುವ ವ್ಯಕ್ತಿಗಳಿಗೆ ಅತ್ಯಂತ ಕೆಟ್ಟ ಆಯ್ಕೆಯಾಗಿದೆ. ಉಳಿದವರಿಗೂ ಅತಿ ಹೆಚ್ಚಿನ ಸೋಡಿಯಂ ಸೇವನೆ ಒಳ್ಳೆಯದಲ್ಲ. ಏಕೆಂದರೆ ಹೆಚ್ಚಿನ ಸೋಡಿಯಂ ದೇಹದಲ್ಲಿದ್ದರೆ ಇದು ಹೃದಯದೊತ್ತಡವನ್ನು ಹೆಚ್ಚಿಸುತ್ತದೆ ಹಾಗೂ ಈ ಮೂಲಕ ಹೃದಯ ಸಂಬಂಧಿ ತೊಂದರೆಗಳನ್ನೂ ಹುಟ್ಟುಹಾಕುತ್ತದೆ.
ಪೋಷಕಾಂಶಗಳ ಹೀರಿಕೊಳ್ಳುವಿಕೆಯ ಕೊರತೆ
ನೂಡಲ್ಸ್ ಪ್ರೇಮಿಗಳು ಹೆಚ್ಚು ಹೆಚ್ಚಾಗಿ ನೂಡಲ್ಸ್ ಸೇವಿಸುತ್ತಿದ್ದಂತೆಯೇ ದೇಹ ಇತರ ಅಹಾರಗಳಿಂದಲೂ ಪೋಷಕಾಂಶಗಳನ್ನು ಹೀರಿಕೊಳ್ಳುವ ಕ್ಷಮತೆಯನ್ನು ಕಡಿಮೆಯಾಗಿಸುತ್ತಾ ಹೋಗುತ್ತದೆ. ನೂಡಲ್ಸ್ ಗಳನ್ನೇ ಮುಖ್ಯ ಆಹಾರವಾಗಿ ಸೇವಿಸಿದ ಮಕ್ಕಳು ಇತರ ಆಹಾರಗಳ ಪೋಷಕಾಂಶಗಳನ್ನು ಪಡೆದುಕೊಳ್ಳಲು ವಿಫಲರಾಗಿರುವುದನ್ನು ಸಂಶೋಧನೆಗಳು ಖಚಿತಪಡಿಸಿವೆ.
ಗರ್ಭಾಪಾತಕ್ಕೂ ಕಾರಣವಾಗಬಹುದು
ಗರ್ಭಿಣಿಯರಿಗೆ ಸಂಸ್ಕರಿತ ಯಾವುದೇ ಆಹಾರ ಒಳ್ಳೆಯದೇ ಅಲ್ಲ! ಅದರಲ್ಲೂ ನೂಡಲ್ಸ್ ಸರ್ವಥಾ ಬೇಡವೇ ಬೇಡ. ಒಂದು ವೇಳೆ ಗರ್ಭಿಣಿಯರಿಗೆ ನೂಡಲ್ಸ್ ಇಷ್ಟವಾದ ಆಹಾರವಾಗಿದ್ದರೂ ಈ ಸಮಯದಲ್ಲಿ ಇದನ್ನು ಬಿಟ್ಟು ಬಿಡುವುದೇ ಒಳ್ಳೆಯದು. ಏಕೆಂದರೆ ಇದರ ಸೇವನೆಯಿಂದ ಗರ್ಭಾಪಾತವಾಗುವ ಸಾಧ್ಯತೆ ಅಪಾರವಾಗಿ ಹೆಚ್ಚುತ್ತದೆ. ಅಲ್ಲದೇ ಇದರ ರಾಸಾಯನಿಕಗಳು ಗರ್ಭದಲ್ಲಿರುವ ಮಗುವಿನ ಬೆಳವಣಿಗೆಗೂ ಪ್ರತಿಕೂಲ ಪರಿಣಾಮ ಉಂಟುಮಾಡುತ್ತದೆ.
ಸ್ಥೂಲಕಾಯ
ಈ ಸಿದ್ಧ ಆಹಾರಗಳ ಸೇವನೆ ಸ್ಥೂಲಕಾಲಕ್ಕೆ ಮೂಲವಾಗಿದೆ. ಇದರಲ್ಲಿ ಹೆಚ್ಚಿನ ಪ್ರಮಾಣದಲ್ಲಿರುವ ಸೋಡಿಯಂ ದೇಹದಲ್ಲಿ ನೀರನ್ನು ಉಳಿಸಿಕೊಳ್ಳಲು ಕಾರಣವಾಗುತ್ತದೆ. ನಿತ್ಯವೂ ನೂಡಲ್ಸ್ ಸೇವಿಸುತ್ತಾ ಬಂದರೆ ತೂಕವೂ ಶೀಘ್ರವಾಗಿಯೇ ಏರುತ್ತದೆ.
ಇದರಲ್ಲಿದೆ ಪ್ರೋಪೈಲಿನ್ ಗ್ಲೈಕಾಲ್ (Propylene Glycol)
ಸಾಮಾನ್ಯವಾಗಿ ನೀರು ಬೆರೆಸಿ ಅಹಾರವಸ್ತುಗಳನ್ನು ಹಾಗೇ ಬಿಟ್ಟರೆ ಕೊಂಚ ಹೊತ್ತಿನ ಬಳಿಕ ಒಣಗಲು ತೊಡಗುತ್ತದೆ. ಆಹಾರದಲ್ಲಿರುವ ನೀರಿನಂಶ ಕಡಿಮೆಯಾಗುವುದೇ ಇದಕ್ಕೆ ಕಾರಣ. ಹೀಗೆ ಆಗದಿರಲು ನೀರನ್ನು ಒಣಗಳು ಬಿಡದ ಕಣಗಳನ್ನು (anti-freeze ingredient) ಸೇರಿಸಲಾಗುತ್ತದೆ. ಇದರಿಂದ ಸೂಡಲ್ಸ್ ನ ಶ್ಯಾವಿಗೆಗಳಿಂದ ನೀರಿನಂಶ ಬಹಳ ಕಾಲದವರೆಗೆ ನೀರಿನಂಶವನ್ನು ಬಿಟ್ಟುಕೊಡದೇ ಒಣಗದಿರಲು ನೆರವಾಗುತ್ತದೆ. ಪ್ರೋಪೈಲಿನ್ ಗ್ಲೈಕಾಲ್ ಇಂತಹ ಒಂದು ಪ್ರಬಲ ರಾಸಾಯನಿಕವಾಗಿದೆ. ಇದರ ಕೆಲಸ ಇಷ್ಟೇ ಆಗಿದ್ದರೆ ಒಳ್ಳೆಯದಿತ್ತು. ಆದರೆ ಇದು ನೂಡಲ್ಸ್ ಸೇವನೆಯ ಬಳಿಕ ಹೊಟ್ಟೆ ಸೇರಿದ ಬಳಿಕ ಉಂಡ ಮನೆಗೆ ದ್ರೋಹ ಬಗೆಯುವ ಕೆಲಸ ಮಾಡುತ್ತದೆ. ಹೃದಯ, ಮೂತ್ರಪಿಂಡ, ಯಕೃತ್ ಮೊದಲಾದ ಅಂಗಗಳ ಒಳಗಿನ ಭಾಗಗಳಲ್ಲಿ ಗೋಂದಿನಂತೆ ಅಂಟಿಕೊಂಡು ಈ ಪ್ರಮುಖ ಅಂಗಗಳ ಕ್ಷಮತೆಯನ್ನು ಉಡುಗಿಸುವುದು ಮಾತ್ರವಲ್ಲ, ರೋಗ ನಿರೋಧಕ ಶಕ್ತಿಯನ್ನೂ ಕುಂದಿಸುತ್ತದೆ. ಈ ಮಾಹಿತಿಗಳನ್ನು ಅರಿತ ಮೇಲಾದರೂ ನೂಡಲ್ಸ್ ಮೇಲಿನ ವ್ಯಾಮೋಹವನ್ನು ತ್ಯಜಿಸಿ ಆರೋಗ್ಯಕರ ಆಹಾರಗಳತ್ತ ತೋರುವಿರಲ್ಲ?


ಮರುಭೂಮಿಯಲ್ಲಿ ರೋರಿಂಗ್ ಸ್ಟಾರ್
Team Udayavani,  Jul 10, 2018, 5:20 PM IST
ಅ
ಅ
ಅ
ರೋರಿಂಗ್ ಸ್ಟಾರ್ ಶ್ರೀಮುರಳಿ ಅಭಿನಯದ “ಭರಾಟೆ’ ಚಿತ್ರದ ಫೋಟೋಶೂಟ್ ರಾಜಸ್ತಾನದ ಮರುಭೂಮಿಯ ಸುಡುಬಿಸಿಲಿನಲ್ಲಿ ಮಾಡಲಾಗುತ್ತಿದ್ದು, ಈ ಪ್ರದೇಶದಲ್ಲಿ ಫೋಟೋ ಶೂಟ್ ಮಾಡಲಾಗುತ್ತಿರುವ ಮೊದಲ ಕನ್ನಡ ಚಿತ್ರವಾಗಿದೆ. ಅಲ್ಲದೇ ಶ್ರೀಮುರಳಿಯವರಿಗೆ ಜೋಡಿಯಾಗಿ “ಕಿಸ್’ ಚಿತ್ರದಲ್ಲಿ ಅಭಿನಯಿಸುತ್ತಿರುವ ಶ್ರೀಲೀಲಾ ಅವರು ನಟಿಸುತ್ತಿದ್ದಾರೆ.
ಚಿತ್ರದ ಫೋಟೋ ಶೂಟ್ ಭುವನ್ ಗೌಡ ಮಾಡುತ್ತಿದ್ದು, ಚಿತ್ರ ತಂಡದ ಹಲವರು ಈಗಾಗಲೇ ರಾಜಸ್ತಾನದ ಮರುಭೂಮಿಗೆ ತೆರಳಿದ್ದಾರೆ. ಮತ್ತು ಚಿತ್ರದ ಫೋಟೋಗಳು ಸಿನಿಪ್ರಿಯರ ನಿರೀಕ್ಷೆಯನ್ನು ದುಪ್ಪಟ್ಟು ಮಾಡುತ್ತವೆ ಎಂಬುದು ಚಿತ್ರತಂಡದ ಮಾತು.
ಚಿತ್ರವನ್ನು ಬಹದ್ದೂರ್ ಮತ್ತು ಭರ್ಜರಿ ಚಿತ್ರಗಳ ಮೂಲಕ ಸ್ಯಾಂಡಲ್‍ವುಡ್ ನಲ್ಲಿ ಬಹುಬೇಡಿಕೆಯಲ್ಲಿರುವ ನಿರ್ದೇಶಕ ಚೇತನ್ ಕುಮಾರ್ ನಿರ್ದೇಶಿಸುತ್ತಿದ್ದು, ಸುಪ್ರೀತ್ ನಿರ್ಮಾಣ ಮಾಡುತ್ತಿದ್ದಾರೆ. ಇನ್ನು ರಾಜಸ್ತಾನದಲ್ಲಿ 20 ದಿನಗಳ ಶೂಟಿಂಗ್‍ಗೆ ಚಿತ್ರತಂಡ ಯೋಜನೆ ಹಾಕಿಕೊಂಡಿದ್ದು, ಇದರ ಪೂರ್ವಭಾವಿಯಾಗಿ ಹಲವು ತಂತ್ರಜ್ಞರು ರಾಜಸ್ತಾನವನ್ನು ಸೇರಿಕೊಂಡಿದ್ದಾರೆ.
ಇನ್ನೂ ವಿವಾಹವಾಗಿಲ್ಲವೇ? ಇಂದೇ ಕನ್ನಡ ಮ್ಯಾಟ್ರಿಮನಿಯಲ್ಲಿ ನೋಂದಾಯಿಸಿ - ನೋಂದಣಿ ಉಚಿತ!
Disclaimer:The views expressed in comments section published on Udayavani.com are those of comment writers alone. They do not represent the views or opinions of Udayavani.com, its staff or The Manipal Group, or any entity associated with The Manipal Group. Udayavani.com reserves rights to remove a comment or all the comments any time.
To report any comment you can email us at udayavani.response@manipalgroup.info . We will review the request and delete the comments.


ಏಲಕ್ಕಿ ನೀರು ಕುಡಿದಿದ್ದೀರಾ?
August 2, 2019
Facebook Twitter Google+ LinkedIn StumbleUpon Tumblr Pinterest Reddit VKontakte Odnoklassniki Pocket WhatsApp
ಅಡುಗೆಗೆ ಬಳಸುವ ಘಮಘಮಿಸುವ ಏಲಕ್ಕಿಯಿಂದ ಅಡುಗೆಯ ರುಚಿ ಹೆಚ್ಚಾಗುವುದು ಮಾತ್ರವಲ್ಲದೇ ಇದು ಉತ್ತಮ ಆರೋಗ್ಯಕ್ಕೂ ಸಹಕಾರಿ. ಪಲಾವ್ ನ ಜೊತೆಗೆ ಹೆಚ್ಚಿನ ಅನ್ನದಿಂದ ತಯಾರಿಸಿದ ತಿಂಡಿಗಳಿಗೆ ಏಲಕ್ಕಿ ಇದ್ದರೇನೇ ಚೆಂದ. ಏಲಕ್ಕಿ ನೀರು ಕುಡಿಯುವುದರಿಂದಲೂ ನಮ್ಮ ದೇಹಕ್ಕೆ ಸಾಕಷ್ಟು ಪ್ರಯೋಜನಗಳಿವೆ.
ಏಲಕ್ಕಿ ನೀರು ತಯಾರಿಸಲು ಕಷ್ಟವೇನಿಲ್ಲ. ಕುಡಿಯುವ ನೀರಿಗೆ ಏಲಕ್ಕಿ ಹಾಕಿ ಸ್ವಲ್ಪ ಹೊತ್ತು ಕುದಿಸಿದರೆ ಸಾಕು. ನಂತರ ಅದು ತಣಿದ ನಂತರ ಕುಡಿಯಿರಿ. ಏಲಕ್ಕಿ ನೀರು ಕುಡಿಯುವುದರಿಂದ ನಮ್ಮ ದೇಹಕ್ಕೂ ಸಾಕಷ್ಟು ಒಳ್ಳೆಯ ಪ್ರಯೋಜನಗಳಿವೆ.
ದಿನಂಪ್ರತಿ ಏಲಕ್ಕಿ ನೀರು ಕುಡಿಯುವುದರಿಂದ ನಮ್ಮ ದೇಹದಲ್ಲಿನ ಕಲ್ಮಶಗಳು ಹೊರ ಹೋಗುತ್ತದೆ. ಎಲ್ಲದಕ್ಕಿಂತಲೂ ಮುಖ್ಯವಾದ ವಿಚಾರವೆಂದರೆ ಏಲಕ್ಕಿ ನೀರು ಕುಡಿಯುವುದರಿಂದ ನಮ್ಮ ದೇಹದಲ್ಲಿನ ರೋಗ ನಿರೋಧಕ ಶಕ್ತಿ ಇಮ್ಮಡಿಯಾಗುತ್ತದೆ.
ಇದರಿಂದ ಆಗಾಗ ಬರುವ ಶೀತ, ವೈರಲ್ ಜ್ವರಗಳಿಂದ ನಮಗೆ ರಕ್ಷಣೆ ದೊರೆಯುತ್ತದೆ.
ಏಲಕ್ಕಿ ಕುದಿಸಿದ ನೀರನ್ನು ಕುಡಿಯುವ ಮೂಲಕ ಆಗಾಗ ಕಂಡುಬರುವ ವಾಕರಿಕೆ, ಹೊಟ್ಟೆಯಲ್ಲಿ ಆಮ್ಲೀಯತೆ, ಹೊಟ್ಟೆಯುಬ್ಬರಿಕೆ,  ಮಲಬದ್ಧತೆ ತೊಂದರೆಗಳಿಂದ ಆದಷ್ಟು ಬೇಗನೇ ಪರಿಹಾರ ಪಡೆಯಬಹುದು.
ಕೆಲವರಿಗೆ ಬಾಯಿ ಹುಣ್ಣು ಸಮಸ್ಯೆಯಿಂದ ಬಳಲುತ್ತಿರುತ್ತಾರೆ. ಒಂದರ ನಂತರ ಮತ್ತೊಂದರಂತೆ ಸಾಲು ಸಾಲು ಬಾಯಿಹುಣ್ಣು ಬರುತ್ತಲೇ ಇರುತ್ತದೆ. ಅಂತವರಿಗೆ ಏಲಕ್ಕಿ ನೀರು ಬೆಸ್ಟ್ ಮದ್ದು ಎಂದರೆ ತಪ್ಪಲ್ಲ. ಜೊತೆಗೆ ಗಂಟಲಿನಲ್ಲಿ ಆಗುವ ಕಿರಿಕಿರಿಯನ್ನು ಕೂಡಾ ಇದು ದೂರ ಮಾಡುತ್ತದೆ.
ಇದನ್ನು ಕುಡಿಯುವುದರಿಂದ ಸುಸ್ತು ಆಗುವುದಿಲ್ಲ. ಬದಲಿಗೆ ಇಡೀ ದಿನ ಉಲ್ಲಾಸದಿಂದ ಇರುವಂತೆ ಇದು ನೋಡಿಕೊಳ್ಳುತ್ತದೆ.  ಏಲಕ್ಕಿ ನೀರು ಕುಡಿಯುತ್ತಿದ್ದರೆ ಕೆಲವೇ ದಿನಗಳಲ್ಲಿ ನಿಮ್ಮ ತ್ವಚೆಯ ಕಾಂತಿ ಹೆಚ್ಚಾಗುತ್ತದೆ.


ಕೊಹ್ಲಿ ಜಾಹೀರಾತು ಶುಲ್ಕ ದಿನಕ್ಕೆ 5 ಕೋಟಿ ರುಪಾಯಿ!
Highlights
ಕೊಹ್ಲಿಯೊಂದಿಗೆ ಒಪ್ಪಂದ ಮಾಡಿಕೊಂಡಿರುವ ಎರಡು ವಿವಿಧ ಬ್ರ್ಯಾಂಡ್'ನ ಅಧಿಕಾರಿಗಳು ಶುಲ್ಕ ಹೆಚ್ಚಳವನ್ನು ಖಚಿತಪಡಿಸಿದ್ದು, ಈ ಬೆಳವಣಿಗೆಯಿಂದ ಕೊಹ್ಲಿ ಕೇವಲ ಮಾಜಿ ನಾಯಕ ಮಹೇಂದ್ರ ಸಿಂಗ್ ಧೋನಿಯನ್ನು ಮಾತ್ರವಲ್ಲ, ಬಾಲಿವುಡ್ ನಾಯಕರಾದ ಶಾರೂಕ್ ಖಾನ್ ಹಾಗೂ ಅಮೀರ್ ಖಾನ್ ಅವರನ್ನೂ ಹಿಂದಿಕ್ಕಿದ್ದಾರೆ.
ನವದೆಹಲಿ(ಮಾ.31): ಭಾರತ ತಂಡದ ನಾಯಕ ವಿರಾಟ್ ಕೊಹ್ಲಿ ತಮ್ಮ ಜಾಹೀರಾತು ಶುಲ್ಕವನ್ನು ದಿನವೊಂದಕ್ಕೆ ಐದು ಕೋಟಿ ರುಪಾಯಿಗೆ ಹೆಚ್ಚಿಸಿಕೊಂಡಿದ್ದು, ಈ ಮೂಲಕ ದೇಶದಲ್ಲೇ ಅತಿಹೆಚ್ಚು ಶುಲ್ಕ ಪಡೆಯುವ ಸೆಲೆಬ್ರಿಟಿ ಎನಿಸಿಕೊಂಡಿದ್ದಾರೆ.
ಇಲ್ಲಿವರೆಗೆ ಅವರ ಜಾಹೀರಾತು ಶುಲ್ಕ ದಿನಕ್ಕೆ ಎರಡೂವರೆಯಿಂದ ನಾಲ್ಕು ಕೋಟಿವರೆಗೂ ಇತ್ತು. ತಂಪು ಪಾನೀಯ ಸಂಸ್ಥೆ ಪೆಪ್ಸಿಕೋ ಜತೆಗಿನ ಒಪ್ಪಂದ ನವೀಕರಿಸುವ ಸಮಯ ಹತ್ತಿರವಾಗುತ್ತಿದ್ದಂತೆ ವಿರಾಟ್ ಈ ನಿರ್ಧಾರ ತಳೆದಿರುವುದು ಎಲ್ಲರನ್ನೂ ಅಚ್ಚರಿಗೊಳಿಸಿದೆ.
ಇನ್ನು ಕೊಹ್ಲಿಯೊಂದಿಗೆ ಒಪ್ಪಂದ ಮಾಡಿಕೊಂಡಿರುವ ಎರಡು ವಿವಿಧ ಬ್ರ್ಯಾಂಡ್'ನ ಅಧಿಕಾರಿಗಳು ಶುಲ್ಕ ಹೆಚ್ಚಳವನ್ನು ಖಚಿತಪಡಿಸಿದ್ದು, ಈ ಬೆಳವಣಿಗೆಯಿಂದ ಕೊಹ್ಲಿ ಕೇವಲ ಮಾಜಿ ನಾಯಕ ಮಹೇಂದ್ರ ಸಿಂಗ್ ಧೋನಿಯನ್ನು ಮಾತ್ರವಲ್ಲ, ಬಾಲಿವುಡ್ ನಾಯಕರಾದ ಶಾರೂಕ್ ಖಾನ್ ಹಾಗೂ ಅಮೀರ್ ಖಾನ್ ಅವರನ್ನೂ ಹಿಂದಿಕ್ಕಿದ್ದಾರೆ.
ಜರ್ಮನಿಯ ಕ್ರೀಡಾ ಉತ್ಪನ್ನ ಸಂಸ್ಥೆ ಪೂಮಾದೊಂದಿಗೆ ಕಳೆದ ತಿಂಗಳು 8 ವರ್ಷದ ಅವಧಿಗೆ 110 ಕೋಟಿ ರುಪಾಯಿ ಮೌಲ್ಯದ ಒಪ್ಪಂದಕ್ಕೆ ಸಹಿ ಹಾಕಿದ್ದ ವಿರಾಟ್, ಸದ್ಯ ಆಡಿ ಕಾರ್, ಎಂಆರ್'ಎಫ್ ಟೈಯರ್, ಟಿಸ್ಸಾಟ್ ಕೈಗಡಿಯಾರ ಸೇರಿದಂತೆ 18 ಸಂಸ್ಥೆಗಳಿಗೆ ರಾಯಭಾರಿಯಾಗಿದ್ದಾರೆ.
ಪ್ರತಿಷ್ಠಿತ ಡಫ್ಸ್ ಹಾಗೂ ಫೆಲ್ಪ್ಸ್ ಸಂಸ್ಥೆಯ ಸಮೀಕ್ಷೆಯ ವರದಿ ಪ್ರಕಾರ, 2016ರ ಅಕ್ಟೋಬರ್'ನಲ್ಲಿ ಕೊಹ್ಲಿಯ ಬ್ರ್ಯಾಂಡ್ ಮೌಲ್ಯ 92 ಮಿಲಿಯನ್ ಡಾಲರ್ (596 ಕೋಟಿ ರುಪಾಯಿ)ನಷ್ಟಿತ್ತು. ಸದ್ಯ ಅದು ಶೇಖಡ 30ರಷ್ಟು ಹೆಚ್ಚಾಗಿದೆ ಎಂದು ಅಂದಾಜಿಸಲಾಗಿದೆ.
ಭಾರತದ ಅಗ್ರ ನಾಲ್ವರು ಸೆಲೆಬ್ರಿಟಿಗಳ ಜಾಹೀರಾತು ಶುಲ್ಕ (ದಿನಕ್ಕೆ)
ವಿರಾಟ್ ಕೊಹ್ಲಿ        : 5 ಕೋಟಿ
ಶಾರೂಕ್ ಖಾನ್: 3.5 ಕೋಟಿ
ಎಂ.ಎಸ್.ಧೋನಿ : 3.35 ಕೋಟಿ
ಅಮೀರ್ ಖಾನ್ : 3.35 ಕೋಟಿ
ಪಿ.ವಿ.ಸಿಂಧು : 1.125 ಕೋಟಿ
Last Updated 11, Apr 2018, 12:56 PM IST


ಸೇಡಿಗಾಗಿ ಕಾದು ಕುಳಿತಿವೆ ಕಾಂಗರೂಗಳು..!: ಇಂದಿನ ಪಂದ್ಯಕ್ಕೆ ನಾಯಕನೇ ಟ್ರಂಪ್ ಕಾರ್ಡ್
Highlights
ಸದ್ಯ ಕಾಂಗರೂಗಳು ಸೇಡು ತೀರಿಸಿಕೊಳ್ಳಲು ಹೊಂಚು ಹಾಕುತ್ತಿವೆ. ಏಕದಿನ ಸರಣಿಯಲ್ಲಿ ಹೋದ ಅವಮಾನವನ್ನ ಇಂದಿನಿಂದ ಶುರುವಾಗೋ ಟಿ20 ಸರಣಿಯನ್ನ ಜಯಿಸಿ ಬಡ್ಡಿ ಸಮೇತವಾಗಿ ತೀರಿಸಲು ಸ್ಮಿತ್ ಪಡೆ ಫುಲ್ ಸಜ್ಜಾಗಿ ನಿಂತಿದೆ. ಆದ್ರೆ ಹಾಗಾಗಬಾರದು, ಟೀಂ ಇಂಡಿಯಾ ಇಂದು ಗೆಲ್ಲಲೇಬೇಕು. ಈ ಬಾರಿಯ ವೀಕೆಂಡ್ ಸಖತ್ತಾಗಿ ಇರಬೇಕಂದ್ರೆ ಹುಲಿಗಳ ರಾಜ, ಟೀಂ ಇಂಡಿಯಾ ನಾಯಕ ವಿರಾಟ್ ಕೊಹ್ಲಿ ಅಬ್ಬರಿಸಲೇಬೇಕು. ಇಂದು ಆತನ ಬ್ಯಾಟ್ ಘರ್ಜಿಸಿದ್ರೆ ಮಾತ್ರ ಇಂದು ಟೀಂ ಇಂಡಿಯಾಗೆ ಗೆಲ್ಲಲು ಸಾಧ್ಯ.
ಸದ್ಯ ಕಾಂಗರೂಗಳು ಸೇಡು ತೀರಿಸಿಕೊಳ್ಳಲು ಹೊಂಚು ಹಾಕುತ್ತಿವೆ. ಏಕದಿನ ಸರಣಿಯಲ್ಲಿ ಹೋದ ಅವಮಾನವನ್ನ ಇಂದಿನಿಂದ ಶುರುವಾಗೋ ಟಿ20 ಸರಣಿಯನ್ನ ಜಯಿಸಿ ಬಡ್ಡಿ ಸಮೇತವಾಗಿ ತೀರಿಸಲು ಸ್ಮಿತ್ ಪಡೆ ಫುಲ್ ಸಜ್ಜಾಗಿ ನಿಂತಿದೆ. ಆದ್ರೆ ಹಾಗಾಗಬಾರದು, ಟೀಂ ಇಂಡಿಯಾ ಇಂದು ಗೆಲ್ಲಲೇಬೇಕು. ಈ ಬಾರಿಯ ವೀಕೆಂಡ್ ಸಖತ್ತಾಗಿ ಇರಬೇಕಂದ್ರೆ ಹುಲಿಗಳ ರಾಜ, ಟೀಂ ಇಂಡಿಯಾ ನಾಯಕ ವಿರಾಟ್ ಕೊಹ್ಲಿ ಅಬ್ಬರಿಸಲೇಬೇಕು. ಇಂದು ಆತನ ಬ್ಯಾಟ್ ಘರ್ಜಿಸಿದ್ರೆ ಮಾತ್ರ ಇಂದು ಟೀಂ ಇಂಡಿಯಾಗೆ ಗೆಲ್ಲಲು ಸಾಧ್ಯ.
ಟಿ20 ಫಾರ್ಮಾಟ್'ನಲ್ಲಿ ಕೊಹ್ಲಿಯೇ ರಾಜ
ಸದ್ಯ ಟೀಂ ಇಂಡಿಯಾ ಮತ್ತು ಆಸ್ಟ್ರೇಲಿಯಾ ಪಡೆಯನ್ನ ನೋಡಿದ್ರೆ ಕೊಂಚ ಆಸೀಸ್ ಬಲಿಷ್ಠವಾಗಿ ಕಾಣ್ತಿದೆ. ಅಷ್ಟೇ ಅಲ್ಲ ಇಂದು ಟೀಂ ಇಂಡಿಯಾ ಸಂಪೂರ್ಣವಾಗಿ ನಂಬಿಕೊಂಡಿರೋದು ನಾಯಕನನ್ನ. ಕಾರಣ ಸದ್ಯ ಟಿ20 ಫಾರ್ಮೆಟ್ನಲ್ಲಿ ಕೊಹ್ಲಿಯೇ ಕಿಂಗ್. ಟಿ20 ಕ್ರಿಕೆಟ್'ನ ಆಳುತ್ತಿರುವುದೇ ವಿರಾಟ್ ಕೊಹ್ಲಿ. ಈತನ ಟಿ20 ರೆಕಾರ್ಡ್ ನೋಡಿದರೆ ಎಂತಹ ಬಲಿಷ್ಠ ತಂಡವಾದರೂ ಒಮ್ಮೆ ಬೆಚ್ಚಿಬೀಳುತ್ತೆ.
ವಿರಾಟ್ ಕೊಹ್ಲಿ ಟಿ20 ಪರ್ಫಾಮೆನ್ಸ್ ಹೀಗಿದೆ. ಒಟ್ಟು 50 ಟಿ20 ಪಂದ್ಯಗಳನ್ನಾಡಿರುವ ಕೊಹ್ಲಿ 1830 ರನ್ ಕಲೆಹಾಕಿದ್ದಾರೆ. 53.82ರ ಸರಾಸರಿಯಲ್ಲಿ ಬ್ಯಾಟ್ ಮಾಡಿದ್ದು ಬರೊಬ್ಬರಿ 136.16ರ ಸ್ಟ್ರೈಕ್ ರೇಟ್ ಅನ್ನ ಹೊಂದಿದ್ದಾರೆ. ಇದರಲ್ಲಿ 17 ಅರ್ಧಶತಕ ಕೂಡ ದಾಖಲಿಸಿದ್ದಾರೆ.
ಈ ರೆಕಾರ್ಡ್ ನೋಡ್ತಿದ್ರೇನೆ ಗೊತ್ತಾಗುತ್ತೆ ಕೊಹ್ಲಿ ಟಿ20ಯಲ್ಲೂ ಹೇಗೆಲ್ಲಾ ಅಬ್ಬರಿಸಿದ್ದಾರೆ ಅಂತ. ಆದ್ರೆ ಅವರ ಈ ರೆರ್ಕಾಡ್ ಈ ಪರಿ ಹೆಚ್ಚಾಗಲು ಕಾರಣ ಒನ್ಸ್ ಅಗೈನ್ ಕಾಂಗರೂಗಳೇ. ಹೌದು, ಕೊಹ್ಲಿ ಆಸ್ಟ್ರೇಲಿಯಾ ವಿರುದ್ಧ ಟಿ20 ಫಾರ್ಮೆಟ್ನಲ್ಲಿ ಅಬ್ಬರಿಸಿರುವಷ್ಟು ಇನ್ಯಾವ ತಂಡದ ವಿರುದ್ಧವೂ ಅಬ್ಬರಿಸಿಲ್ಲ.
ಆಸ್ಟ್ರೇಲಿಯಾ ವಿರುದ್ಧ 9 ಟಿ20 ಪಂದ್ಯಗಳನ್ನಾಡಿರುವ ಕೊಹ್ಲಿ 401 ರನ್ಗಳನ್ನ ಕಲೆಹಾಕಿದ್ದಾರೆ. 66.83ರ ಸರಾಸರಿ ಹೊಂದಿದ್ದರು 144.76ರ ಸ್ಟ್ರೈಕ್ ರೇಟ್ ಕಾಪಾಡಿಕೊಂಡಿದ್ದಾರೆ. ಇದರಲ್ಲಿ 4 ಅರ್ಧಶತಕ ಕೂಡ ದಾಖಲಿಸಿದ್ದಾರೆ.
ಈ ಅಂಕಿ ಅಂಶಗಳನ್ನ ನೋಡ್ತಿದ್ರೆ ಇಂದು ಸೇಡು ತೀರಿಸಿಕೊಳ್ಳೋ ಆಸೀಸ್'ಗಳ ಆಸೆಗೆ ಕೊಹ್ಲಿಯೇ ತಣ್ಣೀರು ಎರಚುವಂತೆ ಕಾಣ್ತಿದೆ. ಅಷ್ಟೇ ಅಲ್ಲ ಇಂದಿನ ಪಂದ್ಯದ ಟ್ರಂಪ್ ಕಾರ್ಡ್ ಕೂಡ ವಿರಾಟ್ ಕೊಹ್ಲಿಯೇ. ಸದ್ಯ ಟೀಂ ಇಂಡಿಯಾ ನಾಯಕ ರನ್ ಬರ ಎದುರಿಸುತ್ತಿದ್ದಾರೆ. ಟಿ20 ಕ್ರಿಕೆಟ್ನಲ್ಲಿ ಚೊಚ್ಚಲ ಶತಕ ಬೇರೆ ದಾಖಲಿಸಬೇಕಿದೆ. ಹೀಗಾಗಿ ಇಂದು ತಮ್ಮ ನೆಚ್ಚಿನ ಎದುರಾಳಿಗಳ ವಿರುದ್ಧ ಆರ್ಭಟಿಸೋದು ಖಚಿತ.
Last Updated 11, Apr 2018, 12:45 PM IST


ವಾರ್ತಾ ಭಾರತಿ Apr 02, 2017, 12:28 AM IST
ಮುಸಾಫಿರ್
‘ಟೇಕ್ ಆಫ್’ ಮಲಯಾಳಂ ಚಿತ್ರ ತಿಕ್ರಿತ್, ಇರಾಕ್‌ನ ಜರ್ಝರಿತ ಯುದ್ಧಭೂಮಿಯಲ್ಲಿ ಉಗ್ರರ ಕೈಯಾಳುಗಳಾಗಿ ಸಿಲುಕಿ, ಪಾರಾಗಿ ಬಂದ ಕೇರಳದ 46 ದಾದಿಯರ ನಿಜ ಕತೆಯನ್ನು ಆಧರಿಸಿದೆ.
2014ರಲ್ಲಿ ನಡೆದ ಈ ಘಟನೆಯ ಹಿಂದಿರುವ ರಾಜಕೀಯ, ಸಾಮಾಜಿಕ ಆಯಾಮಗಳನ್ನು ಜೊತೆ ಸೇರಿಸಿ ಒಂದು ಹೃದಯಸ್ಪರ್ಶಿ ಚಿತ್ರವನ್ನಾಗಿಸುವಲ್ಲಿ ಮಹೇಶ್ ನಾರಾಯಣನ್ ಸಂಪೂರ್ಣ ಯಶಸ್ವಿಯಾಗಿದ್ದಾರೆ. ಚಿತ್ರ ಎರಡು ನೆಲೆಗಳಲ್ಲಿ ನಮ್ಮನ್ನು ತಟ್ಟುತ್ತದೆ. ಒಂದೆಡೆ, ರೋಗಿಗಳನ್ನು ತಾಯಿಯಂತೆ ಪ್ರೀತಿಸುವ ದಾದಿಯರ ಬದುಕಿನ ಒಳ ಸಂಘರ್ಷಗಳನ್ನು ತೆರೆದಿಡುತ್ತದೆ. ಇನ್ನೊಂದೆಡೆ, ತಮ್ಮ ಕುಟುಂಬಕ್ಕಾಗಿ ಪ್ರಾಣವನ್ನೇ ಒತ್ತೆಯಿಟ್ಟು ಇರಾಕ್‌ನಂತಹ ದೇಶಗಳಿಗೆ ದುಡಿಯಲು ತೆರಳುವ ದಾದಿಯರು ಆ ನರಕಸದೃಶ ಪ್ರದೇಶಗಳಿಂದ ಪಾರಾಗಿ ಬರುವ ದಾರಿಯಲ್ಲ್ಲಿ ಎದುರಾಗುವ ರಾಜಕೀಯ ಬಿಕ್ಕಟ್ಟುಗಳನ್ನು ಸೂಕ್ಷ್ಮವಾಗಿ ಹೇಳುವ ಪ್ರಯತ್ನ ಮಾಡುತ್ತದೆ. ಒಂದು ಭಾವನಾತ್ಮಕ ಚಿತ್ರವನ್ನು ಕ್ಷಣಕ್ಷಣಕ್ಕೂ ಕುತೂಹಲಕರವಾಗಿ ಕಟ್ಟಿಕೊಡುವ ನಿರ್ದೇಶಕನೇ ಚಿತ್ರದ ನಿಜವಾದ ಹೀರೋ.
ದಾದಿ ಸಮೀರಾಳ ಪಾತ್ರವನ್ನು ನಿರ್ವಹಿಸಿರುವ ಪಾರ್ವತಿ ಚಿತ್ರದ ಉದ್ದಗಲಕ್ಕೂ ನಮ್ಮನ್ನು ಆವರಿಸಿಕೊಳ್ಳುತ್ತಾರೆ. ಚಿತ್ರದ ಕೇಂದ್ರ ಬಿಂದುವೇ ಸಮೀರ. ಆಕೆಯ ಮೂಲಕ ದಾದಿಯ ನೋವುಗಳನ್ನು ಪರಿಣಾಮಕಾರಿಯಾಗಿ, ಹೃದಯಮುಟ್ಟುವಂತೆ ಕಟ್ಟಿಕೊಡುವಲ್ಲಿ ಚಿತ್ರಕತೆ ಯಶಸ್ವಿಯಾಗಿದೆ. ತನ್ನ ತಂದೆ, ತಾಯಿ, ತಂಗಿಯರನ್ನು ಸಾಕುವ ಹೊಣೆಗಾರಿಕೆಯನ್ನು ಹೊತ್ತುಕೊಂಡಿರುವ ಪತಿಯಿಂದ ವಿಚ್ಛೇದನಗೊಂಡಿರುವ ಸಮೀರಳ ಬದುಕು ಬಹುತೇಕ ದಾದಿಯರದ್ದೂ ಕೂಡ. ವಿಚ್ಛೇದಿತ ಗಂಡನ ಜೊತೆಗಿರುವ ತನ್ನ ಮಗನನ್ನು ನೆನೆದು, ತಂದೆ ತಾಯಿಗಳ ಜೊತೆಗೆ ಬದುಕು ದೂಡುತ್ತಿರುವ ಸಮೀರಳಿಗೆ ನಿದ್ದೆ ಹತ್ತಬೇಕಾದರೆ ನಿದ್ದೆಗುಳಿಗೆ ತೆಗೆದುಕೊಳ್ಳಲೇಬೇಕು.
ಇಂತಹದೇ ಸಂಕಟ, ಒಳಬೇಗುದಿಗಳನ್ನು ಹೊತ್ತ ದಾದಿಯರ ತಂಡವೊಂದು ತಮ್ಮ ಬಡತನ, ಅಸಹಾಯಕತೆ, ಹತಾಶೆ ಇವೆಲ್ಲದಕ್ಕೂ ದೂರದ ಇರಾಕ್‌ನಲ್ಲಿ ಪರಿಹಾರವನ್ನು ಕಾಣುತ್ತಾರೆ. ವಿಚ್ಛೇದಿತ ಸಮೀರಳನ್ನು ಪ್ರೀತಿಸುತ್ತಿರುವ ಒಂದೇ ಕಾರಣಕ್ಕಾಗಿ ಆಕೆಯ ಜೊತೆಗೆ ಇರಾಕ್‌ಗೆ ಹೊರಡುವ ತೀರ್ಮಾನಕ್ಕೆ ಬರುತ್ತಾನೆ ಶಾಹಿದ್(ಕುಂಜಾಕೋ ಬೋಬನ್). ಒಬ್ಬಂಟಿಯಾಗಿ ಇರಾಕ್‌ಗೆ ತೆರಳಲು ಆಕೆಯ ಕುಟುಂಬ ಸಮೀರಳಿಗೆ ಅವಕಾಶ ನೀಡದೆ ಇದ್ದ ಕಾರಣಕ್ಕಾಗಿ, ಅವಸರವಸರವಾಗಿ ಶಾಹಿದ್‌ನ ಜೊತೆಗೆ ವಿವಾಹವಾಗುತ್ತಾಳೆ. ಇರಾಕ್‌ನ ವಿಮಾನ ಹತ್ತುವ ಹೊತ್ತಿಗೆ ಸಮೀರ ಗರ್ಭಿಣಿ. ಇರಾಕ್‌ನ ಅಪರಿಚಿತ ನಗರಗಳಲ್ಲಿ ಸ್ಫೋಟಿಸುವ ಬಾಂಬುಗಳು, ಗುಂಡಿನ ದಾಳಿಗಳು, ಅಪರಿಚಿತ ಆದೇಶಗಳು ಇವೆಲ್ಲವುಗಳ ನಡುವೆ ಅಷ್ಟೂ ದಾದಿಯರು ತಮ್ಮ ಬದುಕಿನ ನೆಮ್ಮದಿಯನ್ನು ಹುಡುಕಲು ಪ್ರಯತ್ನಿಸುತ್ತಾರೆ. ಊರಲ್ಲಿರುವ ತಮ್ಮ ತಂದೆತಾಯಿ, ಕುಟುಂಬದ ಸಂತೋಷಗಳನ್ನು ಅಲ್ಲಿ ಅರಸುತ್ತಿರುತ್ತಾರೆ.
ಇದೇ ಸಂದರ್ಭದಲ್ಲಿ ಸಮೀರಳಿಗೆ ಇನ್ನೊಂದು ಸವಾಲು ಎದುರಾಗುತ್ತದೆ. ವಿಚ್ಛೇದಿತ ಪತಿ ಆಕೆಯ ಮಗುವನ್ನು ಅವಳ ಬಳಿಗೆ ತಂದು ಒಪ್ಪಿಸುತ್ತಾನೆ. ಸಮೀರಳಿಗೆ ಎರಡೆರಡು ಜವಾಬ್ದಾರಿಗಳು. ಒಂದೆಡೆ ಗರ್ಭದೊಳಗಿರುವ ಮಗು. ಮಗದೊಂದೆಡೆ ತನ್ನೆಡೆಗೆ ದುತ್ತನೆ ಬಂದಿಳಿದಿರುವ ಇನ್ನೊಬ್ಬ ಮಗ ಇಬ್ರು. ಅವನಿಗೆ ತಾನು ಇನ್ನೊಂದು ಮದುವೆಯಾಗಿರುವುದು ಗೊತ್ತಿಲ್ಲ. ಜೊತೆಗೆ ತಾನು ಗರ್ಭಿಣಿಯೆನ್ನುವುದನ್ನು ಅವನಿಂದ ಮುಚ್ಚಿಡಬೇಕಾದ ಸ್ಥಿತಿ. ಇದೇ ಸಂದರ್ಭದಲ್ಲಿ ಶಾಹಿದ್‌ನನ್ನು ಇಬ್ರು ದ್ವೇಷಿಸುತ್ತಾನೆ. ಅವನಿಂದ ಪಾರಾಗುವುದಕ್ಕಾಗಿಯೇ ಶಾಹಿದ್ ಪತ್ನಿಯನ್ನು ತೊರೆದು ತಾತ್ಕಾಲಿಕವಾಗಿ ಉಗ್ರವಾದಿಗಳ ನೆಲೆಯಾಗಿರುವ ಮೊಸುಲ್‌ಗೆ ವೈದ್ಯಕೀಯ ತಂಡದ ಜೊತೆಗೆ ಹೊರಡುತ್ತಾನೆ. ಅಲ್ಲಿ ಆತ ಉಗ್ರರ ಬಂದಿಯಾಗುತ್ತಾನೆ.
ಈ ಹೊತ್ತಿನಲ್ಲೇ ಐಸಿಸ್ ಉಗ್ರರು ತಿಕ್ರಿತ್ ನಗರವನ್ನು ವಶಪಡಿಸಿಕೊಳ್ಳುತ್ತಾರೆ. ಇವರಿರುವ ಆಸ್ಪತ್ರೆ ಉಗ್ರರ ಕೈವಶವಾಗುತ್ತದೆ. ಅಲ್ಲಿಂದ ಪಾರಾಗಿ ತೆರಳುವುದಾದರೂ ಎಲ್ಲಿಗೆ? ದಾದಿಯೊಬ್ಬಳು ಹೇಳುತ್ತಾಳೆ ‘‘ನಾನು ಸಂಬಳ ಸಿಗದೆ ವಾಪಸ್ ಭಾರತಕ್ಕೆ ಹೋಗುವ ಪ್ರಶ್ನೆಯೇ ಇಲ್ಲ. ಹಣ ಇಲ್ಲದೆ ಬರಬೇಡ ಎಂದಿದ್ದಾರೆ ತಂದೆ’’ ತಲೆಯ ಮೇಲೆ ಬಾಂಬುಗಳು ಸುರಿಯುತ್ತಿದ್ದರೂ ಆಕೆ ಊರಿಗೆ ಮರಳಲು ಹಿಂಜರಿಯುತ್ತಿದ್ದಾಳೆ. ಇರಾಕ್‌ನ ಯುದ್ಧಭೂಮಿಯಲ್ಲಿ ಸೆರೆ ಸಿಕ್ಕಿರುವ ಪ್ರತೀ ದಾದಿಯ ಮನದೊಳಗೂ ಒಂದೊಂದು ರಣರಂಗ. ಈ ಹೊರಗಿನ ರಣರಂಗದಿಂದ ಪಾರಾಗಿ ಮತ್ತೆ ಊರಿಗೆ ಮರಳಿ ಅಲ್ಲಿನ ನರಕದ ಜೊತೆಗೆ ಮುಖಾಮುಖಿಯಾಗಬೇಕಾದ ಭೀತಿ. ಒಂದು ರೀತಿಯಲ್ಲಿ ಅತ್ತ ಧರಿ, ಇತ್ತ ಪುಲಿ. ಈ ಸಂದರ್ಭದಲ್ಲಿ ಇಡೀ ಸನ್ನಿವೇಶವನ್ನು ಸಮೀರ ಕೈಗೆತ್ತಿಕೊಂಡು ನಿಭಾಯಿಸುವ ರೀತಿ, ಚಿತ್ರದ ಘನತೆಯನ್ನು ಮೇಲೆತ್ತುತ್ತದೆ.
ಒಂದೆಡೆ ಕಳೆದು ಹೋಗಿರುವ ತನ್ನ ಪತಿಯನ್ನು ಹುಡುಕಬೇಕು, ಮಗದೊಂದೆಡೆ ಹೊಟ್ಟೆಯಲ್ಲಿರುವ ಮಗುವನ್ನು ಉಳಿಸಿಕೊಳ್ಳಬೇಕು, ಜೊತೆಗಿರುವ ಮಗನನ್ನು ಸಂಬಾಳಿಸಬೇಕು. ಇವೆಲ್ಲದರ ನಡುವೆ ಉಗ್ರರ ನಡುವಿನಿಂದ ಪಾರಾಗಿ ಸುರಕ್ಷಿತ ದಡ ಸೇರಬೇಕು. ಕತೆ ಬೆಳೆದಂತೆಯೇ ಸಮೀರನ ವ್ಯಕ್ತಿತ್ವವೂ ನಮ್ಮಿಳಗೆ ಬೆಳೆಯ ತೊಡಗುತ್ತದೆ. ಕತೆಗೆ ತಿರುವು ಸಿಗುವುದು ಭಾರತೀಯ ರಾಯಭಾರಿ ಮನೋಜ್‌ಕುಮಾರ್ (ಫಹದ್ ಫಾಝಿಲ್) ಪ್ರವೇಶದ ಮೂಲಕ. ಸಮೀರ ಮತ್ತು ಆತನ ಮುಖಾಮುಖಿ ಚಿತ್ರಕ್ಕೆ ತೀವ್ರತೆಯನ್ನು ಕೊಡುತ್ತದೆ. ಒಂದು ರೀತಿಯ ಹತಾಶೆಯಲ್ಲಿದ್ದ ಮನೋಜ್ ಕುಮಾರ್‌ಗೆ ಸಮೀರಳ ವ್ಯಕ್ತಿತ್ವ, ದಿಗ್ಬಂಧನಕ್ಕೊಳಗಾಗಿದ್ದ ದಾದಿಗಳ ರಕ್ಷಣೆಗೆ ಕಾರ್ಯೋನ್ಮುಖನಾಗುವಂತೆ ಮಾಡುತ್ತದೆ. ದಾದಿಯರ ರಕ್ಷಣೆಗಾಗಿ ಮನೋಜ್ ಹೆಣೆಯುವ ತಂತ್ರ, ಈ ಸಂದರ್ಭದಲ್ಲಿ ಎದುರಾಗುವ ರಾಜಕೀಯ ಬಿಕ್ಕಟ್ಟು ಇವೆಲ್ಲವನ್ನೂ ಅತ್ಯಂತ ಪರಿಣಾಮಕಾರಿಯಾಗಿ ಕಟ್ಟಿ ಕೊಡುತ್ತಾರೆ ನಿರ್ದೇಶಕರು. ಅಂತಿಮವಾಗಿ ಸಮೀರ ದಾದಿಯರ ರಕ್ಷಣೆಯಲ್ಲೂ, ತನ್ನ ಪತಿಯ ರಕ್ಷಣೆಯಲ್ಲೂ ಯಶಸ್ವಿಯಾಗುತ್ತಾಳೆ.
 ಬರೇ ಒಂದು ಸಾಕ್ಷ ಚಿತ್ರವಾಗಿ ಮುಗಿದು ಬಿಡಬಹುದಾಗಿದ್ದ ಕತೆಯನ್ನು, ಥ್ರಿಲ್ಲರ್ ಕತೆಯಾಗಿ ಪರಿವರ್ತಿಸಿದ ಹೆಗ್ಗಳಿಕೆ ಚಿತ್ರಕತೆಯನ್ನು ರೂಪಿಸಿದ ಮಹೇಶ್ ಮತ್ತು ಪಿವಿ ಶಾಜಿಕುಮಾರ್ ಅವರಿಗೆ ಸಲ್ಲಬೇಕು. ಶಾನ್ ರೆಹಮಾನ್, ಗೋಪಿ ಸುಂದರ್ ಅವರ ಸಂಗೀತ ಚಿತ್ರದ ಲಯಕ್ಕೆ ಪೂರಕವಾಗಿದೆ.
ವಿಚ್ಛೇದಿತ ಪತಿಯ ಪಾತ್ರಕ್ಕೆ ಆಸಿಫ್ ಅಲಿ ನ್ಯಾಯ ನೀಡಿದ್ದಾರೆ. ಚಿತ್ರದ ಕೊನೆಯಲ್ಲಿ ನಮ್ಮಲ್ಲಿ ಉಳಿದುಕೊಳ್ಳುವುದು ನಟಿ ಪಾರ್ವತಿ, ಯಶಸ್ವಿಯಾಗಿ ಕಟ್ಟಿಕೊಟ್ಟ ಸಮೀರಳ ವ್ಯಕ್ತಿತ್ವ. ಮಗಳಾಗಿ, ಪತಿಯಾಗಿ, ತಾಯಿಯಾಗಿ, ಗೆಳತಿಯಾಗಿ ಆಕೆ ನಿಭಾಯಿಸುವ ಹೊಣೆಗಾರಿಕೆ ಬಹು ಸಮಯ ನಮ್ಮನ್ನು ಕಾಡುತ್ತದೆ.
ರೇಟಿಂಗ್ - ****

‘ವಾರ್ತಾ ಭಾರತಿ’ ನಿಮಗೆ ಆಪ್ತವೇ ? ಇದರ ಸುದ್ದಿಗಳು ಮತ್ತು ವಿಚಾರಗಳು ಎಲ್ಲರಿಗೆ ಉಚಿತವಾಗಿ ತಲುಪುತ್ತಿರಬೇಕೇ?


ಸವಿದು ನೋಡಿ ‘ಸಂಪಿಗೆ’ ಸ್ವೀಟ್
  24-05-2019 5:44AM IST    /     No Comments    /     Posted In: Featured News , Recipies
ಸಂಪಿಗೆ ಅಂದ್ರೆ ಎಲ್ಲರೂ ಹೂವಿನ ಬಗ್ಗೆ ಹೇಳ್ತಾರೆ. ಆದ್ರೆ ನಾವು ಹೇಳ್ತಿರೋದು ಸ್ವೀಟ್ ಬಗ್ಗೆ. ಫಟಾಫಟ್ ಅಂತಾ 10 ನಿಮಿಷದಲ್ಲೇ ತಯಾರಾಗೋ ಈ ಸ್ವೀಟ್ ತಿನ್ನಲು ಸಿಹಿ, ನೋಡಲು ಖುಷಿಯಾಗುತ್ತೆ.
 ಸಂಪಿಗೆ ಸ್ವೀಟ್ ಮಾಡಲು ಬೇಕಾಗುವ ಪದಾರ್ಥಗಳು
ಮೈದಾ ಹಿಟ್ಟು : 1/4 ಕೆ.ಜಿ
ಸಕ್ಕರೆ : ಒಂದು ಬಟ್ಟಲು
ಏಲಕ್ಕಿ : 3 ರಿಂದ 4
ಮಾಡುವ ವಿಧಾನ :
ಮೈದಾಹಿಟ್ಟಿಗೆ ಚಿಟಿಕೆ ಉಪ್ಪು ಸೇರಿಸಿ ಚಪಾತಿ ಹದಕ್ಕೆ ಕಲಸಿ 10 ನಿಮಿಷ ಮುಚ್ಚಿಡಿ. ನಂತರ ಸಕ್ಕರೆಗೆ ಮೂರ್ನಾಲ್ಕು ಏಲಕ್ಕಿ ಸೇರಿಸಿ ಮಿಕ್ಸಿ ಮಾಡಿಕೊಳ್ಳಿ. ಇದಾದ ಬಳಿಕ ಕಲಸಿದ ಮೈದಾಹಿಟ್ಟನ್ನು ಪೂರಿ ಆಕಾರದಲ್ಲಿ ಚಿಕ್ಕದಾಗಿ ಮತ್ತು ತೆಳುವಾಗಿ ಲಟ್ಟಿಸಿಕೊಳ್ಳಬೇಕು.
ನಂತರ ಚಾಕುವಿನಲ್ಲಿ ಉದ್ದುದ್ದ ಕತ್ತರಿಸಿ ರೋಲ್ ಮಾಡಿ, ಬಾಣಲೆಯಲ್ಲಿ ಕಾದಿದ್ದ ಎಣ್ಣೆಯಲ್ಲಿ ಹಾಕಿ ಕರಿಯಬೇಕು. ನಂತರ ಚೆನ್ನಾಗಿ ಕರಿದು ಬಾಣಲೆಯಿಂದ ಹೊರ ತೆಗೆದ ಬಳಿಕ, ಮಾಡಿಟ್ಟುಕೊಂಡಿದ್ದ ಸಕ್ಕರೆ ಪುಡಿಯನ್ನು ಅವುಗಳ ಮೇಲೆ ಉದುರಿಸಬೇಕು. ರುಚಿಯಾದ, ಗರಿ ಗರಿಯಾದ ಸಂಪಿಗೆ ಸ್ವೀಟ್ ಈಗ ತಿನ್ನಲು ಸಿದ್ಧ.


ದೇಶಕ್ಕೆ ಸ್ವತಂತ್ರ ದಿನದ ಸಡಗರ, ಇವರಿಗೆ ಹುಟ್ಟುಹಬ್ಬದ ಸಂಭ್ರಮ
ವಿದ್ಯಾ ಸಿನ್ಹಾ ರಜನಿಗಂಧ, ಚೋಟಿ ಸಿ ಬಾತ್, ಪತಿ, ಪತ್ನಿ ಔರ್ ವೋ, ಚಿತ್ರ ಇವರಿಗೆ ಹೆಸರು ತಂದು ಕೊಟ್ಟಿತು.  2011 ರಲ್ಲಿ ತೆರೆಕಂಡ ಬಾಡಿಗಾರ್ಡ್ ಸಿನಿಮಾದಲ್ಲಿ ನಟಿಸಿದ್ದರು. ಜೊತೆ ಟಿವಿ ಶೋಗಳಲ್ಲೂ ಕಾಣಿಸಿಕೊಂಡಿದ್ದರು. ಏಕ್ತಾ ಕಪೂರ್ ರ ಕಾವ್ಯಾಂಜಲಿ, ಕುಲ್ಫಿ ಕುಮಾರ್ ಬಾಜೇವಾಲಾ ಸೀರಿಯಲ್ ನಲ್ಲಿಯೂ ಕಾಣಿಸಿಕೊಂಡಿದ್ದಾರೆ.
Last Updated 15, Aug 2019, 3:51 PM IST


ಕಾಲೇಜು ಕುಮಾರನಿಗೆ ಸಂಯುಕ್ತಾ ಕುಮಾರಿ
Highlights
ಎಂ ಆರ್ ಬ್ಯಾನರ್'ನಲ್ಲಿ ನಿರ್ದೇಶಕ ಸಂತು ಹೊಸ ಚಿತ್ರ ನಿರ್ದೇಶಿಸುತ್ತಿರುವುದು ಗೊತ್ತು. ಆ ಚಿತ್ರಕ್ಕೆ ಕೆಂಡಸಂಪಿಗೆ ವಿಕ್ಕಿ ನಾಯಕ ಅಂತನೂ ಗೊತ್ತು. ಪದ್ಮನಾಬ್ ನಿರ್ಮಾಪಕ ಎಂಬುದೂ ಹಳೆಯ ಸುದ್ದಿ. ಹೊಸ ಸುದ್ದಿ ಏನೆಂದರೆ ಚಿತ್ರಕ್ಕೆ ನಾಯಕಿ ಮತ್ತು ಚಿತ್ರದ ಹೆಸರು ಪಕ್ಕಾ ಆಗಿದೆ. ಇನ್ನೇನು ಚಿತ್ರೀಕರಣಕ್ಕೆ ತೆರಳುವ ಹಂತದಲ್ಲಿರುವ ಈ ಚಿತ್ರಕ್ಕೆ ಸಂಯುಕ್ತ ಹೆಗ್ಡೆ ನಾಯಕಿ, ‘ಕಾಲೇಜು ಕುಮಾರ' ಅನ್ನೋದು ಚಿತ್ರದ ಟೈಟಲ್ಲು. ‘ಕಿರಿಕ್ ಪಾರ್ಟಿ' ಚಿತ್ರದಲ್ಲಿ ಸಿಕ್ಕಾಪಟ್ಟೆಕಿರಿಕ್ ಮಾಡಿದ ಹುಡುಗಿ ಈಕೆ. ಈ ಚಿತ್ರದ ನಂತರ ಆಲ್ಬಂ ಮಾಡಿ ಸುದ್ದಿಯಾದವರು. ಜತೆಗೆ ಸೋಷಿಯಲ್ ಮೀಡಿಯಾಗಳಲ್ಲಿ ಒಂದಿಷ್ಟುಸದ್ದು ಮಾಡುತ್ತಿದ್ದ ಸಂಯುಕ್ತ ಹೆಗ್ಡೆ ಈಗ ಸಂತು ನಿರ್ದೇಶನದ, ವಿಕ್ಕಿ ನಟನೆ ಚಿತ್ರಕ್ಕೆ ನಾಯಕಿ ಆಗಿದ್ದಾರೆ. ಈ ನಡುವೆ ‘ವಾಸು' ಚಿತ್ರಕ್ಕೆ ಕೂಡ ನಾಯಕಿ ಆಗಿರುವ ಸಂಯುಕ್ತಾ ಸೋಲೋ ನಾಯಕಿ ಆಗಿ ಎರಡನೇ ಅವಕಾಶ ಸಿಕ್ಕಂತಾಗಿದೆ.
ಎಂ ಆರ್ ಬ್ಯಾನರ್'ನಲ್ಲಿ ನಿರ್ದೇಶಕ ಸಂತು ಹೊಸ ಚಿತ್ರ ನಿರ್ದೇಶಿಸುತ್ತಿರುವುದು ಗೊತ್ತು. ಆ ಚಿತ್ರಕ್ಕೆ ಕೆಂಡಸಂಪಿಗೆ ವಿಕ್ಕಿ ನಾಯಕ ಅಂತನೂ ಗೊತ್ತು. ಪದ್ಮನಾಬ್ ನಿರ್ಮಾಪಕ ಎಂಬುದೂ ಹಳೆಯ ಸುದ್ದಿ. ಹೊಸ ಸುದ್ದಿ ಏನೆಂದರೆ ಚಿತ್ರಕ್ಕೆ ನಾಯಕಿ ಮತ್ತು ಚಿತ್ರದ ಹೆಸರು ಪಕ್ಕಾ ಆಗಿದೆ. ಇನ್ನೇನು ಚಿತ್ರೀಕರಣಕ್ಕೆ ತೆರಳುವ ಹಂತದಲ್ಲಿರುವ ಈ ಚಿತ್ರಕ್ಕೆ ಸಂಯುಕ್ತ ಹೆಗ್ಡೆ ನಾಯಕಿ, ‘ಕಾಲೇಜು ಕುಮಾರ' ಅನ್ನೋದು ಚಿತ್ರದ ಟೈಟಲ್ಲು. ‘ಕಿರಿಕ್ ಪಾರ್ಟಿ' ಚಿತ್ರದಲ್ಲಿ ಸಿಕ್ಕಾಪಟ್ಟೆಕಿರಿಕ್ ಮಾಡಿದ ಹುಡುಗಿ ಈಕೆ. ಈ ಚಿತ್ರದ ನಂತರ ಆಲ್ಬಂ ಮಾಡಿ ಸುದ್ದಿಯಾದವರು. ಜತೆಗೆ ಸೋಷಿಯಲ್ ಮೀಡಿಯಾಗಳಲ್ಲಿ ಒಂದಿಷ್ಟುಸದ್ದು ಮಾಡುತ್ತಿದ್ದ ಸಂಯುಕ್ತ ಹೆಗ್ಡೆ ಈಗ ಸಂತು ನಿರ್ದೇಶನದ, ವಿಕ್ಕಿ ನಟನೆ ಚಿತ್ರಕ್ಕೆ ನಾಯಕಿ ಆಗಿದ್ದಾರೆ. ಈ ನಡುವೆ ‘ವಾಸು' ಚಿತ್ರಕ್ಕೆ ಕೂಡ ನಾಯಕಿ ಆಗಿರುವ ಸಂಯುಕ್ತಾ ಸೋಲೋ ನಾಯಕಿ ಆಗಿ ಎರಡನೇ ಅವಕಾಶ ಸಿಕ್ಕಂತಾಗಿದೆ.
‘ಅಲೆಮಾರಿ', ‘ಡಾರ್ಲಿಂಗ್' ಹಾಗೂ ‘ಡವ್' ಎನ್ನುವ ಪಕ್ಕಾ ಮಾಸ್ ಟಿಪಿಕಲ್ ಹೆಸರಿನಲ್ಲಿ ಸಿನಿಮಾ ಮಾಡಿದ್ದ ಸಂತು ಈಗ ಕಾಲೇಜ್ ಕಾರಿಡಾರ್‌ಗೆ ಕೈ ಹಾಕಿದ್ದಾರೆ. ಹೀಗಾಗಿಯೇ ಚಿತ್ರಕ್ಕೆ ‘ಕಾಲೇಜು ಕುಮಾರ' ಎನ್ನುವ ಹೆಸರು. ಇನ್ನು ನಿರ್ದೇಶಕ ಸೂರಿ ಬಳಗದಲ್ಲಿ ಗುರುತಿಸಿಕೊಂಡು ‘ಕೆಂಡಸಂಪಿಗೆ' ಚಿತ್ರಕ್ಕೆ ಹೀರೋ ಆಗುವ ಮೂಲಕ ತೆರೆ ಮೇಲೆ ಎಂಟ್ರಿ ಕೊಟ್ಟವಿಕ್ಕಿಗೆ ಆ ನಂತರ ಅವಕಾಶಗಳೇ ಸಿಕ್ಕಿಲ್ಲ. ಈಗ ‘ಕಾಲೇಜು ಕುಮಾರ'ನ ಮೂಲಕ ಎರಡನೇ ಇನ್ನಿಂಗ್ಸ್ ಆರಂಭಿಸಿದ್ದಾರೆ. ಮುತ್ತಪ್ಪ ರೈ ಆಪ್ತರಾಗಿ ಗುರುತಿಸಿ ಕೊಂಡಿರುವ ಪದ್ಮನಾಬ್ ಈಗಾಗಲೇ ಗುರು ದೇಶಪಾಂಡೆ ನಿರ್ದೇಶನದಲ್ಲಿ ‘ಜಾನ್ ಜಾನಿ ಜನಾರ್ಧನ್' ಎನ್ನುವ ಚಿತ್ರವನ್ನು ನಿರ್ಮಾಣ ಮಾಡಿದವರು. ಈಗ ಸಂತು ನಿರ್ದೇಶನದ ಚಿತ್ರಕ್ಕೆ ನಿರ್ಮಾಪಕರಾಗಿದ್ದಾರೆ. ಹೀಗಾಗಿ ‘ಕಾಲೇಜು ಕುಮಾರ' ಎನ್ನುವ ಚಿತ್ರ ಎಲ್ಲರಿಗೂ ಮತ್ತೊಂದು ಇನ್ನಿಂಗ್ಸ್ ಸಿನಿಮಾ ಎನ್ನುವಂತಾಗಿದೆ. ಈಗ ಎಲ್ಲವೂ ಪಕ್ಕಾ ಆಗಿರುವ ಕಾರಣ ಸದ್ಯದಲ್ಲೇ ಸಂತು ಚಿತ್ರೀಕರಣಕ್ಕೆ ಹೊರಡುವ ಯೋಚನೆಯಲ್ಲಿದ್ದಾರೆ
ವರದಿ: ಕನ್ನಡಪ್ರಭ, ಸಿನಿವಾರ್ತೆ


#Gomonster Samsung M30s: ಹೊಸ ಸ್ಮಾರ್ಟ್‌ಫೋನ್ ನ ವಿಶೇಷತೆಗಳೇನು ನೋಡಿ! WATCH LIVE TV
ಕಸಿ ಮಾಡಿ ದೃಢ ಕೂದಲು ಪಡೆಯಿರಿ
ಶಸ್ತ್ರಚಿಕಿತ್ಸೆಗೆ ಅವರದೇ ಕೂದಲನ್ನು ಬಳಸುವುದರಿಂದ ಕಸಿ ಬಳಿಕವೂ ಸಹಜವಾಗಿಯೇ ಬೆಳೆಯುತ್ತದೆ.
| Updated:
Nov 15, 2014, 04:00AM IST
ಕಸಿ ಮಾಡಿದ ಕೂದಲು ಹೇಗಿರುತ್ತದೆ ಎಂಬ ಪ್ರಶ್ನೆಗೆ ಡಾ.ದಿನೇಶ್ ಜಿ.ಜಿ ಉತ್ತರಿಸಿದ್ದಾರೆ.
* ಕಸಿ ಮಾಡಿದ ಕೂದಲು ಆನಂತರ ಸಹಜವಾಗಿಯೇ ಬೆಳೆಯುತ್ತದೆಯೇ?
ಹೌದು. ಶಸ್ತ್ರಚಿಕಿತ್ಸೆಗೆ ಅವರದೇ ಕೂದಲನ್ನು ಬಳಸುವುದರಿಂದ ಕಸಿ ಬಳಿಕವೂ ಸಹಜವಾಗಿಯೇ ಬೆಳೆಯುತ್ತದೆ.
*ಶಸ್ತ್ರಚಿಕಿತ್ಸೆಗೂ ಮುನ್ನ ವಿಶೇಷವಾಗಿ ಏನಾದರು ಕಾಳಜಿ ತೆಗೆದುಕೊಳ್ಳಬೇಕಾ?
ಶಸ್ತ್ರಚಿಕಿತ್ಸೆಗೆ ಮುನ್ನ ಕೆಲವು ರಕ್ತ ಪರೀಕ್ಷೆ ಮತ್ತು ಇಸಿಜಿ ಮಾಡಲು ಸಲಹೆ ನೀಡಲಾಗುತ್ತದೆ. ವೈದರು ಹೇಳಿದ ಔಷಧ ಮತ್ತು ಕೂದಲ ಆರೈಕೆಯನ್ನು ಕಡ್ಡಾಯವಾಗಿ ಮಾಡಲೇಬೇಕು.
*ಕಸಿ ಮಾಡಿದ ಕೂದಲು ದುರ್ಬಲವಾಗಿರುತ್ತದೆಯೇ?
ಇಲ್ಲ. ನಿಮ್ಮ ನೈಜ ಕೂದಲಿನಂತೆಯೇ ಇದು ಅದೇ ವ್ಯಾಸ ಮತ್ತು ದಟ್ಟತನವನ್ನು ಹೊಂದಿರುತ್ತದೆ. ಆದರೆ ಶಸ್ತ್ರಚಿಕಿತ್ಸೆ ಮಾಡಿದ ಬಳಿಕ ತಲೆಯ ಹೊಸ ಜಾಗದಲ್ಲಿ ಹೊಸದಾಗಿ ಕಸಿ ಮಾಡಿದ ಕೂದಲು ಸ್ಥಿರಗೊಳ್ಳಲು ತಕ್ಷಣವೇ ಆರೈಕೆ ಮಾಡಬೇಕಾಗುತ್ತದೆ.
* ಕಸಿಯು ಮಹಿಳೆಯರಿಗೆ ನೆರವಾಗುತ್ತದೆಯೇ?
ಹೌದು. ಕಸಿ ಶಸ್ತ್ರಚಿಕಿತ್ಸೆಯು ಮಹಿಳೆಯರಿಗೆ ಕೂಡ ಸಮಾನವಾಗಿಯೇ ಉಪಯೋಗವಾಗುತ್ತದೆ.
*ಶಸ್ತ್ರಚಿಕಿತ್ಸೆ ಬಳಿಕ ಯಾವುದಾದರು ಚಿಕಿತ್ಸೆಯನ್ನು ಅನುಸರಿಸಬೇಕಾ?
ಹೌದು. ಶಸ್ತ್ರಚಿಕಿತ್ಸೆ ಬಳಿಕ ಮನೆಯ ಔಷಧ ಮತ್ತು ಕಸಿ ಕೂದಲು ಗರಿಷ್ಠಮಟ್ಟದಲ್ಲಿ ಉಳಿಯುವುದಕ್ಕಾಗಿ ಲೇಸರ್ ಚಿಕಿತ್ಸೆ ಮಾಡಬೇಕಾಗುತ್ತದೆ.
*ನನ್ನ ವೃತ್ತಿಯನ್ನು ಮತ್ತೆ ಯಾವಾಗ ಆರಂಭಿಸಬಹುದು?
ಶಸ್ತ್ರಚಿಕಿತ್ಸೆಯಾಗಿ 48 ಗಂಟೆಗಳ ಬಳಿಕ ವೃತ್ತಿ ಆರಂಭಿಸಬಹುದು ಎಂದು ಸಲಹೆ ನೀಡಲಾಗುತ್ತದೆ.
*ನಾನು ಮತ್ತೆ ಯಾವಾಗ ಶ್ಯಾಂಪೂ ಬಳಸಬಹುದು?
ಶಸ್ತ್ರಚಿಕಿತ್ಸೆ ಮಾಡಿದ ಮರುದಿನವೇ ಶ್ಯಾಂಪೂ ಬಳಸಲು ಹೇಳಲಾಗುತ್ತದೆ.
*ಕಸಿ ಮಾಡಿದ ಕೂದಲು ಮತ್ತು ನೈಜ ಕೂದಲಿನ ಗುಣಮಟ್ಟ ಒಂದೇ ಆಗಿರುತ್ತದಾ?
ಹೌದು. ಕಸಿ ಮಾಡಿದ ಕೂದಲು ಮತ್ತು ನೈಜ ಕೂದಲಿನ ಗುಣಮಟ್ಟ ಒಂದೇಯಾಗಿರುತ್ತದೆ.
*ಎಫ್‌ಯುಇ ಮತ್ತು ಎಫ್‌ಯುಟಿ ವಿಧಾನವನ್ನು ಅನುಸರಿಸಿ ಹೇರ್‌ಲೈನಲ್ಲಿ ಗರಿಷ್ಠ ಎಷ್ಟು ಸಂಖ್ಯೆಯ ಕೂದಲನ್ನು ಕಸಿ ಮಾಡಲಾಗುತ್ತದೆ?
ಹೇರ್‌ಲೈನ್‌ನ ಶಸ್ತ್ರಚಿಕಿತ್ಸಕರು ಒಂದೇ ಅವಧಿಯಲ್ಲಿ 10 ಸಾವಿರ ಕೂದಲನ್ನು ಯಶಸ್ವಿಯಾಗಿ ಕಸಿ ಮಾಡಿದ್ದಾರೆ.
ಕೂದಲ ಮರುಬೆಳವಣಿಗೆ ಚಿಕಿತ್ಸೆ ಮತ್ತು ಕಸಿಯೊಂದಿಗೆ ಕೂದಲ ಉದುರುವಿಕೆಗಾಗಿ (ಎಫ್‌ಯುಇ/ಎಫ್‌ಯುಟಿ) ರಿಯಾಯಿತಿ ದರದ ಪ್ಯಾಕೇಜ್ ಬಗ್ಗೆ ಹೆಚ್ಚಿನ ಮಾಹಿತಿ ತಿಳಿದುಕೊಳ್ಳಲು ಹೇರ್‌ಲೈನ್‌ಗೆ ಕರೆ ಮಾಡಿ. ರಿಚ್ಮಂಡ್ ರಸ್ತೆ- 080-40937766 , ಆರ್‌ಟಿನಗರ-23551177, ಇಂದಿರಾನಗರ- 25299002, ವೈಟ್‌ಫೀಲ್ಡ್-41131931, ಮಾರತ್‌ಹಳ್ಳಿ- 42292722, ಜಯನಗರ-40914767. www.hairline.in
.


PKL 6: ಮೊದಲ ದಿನದ ಹರಾಜಿನ ಬಳಿಕ ಪುಣೇರಿ ಪಲ್ಟಾನ್ಸ್ ತಂಡ ಹೀಗಿದೆ
Highlights
ಪುಣೇರಿ ಪಲ್ಟಾನ್ ಈ ಮೊದಲ ದಿನದ ಆಟಗಾರರ ಹರಾಜಿನಲ್ಲಿ ಮಿಂಚಿನ ರೈಡರ್ ನಿತಿನ್ ತೋಮರ್ ಅವರನ್ನು 1.15 ಕೋಟಿ ನೀಡಿ ಖರೀದಿಸಿದೆ. ಕಳೆದ ಆವೃತ್ತಿಯಲ್ಲಿ 93 ಲಕ್ಷ ಬೆಲೆ ಯುಪಿ ಯೋಧಾ ಪಾಲಾಗಿದ್ದ ತೋಮರ್ ಈ ಬಾರಿ ಪಲ್ಟಾನ್ ತೆಕ್ಕೆಗೆ ಜಾರಿದ್ದಾರೆ.
ಮುಂಬೈ[ಮೇ.31]: ಪುಣೇರಿ ಪಲ್ಟಾನ್ ಈ ಮೊದಲ ದಿನದ ಆಟಗಾರರ ಹರಾಜಿನಲ್ಲಿ ಮಿಂಚಿನ ರೈಡರ್ ನಿತಿನ್ ತೋಮರ್ ಅವರನ್ನು 1.15 ಕೋಟಿ ನೀಡಿ ಖರೀದಿಸಿದೆ. ಕಳೆದ ಆವೃತ್ತಿಯಲ್ಲಿ 93 ಲಕ್ಷ ಬೆಲೆ ಯುಪಿ ಯೋಧಾ ಪಾಲಾಗಿದ್ದ ತೋಮರ್ ಈ ಬಾರಿ ಪಲ್ಟಾನ್ ತೆಕ್ಕೆಗೆ ಜಾರಿದ್ದಾರೆ. ರಾಜೇಶ್ ಮೊಂಡಾಲ್, ಸಂದೀಪ್ ನರ್ವಾಲ್ ಅವರನ್ನು ರೀಟೈನ್ ಮಾಡಿಕೊಂಡಿರುವ ಪಲ್ಟಾನ್ ಸಾಕಷ್ಟು ಸಮತೋಲನ ತಂಡ ಖರೀದಿಸುವಲ್ಲಿ ಮೊದಲ ದಿನವೇ ಯಶಸ್ವಿಯಾಗಿದೆ.
ಮೊದಲ ದಿನದ ಹರಾಜಿನ ಬಳಿಕ ಪುಣೇರಿ ಪಲ್ಟಾನ್ಸ್ ತಂಡ ಹೀಗಿದೆ
ರೀಟೈನ್ ಮಾಡಿಕೊಂಡ ಆಟಗಾರರು:
ಸಂದೀಪ್ ನರ್ವಾಲ್
ಮೋರೆ ಜಿ.ಬಿ
ರಾಜೇಶ್ ಮೊಂಡಾಲ್
ಮೋನು
ಗಿರೀಶ್ ಮಾರುತಿ ಎರ್ನಾಕ್
ರಿಂಕು ನರ್ವಾಲ್


‘ಸ್ವೀಟ್ ಕಾರ್ನ್’ ರುಚಿ ಹೀಗೆ ಹೆಚ್ಚಿಸಿ
  24-03-2019 5:36AM IST    /     No Comments    /     Posted In: Featured News , Recipies
ಸ್ವೀಟ್ ಕಾರ್ನ್ ಯಾರಿಗೆ ಇಷ್ಟವಿಲ್ಲ ಹೇಳಿ. ಮಳೆಗಾಲದಲ್ಲಿ ಸ್ವೀಟ್ ಕಾರ್ನ್ ಬೇಯಿಸಿ ಮಸಾಲೆ ಬೆರೆಸಿ ಬಿಸಿಬಿಸಿಯಾಗಿ ತಿನ್ನುತ್ತಿದ್ದರೆ ಅದ್ರ ಮಜವೇ ಬೇರೆ. ಸ್ವೀಟ್ ಕಾರ್ನ್ ಸೂಪ್, ಪಲ್ಯೆ ಸೇರಿದಂತೆ ರುಚಿ-ರುಚಿ ಅಡುಗೆ ಮಾಡಿ ತಿನ್ನುತ್ತೇವೆ. ಆದ್ರೆ ಹೊಟೇಲ್ ನಲ್ಲಿ ಮಾಡಿದ ರುಚಿ ಬರಲ್ಲ ಅಂತಾ ಬೇಸರಪಟ್ಟುಕೊಳ್ಳುವ ಮಹಿಳೆಯರಿದ್ದಾರೆ. ಸ್ವೀಟ್ ಕಾರ್ನ್ ರುಚಿ ಹೆಚ್ಚಾಗಬೇಕೆಂದ್ರೆ ಕೆಲವೊಂದು ಟಿಪ್ಸ್ ಅನುಸರಿಸಬೇಕು.
ಕುಕ್ಕರ್ ನಲ್ಲಿ ಒಂದು ಸೀಟಿ ಹೊಡೆಸಿ ಸ್ವೀಟ್ ಕಾರ್ನ್ ಬೇಯಿಸುವುದು ಬೆಸ್ಟ್.
ಬೇಯಿಸುವ ವೇಳೆ ಸ್ವೀಟ್ ಕಾರ್ನ್ ಗೆ ಉಪ್ಪನ್ನು ಅಪ್ಪಿತಪ್ಪಿಯೂ ಹಾಕಬೇಡಿ.
ಮೈಕ್ರೋವೇವ್ ನಲ್ಲಿ ಕೂಡ ಸ್ವೀಟ್ ಕಾರ್ನ್ ಬೇಯಿಸಬಹುದು.
ಸುಮಾರು ಮೂರು ನಿಮಿಷದವರೆಗೆ ಮೈಕ್ರೋವೇವ್ ನಲ್ಲಿ ಬೇಯಿಸಬೇಕಾಗುತ್ತದೆ.
ಸ್ವೀಟ್ ಕಾರ್ನ್ ರುಚಿ ಹೆಚ್ಚಬೇಕೆಂದ್ರೆ ನೀರಿನಲ್ಲಿ ಬೇಯಿಸುವುದಕ್ಕಿಂತ ಉಗಿಯಲ್ಲಿ ಬೇಯಿಸುವುದು ಬೆಸ್ಟ್.
ಉಗಿಯಲ್ಲಿ ಬೇಯಿಸುವ ವೇಳೆ ಉರಿ ಜಾಸ್ತಿಯಿರಲಿ. ಹಬೆಯಲ್ಲಿ ಬೇಯಿಸಲು ನೀವು ಇಡ್ಲಿ ಕುಕ್ಕರ್ ಬಳಸಬಹುದು.


#Gomonster ಸವಾಲು ಸ್ವೀಕರಿಸಿದ ಅರ್ಜುನ್: Samsung Galaxy M30s ಜತೆ ಪರ್ವಾತಾರೋಹಣ WATCH LIVE TV
ಗರ್ಭಾವಸ್ಥೆಯಲ್ಲಿ ಕಾಡುವ ಸ್ನಾಯು ಸೆಳೆತಕ್ಕೆ ಕಾರಣ ಮತ್ತು ಪರಿಹಾರ
ಮಸಲ್ ಕ್ರಾಂಪ್ಸ್ ಅಥವಾ ಕಾಲಿನ ಸ್ನಾಯುಗಳ ಸೆಳೆತ ಬಹುತೇಕ ಗರ್ಭಿಣಿಯರಲ್ಲಿ ಕಂಡು ಬರುವ ಸಾಮಾನ್ಯ ಸಮಸ್ಯೆಯಾಗಿದೆ. ಈ ಸಮಸ್ಯೆ ರಾತ್ರಿ ಹೊತ್ತಿನಲ್ಲಿ ಹೆಚ್ಚಾಗಿ ಕಂಡು ಬರುತ್ತದೆ, ಕಾಲು ಸೆಳೆತ ಉಂಟಾಗಿ ಸಹಿಸಲು ಅಸಾಧ್ಯವಾದ ನೋವು ಕಂಡು ಬರುವುದು.
ವಿಜಯ ಕರ್ನಾಟಕ | Updated:
Aug 28, 2018, 03:52PM IST
ಮಸಲ್ ಕ್ರಾಂಪ್ಸ್ ಅಥವಾ ಕಾಲಿನ ಸ್ನಾಯುಗಳ ಸೆಳೆತ ಬಹುತೇಕ ಗರ್ಭಿಣಿಯರಲ್ಲಿ ಕಂಡು ಬರುವ ಸಾಮಾನ್ಯ ಸಮಸ್ಯೆಯಾಗಿದೆ. ಈ ಸಮಸ್ಯೆ ರಾತ್ರಿ ಹೊತ್ತಿನಲ್ಲಿ ಹೆಚ್ಚಾಗಿ ಕಂಡು ಬರುತ್ತದೆ, ಕಾಲು ಸೆಳೆತ ಉಂಟಾಗಿ ಸಹಿಸಲು ಅಸಾಧ್ಯವಾದ ನೋವು ಕಂಡು ಬರುವುದು.
ಗರ್ಭಾವಸ್ಥೆಯಲ್ಲಿ ಸ್ನಾಯುಗಳಲ್ಲಿ ಸೆಳೆತ ಉಂಟಾಗುತ್ತಿದ್ದರೆ ಇವುಗಳಲ್ಲಿ ಯಾವುದಾದರೂ ಒಂದು ಕಾರಣದಿಂದ ಕಾಲುಗಳಲ್ಲಿ ನೋವು ಕಂಡು ಬರುವುದು.
* ಅಧಿಕವಾದ ವ್ಯಾಯಾಮ ಅಥವಾ ಭಾರದ ವಸ್ತುಗಳನ್ನು ಎತ್ತುವುದರಿಂದ ಸ್ನಾಯುಗಳ ಸೆಳೆತ ಕಂಡು ಬರುವುದು.
* ನಿರ್ಜಲೀಕರಣ
* ಅತೀ ಕಡಿಮೆ ವ್ಯಾಯಾಮ ಹಾಗೂ ಅತಿಯಾದ ವ್ಯಾಯಾಮದಿಂದಲೂ ಸ್ನಾಯುಗಳಲ್ಲಿ ಸೆಳೆತ ಕಂಡು ಬರುವುದು.
*ಪೊಟ್ಯಾಷಿಯಂ, ಕ್ಯಾಲ್ಸಿಯಂ, ಮೆಗ್ನಿಷಿಯಂ ಕೊರತೆ ಉಂಟಾದರೆ ಈ ಸಮಸ್ಯೆ ಕಂಡು ಬರುವುದು.
ಈ ಕೆಳಗಿನಂತೆ ಪಾಲಿಸಿದರೆ ಸ್ನಾಯು ಸೆಳೆತ ಕಡಿಮೆಯಾಗುವುದು
* ಸಾಕಷ್ಟು ನೀರು ಕುಡಿಯಿರಿ
* ವ್ಯಾಯಾಮಕ್ಕೆ ಮೊದಲು ಕಾಲುಗಳನ್ನು ಸ್ಟ್ರೆಚ್ ಮಾಡಿ.
* ಪೋಷಕಾಂಶ ಹಾಗೂ ವಿಟಮಿನ್ಸ್ ಇರುವ ಆಹಾರ ಸೇವಿಸಿ.
* ವೈದ್ಯರು ನೀಡಿದ ವಿಟಮಿನ್ ಮಾತ್ರೆಗಳನ್ನು ತಿನ್ನಿ.
* ಕಾಲುಗಳಿಗೆ ಮಸಾಜ್ ಮಾಡುವುದು ಒಳ್ಳೆಯದು.
* ಕಾಲುಗಳಿಗೆ ಬಟ್ಟೆ ಅಥವಾ heating padನಿಂದ ಬಿಸಿ ನೀಡಿ.
* ಎಪ್ಸೋಮ್ ಉಪ್ಪು ಬಿಸಿ ನೀರಿಗೆ ಹಾಕಿ ಆ ನೀರನ್ನು ಕಾಲಿಗೆ ಹಾಕಿದರೆ ಒಳ್ಳೆಯದು.
* ನೋವು ಉಂಟಾದಾಗ ಐಸ್ ಪ್ಯಾಕ್ ಮಸಾಜ್ ನೀಡಿದರೆ ನೋವು ಕಡಿಮೆಯಾಗುವುದು.
ಸ್ನಾಯುಗಳ ಸೆಳೆತ ಆಗಾಗ ಉಂಟಾಗುತ್ತಿದ್ದರೆ ವೈದ್ಯರನ್ನು ಕಂಡು ಸಲಹೆ ಪಡೆಯುವುದು ಒಳ್ಳೆಯದು.


ರಾಮ್ ಗೋಪಾಲ್ ವರ್ಮಾ ಮುಂದಿನ ಚಿತ್ರ `ಶಶಿಕಲಾ'
Highlights
ಈ ಟೈಟಲ್ ನೋಡಿದ ಯಾರಿಗಾದರೂ ಇದು ಜಯಲಲಿತಾ ಗೆಳತಿ ಶಶಿಕಲಾ ಅವರ ಕಥೆ ಆದರಿಸಿದ ಚಿತ್ರ ಎಂದು ಗೊತ್ತಾಗುತ್ತೆ. ಆದರೆ, ವರ್ಮಾ ಮಾತ್ರ ಇದು ಕಾಲ್ಪನಿಕ ಕಥೆ ಎನ್ನುತ್ತಿದ್ದಾರೆ. ಗುರುವಾರ ಟೈಟಲ್ ರಿಜಿಸ್ಟರ್ ಮಾಡಿಸಿರುವ ಬಗ್ಗೆ ಟ್ವೀಟ್ ಮಾಡಿದ್ದಾರೆ.
ಚೆನ್ನೈ(ಡಿ.16): ಸತ್ಯ ಘಟನೆಗಳನ್ನ ಆಧರಿಸಿ ಸಿನಿಮಾ ಮಾಡುವ ಖ್ಯಾತ ನಿರ್ದೇಶಕ ರಾಮ್ ಗೋಪಾಲ್ ವರ್ಮಾ ಇದೀಗ ಜಯಲಲಿತಾಳ ಆತ್ಮ ಸಖಿ ಎಂದೇ ಕರೆಯಲಾಗುವ ಶಶಿಕಲಾ ನಟರಾಜನ್ ಹೆಸರಿನಲ್ಲಿ ಸಿನಿಮಾ ಮಾಡುವುದಕ್ಕೆ ಮುಂದಾಗಿದ್ದಾರೆ. ತಮ್ಮ ಮೂಮದಿನ ಚಿತ್ರದ ಟೈಟಲ್ ಶಶಿಕಲಾ ಎಂದು ಘೋಷಿಸಿರುವ ರಾಮ್ ಗೋಪಾಲ್ ವರ್ಮಾ, ರಾಜಕಾರಣಿಯ ಆತ್ಮೀಯ, ಪ್ರೀತಿಯ ಗೆಳತಿ ಎಂದು ಟ್ಯಾಗ್ ಲೈನ್ ಕೊಟ್ಟಿದ್ದಾರೆ.
ಈ ಟೈಟಲ್ ನೋಡಿದ ಯಾರಿಗಾದರೂ ಇದು ಜಯಲಲಿತಾ ಗೆಳತಿ ಶಶಿಕಲಾ ಅವರ ಕಥೆ ಆದರಿಸಿದ ಚಿತ್ರ ಎಂದು ಗೊತ್ತಾಗುತ್ತೆ. ಆದರೆ, ವರ್ಮಾ ಮಾತ್ರ ಇದು ಕಾಲ್ಪನಿಕ ಕಥೆ ಎನ್ನುತ್ತಿದ್ದಾರೆ. ಗುರುವಾರ ಟೈಟಲ್ ರಿಜಿಸ್ಟರ್ ಮಾಡಿಸಿರುವ ಬಗ್ಗೆ ಟ್ವೀಟ್ ಮಾಡಿದ್ದಾರೆ.
Last Updated 11, Apr 2018, 1:03 PM IST
Download App


ಅಮೆನೋರಿಯಾ ಗುಣಪಡಿಸಲು ಸಾಧ್ಯವೇ? ಈ ಬಗ್ಗೆ ತಿಳಿದಿರಬೇಕಾದ ಕೆಲವು ಅಚ್ಚರಿಯ ಸಂಗತಿಗಳು
Health
|
Updated: Monday, November  5, 2018,  9:55 [IST]
ಪ್ರೌಢಾವಸ್ಥೆ ತಲುಪಿದ ಬಳಿಕ ಪ್ರತಿ ಮಹಿಳೆಗೂ ಎದುರಾಗುವ ಋತುಚಕ್ರ ಒಂದು ವೇಳೆ ಒಂದು ತಿಂಗಳು ಇಲ್ಲವಾದರೆ ಹೆಚ್ಚಿನವರು ಇದನ್ನೊಂದು ಶುಭಸಂಕೇತವೆಂದೇ ತಿಳಿಯುತ್ತಾರೆ. ಅಂದರೆ ಗರ್ಭನಿಂತ ಸೂಚನೆಯಾಗಿದ್ದು ಮುದ್ದುಕಂದ ಜಗತ್ತಿಗೆ ಬರಲಿರುವ ಸೂಚನೆಯೂ ಆಗಿದೆ. ಒಂದು ವೇಳೆ ಗರ್ಭಾಂಕುರವಿಲ್ಲದೇ ಋತುಚಕ್ರ ನಿಂತರೆ ಹಾಗೂ ಸತತ ಮೂರು ತಿಂಗಳು ಈ ಸ್ಥಿತಿ ಮುಂದುವರೆದರೆ ಇದು ಒಂದು ಗಂಭೀರವಾದ ಸಮಸ್ಯೆಯಾಗಿದ್ದು ವೈದ್ಯರು ಈ ಸಮಸ್ಯೆಯನ್ನು ಅಮೆನೋರೀಯಾ (amenorrhoea) ಎಂಬ ಹೆಸರಿನಿಂದ ಗುರುತಿಸುತ್ತಾರೆ. ಇದಕ್ಕೆ ಕಾರಣಗಳು ಹಲವಾರಿವೆ: ಸ್ಥೂಲಕಾಯ ಅಥವಾ ಅಗತ್ಯಕ್ಕಿಂತಲೂ ಕಡಿಮೆ ತೂಕ, ಮಾನಸಿಕ ಒತ್ತಡ ಇತ್ಯಾದಿ.
ಒಂದು ವೇಳೆ ಗರ್ಭಾಂಕುರವಿಲ್ಲದೇ ಮಾಸಿಕ ಋತುಚಕ್ರ ಎರಡನೆಯ ತಿಂಗಳಿಗೂ ಇಲ್ಲವಾದರೆ ತಕ್ಷಣ ವೈದ್ಯರನ್ನು ಕಂಡು ತಪಾಸಣೆಗೊಳಪಡಬೇಕು. ಸಾಮಾನ್ಯವಾಗಿ ಹದಿಮೂರನೇ ವಯಸ್ಸಿಗೆ ಆಗಮಿಸುವ ಋತುಚಕ್ರ ಹದಿನೈದು ಅಥವಾ ಹದಿನಾರು ವರ್ಷವಾದರೂ ಪ್ರಾರಂಭವಾಗದೇ ಇದ್ದರೂ ವೈದ್ಯರಲ್ಲಿ ತಪಾಸಣೆಗೊಳಗೊಂಡು ಅಮೆನೋರೀಯಾ ಇರುವ ಸಾಧ್ಯತೆಗಳನ್ನು ಪರಿಗಣಿಸಬೇಕು. ಇಂದಿನ ಲೇಖನದಲ್ಲಿ ಈ ಸಮಸ್ಯೆಯ ಕಾರಣಗಳು, ಸೂಚನೆಗಳು, ಚಿಕಿತ್ಸೆ ಹಾಗೂ ಸುರಕ್ಷತೆಯ ಇತರ ಮಾಹಿತಿಗಳನ್ನು ಒದಗಿಸಲಾಗಿದೆ. ಈ ಸ್ಥಿತಿ ಎದುರಾಗಲು ಮಾಸಸಿಕ ಕಾರಣಗಳಷ್ಟೇ ದೈಹಿಕ ಕಾರಣಗಳೂ ಇರಬಹುದು. ಬನ್ನಿ, ಈ ಬಗ್ಗೆ ಹೆಚ್ಚಿನ ಮಾಹಿತಿಯನ್ನು ನೋಡೋಣ:
Most Read: ಬ್ರೇಕ್‍ಫಾಸ್ಟ್‌ನ ಮೊದಲೇ ಖಾಲಿ ಹೊಟ್ಟೆಗೆ ಸೇವಿಸಬೇಕಾದ ಆಹಾರಗಳು
ಅಮೆನೋರಿಯಾ ಕಾಯಿಲೆಯ ವಿಧಗಳು
ಅಮೆನೋರೀಯಾದಲ್ಲಿ ಎರಡು ವಿಧಗಳಿವೆ. ಅವೆಂದರೆ ಪ್ರಾಥಮಿಕ (primary) ಹಾಗೂ ಆನಂತರದ (secondary). ಒಂದು ವೇಳೆ ಯುವತಿಯ ವಯಸ್ಸು ಹದಿನೈದು ಅಥವಾ ಹದಿನಾರು ಆಗಿದ್ದರೂ ಋತುಮತಿಯಾಗದೇ ಇದ್ದರೆ ಇದು ಪ್ರಾಥಮಿಕ ಅಮೆನೋರೀಯಾ ಎಂದು ಕರೆಯಲಾಗುತ್ತದೆ. ಇದಕ್ಕೆ ಜನ್ಮಪೂರ್ವಕ್ಕೂ ಪಡೆದಿರಬಹುದಾದ ಅಥವಾ ಅನುವಂಶಿಕ ಕಾರಣಗಳಿರಬಹುದು. ಒಂದು ವೇಳೆ ಮಹಿಳೆ ಸಹಜವಾಗಿ ಋತುಮತಿಯಾಗಿದ್ದು ನಂತರದ ವರ್ಷಗಳಲ್ಲಿ ಯಾವುದೋ ಒಂದು ವಯಸ್ಸಿನಲ್ಲಿ ಗರ್ಭಾಂಕುರವಿಲ್ಲದೇ ಋತುಸ್ರಾವವಾಗದೇ ಹೋದರೆ, ಅದೂ ಸತತವಾಗಿ ಮೂರು ತಿಂಗಳು ಆಗದೇ ಇದ್ದರೆ ಇದನ್ನು ಆನಂತರದ ಅಮೆನೋರೀಯಾ ಎಂದು ಕರೆಯುತ್ತಾರೆ.
ಅಮೆನೋರಿಯಾ ಇರುವಿಕೆಯ ಲಕ್ಷಣಗಳು
ಈ ಲಕ್ಷಣಗಳು ಈ ಸ್ಥಿತಿ ಎದುರಾದ ಕಾರಣಗಳನ್ನು ಅವಲಂಬಿಸಿವೆ. ಋತುಸ್ರಾವ ಆಗದೇ ಹೋಗುವ ಕಾರಣ ಮೇಲ್ನೋಟಕ್ಕೇ ಗಮನಕ್ಕೆ ಬರುವ ಕೆಲವು ಸಾಮಾನ್ಯ ಲಕ್ಷಣಗಳೆಂದರೆ:
*ಸೊಂಟದ ಭಾಗದಲ್ಲಿ ನೋವು
*ಹೆಚ್ಚುವ ಮೊಡವೆಗಳ ಪ್ರಮಾಣ
*ಕೂದಲು ಹೆಚ್ಚೇ ಉದುರುವುದು
*ಕಣ್ಣಿನ ದೃಷ್ಟಿ ಕೊಂಚ ಮಂದವಾಗುವುದು
*ಮುಖದ ಮೇಲಿನ ರೋಮಗಳು ಅತಿಯಾಗಿ ಹೆಚ್ಚುವುದು
MOst Read:
ಅಮೆನೋರಿಯಾ ಸ್ಥಿತಿಗೆ ಕಾರಣಗಳು
1. ರಸದೂತಗಳ ಪ್ರಭಾವ:
ಥೈರಾಯ್ಡ್ ಗ್ರಂಥಗೆ ಸಂಬಂಧಿಸಿದ ಕಾರಣಗಳು:
ಥೈರಾಯ್ಡ್ ಗ್ರಂಥಿಯ ಅತಿ ಹೆಚ್ಚು ಸ್ರವಿಕೆ (hyperthyroidism) ಅಥವಾ ಅತಿ ಕಡಿಮೆ ಸ್ರವಿಕೆ (hypothyroidism) ಸಹಾ ಅಮೇನೋರೀಯಾ ಸ್ಥಿತಿಗೆ ಕಾರಣವಾಗಬಹುದು. ಈ ಗ್ರಂಥಿಯಿಂದ ಸ್ರವಿಸುವ ರಸದೂತಗಳು ದೇಹದ ಹಲವಾರು ಕಾರ್ಯಗಳನ್ನು ನಿಯಂತ್ರಿಸುತ್ತವೆ. ಇವುಗಳಲ್ಲಿ ಪ್ರಮುಖವಾದುದೆಂದರೆ ಋತುಚಕ್ರದ ನಿಯಂತ್ರಣವಾಗಿದೆ. ಈ ರಸದೂತ ಅತಿ ಹೆಚ್ಚು ಅಥವಾ ಅತಿ ಕಡಿಮೆಯಾಗುವ ಮೂಲಕ ಅಮೇನೋರೀಯಾ ಎದುರಾಗುತ್ತದೆ.
PCOS: Polycystic Ovarian Syndrome:
ಪಿಕೋಸ್ ಎಂದು ಹೃಸ್ವವಾಗಿ ಕರೆಯಲ್ಪಡುವ ಈ ಸ್ಥಿತಿ ಮಹಿಳೆಯಲ್ಲಿ ಋತುಚಕ್ರ ಇಲ್ಲವಾಗಿಸಲು ಪ್ರಮುಖ ಕಾರಣವಾಗಿದೆ. ಈ ಸ್ಥಿತಿ ಕೆಲವು ರಸದೂತಗಳ ಉತ್ಪಾದನೆಗೆ ಪ್ರಚೋದನೆ ನೀಡುತ್ತದೆ ಹಾಗೂ ಋತುಚಕ್ರದ ಸಮಯದಲ್ಲಿ ಹೆಚ್ಚು ಸ್ರವಿಸಬೇಕಾದ ರಸದೂತಗಳನ್ನು ಸ್ರವಿಸದೇ ಅಗತ್ಯವಿಲ್ಲದ ರಸದೂತಗಳು ಹೆಚ್ಚು ಸ್ರವಿಸುತ್ತವೆ. ಇದರಿಂದ ರಸದೂತಗಳ ಸಮತೋಲನ ಏರುಪೇರಾಗುತ್ತದೆ ಮತ್ತು ಪರಿಣಾಮವಾಗಿ ಸಂಭವಿಸಬೇಕಾಗಿದ್ದ ಋತುಚಕ್ರ ಸಂಭವಿಸದೇ ಹೋಗುತ್ತದೆ.
Most Read: ಎಳೆನೀರು ಕುಡಿದರೂ ಸಾಕು, ದೇಹದ ತೂಕ ಇಳಿಸಿಕೊಳ್ಳಬಹುದು!
ಪಿಟ್ಯುಟರಿ ಗ್ರಂಥಿಯ ಗಡ್ಡೆ (Pituitary tumour)
ಒಂದು ವೇಳೆ ಪಿಟ್ಯುಟರಿ ಗ್ರಂಥಿಯಲ್ಲಿ ಗಡ್ಡೆ ಉಂಟಾದರೂ ಅಮೆನೋರಿಯಾ ಸ್ಥಿತಿ ಎದುರಾಗಬಹುದು. ಈ ಗಡ್ಡೆ ಕ್ಯಾನ್ಸರ್ ಅಂತೂ ಅಲ್ಲ, ಆದರೆ ಪ್ರೋಲಾಕ್ಟಿನೋಮಾ ಎಂಬ ಹೆಸರಿನ ಈ ಗಡ್ಡೆ ಪ್ರೊಲಾಕ್ಟಿನ್ ಎಂಬ್ ರಸದೂತವನ್ನು ಸ್ರವಿಸುತ್ತದೆ. ದೇಹಕ್ಕೆ ಅಗತ್ಯವಾದುದಕ್ಕಿಂತಲೂ ಹೆಚ್ಚಿನ ಪ್ರಮಾಣದ ಪ್ರೊಲಾಕ್ಟಿನ್ ಸ್ರವಿಕೆಯ ಕಾರಣ ಇದು ನೇರವಾಗಿ ಋತುಚಕ್ರದ ಮೇಲೆ ಪ್ರಭಾವ ಬೀರುತ್ತದೆ ಹಾಗೂ ಅಮೆನೋರಿಯಾ ಸ್ಥಿತಿ ಎದುರಾಗುತ್ತದೆ.
ಜೀವನಕ್ರಮದ ಕಾರಣಗಳು
-ಅಗತ್ಯಕ್ಕೂ ಹೆಚ್ಚಿನ ವ್ಯಾಯಾಮ:
ನಮಗೆ ವ್ಯಾಯಾಮ ಅಗತ್ಯವಾಗಿ ಬೇಕಾಗಿದ್ದರೂ ಅತಿಯಾದರೆ ಅಮೃತವೂ ವಿಷ ಎಂಬಂತೆ ಅತಿಹೆಚ್ಚಿನ ವ್ಯಾಯಾಮವೂ ವಿಷವೇ ಆಗಿದೆ. ಏಕೆಂದರೆ ಅತಿ ಹೆಚ್ಚಿನ ವ್ಯಾಯಾಮದಿಂದ ಮಾನಸಿಕ ಒತ್ತಡ ಹೆಚ್ಚುವ ರಸದೂತಗಳು ಸ್ರವಿಸಲ್ಪಡುತ್ತವೆ. ಈ ರಸದೂತಗಳು ಮೆದುಳಿನ ಸಹಜ ಕಾರ್ಯಕ್ಕೆ ಅಡ್ಡಗಾಲು ಹಾಕಿ ಹಲವಾರು ಕಾರ್ಯಗಳನ್ನು ಸರಿಯಾಗಿ ನಡೆಸಲು ಬಿಡುವುದಿಲ್ಲ. ಹೀಗೆ ಬಾಧೆಗೊಳಗಾಗುವ ಒಂದು ಪ್ರಮುಖ ಕ್ರಿಯೆ ಎಂದರೆ ಋತುಚಕ್ರ, ಹಾಗೂ ಋತುಚಕ್ರ ಇಲ್ಲವಾಗುವ ಮೂಲಕ ಎದುರಾಗುವ ನೇರಪರಿಣಾಮ ಅಮೇನೋರೀಯಾ. ಇದೇ ಕಾರಣಕ್ಕೆ ಬಹಳ ಮಹಿಳಾ ಕ್ರೀಡಾಪಟುಗಳಲ್ಲಿ ಅಮೆನೋರಿಯಾ ಸ್ಥಿತಿ ಕಾಣಿಸಿಕೊಳ್ಳುತ್ತದೆ. ಅಲ್ಲದೇ ಅತಿ ಹೆಚ್ಚಿನ ವ್ಯಾಯಾಮದಿಂದ ಜೀವರಾಸಾಯನಿಕ ಕ್ರಿಯೆಯೂ ಅನಿವಾರ್ಯವಾಗಿ ಹೆಚ್ಚಬೇಕಾಗುತ್ತದೆ, ಇದೂ ಕೆಲವಾರು ವಿಧಗಳಲ್ಲಿ ರಸದೂತಗಳ ಕಾರ್ಯವನ್ನು ಏರುಪೇರುಗೊಳಿಸುತ್ತವೆ.
Most Read: ನಾನ್ ವೆಜ್ ಪ್ರಿಯರಿಗೆ ಸಿಹಿ ಸುದ್ದಿ-'ಚಿಕನ್ ಲಿವರ್' ಆರೋಗ್ಯಕ್ಕೆ ಒಳ್ಳೆಯದು
ಮಾನಸಿಕ ಒತ್ತಡ
ಮಾನಸಿಕ ಒತ್ತಡದಲ್ಲಿರುವ ಮಹಿಳೆಯರ ಮಾಸಿಕ ಋತುಚಕ್ರವೂ ಏರುಪೇರಾಗುವುದನ್ನು ಗಮನಿಸಲಾಗಿದೆ. ಒಂದು ವೇಳೆ ಮಹಿಳೆ ಹೆಚ್ಚೇ ಕಾಲ ಮಾನಸಿಕ ಒತ್ತಡದಲ್ಲಿದ್ದರೆ ಇದು ಸಹ ಅಮೇನೋರೀಯಾ ಸ್ಥಿತಿಗೆ ಕಾರಣವಾಗಬಹುದು. ಅದರೆ ಈ ಸ್ಥಿತಿ ತಾತ್ಕಾಲಿಕವಾಗಿದ್ದು ಮಾನಸಿಕ ಒತ್ತಡದಿಂದ ಹೊರಬಂದು ಮನಸ್ಸು ನಿರಾಳವಾದರೆ ಈ ತೊಂದರೆಗಳು ತಾನಾಗಿಯೇ ಸಹಜ ಸ್ಥಿತಿಗೆ ಬರುತ್ತವೆ. ಮಾನಸಿಕ ಒತ್ತಡದಲ್ಲಿದ್ದಾಗ ಮೆದುಳಿನ ದೊಡ್ಡಭಾಗವಾದ ಹೈಪೋಥಲಮಸ್ ಒತ್ತಡಕ್ಕೆ ಕಾರಣವಾದ ಸ್ಥಿತಿಯನ್ನೇ ಹೆಚ್ಚು ಗಂಭೀರವಾಗಿ ಪರಿಗಣಿಸುವ ಮೂಲಕ ಇದರ ಸಹಜ ಕಾರ್ಯಗಳು ನಡೆಯದೇ ಹೋಗುತ್ತವೆ. ಇದರಲ್ಲೊಂದು ಕಾರ್ಯವೆಂದರೆ ಪಿಟ್ಯುಟರಿ ಗ್ರಂಥದ ನಿಯಂತ್ರಣ. ಪಿಟ್ಯುಟರಿ ಗ್ರಂಥಿ ಮತ್ತು ಹೈಪೋಥಲಮಸ್ ಎರಡೂ ಜೊತೆಯಾಗಿ ಕಾರ್ಯನಿರ್ವಹಿಸುವುದು ಅಗತ್ಯವಾಗಿದ್ದು ಹೈಪೋಥಲಮಸ್ ನ ನಿಯಂತ್ರಣವಿಲ್ಲದೇ ಹೋದರೆ ಪಿಟ್ಯುಟರಿ ಗ್ರಂಥಿ ಹೆಚ್ಚು ಅಥವಾ ಕಡಿಮೆ ರಸದೂತವನ್ನು ಸ್ರವಿಸಿ ಅಮೇನೋರೀಯಾ ಸಹಿತ ಇತರ ತೊಂದರೆಗಳನ್ನೂ ಹುಟ್ಟುಹಾಕಬಹುದು.
ಅಸಮರ್ಪಕ ಬಿಎಂಐ (ದೇಹದ ಎತ್ತರಕ್ಕೆ ತಕ್ಕ ತೂಕ)
ಒಂದು ವೇಳೆ ಬಿಎಂಐ ತೀರಾ ಕಡಿಮೆ ಇದ್ದರೆ, ಅಂದರೆ ಅಗತ್ಯ ತೂಕ ಇಲ್ಲದೇ ಇದ್ದರೆ ಸಾಮಾನ್ಯವಾಗಿ ಈ ಮಹಿಳೆಯರು ಆಗಾಗ ಒಂದು ಅಥವಾ ಎರಡು ತಿಂಗಳ ಋತುಚಕ್ರವನ್ನು ಕಳೆದುಕೊಂಡಿರುತ್ತಾರೆ. ಏಕೆಂದರೆ ದೇಹದಲ್ಲಿರುವ ಅಗತ್ಯ ಪ್ರಮಾಣದ ಕೊಬ್ಬು ಈಸ್ಟ್ರೋಜೆನ್ ರಸದೂತದ ಉತ್ಪಾದನೆಯಲ್ಲಿ ಪ್ರಮುಖ ಪಾತ್ರ ವಹಿಸುತ್ತದೆ. ಅಗತ್ಯ ಮಟ್ಟದ ಕೊಬ್ಬು ಇಲ್ಲದೇ ಹೋದರೆ ಈಸ್ಟ್ರೋಜೆನ್ ಸಹಾ ಅಗತ್ಯ ಪ್ರಮಾಣದಲ್ಲಿ ಉತ್ಪಾದನೆಯಾಗದೇ ಹೋಗುವ ಮೂಲಕ ಮಾಸಿಕ ಚಕ್ರವೂ ಸಂಭವಿಸದೇ ಹೋಗುತ್ತದೆ. ಇದಕ್ಕೆ ವಿರುದ್ದವಾಗಿ ಹೆಚ್ಚಿನ ಬಿಎಂಐ ಅಥವಾ ಅಗತ್ಯಕ್ಕೂ ಹೆಚ್ಚಿನ ತೂಕದಿಂದಲೂ ದೇಹದಲ್ಲಿ ರಸದೂತಗಳ ಮಟ್ಟ ಏರುಪೇರಾಗುತ್ತದೆ ಹಾಗೂ ಇದೂ ಒಂದೆರಡು ತಿಂಗಳಗಳ ಋತುಚಕ್ರವನ್ನು ಇಲ್ಲವಾಗಿಸಬಹುದು.
ದೈಹಿಕ ರಚನೆಯ ಕಾರಣಗಳು
ಗರ್ಭಾಶಯದ ಒಳಗಿನ ಭಾಗಗಳು ಒಂದಕ್ಕೊಂದು ಅಂಟಿಕೊಂಡಿರುವುದು ( Intrauterine adhesions)
ಈ ಸ್ಥಿತಿಯನ್ನು ವೈದ್ಯರು Asherman's syndrome ಎಂದೂ ಗುರುತಿಸುತ್ತಾರೆ ಹಾಗೂ ಈ ಸ್ಥಿತಿ ಅತ್ಯಪರೂಪವಾಗಿದೆ. ಈ ಸ್ಥಿತಿ ಇರುವ ಮಹಿಳೆಯರಲ್ಲಿ ಗರ್ಭಾಶಯದ ಒಳಗೆ uterine scarring ಅಥವಾ ಗರ್ಭಾಶಯದ ಒಳಗೋಡೆಗಳು ಒಳಗಿಂದ ಒಂದಕ್ಕೊಂದು ಅಂಟಿಕೊಂಡಿರುತ್ತವೆ. ಪರಿಣಾಮವಾಗಿ ಗರ್ಭಾಶಯದ ಒಳಗೋಡೆಗಳ ಪದರ ಸಹಜವಾಗಿ ಋತುಚಕ್ರದ ಮೂಲಕ ನಿವಾರಣೆಯಾಗಬೇಕಾಗಿದ್ದುದು ನಿವಾರಣೆಯಾಗದೇ ಹೋಗುತ್ತದೆ.
ಜನನಾಂಗಗಳಲ್ಲಿ ಇರುವ ಕ್ರಮವ್ಯತ್ಯಾಸ
ಕೆಲವು ಸಂದರ್ಭಗಳಲ್ಲಿ, ಮಹಿಳೆಯರ ಜನನಾಂಗಗಳು ಪೂರ್ಣಮಟ್ಟಕ್ಕೆ ಬೆಳೆಯದೇ ಹೋಗುತ್ತವೆ ಹಾಗೂ ಇದರಿಂದ ಸಹಜ ಋತುಚಕ್ರ ಸಂಭವಿಸದೇ ಹೋಗಬಹುದು.
- ವಿರೂಪಗೊಂಡ ಯೋನಿ: ಒಂದು ವೇಳೆ ಕನ್ಯಾಪೊರೆ ಹೆಚ್ಚು ದಪ್ಪನಾಗಿದ್ದರೆ ಅಥವಾ ಗರ್ಭಾಶಯದ ಕವಾಟ (transverse vaginal septum) ತೀರಾ ದಪ್ಪನಾಗಿದ್ದರೆ ಇದು ಗರ್ಭಾಶಯದಿಂದ ಸ್ರಾವವನ್ನು ಹೊರಬರಲು ಬಿಡದೇ ಅಡ್ಡಿಪಡಿಸುತ್ತವೆ ಹಾಗೂ ಇದೂ ಋತುಚಕ್ರವಾಗದೇ ಇರುವ ಕಾರಣವಾಗಬಹುದು. ಈ ಸ್ಥಿತಿಯನ್ನು ಸರಳ ಶಸ್ತ್ರಚಿಕಿತ್ಸೆಯಿಂದ ಸರಿಪಡಿಸಬಹುದು.
ಇತರ ಕಾರಣಗಳು
ಕೆಲವು ಔಷಧಿಗಳ ಅಡ್ಡಪರಿಣಾಮಗಳು:
ಗರ್ಭನಿರೋಧಕ ಗುಳಿಗೆಗಳು ಅಥವಾ ಗರ್ಭಾನಿರೋಧಕಾ ಕ್ರಮಗಳು, ಕ್ಯಾನ್ಸರ್ ಮೊದಲಾದ ಕಾಯಿಲೆಗೆ ನೀಡಲಾಗುವ ಖೀಮೋಥೆರಪಿ ಚಿಕಿತ್ಸೆ, ಮಾನಸಿಕ ಕಾಯಿಲೆಗೆ ನೀಡಲಾಗುವ ಔಷಧಿಗಳು ಸಹಾ ಅಮೇನೋರೀಯಾ ಸ್ಥಿತಿಗೆ ಕಾರಣವಾಗಬಹುದು.
ಅನುವಂಶಿಕ ಕಾರಣಗಳು: ಅಮೇನೋರೀಯಾಕ್ಕೆ ಕೆಲವು ಅನುವಂಶಿಕ ಕಾರಣಗಳೂ ಇರಬಹುದು. ಒಂದು ವೇಳೆ ಮಹಿಳೆಯ ಕುಟುಂಬದಲ್ಲಿ ಈ ತೊಂದರೆ ಇರುವ ಮಹಿಳಾಸದಸ್ಯರಿದ್ದರೆ ಈ ಸ್ಥಿತಿ ಇತರರಲ್ಲೂ ಕಂಡುಬರುವ ಸಾಧ್ಯತೆ ಹೆಚ್ಚು.
ಅಮೆನೋರಿಯಾ ಸ್ಥಿತಿಗೆ ಚಿಕಿತ್ಸೆಗಳು
ಈ ಸ್ಥಿತಿಗೆ ಕೆಲವಾರು ಕಾರಣಗಳಿವೆ ಎಂದು ಈಗಾಗಲೇ ತಿಳಿದುಕೊಂಡಿದ್ದೇವೆ. ಹಾಗಾಗಿ ಇದರ ಚಿಕಿತ್ಸೆಯೂ ಈ ಕಾರಣಗಳನ್ನು ಅವಲಂಬಿಸಿ ಭಿನ್ನವಾಗಿದ್ದು ಸೂಕ್ತವಾದುದನ್ನು ವೈದ್ಯರೇ ನಿರ್ಧರಿಸುತ್ತಾರೆ.
ಔಷಧಿಗಳು: ಒಂದು ವೇಳೆ ಗರ್ಭನಿರೋಧಕ ಗುಳಿಗೆಗಳ ಪ್ರಭಾವದಿಂದ ಈ ಸ್ಥಿತಿ ಎದುರಾಗಿದ್ದರೆ ಇದನ್ನು ಸರಿಪಡಿಸಲು ಇತರ ಗರ್ಭನಿರೋಧಕ ಗುಳಿಗೆಗಳನ್ನು ವೈದ್ಯರು ಶಿಫಾರಸ್ಸು ಮಾಡುತ್ತಾರೆ. ಪಿಕೋಸ್ ತೊಂದರೆಯಿಂದ ಈ ಕಾಯಿಲೆ ಎದುರಾಗಿದ್ದರೆ ಇದಕ್ಕೆ Clomiphene citrate (CC) ಎಂಬ ಔಷಧಿ ಸೂಕ್ತವಾಗಿದೆ. ಇದರಿಂದ ಗರ್ಭಾಶಯದಲ್ಲಿ ಅಂಡಾಣು ಬಿಡುಗಡೆಯಾಗುವ ಸಾಧ್ಯತೆಗಳು ಹೆಚ್ಚುವ ಮೂಲಕ ಅಮೆನೋರಿಯಾ ಸ್ಥಿತಿ ತಾನಾಗಿಯೇ ಹಿಂದೆ ಸರಿಯುತ್ತದೆ.
*ಹಾರ್ಮೋನ್ ಥೆರಪಿ: ರಸದೂತಗಳ ಏರುಪೇರಿನಿಂದ ಬಳಲುತ್ತಿರುವ ಮಹಿಳೆಯರಲ್ಲಿ ಯಾವ ರಸದೂತ ಕಡಿಮೆ ಇದೆ ಮತ್ತು ಯಾವುದು ಹೆಚ್ಚಿದೆ ಎಂಬುದನ್ನು ಪ್ರಯೋಗಗಳ ಮೂಲಕ ಖಚಿತಪಡಿಸಿ ಇದನ್ನು ಸರಿಪಡಿಸಲು ಈಸ್ಟ್ರೋಜೆನ್ ಮತ್ತು ಪ್ರೊಜೆಸ್ಟಿನ್ ಹಾರ್ಮೋನುಗಳನ್ನು ಹೆಚ್ಚಿಸುವ ಚಿಕಿತ್ಸೆಯ ಮೂಲಕ ಈ ಸ್ಥಿತಿಯನ್ನು ಇಲ್ಲವಾಗಿಸಬಹುದು.
Most Read: ಹಲ್ಲಿನ ಕಾಂತಿ ಹೆಚ್ಚಿಸಲು ಅರಿಶಿನದ ಚಿಕಿತ್ಸೆ! ಇಲ್ಲಿದೆ ನೋಡಿ ಸ್ಟೆಪ್ ಬೈ ಸ್ಟೆಪ್ ಟಿಪ್ಸ್
ಶಸ್ತ್ರಕ್ರಿಯೆ: ಒಂದು ವೇಳೆ uterine scarring ಅಥವಾ ಗರ್ಭಾಶಯದ ಒಳಗೋಡೆಗಳು ಒಳಗಿಂದ ಒಂದಕ್ಕೊಂದು ಅಂಟಿಕೊಂಡಿದ್ದು ಇದನ್ನು ಸರಳ ಶಸ್ತ್ರಚಿಕಿತ್ಸೆಯಿಂದ ಬೇರ್ಪಡಿಸಬಹುದು.hysteroscopic resection ಎಂಬ ಈ ಶಸ್ತ್ರಚಿಕಿತ್ಸೆಯ ಮೂಲಕ ಹೀಗೆ ಅಂಟಿಕೊಂಡಿದ್ದ ಪದರಗಳನ್ನು ಬೇರ್ಪಡಿಸಿ ಈ ಭಾಗದಲ್ಲಿ ಗಟ್ಟಿಯಾಗಿದ್ದ ಹೊರಪದರವನ್ನು ಕೆರೆದು ನಿವಾರಿಸಿ ಸಹಜ ಬೆಳವಣಿಗೆಗೆ ಅನುವು ಮಾಡಿಕೊಡಲಾಗುತ್ತದೆ. ತನ್ಮೂಲಕ ಗರ್ಭಾಶಯದಿಂದ ಸಹಜವಾಗಿ ಋತುಸ್ರಾವ ಸಂಭವಿಸಲು ಸಾಧ್ಯವಾಗುತ್ತದೆ.


‘ಇಂದು ಸರ್ಕಾರ್’ ಚಿತ್ರಕ್ಕೆ ತಡೆ ಕೋರಿದ ‘ಸಂಜಯ್ ಗಾಂಧಿ ಪುತ್ರಿ’
Team Udayavani,  Jul 22, 2017, 4:45 PM IST
ಅ
ಅ
ಅ
ಮುಂಬಯಿ : ಭಾರತದ ಮಾಜಿ ಪ್ರಧಾನಿ ಶ್ರೀಮತಿ ಇಂದಿರಾ ಗಾಂಧಿ ಅವರ ಪುತ್ರ ದಿವಂಗತ ಸಂಜಯ್ ಗಾಂಧಿ ಅವರಿಗೆ ಜನಿಸಿದ ಪುತ್ರಿ ತಾನು ಎಂದು ಹೇಳಿಕೊಂಡಿರುವ ಪ್ರಿಯಾ ಪೌಲ್ ಎಂಬ ಮಹಿಳೆ ಬಾಲಿವುಡ್ ಚಿತ್ರ ನಿರ್ದೇಶಕ ಮಧುರ್ ಭಂಡಾರ್‌ಕರ್ ಅವರ ಮುಂಬರುವ  “ಇಂದು ಸರ್ಕಾರ್’ ಚಿತ್ರಕ್ಕೆ ತಡೆ ನೀಡಬೇಕೆಂದು ಕೋರಿ ಬಾಂಬೆ ಹೈಕೋರ್ಟ್ ಮೆಟ್ಟಲೇರಿದ್ದಾರೆ.
ಎಪ್ಪತ್ತರ ದಶಕದಲ್ಲಿ ದೇಶ ಕಂಡಿದ್ದ ಕರಾಳ ತುರ್ತು ಪರಿಸ್ಥಿತಿಯ ಹಿನ್ನೆಲೆಯನ್ನು ಹೊಂದಿರುವ ತನ್ನ “ಇಂದು ಸರ್ಕಾರ್’ ಸಿನೇಮಾದ ಶೇ.30 ಭಾಗ ಸತ್ಯಾಂಶ ಹೊಂದಿದ್ದು ಉಳಿದ ಭಾಗ ಕಾಲ್ಪನಿಕವಾಗಿದೆ ಎಂದು ಈಚೆಗೆ ಮಧುರ್ ಭಂಡಾರ್‌ಕರ್ ಹೇಳಿಕೊಂಡಿದ್ದರು.
ಭಂಡಾರ್‌ಕರ್ ಅವರು ತಮ್ಮ ಇಂದು ಸರ್ಕಾರ್ ಚಿತ್ರದಲ್ಲಿ ‘ಸತ್ಯ ಯಾವುದು ಕಟ್ಟು ಕಥೆ ಯಾವುದು’ ಎಂಬುದನ್ನು ವಿವರಿಸಿ ಸ್ಪಷ್ಟೀಕರಣ ನೀಡುವಂತೆ ಅವರಿಗೆ ನಿರ್ದೇಶ ನೀಡಬೇಕೆಂದು ಕೋರಿ ಪ್ರಿಯಾ ಪೌಲ್ ನಿನ್ನೆ ಶುಕ್ರವಾರ ಬಾಂಬೆ ಹೈಕೋರ್ಟಿಗೆ ಅರ್ಜಿ ಸಲ್ಲಿಸಿದ್ದಾರೆ.
ತುರ್ತು ಪರಿಸ್ಥಿತಿಯ ವೇಳೆ ನೆಗೆಟೀವ್ ಹೀರೋ ಆಗಿ ಮೆರೆದಿದ್ದ ಸಂಜಯ್ ಗಾಂಧಿಯನ್ನು ಚಿತ್ರದಲ್ಲಿ ಕೆಟ್ಟದಾಗಿ ತೋರಿಸಿರುವ ಸಾಧ್ಯತೆಯನ್ನು ಪ್ರಿಯಾ ಪೌಲ್ ಶಂಕಿಸಿ ಚಿತ್ರದ ತಡೆಗೆ ಹೈಕೋರ್ಟಿಗೆ ಮನವಿ ಸಲ್ಲಿಸಿರುವುದಾಗಿ ತಿಳಿದುಬಂದಿದೆ.
ಮಧುರ್ ಭಂಡಾರ್‌ಕರ್ ಅವರ ಇಂದು ಸರ್ಕಾರ್ ಸಿನೇಮಾ ಜು.28ರಂದು ತೆರೆ ಕಾಣಲಿದೆ.
ಭಂಡಾರ್‌ಕರ್ ಅವರು ತಮ್ಮ ಇಂದು ಸರ್ಕಾರ್ ಚಿತ್ರದಲ್ಲಿನ ನಿಜದ ಭಾಗವನ್ನು ತೆಗೆದು ಹಾಕುವ ವರೆಗೆ ಅವರ ಚಿತ್ರ ಬಿಡುಗಡೆಗೆ ತಡೆಯಾಜ್ಞೆ ನೀಡಬೇಕು ಎಂದು ಪ್ರಿಯಾ ಪೌಲ್ ತಮ್ಮ ಅರ್ಜಿಯಲ್ಲಿ  ಆಗ್ರಹಿಸಿದ್ದಾರೆ.
ಸೆನ್ಸಾರ್ ಮಂಡಳಿ ಇಂದು ಸರ್ಕಾರ್ ಚಿತ್ರಕ್ಕೆ 12 ಕಟ್‌ಗಳನ್ನು ಆದೇಶಿಸಿ ಯು/ಎ ಸರ್ಟಿಫಿಕೇಟ್ ನೀಡಿದೆ. ಪ್ರಿಯಾ ಪೌಲ್ ಅವರ ಅರ್ಜಿಯ ವಿಚಾರಣೆಯನ್ನು ಬಾಂಬೆ ಹೈಕೋರ್ಟ್ ಜುಲೈ 24ರಂದು ನಡೆಸಲಿದೆ.
ಇನ್ನೂ ವಿವಾಹವಾಗಿಲ್ಲವೇ? ಇಂದೇ ಕನ್ನಡ ಮ್ಯಾಟ್ರಿಮನಿಯಲ್ಲಿ ನೋಂದಾಯಿಸಿ - ನೋಂದಣಿ ಉಚಿತ!
Disclaimer:The views expressed in comments section published on Udayavani.com are those of comment writers alone. They do not represent the views or opinions of Udayavani.com, its staff or The Manipal Group, or any entity associated with The Manipal Group. Udayavani.com reserves rights to remove a comment or all the comments any time.
To report any comment you can email us at udayavani.response@manipalgroup.info . We will review the request and delete the comments.


ಎಷ್ಟು ಪ್ರಮಾಣದ ಮದ್ಯ ದೇಹಕ್ಕೆ ಒಳ್ಳೆಯದು? ಇಲ್ಲಿದೆ ಆಲ್ಕೋಹಾಲ್ ಮೇಲಿನ ವಿಶೇಷ ವರದಿ
news18 Updated:August 30, 2018, 1:46 PM IST
news18 Updated: August 30, 2018, 1:46 PM IST
-ನ್ಯೂಸ್ 18 ಕನ್ನಡ
ಮದ್ಯಪಾನ ಆರೋಗ್ಯಕ್ಕೆ ಹಾನಿಕಾರಕ ಎಂದು ಯಾರಿಗೆ ತಾನೆ ತಿಳಿದಿಲ್ಲ. ಆದರೂ ಅಮಲಿನಲ್ಲಿ ತೇಲುವವರ ಸಂಖ್ಯೆ ದಿನದಿಂದ ದಿನಕ್ಕೆ ಗಣನೀಯ ಪ್ರಮಾಣದಲ್ಲಿ ಏರಿಕೆಯಾಗುತ್ತಿದೆ. ಕನಿಷ್ಠ ಪ್ರಮಾಣದಲ್ಲಿ ಕುಡಿಯುತ್ತಿದ್ದೇನೆ, ಹಾಗಾಗಿ ಆರೋಗ್ಯವಾಗಿರುವೆ ಎಂದು ನೀವು ಭಾವಿಸಿದರೆ ನಿಮ್ಮ ಊಹೆ ತಪ್ಪು. ಏಕೆಂದರೆ ಪ್ರತಿನಿತ್ಯ ಸೇವಿಸುವ ಒಂದು ಪೆಗ್ ಆಲ್ಕೋಹಾಲ್ ಕೂಡ ಅನಾರೋಗ್ಯಕ್ಕೆ ನೀವು ಮಾಡಿಕೊಡುವ ದಾರಿಯಾಗಿರುತ್ತದೆ ಎಂದು ಇತ್ತೀಚೆಗೆ ಅಧ್ಯಯನ ತಂಡವೊಂದು ತಿಳಿಸಿದೆ.
ಮದ್ಯಪಾನದ ಮೇಲೆ ಬರೋಬ್ಬರಿ 22 ವರ್ಷಗಳ ಕಾಲ ಅಧ್ಯಯನ ನಡೆಸಿದ ಸಂಶೋಧಕರು 195 ದೇಶಗಳನ್ನು ಸುತ್ತಿ ಮಾಹಿತಿಗಳನ್ನು ಕಲೆಹಾಕಿದ್ದಾರೆ. ಇದಕ್ಕಾಗಿ ಈಗಾಗಲೇ ಆಲ್ಕೋಹಾಲ್ ಮೇಲೆ ಪ್ರಕಟಗೊಂಡ 592 ಅಧ್ಯಯನ ವರದಿಗಳನ್ನು ಅಭ್ಯಸಿಸಿ, 694 ಮೂಲಗಳಿಂದ ಮಾಹಿತಿ ಸಂಗ್ರಹಿಸಿದ್ದಾರೆ. ಈ ವೇಳೆ ಸಂಶೋಧಕರಿಗೆ ತಿಳಿದು ಬಂದ ಅಚ್ಚರಿ ವಿಷಯವೆಂದರೆ ಕಡಿಮೆ ಪ್ರಮಾಣದಲ್ಲೂ ಆಲ್ಕೋಹಾಲ್ ಸೇವಿಸಿದರೆ ಅನಾರೋಗ್ಯ ಮಾತ್ರ ಕಟ್ಟಿಟ್ಟ ಬುತ್ತಿ ಎಂಬುದು.ಈ ಅಧ್ಯಯನ ತಂಡದಲ್ಲಿದ್ದ ಕೆಂಬ್ರಿಡ್ಜ್ ವಿಶ್ವ ವಿದ್ಯಾಲಯದ ಸಂಖ್ಯಾಶಾಸ್ತ್ರಜ್ಞ ಡೇವಿಡ್ ಸ್ಪೀಗೆಲ್ಟರ್ ಹೇಳುವಂತೆ 'ನಮ್ಮ ದೇಹದೊಳಗೆ ಆಲ್ಕೋಹಾಲ್ ಪ್ರವೇಶಿಸಿದರೆ ಆರೋಗ್ಯಕ್ಕೆ ಮಾರಕ. ಅದಕ್ಕೆ ಕನಿಷ್ಠ ಅಥವಾ ಗರಿಷ್ಠ ಎಂಬ ಮಿತಿಗಳಿರುವುದಿಲ್ಲ' ಎಂದು ತಿಳಿಸಿದ್ದಾರೆ.
195 ದೇಶಗಳ ಮದ್ಯಪಾನಿಗಳನ್ನು ಭೇಟಿಯಾಗಿರುವ ಅಧ್ಯಯನ ತಂಡ ಯಾವ್ಯಾವ ದೇಶದವರು ಎಷ್ಟು ಪ್ರಮಾಣದಲ್ಲಿ ಆಲ್ಕೋಹಾಲ್ ದಾಸರಾಗಿದ್ದಾರೆ ಎಂಬ ಮಾಹಿತಿ ಸಂಗ್ರಹಿಸಿದ್ದಾರೆ. ಇದಕ್ಕಾಗಿ ಆಯಾ ದೇಶಗಳಲ್ಲಿ ಮಾರಾಟವಾದ ಮದ್ಯದ ಪ್ರಯಾಣವನ್ನು ಮಾನದಂಡವಾಗಿ ಬಳಸಿಕೊಳ್ಳಲಾಗಿತ್ತು. ವಿಶ್ವದಲ್ಲಿ ಮಾರಾಟವಾಗುವ ಮದ್ಯದ ಒಟ್ಟು ಪ್ರಮಾಣವನ್ನು ಜನಸಂಖ್ಯೆಯಿಂದ ವಿಭಾಗಿಸಿದರೆ, ಪ್ರತಿ ವ್ಯಕ್ತಿ ದಿನವೊಂದಕ್ಕೆ 10 ಗ್ರಾಂನಷ್ಟು ಶುದ್ಧ ಆಲ್ಕೋಹಾಲ್ ಸೇವಿಸುತ್ತಾರೆ ಎಂಬ ಲೆಕ್ಕ ದೊರಕುತ್ತದೆ. 100 ಗ್ರಾಂ ವೈನ್ ಕುಡಿದರೆ 10 ಗ್ರಾಂ ಆಲ್ಕೋಹಾಲ್ ದೇಹ ಸೇರುತ್ತದೆ. ಬಿಯರ್ನಿಂದ 10 ಗ್ರಾಂ ಆಲ್ಕೋಹಾಲ್ ಸೇರಬೇಕಾದರೆ 340 ಗ್ರಾಂ ಬಿಯರ್ ಮತ್ತು ಕೇವಲ 28 ಗ್ರಾಂ ವಿಸ್ಕಿಯಿಂದ 10 ಗ್ರಾಂ ಆಲ್ಕೋಹಾಲ್ ದೇಹ ಸೇರುತ್ತದೆ ಎಂದು ಅಧ್ಯಯನ ತಂಡ ತಿಳಿಸಿದೆ.
ಈ ವರದಿ ಪ್ರಕಾರ 2016ರಲ್ಲಿ ಶೇ.39ರಷ್ಟು ಪುರುಷರು ಮತ್ತು ಶೇ.25ರಷ್ಟು ಮಹಿಳೆಯರು ಖಾಯಂ ಕುಡಿತದ ಚಟಕ್ಕೆ ಒಳಗಾಗಿದ್ದಾರೆ. ವಿಶ್ವದ 700 ಕೋಟಿ ಜನಸಂಖ್ಯೆ ಪೈಕಿ ಪ್ರತಿನಿತ್ಯ 240 ಕೋಟಿ ಜನರು ಆಲ್ಕೋಹಾಲ್ ಸೇವಿಸುತ್ತಿದ್ದಾರೆ. ಒಂದು ದೇಶದ ಮದ್ಯ ವ್ಯಸನಿಗಳ ಪ್ರಮಾಣವು ಆಯಾ ದೇಶದ ಆರ್ಥಿಕ ಮತ್ತು ಸಾಮಾಜಿಕ ಸ್ಥಿತಿ ಗತಿಗಳ ಮೇಲೆ ನಿರ್ಧರಿಸಲ್ಪಟ್ಟಿದೆ. ಹೆಚ್ಚು ಆರ್ಥಿಕವಾಗಿ ಪ್ರಬಲವಾಗಿರುವ ದೇಶಗಳ ಜನರು ಹೆಚ್ಚು ಆಲ್ಕೋಹಾಲ್ ಸೇವಿಸುತ್ತಿದ್ದಾರೆ ಎಂದು ಈ ಅಧ್ಯಯನ ತಂಡ ತಿಳಿಸಿದೆ.
ಎಷ್ಟು ಪ್ರಮಾಣದ ಆಲ್ಕೋಹಾಲ್ ದೇಹಕ್ಕೆ ಒಳ್ಳೆಯದು?
Loading...
ಲ್ಯಾನ್ಸೆಟ್ ಪತ್ರಿಕೆಯಲ್ಲಿ ಪ್ರಕಟವಾಗಿರುವ ವರದಿಯಂತೆ, ಪ್ರತಿ ವರ್ಷ ಆಲ್ಕೋಹಾಲ್ನಿಂದ 28 ಲಕ್ಷ ಜನರು ಸಾವಿಗೀಡಾಗಿದ್ದಾರೆ. ಪ್ರತಿವರ್ಷ ಹೆಚ್ಚು ಜನರ ಸಾವಿಗೆ ಕಾರಣವಾಗುವ ಜಾಗತಿಕ ಸಮಸ್ಯೆಗಳ ಪೈಕಿ ಆಲ್ಕೋಹಾಲ್ ಏಳನೇ ಸ್ಥಾನದಲ್ಲಿದೆ. 2016 ರಲ್ಲಿ ಶೇ. 6.8 ಮಂದಿ ಪುರುಷರು ಮತ್ತು ಶೇ.2.2 ಮಹಿಳೆಯರು ಮದ್ಯಪಾನದಿಂದ ಸಾವನ್ನಪ್ಪಿದ್ದಾರೆ. 15ರಿಂದ 49ರ ವಯಸ್ಸಿನ ವ್ಯಕ್ತಿಗಳ ಅನಾರೋಗ್ಯಕ್ಕೆ ಆಲ್ಕೋಹಾಲ್ ಸೇವನೆ ಮುಖ್ಯ ಕಾರಣ ಎನ್ನಲಾಗಿದೆ.
ಆಲ್ಕೋಹಾಲ್ ಸೇವನೆ ಮತ್ತು ಧೂಮಪಾನಗಳ ನಡುವೆ ಪ್ರಮುಖ ವ್ಯತ್ಯಾಸವಿದೆ. ಧೂಮಪಾನ ಆರೋಗ್ಯಕ್ಕೆ ಹಾನಿಕಾರಕ ಎಂಬುದನ್ನು ಎಲ್ಲರೂ ಒಪ್ಪುತ್ತಾರೆ. ಆದರೆ ಆಲ್ಕೋಹಾಲ್ ಬಗ್ಗೆ ಇದೇ ಮಾತನ್ನು ಹೇಳಿದರೆ ಯಾರೂ ನಂಬುವುದಿಲ್ಲ. ನಿಯಮಿತ ಮದ್ಯಪಾನದಿಂದ ತೊಂದರೆ ಇಲ್ಲ ಎಂಬುದನ್ನು ಜನರು ನಂಬಿದ್ದಾರೆ ಎಂದು ವಾಷಿಂಗ್‌ಟನ್ ವಿಶ್ವ ವಿದ್ಯಾಲಯದ ಹೆಲ್ತ್ ಮೆಟ್ರಿಕ್ ಸೈನ್ಸಸ್ ಪ್ರಾಧ್ಯಾಪಕ ಎಮ್ಯಾನುಯೆಲಾ ಗಕಿಡೊ ತಿಳಿಸಿದರು.
ಮದ್ಯಪಾನಿಗಳು ಕೂಡ ಈ ಹಿಂದಿನ ಹಲವಾರು ಸಂಶೋಧನೆಗಳನ್ನು ನಂಬಿದ್ದಾರೆ. ಈ ಹಿಂದೆ ಅನೇಕ ಸಂಶೋಧನೆಯಲ್ಲಿ ನಿರ್ದಿಷ್ಟ ಪ್ರಮಾಣದ ಆಲ್ಕೋಹಾಲ್ ಸೇವಿಸಿದರೆ ಸಮಸ್ಯೆ ಇಲ್ಲ ಎಂದು ತಿಳಿಸಲಾಗಿತ್ತು. ಇದನ್ನೆ ತಮ್ಮ ವಾದಕ್ಕೆ ಬಳಸಿಕೊಳ್ಳುತ್ತಿರುವ ಮದ್ಯಪ್ರಿಯರು ಕುಡಿತದಿಂದ ಹೊರ ಬರುವ ಪ್ರಯತ್ನ ಮಾಡುತ್ತಿಲ್ಲ ಎಂದು ಅವರು ತಿಳಿಸಿದರು.
ಪ್ರತಿನಿತ್ಯ ಸ್ವಲ್ಪ ಮದ್ಯವನ್ನು ಸತತ ಒಂದು ವರ್ಷಗಳ ಕಾಲ ಸೇವಿಸಿದರೆ ಅನೇಕ ಅನಾರೋಗ್ಯ ಸಮಸ್ಯೆಗಳು ಕಾಣಿಸಿಕೊಳ್ಳುತ್ತದೆ. ಈ ಹೊಸ ವರದಿ ಹೇಳುವಂತೆ ಹಿಂದೆ ಆಲ್ಕೋಹಾಲ್ ಸೇವಿಸುತ್ತಿದ್ದ ಒಂದು ಲಕ್ಷ ಜನರಲ್ಲಿ 914 ಮಂದಿ ಅನಾರೋಗ್ಯಕ್ಕೀಡಾಗಿದ್ದರು. ಈ ಸಂಖ್ಯೆಯು ಇತ್ತೀಚಿನ ದಿನಗಳಲ್ಲಿ 918ಕ್ಕೆ ಏರಿಕೆಯಾಗಿದೆ.
ಭಾರತ ಸೇರಿದಂತೆ ಅನೇಕ ದೇಶಗಳಲ್ಲಿ ನಿಯಮಿತ ಬಿಯರ್ ಸೇವನೆಯಿಂದ ಹೃದ್ರೋಗಗಳು ಕಡಿಮೆಯಾಗುತ್ತದೆ ಎಂದು ನಂಬಲಾಗುತ್ತದೆ. ಇಲ್ಲ ಮದ್ಯಪಾನದಿಂದ ದಪ್ಪವಾಗಬಹುದು ಎಂಬ ನಂಬಿಕೆಗಳಿವೆ. ಆದರೆ ಇವೆಲ್ಲಾ ಮದ್ಯ ವ್ಯಸನವನ್ನು ಸಮರ್ಥಿಸಿಕೊಳ್ಳಲಿರುವ ಕೆಲ ಕುಂಟು ನೆಪಗಳಷ್ಟೇ ಎಂದು ವರದಿ ತಿಳಿಸಿದೆ. ನೀವೂ ಕೂಡ ಮದ್ಯಪಾನಿಗಳಾಗಿದ್ದರೆ , ದಿನ ಎಷ್ಟು ಪ್ರಮಾಣದಲ್ಲಿ ಆಲ್ಕೋಹಾಲ್ ಸೇವಿಸುತ್ತೀರಿ ಎಂಬುದನ್ನು ಲೆಕ್ಕ ಮಾಡಿಕೊಳ್ಳಿ. ಏಕೆಂದರೆ ಮದ್ಯಪಾನ ಎಂಬುದು ಯಾವುದೇ ಪ್ರಮಾಣದಲ್ಲಿದ್ದರೂ ಆರೋಗ್ಯಕ್ಕೆ ಹಾನಿಕಾರಕ.


ಅಬ್ಬಾ ! ಎಷ್ಟು ದೊಡ್ಡ ಕುಂಬಳಕಾಯಿ !!
  04-08-2016 11:22AM IST    /     No Comments    /     Posted In: Featured News , Special
ಅಮೆರಿಕದ ಕ್ಯಾಲಿಫೋರ್ನಿಯಾದಲ್ಲಿ ಪ್ರತಿವರ್ಷ ‘ದಿ ಪ್ಲೈಯಿಂಗ್ ಸಾಸರ್’ ಹೆಸರಿನ ಕುಂಬಳಕಾಯಿ ಉತ್ಸವವನ್ನು ಆಯೋಜಿಸುತ್ತದೆ. ಈ ಉತ್ಸವದಲ್ಲಿ ಒಮ್ಮೆ 2154 ಪೌಂಡ್ ತೂಕದ ಕುಂಬಳಕಾಯಿ ಬಂದಿತ್ತು. ಈ ಕುಂಬಳಕಾಯಿ ಮಾಡಿದ ದಾಖಲೆ ಇನ್ನೂ ಮುರಿದಿಲ್ಲ.
ಹಿಂದಿನ ವರ್ಷ ಕೂಡ ಇಲ್ಲಿ 50 ವಿಶಾಲಕಾಯದ ಕುಂಬಳಕಾಯಿ ಪ್ರದರ್ಶನಗೊಂಡವು. ಕೊನೆಗೆ 1806 ಪೌಂಡ್ ತೂಕದ ಕುಂಬಳಕಾಯಿ ಮೊದಲ ಸ್ಥಾನ ಪಡೆಯಿತು. ಇದನ್ನು ನೋಡಲು ದೂರ ದೂರದಿಂದ ಜನರು ಆಗಮಿಸಿದ್ದರು. ಇದು 12000 ಡಾಲರ್ ಪ್ರಶಸ್ತಿಯನ್ನು ಗಳಿಸಿತು.
ಇನ್ನೊಮ್ಮೆ 1584 ಪೌಂಡ್ ತೂಕದ ಕುಂಬಳಕಾಯಿ ಪ್ರಶಸ್ತಿ ಬಾಚಿಕೊಂಡಿತ್ತು. ಕ್ಯಾಲಿಫೋರ್ನಿಯಾದಲ್ಲಿ ಪ್ರತಿವರ್ಷವೂ ಕುಂಬಳಕಾಯಿ ಉತ್ಸವ ನಡೆಯುತ್ತದೆ. ದೊಡ್ಡ ಬಂಡೆಗಲ್ಲಿನಂತ ಕುಂಬಳಕಾಯಿಗಳು ಎಲ್ಲೆಡೆ ಕಾಣಿಸುತ್ತವೆ.


ಸಣ್ಣ ವಯಸ್ಸಿನಲ್ಲಿ ಸೆಕ್ಸ್‌ನಲ್ಲಿ ಭಾಗಿಯಾದರೆ ಏನೆಲ್ಲಾ ಸಮಸ್ಯೆಗಳಾಗುತ್ತದೆ ನೋಡಿ...
Wellness
|
Updated: Thursday, January 17, 2019, 15:50 [IST]
ಅತೀ ಸಣ್ಣ ವಯಸ್ಸಿನಲ್ಲಿ ಹುಡುಗಿಯರು ಸೆಕ್ಸ್ ನಲ್ಲಿ ಭಾಗಿಯಾದರೆ ಅದರಿಂದ ಹಲವಾರು ರೀತಿಯ ದೈಹಿಕ ಹಾಗೂ ಮಾನಸಿಕ ಸಮಸ್ಯೆಗಳು ಕಾಣಿಸಿಕೊಳ್ಳುವುದು ಸಹಜ. ಯಾಕೆಂದರೆ ಸಣ್ಣ ವಯಸ್ಸಿನಲ್ಲಿ ಗರ್ಭ ಧರಿಸಿದರೆ ಅದರಿಂದ ದೈಹಿಕವಾಗಿ ಹಲವಾರು ಬದಲಾವಣೆಗಳು ಆಗಬಹುದು. ಇದು ಮಾನಸಿಕವಾಗಿ ಹುಡುಗಿಯ ಮೇಲೆ ಪರಿಣಾಮ ಬೀರಬಹುದು. ಇಷ್ಟು ಮಾತ್ರವಲ್ಲದೆ ಭವಿಷ್ಯದಲ್ಲಿ ಕೂಡ ಹಲವಾರು ರೀತಿಯ ಸಮಸ್ಯೆಗಳು ಕಾಣಿಸಿಕೊಳ್ಳಬಹುದು. ಹುಡುಗಿಯರು ಸಣ್ಣ ವಯಸ್ಸಿನಲ್ಲಿ ಸೆಕ್ಸ್ ನಲ್ಲಿ ಭಾಗಿಯಾದರೆ ಗರ್ಭಕಂಠದ ಕ್ಯಾನ್ಸರ್ ಗೆ ತುತ್ತಾಗುವಂತಹ ಸಾಧ್ಯತೆಯು ಇಮ್ಮಡಿಯಾಗುವುದು ಎಂದು ಅಧ್ಯಯನಗಳು ಕಂಡುಕೊಂಡಿವೆ.
ತುಂಬಾ ಸಣ್ಣ ವಯಸ್ಸಿನಲ್ಲಿ ಸೆಕ್ಸ್ ನಲ್ಲಿ ಭಾಗಿಯಾದರೆ ಆಗ ಕಾಯಿಲೆಗಳು ಬರುವಂತಹ ಅಪಾಯವು ಅತಿಯಾಗಿ ಇರುವುದು ಎಂದು ಅಧ್ಯಯನ ತಿಳಿಸಿದೆ ಮತ್ತು ಹುಡುಗಿಯರು ಸಣ್ಣ ವಯಸ್ಸಿನಲ್ಲಿ ಸೆಕ್ಸ್ ನಲ್ಲಿ ಭಾಗಿಯಾಗಬಾರದು ಎಂದು ಎಚ್ಚರಿಕೆ ಕೂಡ ನೀಡಿದೆ. ಇಂಗ್ಲೆಂಡ್ ನಲ್ಲಿ ಮಹಿಳೆಯರು 25ರ ಹರೆಯದ ತನಕ ಎನ್ ಎಚ್ ಎಸ್ ಸ್ಕ್ರೀನಿಂಗ್ ಗೆ ಅರ್ಹತೆ ಪಡೆಯುವುದಿಲ್ಲ. ಲೈಂಗಿಕವಾಗಿ ಹರಡುವಂತಹ ಎಚ್ ಪಿವಿ ಎನ್ನುವ ವೈರಸ್ ಗರ್ಭಕಂಠದ ಸೋಂಕು ಉಂಟು ಮಾಡುವುದು. ಇದರಿಂದ 15ರ ಹರೆಯದಲ್ಲಿ ಹುಡುಗಿಯರು ಸೆಕ್ಸ್ ನಲ್ಲಿ ಭಾಗಿಯಾದರೂ ಅವರು ಪರೀಕ್ಷೆ ಮಾಡುವಾಗ ಇನ್ನು ಹತ್ತು ವರ್ಷ ಕಳೆದಿರುವುದು.
ಭಾವನಾತ್ಮಕವಾಗಿ ಹಾನಿಯಾಗುವುದು
ಸಣ್ಣ ವಯಸ್ಸಿನಲ್ಲಿ ಸೆಕ್ಸ್ ಸಂಬಂಧಿಸಿದ ವಿಚಾರ ತಿಳಿಯುವುದು, ಹಸ್ತಮೈಥುನ ಮತ್ತು ಯಾವುದೇ ಬೆದರಿಕೆ ಇಲ್ಲದೆ ಸ್ವಯಂ ಆಗಿ ಅದರ ಸುಖ ಪಡೆಯುವುದರಿಂದ ಭವಿಷ್ಯದಲ್ಲಿ ಯಾವುದೇ ರೀತಿಯ ನಕಾರಾತ್ಮಕವಾದ ಪರಿಣಾಮ ಬೀರುವುದಿಲ್ಲ. ಆದರೆ ಸಣ್ಣ ವಯಸ್ಸಿನಲ್ಲಿ ಭೀತಿಯಿಂದ ಕೂಡಿರುವಂತಹ ಲೈಂಗಿಕ ಅನುಭವಗಳು ಆಗಿದ್ದರೆ,ಉದಾಹರಣೆಗೆ ದೊಡ್ಡ ವಯಸ್ಸಿನವರಿಂದ ಲೈಂಗಿಕ ದೌರ್ಜನ್ಯ, ನಾಚಿಕೆ, ಶಿಕ್ಷೆ ಅಥವಾ ಅತ್ಯಾಚಾರದಂತಹ ಘಟನೆಗಳು ನಡೆದಿದ್ದರೆ ಆಗ ಇದರಿಂದಾಗಿ ಭವಿಷ್ಯದಲ್ಲಿ ಅದು ಲೈಂಗಿಕ ಸಮಸ್ಯೆಗೆ ಕಾರಣವಾಗಬಹುದು.
Most Read: ಕಿಸ್ಸಿಂಗ್‌ನಿಂದಲೂ ಇಂತಹ ಖತರ್ನಾಕ್ ಕಾಯಿಲೆಗಳು ಹರಡಬಹುದಂತೆ!
ಗರ್ಭಧಾರಣೆಯ ಅಪಾಯ
ಮಕ್ಕಳು ಅಶ್ಲೀಲವಾಗಿರುವಂತಹ ಅಂಶಗಳನ್ನು ನೋಡಿದರೆ ಮತ್ತು ಸೆಕ್ಸ್ ನಲ್ಲಿ ಭಾಗಿಯಾದರೆ ಆಗ ಅವರು ತುಂಬಾ ಅಪಾಯಕಾರಿ ಸೆಕ್ಸ್ ನಲ್ಲಿ ಭಾಗಿಯಾಗುವಂತಹ ಅಪಾಯವು ಅತಿಯಾಗಿರುವುದು. 13ರ ಹರೆಯದಲ್ಲಿ ಸೆಕ್ಸ್ ನಲ್ಲಿ ಭಾಗಿಯಾಗುವಂತಹ ಮಕ್ಕಳು ಬಹು ಸಂಗಾತಿಗಳನ್ನು ಹೊಂದಿ ಅಸುರಕ್ಷಿತ ಸೆಕ್ಸ್ ನಲ್ಲಿ ಭಾಗಿಯಾಗುವ ಮತ್ತು ಡ್ರಗ್ಸ್ ಹಾಗೂ ಆಲ್ಕೋಹಾಲ್ ಗೆ ದಾಸರಾಗುವ ಸಾಧ್ಯತೆ ಇದೆ ಎಂದು ಅಧ್ಯಯನಗಳು ಹೇಳಿವೆ. ಶೇ.66ರಷ್ಟು ಬಾಲಕರು ಹಾಗೂ ಶೇ.40ರಷ್ಟು ಹುಡುಗಿಯರು ತಾನು ಮಾಧ್ಯಮಗಳಲ್ಲಿ ನೋಡಿರುವಂತಹದ್ದನ್ನು ನೈಜ ಜೀವನದಲ್ಲಿ ಅನುಭವಿಸಲು ಬಯಸುವರು. ಇದರಿಂದಾಗಿ ಅಸುರಕ್ಷಿತ ಲೈಂಗಿಕ ಕ್ರಿಯೆಯಿಂದ ಲೈಂಗಿಕ ರೋಗಗಳು ಮತ್ತು ಬೇಡದ ಗರ್ಭಧಾರಣೆ ಸಂಭವ ಇರುವುದು.
ಈ ನಡವಳಿಕೆಯು ಬರಲು ಕಾರಣವೇನು?
ಮಧ್ಯಪಾನ, ಡ್ರಗ್ಸ್ ಬಳಕೆ ಅಥವಾ ಹಿಂಸೆಗೆ ಪ್ರಚೋದಿಸುವಂತಹ ಸಿನಿಮಾ ಅಥವಾ ಸಂಗೀತ ಕೇಳುವಂತಹ ಸಣ್ಣ ವಯಸ್ಸಿನವರು ಇಂತಹ ಲೈಂಗಿಕ ಚಟುವಟಿಕೆಗಳಲ್ಲಿ ಭಾಗಿಯಾಗುವರು ಎಂದು ಅಧ್ಯಯನಗಳು ಹೇಳಿವೆ. ಹದಿಹರೆಯದವರಲ್ಲಿ ಸಿನಿಮಾಗಳು ಲೈಂಗಿಕ ಮನೋಭಾವ ಮತ್ತು ನಡವಳಿಕೆಗೆ ಪ್ರೇರಣೆಯಾಗುವುದು ಎಂದು 2012ರಲ್ಲಿ ನಡೆಸಿರುವಂತಹ ಅಧ್ಯಯನವೊಂದು ವರದಿ ಮಾಡಿದೆ. ಸಿನಿಮಾಗಳಲ್ಲಿ ಇರುವಂತಹ ಲೈಂಗಿಕ ಅಂಶಗಳನ್ನು ಹದಿಹರೆಯದವರು ಹೆಚ್ಚು ನೋಡಿದಂತೆ ಅವರು ಸೆಕ್ಸ್ ನಲ್ಲಿ ಬೇಗನೆ ಭಾಗಿಯಾಗುವ ಸಾಧ್ಯತೆಗಳು ಇರುವುದು ಮತ್ತು ಇದರಿಂದ ಅವರು ಸಾಮಾನ್ಯ ಮತ್ತು ಅಸುರಕ್ಷಿತ ಸೆಕ್ಸ್ ಗೆ ಒಳಗಾಗುವರು.
ಸಿನಿಮಾ!
ಸಿನಿಮಾದಲ್ಲಿ ಲೈಂಗಿಕ ಅಂಶಗಳನ್ನು ವೀಕ್ಷಿಸುವಂತಹ ಹುಡುಗರು ತಾವು ಇದನ್ನು ನೋಡಿದ ಎರಡು ವರ್ಷಗಳ ಒಳಗಡೆ ಮುಖ ಮೈಥುನ ಅಥವಾ ಲೈಂಕಿಕ ಕ್ರಿಯೆಯಲ್ಲಿ ಭಾಗಿಯಾಗುವಂತಹ ಸಾಧ್ಯತೆಯು ಇತರ ಹುಡುಗರಗಿಂತ ಹೆಚ್ಚಾಗಿರುವುದು ಎಂದು ಇನ್ನೊಂದು ಅಧ್ಯಯನವು ಹೇಳಿದೆ. ಸಿನಿಮಾದಲ್ಲಿ ಲೈಂಗಿಕ ಅಂಶಗಳನ್ನು ನೋಡುವಂತಹ ಹದಿಹರೆಯದ ಹುಡುಗಿಯರು ಮುಖ ಮೈಥುನದಲ್ಲಿ ಭಾಗಿಯಾಗುವ ಸಾಧ್ಯತೆಯು ಎರಡು ಪಟ್ಟು ಮತ್ತು ಲೈಂಗಿಕ ಕ್ರಿಯೆಯಲ್ಲಿ ಭಾಗಿಯಾಗುವ ಸಾಧ್ಯತೆಯು ಒಂದುವರೆ ಪಟ್ಟು ಹೆಚ್ಚಾಗಿರುವುದು ಎಂದು ಅಧ್ಯಯನಗಳು ತಿಳಿಸಿವೆ. ಲೈಂಗಿಕವಾಗಿ ಪ್ರೇರಣೆ ನೀಡುವಂತಹ ಸಂಗೀತ ಆಲಿಸುವಂತಹ ಸಣ್ಣ ವಯಸ್ಸಿನ ಮಕ್ಕಳು ಲೈಂಗಿಕ ಕ್ರಿಯೆಯಲ್ಲಿ ತೊಡಗಿಕೊಳ್ಳುವ ಸಾಧ್ಯತೆಯು ಇತರ ಮಕ್ಕಳಿಗಿಂತ ಅಧಿಕವಾಗಿರುವುದು ಎಂದು ಅಧ್ಯಯನಗಳು ಹೇಳಿವೆ.
Most Read: ಜ್ಯೋತಿಷ್ಯಶಾಸ್ತ್ರ: ನಿಮಗೆ ಸರ್ಕಾರಿ ಕೆಲ್ಸ ಬೇಕಂದ್ರೆ ತಪ್ಪದೇ ಹೀಗೆ ಮಾಡಿ...
ಮಾಧ್ಯಮಗಳಲ್ಲಿ ಲೈಂಗಿಕ ಅಂಶ
ಮಾಧ್ಯಮಗಳಲ್ಲಿ ಲೈಂಗಿಕ ಅಂಶಗಳನ್ನು ನೋಡಿದ ಬಳಿಕ ಹದಿಹರೆಯದವರು ಲೈಂಗಿಕ ಕ್ರಿಯೆಯಲ್ಲಿ ತೊಡಗಿಕೊಳ್ಳುವುದು ಯಾಕೆ? ಕೆಲವೊಂದು ಪುಸ್ತಕಗಳು ಹಾಗೂ ಸಿನಿಮಾಗಳನ್ನು ತೋರಿಸಿ ಶೈಕ್ಷಣಿಕವಾಗಿ ಮಕ್ಕಳು ಅದರಿಂದ ಕೆಲವೊಂದು ಅಂಶಗಳನ್ನು ಕಲಿಯಲಿ ಎಂದು ನಾವು ಬಯಸುತ್ತೇವೆ. ಅದೇ ರೀತಿಯಾಗಿ ಸಿನಿಮಾದಲ್ಲಿ ಇರುವಂತಹ ಲೈಂಗಿಕ ಅಂಶಗಳು ಕೂಡ ಸಣ್ಣ ವಯಸ್ಸಿನ ಮಕ್ಕಳ ಮೇಲೆ ಪರಿಣಾಮ ಬೀರುವುದು. ಮಾಧ್ಯಮಗಳಲ್ಲಿ ಬರುವಂತಹ ಸಂದೇಶದಿಂದ ಲೈಂಗಿಕ ಅನುಭವವು ತುಂಬಾ ಸಾಮಾನ್ಯ, ಅಸುರಕ್ಷಿತ ಮತ್ತು ಪರಿಣಾಮವಿಲ್ಲದ ಎಂದು ಲೈಂಗಿಕ ಪ್ರೇರಣೆ ನೀಡುವುದು. ಇದರಿಂದಾಗಿ ಮಕ್ಕಳು ಭಾವನಾತ್ಮಕ, ಸಾಮಾಜಿಕ ಅಥವಾ ಬೌದ್ಧಿಕವಾಗಿ ತಯಾರಾಗುವ ಮೊದಲೇ ಮಕ್ಕಳು ಲೈಂಗಿಕ ಚಟುವಟಿಕೆಗಳಲ್ಲ ತೊಡಗುವರು.


Bengaluru, First Published 10, Nov 2018, 12:11 PM IST
Highlights

ಪ್ರತಿ ಬಿಗ್ ಬಾಸ್‌ನಲ್ಲಿಯೂ ಒಂದು ಜೋಡಿ ಹೈಲೈಟ್ ಆಗೋದು ಕಾಮನ್. ಈ ಬಿಗ್ ಬಾಸ್ ಮನೆಯಲ್ಲಿ ಅಕ್ಷತಾ-ರಾಕೇಶ್ ಜೋಡಿ ಬಗ್ಗೆ ಗುಸು ಗುಸು ಶುರುವಾಗಿದೆ. ಈ ಬಗ್ಗೆ ಈ ಜೋಡಿ ಹೇಳಿದ್ದೇನು?
ಬಿಗ್ ಬಾಸ್ ಮನೆಯಲ್ಲಿ ಎಲ್ಲಿ ನೋಡಿದರೂ ಕಣ್ಣಿಗೆ ಕಾಣಿಸುವ ಜೋಡಿ ರಾಕೇಶ್-ಅಕ್ಷತಾ! ಇವರಿಬ್ಬರ ನಡುವೆ ಏನೋ ನಡೀತಾ ಇದೆ..ಎಂದು ಗುಸು ಗುಸು ಆರಂಭವಾಗುತ್ತಿದ್ದಂತೆ, ಈ ಬಾಂಧವ್ಯಕ್ಕೊಂದು ಅವರೇ ಕ್ಲ್ಯಾರಿಟಿ ನೀಡಿದ್ದಾರೆ.
ದೀಪಾವಳಿ ಎಲ್ಲರ ಜೀವನದಲ್ಲಿ ಬೆಳಕು ತರುತ್ತದೆ. ಎಲ್ಲಾ ತಮ್ಮ ಮನೆ-ಮಂದಿಯನ್ನು ನೆನೆದು ಭಾವುಕರಾದರು. ಈ ನಡುವೆ ಈ ಜೋಡಿ ಬಗ್ಗೆ ಹರಿದಾಡುತ್ತಿರುವ ಸುದ್ದಿಗೂ ಸ್ಪಷ್ಟನೆ ನೀಡಿದೆ. ಮನೆಯಲ್ಲಿ ಹರಿದಾಡುತ್ತಿದ್ದ, ಗಾಸಿಪ್ ಕೇಳಿ ಕೇಳಿ ಸುಸ್ತಾದ ರಾಕೇಶ್ ಕೊನೆಗೂ ಬಾಯಿ ಬಿಟ್ಟಿದ್ದಾರೆ.
ಎಲ್ಲರ ಮುಂದೆಯೂ ತಾವಿಬ್ಬರೂ ಒಳ್ಳೆ ಫ್ರೆಂಡ್ಸ್ ಅಷ್ಟೇ, ನಡುವೆ ಏನೋ ಇಲ್ಲ ಎಲ್ಲರಿಗೂ ಒಬ್ಬೊಬ್ಬರು ಕ್ಲೋಸ್ ಇದ್ದಾರೆ. ಆದರೆ ನನಗೆ ಕ್ಲೋಸ್ ಇರುವುದು ಅಕ್ಷತಾ ಮಾತ್ರ. ಯಾಕೆ ನಿಮ್ಮೆಲ್ಲರ ಕಣ್ಣಲ್ಲಿ ಹುಡುಗ-ಹುಡುಗಿ ಫ್ರೆಂಡ್ಸ್ ಆಗಿರ್ಬಾದಾ? ಎಂದು ರಾಕೇಶ್ ಕಣ್ಣಿರಿಟ್ಟಿದ್ದಾರೆ.
ಅದಕ್ಕೆ ತಕ್ಷಣವೇ ಅಕ್ಷತಾ ಮಾತಾಡಿದ್ದಾರೆ ‘ಮನೆಯಲ್ಲಿ ಎಲ್ಲಾರಿಗೂ ಕಂಫರ್ಟ್ ಜೋನ್ ನೀಡೋ ಫ್ರೆಂಡ್ಸ್ ಇದ್ದಾರೆ. ಹಾಗೆ ನನಗೆ ರಾಕೇಶ್, ಅದಕ್ಕೆ ಸ್ವಲ್ಪ ಜಾಸ್ತಿ ಮಾತಾನಾಡುತ್ತಿನಿ’ ಎಂದರು. ಯಾರು ಮಾತನಾಡಿದರೂ ನಾನೂ ಕೇರ್ ಮಾಡುವುದಿಲ್ಲ. ಆದರೆ ಎಲ್ಲರಿಗೂ ಎಲ್ಲರ ಜೊತೆ ಬಾಂಡ್ ಇಟ್ಟುಕೊಳ್ಳೋಕೆ ಆಗೋದಿಲ್ಲ. ಅದಿಕ್ಕೆ ನಾನು ರಾಕೇಶ್ ಬೆಸ್ಟ್ ಫ್ರೆಂಡ್, 'ಐ ಲವ್ ಹಿಮ್', ರಾಕೇಶ್ ನೀನು ನಿಜವಾಗಿಯೂ ಒಳ್ಳೆಯ ಹುಡುಗ ಎಂದಿದ್ದಾರೆ.
Last Updated 10, Nov 2018, 12:11 PM IST


ಈ ಸ್ಟಾರ್ ಆಟಗಾರನಿಗಾಗಿ ಯುವಿಯೊಂದಿಗೆ ಕಿತ್ತಾಡಿದ್ದ ಸಚಿನ್!
Highlights
ಯುವಿ, ರಾಡಿಕ್ ಅವರನ್ನು ಬೆಂಬಲಿಸುತ್ತಾ, ಭವಿಷ್ಯದಲ್ಲಿ ಈತನೇ ಟೆನಿಸ್ ಲೋಕದ ದೊರೆ ಎಂದು ಹೇಳಿದ್ದರು.
ಲಂಡನ್(ಜು.18):  ಭಾನುವಾರ 8ನೇ ಬಾರಿಗೆ ವಿಂಬಲ್ಡನ್ ಪ್ರಶಸ್ತಿ ಗೆದ್ದು ದಾಖಲೆ ಬರೆದ ರೋಜರ್ ಫೆಡರರ್‌ರನ್ನು ಬೆಂಬಲಿಸಲು ಕ್ರಿಕೆಟ್ ದಿಗ್ಗಜ ಸಚಿನ್ ತೆಂಡುಲ್ಕರ್ ಲಂಡನ್‌ಗೆ ತೆರಳಿದ್ದರು. ಫೆಡರರ್ ಗೆದ್ದ ಬಳಿಕ ‘ದಿ ಟೆಲಿಗ್ರಾಫ್’ ಪತ್ರಿಯೊಂದಿಗೆ ಸಂಭ್ರಮ ಹಂಚಿಕೊಂಡಿರುವ ಸಚಿನ್, 2002ರಲ್ಲೇ ತಾವು ಫೆಡರರ್ ಟೆನಿಸ್ ಲೋಕವನ್ನು ಆಳುವುದಾಗಿ ಭವಿಷ್ಯ ನುಡಿದಿದ್ದಾಗಿ ಹೇಳಿದ್ದಾರೆ.
‘2002ರಲ್ಲಿ ನಾನು ಹಾಗೂ ಯುವರಾಜ್ ಸಿಂಗ್ ಒಟ್ಟಿಗೆ ಫೆಡರರ್ ಹಾಗೂ ಆ್ಯಂಡಿ ರಾಡಿಕ್ ನಡುವಿನ ಪಂದ್ಯ ವೀಕ್ಷಿಸುತ್ತಿದ್ದೆವು. ಯುವಿ, ರಾಡಿಕ್ ಅವರನ್ನು ಬೆಂಬಲಿಸುತ್ತಾ, ಭವಿಷ್ಯದಲ್ಲಿ ಈತನೇ ಟೆನಿಸ್ ಲೋಕದ ದೊರೆ ಎಂದು ಹೇಳಿದ್ದರು. ನಮ್ಮಿಬ್ಬರ ನಡುವೆ ಭಾರೀ ಚರ್ಚೆಯಾಗಿತ್ತು. ನಾನಾಗ, ಮುಂದಿನ 8-10 ವರ್ಷಗಳಲ್ಲಿ ಫಲಿತಾಂಶ ತಿಳಿಯಲಿದೆ. ಫೆಡರರ್ ಎಲ್ಲರನ್ನೂ ಮೀರಿಸಲಿದ್ದಾರೆ ಎಂದಿದ್ದೆ. ಆನಂತರ ಮತ್ತೊಮ್ಮೆ ಯುವರಾಜ್ ಈ ಬಗ್ಗೆ ಚರ್ಚಿಸಲು ಫೆಡರರ್ ಅವಕಾಶ ನೀಡಲೇ ಇಲ್ಲ’ ಎಂದು ಹೇಳಿದ್ದಾರೆ.
Last Updated 11, Apr 2018, 12:39 PM IST


38 ರನ್‌ಗಳಿಗೆ ಉರುಳಿದ ಐರ್ಲೆಂಡ್; ಇಂಗ್ಲೆಂಡ್‌ಗೆ ಗೆಲುವು
ಏಕೈಕ ಟೆಸ್ಟ್‌ಗೆ ನಾಟಕೀಯ ತಿರುವು
38 ರನ್‌ಗಳಿಗೆ ಉರುಳಿದ ಐರ್ಲೆಂಡ್; ಇಂಗ್ಲೆಂಡ್‌ಗೆ ಗೆಲುವು
ರಾಯಿಟರ್ಸ್
26 ಜುಲೈ 2019, 21:11  IST
Updated:
26 ಜುಲೈ 2019, 22:53  IST
ಅಕ್ಷರ ಗಾತ್ರ :
ಆ
ಆ
ಲಂಡನ್: ಇಂಗ್ಲೆಂಡ್ ತಂಡವನ್ನು ಸೋಲಿಸುವ ಮಹದಾಸೆ ಹೊತ್ತಿದ್ದ ಐರ್ಲೆಂಡ್ ತಂಡದ ಕನಸು ಬಲುಬೇಗ ನುಚ್ಚುನೂರಾಯಿತು. ಲಾರ್ಡ್ಸ್‌ನಲ್ಲಿ ನಡೆದ ಏಕೈಕ ಟೆಸ್ಟ್‌ನ ಮೂರನೇ ದಿನವಾದ ಶುಕ್ರವಾರ ನೆರೆಯ ರಾಷ್ಟ್ರವನ್ನು ಕೇವಲ 38 ರನ್ನಿಗೆ ಆಲೌಟ್ ಮಾಡಿದ ಇಂಗ್ಲೆಂಡ್ ಪಂದ್ಯವನ್ನು 143 ರನ್‌ಗಳ ಆಂತರದಿಂದ ಸುಲಭವಾಗಿ ಗೆದ್ದುಕೊಂಡಿತು.
ಎರಡನೇ ದಿನದ ಕೊನೆಗೆ 9 ವಿಕೆಟ್‌ಗೆ 303 ರನ್ ಗಳಿಸಿದ್ದ ಇಂಗ್ಲೆಂಡ್ ಶುಕ್ರವಾರ ಮೊದಲ ಎಸೆತದಲ್ಲೇ ಆಲೌಟ್ ಆಯಿತು. ಗೆಲ್ಲಲು 182 ರನ್‌ಗಳ ಗುರಿಹೊಂದಿದ್ದ ಐರ್ಲೆಂಡ್ ವೋಕ್ಸ್ (17ಕ್ಕೆ6) ಮತ್ತು ಬ್ರಾಡ್ (19ಕ್ಕೆ4) ದಾಳಿಗೆ  15.4 ಓವರ್‌ಗಳಲ್ಲೇ ಪತನಗೊಂಡಿತು.
ಓಪನರ್ ಜೆ.ಎ.ಮಕ್‌ಕೋಲಮ್ ಗಳಿಸಿದ್ದ 11 ರನ್‌ಗಳೇ ಅತ್ಯಧಿಕ ಮೊತ್ತ ಎನಿಸಿತು. ನೋಲಾಸ್ 11 ರನ್ ಗಳಿಸಿದ್ದ ತಂಡ ನಾಟಕೀಯ ಕುಸಿತ ಕಂಡಿತು.
ಮೊದಲ ಇನಿಂಗ್ಸ್‌ನಲ್ಲಿ ಇಷ್ಟೊಂದು ಕಡಿಮೆ ಮೊತ್ತಕ್ಕೆ ಆಲೌಟ್ ಆದ ತಂಡ ಪಂದ್ಯ ಗೆಲ್ಲುತ್ತಿರುವುದು ಇದು ಎರಡನೇ ಬಾರಿ. 1907ರಲ್ಲಿ ದಕ್ಷಿಣ ಆಫ್ರಿಕ ವಿರುದ್ಧ ಲೀಡ್ಸ್‌ನಲ್ಲಿ ಮೊದಲ ಇನಿಂಗ್ಸ್‌ನಲ್ಲಿ 76 ರನ್‌ಗಳಿಗೆ ಕುಸಿದರೂ ಇಂಗ್ಲೆಂಡ್ ಪಂದ್ಯ ಗೆದ್ದಿತ್ತು.
ಇಂಗ್ಲೆಂಡ್ ಎರಡನೇ ಇನಿಂಗ್ಸ್‌ನಲ್ಲಿ, ‘ನೈಟ್ ವಾಚ್‌ಮನ್’ ಆಗಿ ಬಂದು ಅಮೂಲ್ಯ 92 ರನ್‌ಗಳಿಸಿದ್ದ ಎಡಗೈ ಸ್ಪಿನ್ನರ್ ಜಾಕ್ ಲೀಚ್ ಪಂದ್ಯದ ಆಟಗಾರ ಎನಿಸಿದರು.
ಸ್ಕೋರುಗಳು: ಇಂಗ್ಲೆಂಡ್: 85 ಮತ್ತು 303 (ಲೀಚ್ 92, ಜೇಸನ್ ರಾಯ್ 72); ಐರ್ಲೆಂಡ್:  207 ಮತ್ತು 38 (ವೋಕ್ಸ್ 17ಕ್ಕೆ6, ಬ್ರಾಡ್ 19ಕ್ಕೆ4).


|
Updated: Tuesday, June 26, 2018, 10:22 [IST]
ಒಣಫಲಗಳನ್ನು ಊಟದ ಬಳಿಕ ಕೆಲವನ್ನಾದರೂ ತಿನ್ನುವುದು ಉತ್ತಮ ಎಂದು ಹಿರಿಯರು ಹೇಳಿರುವುದನ್ನು ನೀವು ಕೇಳಿಯೇ ಇರುತ್ತೀರಿ. ಒಣಫಲಗಳ ಪೋಷಕಾಂಶಗಳು ಅವು ಹಸಿಯಾಗಿದ್ದಾಗ ಗರಿಷ್ಠವಾಗಿದ್ದರೂ ಇವು ಎಲ್ಲೆಡೆ ಸುಲಭವಾಗಿ ಸಿಗದ ಕಾರಣ ಒಣಗಿಸಿ ಕೆಡದಂತೆ ಸಂರಕ್ಷಿಸಿಡಬಹುದಾದುದರಿಂದ ಒಣರೂಪದಲ್ಲಿಯೇ ಹೆಚ್ಚು ಜನಪ್ರಿಯವಾಗಿವೆ. ಬಾದಾಮಿ: ಮೂರ್ತಿ ಚಿಕ್ಕದಾದರೂ, ಕೀರ್ತಿ ದೊಡ್ಡದು!
ಪ್ರಸ್ತುತ ಲಭ್ಯವಿರುವ ಒಣಫಲಗಳಲ್ಲಿಯೇ ಅತ್ಯಂತ ಆರೋಗ್ಯಕರ ಮತ್ತು ಅತಿ ಹೆಚ್ಚಿನ ಪೌಷ್ಟಿಕಾಂಶವುಳ್ಳ ಹಾಗೂ ಹಲವಾರು ರೀತಿಯಲ್ಲಿ ಆರೋಗ್ಯಕ್ಕೆ ಉತ್ತಮವಾದ ಒಣಫಲವೆಂದರೆ ಬಾದಾಮಿ. ಈ ಫಲವನ್ನೂ ನೆನೆಸಿಟ್ಟು ಮೆದುವಾದ ಬಳಿಕ ಸೇವಿಸಿದರೆ ಇದರ ಗುಣಗಳು ಇನ್ನಷ್ಟು ಹೆಚ್ಚುತ್ತವೆ. ನಾವು ಮೊಳಕೆ ಬರಿಸಲು ಧಾನ್ಯಗಳನ್ನು ನೆನೆಸಿಟ್ಟ ಬಳಿಕ ಆ ಧಾನ್ಯಗಳಲ್ಲಿನ ಪೌಷ್ಟಿಕಾಂಶ ಹೆಚ್ಚುವುದಿಲ್ಲವೇ, ಅದೇ ರೀತಿ ಬಾದಾಮಿಯಲ್ಲಿಯೂ ಪೋಷಕಾಂಶಗಳು ಹೆಚ್ಚುತ್ತವೆ. ದಿನಕ್ಕೆ ಒಂದೆರಡು 'ನೆನೆಸಿಟ್ಟ ಬಾದಾಮಿ' ಸೇವಿಸಿ-ಆರೋಗ್ಯ ಪಡೆಯಿರಿ
ಅದರಲ್ಲೂ ಬಾದಾಮಿಯ ಗರಿಷ್ಠ ಪ್ರಯೋಜನ ಪಡೆಯಲು ಪ್ರತಿದಿನ ರಾತ್ರಿ ನಾಲ್ಕು ಬಾದಾಮಿಗಳನ್ನು ತಣ್ಣೀರಿನಲ್ಲಿ ನೆನೆಸಿಟ್ಟು ಮರುದಿನ ಬೆಳಿಗ್ಗೆ ಸಿಪ್ಪೆಸಹಿತ ತಿನ್ನುವುದರಿಂದ ಪಡೆಯಬಹುದು... ಇನ್ನಷ್ಟು ಮಾಹಿತಿಗಾಗಿ ಮುಂದೆ ಓದಿ...
ಆರೋಗ್ಯವಂತ ಹೃದಯ
ಬಾದಾಮಿಯಲ್ಲಿ ಉತ್ತಮ ಪ್ರಮಾಣದ ಅಸಂತುಲಿತ ಕೊಬ್ಬು, ಪ್ರೋಟೀನು ಮತ್ತು ಪೊಟ್ಯಾಶಿಯಂ ಇದ್ದು ಇವು ಹೃದಯಕ್ಕೆ ಉತ್ತಮವಾಗಿವೆ. ಅಲ್ಲದೇ ಇದರಲ್ಲಿರುವ ವಿಟಮಿನ್ ಇ ಹೃದಯದ ಕಾಯಿಲೆಗಳನ್ನು ದೂರವಿರಿಸುತ್ತದೆ ಹಾಗೂ ಮೆಗ್ನೀಶಿಯಂ ಹೃದಯಸ್ತಂಭನದ ಸಾಧ್ಯತೆಯನ್ನು ಕಡಿಮೆಗೊಳಿಸುತ್ತದೆ.
ಶಕ್ತಿಯನ್ನು ಹೆಚ್ಚಿಸುತ್ತದೆ
ಪ್ರತಿದಿನ ಬೆಳಿಗ್ಗೆ ನೆನೆಸಿಟ್ಟ ಬಾದಾಮಿಗಳ ಸೇವನೆಯಿಂದ ದೇಹದಲ್ಲಿ ಹೆಚ್ಚಿನ ಶಕ್ತಿ ಉತ್ಪತ್ತಿಯಾಗಲು ನೆರವಾಗುತ್ತದೆ ಹಾಗೂ ಇದರಲ್ಲಿರುವ ಮ್ಯಾಂಗನೀಸ್, ತಾಮ್ರ ಮತ್ತು ರೈಬೋಫ್ಲೋವಿನ್ ಗಳ ಮೂಲಕ ಜೀವರಾಸಾಯನಿಕ ಕ್ರಿಯೆಯೂ ಉತ್ತಮಗೊಳ್ಳುತ್ತದೆ.
ಕೆಟ್ಟ ಕೊಲೆಸ್ಟ್ರಾಲ್ ಕಡಿಮೆಗೊಳಿಸುತ್ತದೆ
ಬಾದಾಮಿಯಲ್ಲಿರುವ ವಿಟಮಿನ್ ಇ ಮತ್ತು ಕ್ಯಾಲ್ಸಿಯಂ ಕೆಟ್ಟ ಕೊಲೆಸ್ಟ್ರಾಲ್ ಕಡಿಮೆಗೊಳಿಸುತ್ತವೆ.
ಮೆದುಳಿಗೂ ಉತ್ತಮವಾಗಿದೆ
ಬಾದಾಮಿಗಳಲ್ಲಿ ಪೋಷಕಾಂಶಗಳ ಭಂಡಾರವೇ ಇರುವ ಕಾರಣ ಇದು ಮೆದುಳಿನ ಕ್ಷಮತೆ ಹೆಚ್ಚಿಸಲು ನೆರವಾಗುತ್ತವೆ. ಇದರಲ್ಲಿರುವ ರೈಬೋಫ್ಲೇವಿನ್ ಮತ್ತು ಎಲ್-ಕಾರ್ನೈಟ್ ಎಂಬ ಪೋಷಕಾಂಶಗಳು ಮೆದುಳಿನ ಕ್ಷಮತೆ ಹೆಚ್ಚಿಸಲು ನೆರವಾಗುತ್ತವೆ.
ರಕ್ತದ ಒತ್ತಡವನ್ನು ನಿಯಂತ್ರಿಸುತ್ತದೆ
ಬಾದಾಮಿಯಲ್ಲಿರುವ ಪೊಟ್ಯಾಶಿಯಂ ರಕ್ತದ ಒತ್ತಡವನ್ನು ಸಮತೋಲನದಲ್ಲಿರಿಸಲು ನೆರವಾಗುತ್ತದೆ. ಇದರಲ್ಲಿ ಅತಿ ಕಡಿಮೆ ಪ್ರಮಾಣದ ಸೋಡಿಯಂ ಇದ್ದು ರಕ್ತದ ಒತ್ತಡವನ್ನು ಸಮರ್ಪಕ ಮಟ್ಟದಲ್ಲಿರಿಸಲು ನೆರವಾಗುತ್ತದೆ.
ಮಧುಮೇಹ ಹಾಗೂ ರಕ್ತದೊತ್ತಡವನ್ನು ನಿಯ೦ತ್ರಿಸುತ್ತದೆ
ಕಡಿಮೆ ಕ್ಯಾಲರಿವುಳ್ಳ ಆಹಾರದೊ೦ದಿಗೆ ನೆನೆಸಿಟ್ಟಿರುವ ಬಾದಾಮಿ ಕಾಳುಗಳನ್ನು ಸೇವಿಸಿದಲ್ಲಿ, ಅವು ನಿಮ್ಮ ರಕ್ತದಲ್ಲಿನ ಸಕ್ಕರೆಯ ಅ೦ಶ, ಇನ್ಸುಲಿನ್ ನ ಅ೦ಶ, ಹಾಗೂ ಸೋಡಿಯ೦ ನ ಮಟ್ಟಗಳನ್ನು ತಗ್ಗಿಸುತ್ತವೆ ಹಾಗೂ ಮಧುಮೇಹ ಹಾಗೂ ಅಧಿಕ ರಕ್ತದೊತ್ತಡದ ಸ೦ಭಾವ್ಯವನ್ನು ನಿಯ೦ತ್ರಿಸಬಲ್ಲ ಮೆಗ್ನೀಷಿಯ೦ನ ಮಟ್ಟವನ್ನು ಶರೀರದಲ್ಲಿ ಹೆಚ್ಚಿಸುತ್ತವೆ.
ಕ್ಯಾನ್ಸರ್ ವಿರುದ್ಧ ಹೋರಾಡುತ್ತದೆ
ಕ್ಯಾನ್ಸರ್ ವಿರುದ್ಧ ಹೋರಾಡುತ್ತದೆ ಅಪರೂಪವಾಗಿರುವ ವಿಟಮಿನ್ B17 ಎಂಬ ಪೋಷಕಾಂಶ ಬಾದಾಮಿಯಲ್ಲಿದ್ದರೂ ನೆನೆಸಿಟ್ಟ ಬಳಿಕವೇ ಲಭ್ಯವಾಗುತ್ತದೆ. ಈ ಪೋಷಕಾಂಶಕ್ಕೆ ಕ್ಯಾನ್ಸರ್ ವಿರುದ್ಧ ಹೋರಾಡುವ ಗುಣವಿದ್ದು ಪ್ರತಿದಿನವೂ ನಾಲ್ಕಾರು ನೆನೆಸಿಟ್ಟ ಬಾದಾಮಿಗಳನ್ನು ತಿನ್ನುವ ಮೂಲಕ ಹಲವು ಬಗೆಯ ಕ್ಯಾನ್ಸರ್‌ಗಳಿಂದ ರಕ್ಷಣೆ ಪಡೆಯಬಹುದು.
ಹುಟ್ಟಿನಿಂದ ಬರುವ ಊನಗಳಿಂದ ರಕ್ಷಣೆ ಪಡೆಯಬಹುದು
ಹುಟ್ಟಿನಿಂದ ಬರುವ ಊನಗಳಿಂದ ರಕ್ಷಣೆ ಪಡೆಯಬಹುದು ನೆನೆಸಿಟ್ಟ ಬಾದಾಮಿಗಳನ್ನು ಸೇವಿಸುವ ಮೂಲಕ ದೇಹದಲ್ಲಿ ಫೋಲಿಕ್ ಆಮ್ಲ ಎಂಬ ರಾಸಾಯನಿಕ ಉತ್ಪತ್ತಿಯಾಗುತ್ತದೆ. ಇದು ವಿಶೇಷವಾಗಿ ಗರ್ಭಿಣಿಯರಿಗೆ ಅತಿ ಉತ್ತಮವಾಗಿದ್ದು ಇದರಿಂದ ಹುಟ್ಟುವ ಮಗು ಯಾವುದೇ ಊನವಿಲ್ಲದೇ ಆರೋಗ್ಯಕರವಾಗಿ ಜನಿಸಲು ನೆರವಾಗುತ್ತದೆ.
ವೃದ್ಧಾಪ್ಯವನ್ನು ದೂರಾಗಿಸುತ್ತದೆ
ವೃದ್ಧಾಪ್ಯವನ್ನು ದೂರಾಗಿಸುತ್ತದೆ ಬಾದಾಮಿಯಲ್ಲಿರುವ ಆಂಟಿ ಆಕ್ಸಿಡೆಂಟುಗಳ ಪ್ರಮಾಣ ನೆನೆಸಿದ ಬಳಿಕ ಇನ್ನಷ್ಟು ಹೆಚ್ಚುವ ಕಾರಣ ದೇಹದಲ್ಲಿ ಕ್ಯಾನ್ಸರ್ಗೆ ಕಾರಣವಾಗುವ ಫ್ರೀ ರ್‍ಯಾಡಿಕಲ್ ಎಂಬ ಕಣಗಳ ವಿರುದ್ಧ ಹೋರಾಡಲು ದೇಹ ಹೆಚ್ಚಿನ ಸಾಮರ್ಥ್ಯ ಪಡೆಯುತ್ತದೆ. ಇದು ಚರ್ಮದಲ್ಲಿ ನೆರಿಗೆ ಮೂಡುವುದನ್ನುತಡವಾಗಿಸಿ ವೃದ್ಧಾಪ್ಯವನ್ನೂ ತಡವಾಗಿಸುತ್ತದೆ.
ರಕ್ತದಲ್ಲಿನ ಸಕ್ಕರೆ ಪ್ರಮಾಣವನ್ನು ನಿಯಂತ್ರಿಸುತ್ತದೆ
ಕೆಲವು ಸಂಶೋಧನೆಗಳ ಮೂಲಕ ನೆನೆಸಿಟ್ಟ ಬಾದಾಮಿಯನ್ನು ನಿಯಮಿತವಾಗಿ ಸೇವಿಸುವ ಮೂಲಕ ರಕ್ತದಲ್ಲಿ ಸಕ್ಕರೆಯ ಪ್ರಮಾಣವನ್ನು ನಿಯಂತ್ರಣದಲ್ಲಿಡಬಹುದೆಂಬುದನ್ನು ಕಂಡುಕೊಳ್ಳಲಾಗಿದೆ.


ಒಂದಾಗಲಿದ್ದಾರಾ ಕಂಗನಾ- ಶಾರುಖ್..?
  25-08-2016 11:53AM IST    /     No Comments    /     Posted In: Latest News , Entertainment
ಬಹು ಬೇಡಿಕೆಯ ನಟಿ ಕಂಗನಾ ರನಾವತ್ ಸಂಜಯ್ ಲೀಲಾ ಬನ್ಸಾಲಿ ಅವರ ಚಿತ್ರದಲ್ಲಿ ಕಾಣಿಸಿಕೊಳ್ಳಲಿದ್ದಾರೆ. ಇವರಿಗೆ ನಾಯಕನಾಗಿ ಬಾಲಿವುಡ್ ಬಾದ್ ಶಾ ಶಾರುಖ್ ಖಾನ್ ಕಾಣಿಸಿಕೊಳ್ಳಲಿದ್ದಾರೆ ಎಂಬ ಸುದ್ದಿ ಹರಡಿದೆ.
ಸದ್ಯಕ್ಕೆ ಬನ್ಸಾಲಿ ಅವರು ದೀಪಿಕಾ ಪಡುಕೋಣೆ ಅಭಿನಯದ ‘ಪದ್ಮಾವತಿ’ ಚಿತ್ರದಲ್ಲಿ ಬ್ಯುಸಿಯಾಗಿದ್ದಾರೆ. ಕಂಗನಾ ಕೂಡ ರಾಣಿ ಲಕ್ಷ್ಮೀಬಾಯಿಯ ಬಯೋಪಿಕ್ ಫಿಲ್ಮ್ ನಲ್ಲಿ ಕಾಣಿಸಿಕೊಳ್ಳಲಿದ್ದಾರೆ. ಈ ಫಿಲ್ಮ್ ಅನ್ನು ಮಂಗಲಪಾಂಡೆ ಖ್ಯಾತಿಯ ಕೇತನ್ ಮೆಹ್ತಾ ನಿರ್ದೇಶಿಸ್ತಿದ್ದಾರೆ.
ಇದರ ಹೊರತಾಗಿ ಕಂಗನಾ ವಿಶಾಲ್ ಭಾರದ್ವಾಜ್ ರ ಮುಂಬರುವ ಚಿತ್ರ ‘ರಂಗೂನ್’ ನಲ್ಲಿ ಕೂಡ ಪಾತ್ರ ವಹಿಸಲಿದ್ದಾರೆ. ಈ ಚಿತ್ರದಲ್ಲಿ ಕಂಗನಾ ಅವರೊಂದಿಗೆ ಸೈಫ್ ಅಲಿ ಖಾನ್ ಮತ್ತು ಶಾಹೀದ್ ಕಪೂರ್ ಮುಖ್ಯ ಭೂಮಿಕೆಯಲ್ಲಿದ್ದಾರೆ.


ಸಿಂಗಪುರ ಓಪನ್ ಬ್ಯಾಡ್ಮಿಂಟನ್: ಸಿಂಧು, ಸೈನಾ ಮೇಲೆ ಗಮನ
ಇಂದಿನಿಂದ ಪಂದ್ಯಗಳು ಆರಂಭ
ಸಿಂಗಪುರ ಓಪನ್ ಬ್ಯಾಡ್ಮಿಂಟನ್: ಸಿಂಧು, ಸೈನಾ ಮೇಲೆ ಗಮನ
ಪಿಟಿಐ
08 ಏಪ್ರಿಲ್ 2019, 21:32  IST
Updated:
08 ಏಪ್ರಿಲ್ 2019, 21:32  IST
ಅಕ್ಷರ ಗಾತ್ರ :
ಆ
ಆ
ಸಿಂಗಪುರ: ಭಾರತದ ಪಿ.ವಿ.ಸಿಂಧು ಮತ್ತು ಸೈನಾ ನೆಹ್ವಾಲ್ ಮಂಗಳವಾರದಿಂದ ನಡೆಯುವ ಸಿಂಗಪುರ ಓಪನ್‌ನಲ್ಲಿ ಪ್ರಶಸ್ತಿ ಜಯಿಸುವತ್ತ ಚಿತ್ತ ನೆಟ್ಟಿದ್ದಾರೆ.
ಒಲಿಂಪಿಕ್ಸ್‌ನಲ್ಲಿ ಬೆಳ್ಳಿಯ ಪದಕ ಗೆದ್ದ ಸಾಧನೆ ಮಾಡಿರುವ ಸಿಂಧು, ಈ ಋತುವಿನಲ್ಲಿ ಸತತವಾಗಿ ನಿರಾಸೆ ಕಂಡಿದ್ದು ಇಲ್ಲಿ ಪ್ರಶಸ್ತಿ ಗೆದ್ದು ಹಿಂದಿನ ಕಹಿ ಮರೆಯಲು ಕಾತರರಾಗಿದ್ದಾರೆ.
ಹೋದ ವರ್ಷ ನಡೆದಿದ್ದ ಬಿಡಬ್ಲ್ಯುಎಫ್ ವಿಶ್ವ ಟೂರ್ ಫೈನಲ್ಸ್‌ನಲ್ಲಿ ಚಾಂಪಿಯನ್ ಆಗಿದ್ದ ಸಿಂಧು, ಪ್ರತಿಷ್ಠಿತ ಆಲ್ ಇಂಗ್ಲೆಂಡ್ ಓಪನ್‌ನಲ್ಲಿ ಮೊದಲ ಸುತ್ತಿನಲ್ಲೇ ಮುಗ್ಗರಿಸಿದ್ದರು. ಮಲೇಷ್ಯಾ ಓಪನ್‌ನಲ್ಲಿ ಎರಡನೇ ಸುತ್ತಿನಲ್ಲಿ ಸೋತಿದ್ದ ಭಾರತದ ಆಟಗಾರ್ತಿ, ಇಂಡಿಯಾ ಓಪನ್‌ನಲ್ಲಿ ಸೆಮಿಫೈನಲ್ ಪ್ರವೇಶಿಸಿದ್ದರು.
ಸಿಂಗ‍ಪುರ ಓಪನ್‌ನಲ್ಲಿ ನಾಲ್ಕನೇ ಶ್ರೇಯಾಂಕ ಹೊಂದಿರುವ ಸಿಂಧು, ಮೊದಲ ಸುತ್ತಿನಲ್ಲಿ ಇಂಡೊನೇಷ್ಯಾದ ಲಿನ್ನಿ ಅಲೆಕ್ಸಾಂಡ್ರ ಮೆನಾಕಿ ಎದುರು ಆಡಲಿದ್ದಾರೆ.
ಸೈನಾ ನೆಹ್ವಾಲ್ ಕೂಡಾ ಮಹಿಳಾ ಸಿಂಗಲ್ಸ್‌ನಲ್ಲಿ ಭಾರತದ ಭರವಸೆಯಾಗಿದ್ದಾರೆ. ಟೂರ್ನಿಯಲ್ಲಿ ಆರನೇ ಶ್ರೇಯಾಂಕ ಹೊಂದಿರುವ ಸೈನಾ ಆರಂಭಿಕ ಸುತ್ತಿನಲ್ಲಿ ಡೆನ್ಮಾರ್ಕ್‌ನ ಲಿನೆ ಹೊಜಮಾರ್ಕ್ ಜಾಯೆರ್ಸ್‌ಫೆಡ್ತ್ ವಿರುದ್ಧ ಹೋರಾಡಲಿದ್ದಾರೆ.
ಪುರುಷರ ಸಿಂಗಲ್ಸ್ ವಿಭಾಗದಲ್ಲಿ ಕಣದಲ್ಲಿರುವ ಶ್ರೀಕಾಂತ್, ಅರ್ಹತಾ ಸುತ್ತಿನಲ್ಲಿ ಗೆದ್ದು ಬಂದ ಆಟಗಾರನ ವಿರುದ್ಧ ಸೆಣಸಲಿದ್ದಾರೆ.
ಎಚ್.ಎಸ್.ಪ್ರಣಯ್, ಫ್ರಾನ್ಸ್‌ನ ಬ್ರೈಸ್ ಲೆವರ್ಡೆಜ್ ಎದುರೂ, ಬಿ.ಸಾಯಿ ಪ್ರಣೀತ್, ಜಪಾನ್‌ನ ಕೆಂಟೊ ಮೊಮೊಟಾ ಮೇಲೂ ಪೈಪೋಟಿ ನಡೆಸಲಿದ್ದಾರೆ.
ಮಹಿಳಾ ಡಬಲ್ಸ್‌ನಲ್ಲಿ ಅಶ್ವಿನಿ ಪೊನ್ನಪ್ಪ–ಎನ್.ಸಿಕ್ಕಿ ರೆಡ್ಡಿ, ಪುರುಷರ ಡಬಲ್ಸ್‌ನಲ್ಲಿ ಮನು ಅತ್ರಿ–ಬಿ.ಸುಮೀತ್ ರೆಡ್ಡಿ ಹಾಗೂ ಮಿಶ್ರ ಡಬಲ್ಸ್‌ನಲ್ಲಿ ಪ್ರಣವ್ ಜೆರಿ ಚೋಪ್ರಾ–ಎನ್.ಸಿಕ್ಕಿ ರೆಡ್ಡಿ ಅವರು ಕಣಕ್ಕಿಳಿಯಲಿದ್ದಾರೆ.


ಮಕ್ಕಳಿಗೆ ಶೀತ ಕೆಮ್ಮು ಬಂದರೆ ಏನು ಮಾಡಬೇಕು
  03-10-2019 6:10PM IST    /     No Comments    /     Posted In: Latest News , Special
ಚಿಕ್ಕ ಮಕ್ಕಳ ಆರೋಗ್ಯದ ಬಗ್ಗೆ ಎಷ್ಟು ಎಚ್ಚರ ವಹಿಸಿದರೂ ಸಣ್ಣ ಪುಟ್ಟ ಕಾಯಿಲೆಗಳೂ ಕಾಣಿಸಿಕೊಳ್ಳುತ್ತವೆ. ಅದರಲ್ಲೂ ಶೀತ ಮತ್ತು ಕೆಮ್ಮು ಹಿಡಿದರೆ ಸರಿಯಾಗಿ ನಿದ್ದೆ ಮಾಡಲಾಗದೆ ತುಂಬಾ ರಂಪಾಟ ಮಾಡುತ್ತವೆ. ಈ ರೀತಿ ಕೆಮ್ಮು ಅಥವಾ ಶೀತ ನಿವಾರಣೆಗೆ ಈ ಮನೆ ಮದ್ದು ಬಳಸಿದರೆ ಒಳ್ಳೆಯದು.
ಆವಿ ಕೊಡುವುದು
ನೀರನ್ನು ಕುದಿಸಿದಾಗ ಬರುವ ಆವಿಗೆ ಟವಲ್ ಹಿಡಿದು ಅದರಿಂದ ಮಗುವಿನ ಮೈಗೆ ಮೆಲ್ಲನೆ ಒತ್ತಬೇಕು. ಅಥವಾ ಅಮೃತಾಂಜನ ಹಾಕಿ ಆವಿ ಕೊಡಬಹುದು. ಎದೆ, ಬೆನ್ನಿನ ಭಾಗಕ್ಕೆ ಮೆಲ್ಲನೆ ಒತ್ತಬೇಕು. ಆಗ ಮೂಗು ಕಟ್ಟಿದ್ದರೆ ಮಗುವಿಗೆ ಸ್ವಲ್ಪ ಸಮಾಧಾನ ಸಿಗುತ್ತದೆ.
ಜೇನು, ಕರಿಮೆಣಸಿನ ಪುಡಿ ಮತ್ತು ತುಳಸಿ
ಅರ್ಧ ಚಮಚ ಜೇನಿಗೆ 1-2 ಕರಿ ಮೆಣಸಿನ ಪುಡಿ ಮತ್ತು ತುಳಸಿ ರಸ ಮಿಶ್ರ ಮಾಡಿ ಕುಡಿಸಿದರೆ ಕೆಮ್ಮು ಕಮ್ಮಿಯಾಗುತ್ತದೆ.
ಅರಿಶಿಣ
ಅರಿಶಿಣ ಪುಡಿಯನ್ನು ಬಿಸಿ ಮಾಡಿ ಅದನ್ನು ಎದೆಗೆ ಉಜ್ಜಿ ಹಾಲು ಕುಡಿಸಬೇಕು ಅಥವಾ ಹಾಲಿನ ಬಾಟಲಿಯ ನಿಪ್ಪಲ್‌ಗೆ ಉಜ್ಜಿ ಹಾಲು ಕುಡಿಸಬೇಕು. ಈ ರೀತಿ ದಿನಕ್ಕೆ 2 ಬಾರಿ ಮಾಡಿದರೆ ಕೆಮ್ಮು ಕಡಿಮೆಯಾಗುತ್ತದೆ.
ಎಣ್ಣೆ ಮಸಾಜ್
ನೀಲ್‌ಗಿರಿ, ರೋಸ್‌ಮೆರಿ ಎಣ್ಣೆ, ಪುದೀನಾ ಎಣ್ಣೆಯಿಂದ ಮಸಾಜ್ ಮಾಡಿದರೆ ಶೀತ ಮತ್ತು ಕೆಮ್ಮಿನಿಂದ ಮೂಗು ಕಟ್ಟುವ ಸಮಸ್ಯೆ ನಿವಾರಣೆಯಾಗುತ್ತದೆ. ನಂತರ ಮಗುವಿಗೆ ಉಣ್ಣೆಯ ಬಟ್ಟೆ ಧರಿಸಬೇಕು. ಈ ರೀತಿ ಮಾಡಿದರೆ ಕೆಮ್ಮು ಕಮ್ಮಿಯಾಗುತ್ತದೆ.


#Gomonster ಸವಾಲು ಸ್ವೀಕರಿಸಿದ ಅರ್ಜುನ್: Samsung Galaxy M30s ಜತೆ ಪರ್ವಾತಾರೋಹಣ WATCH LIVE TV
ಹ್ಯಾಟ್ರಿಕ್ ಪಂಡಿತೆ ರಾಧಿಕಾ
ಕನ್ನಡದಲ್ಲಿ  ಸಾಕಷ್ಟು ನಟಿಯರು ಇದ್ದಾರೆ. ಆದರೂ, ಪ್ರತಿಭಾವಂತ ನಟಿಯರ ಕೊರತೆ ಇದೆ. ಇಂತಹ ಕೊರತೆಯನ್ನು ಬ್ಯಾಲೆನ್ಸ್ ಮಾಡುತ್ತಿರುವ ಕೆಲವೇ ಕೆಲವು ನಟಿಯರಲ್ಲಿ ರಾಧಿಕಾ ಪಂಡಿತ್ ಮುಂಚೂಣಿಯಲ್ಲಿ ನಿಲ್ಲುತ್ತಾರೆ.
| Updated:
Jan 25, 2012, 05:13PM IST
-ಶರಣು ಹುಲ್ಲೂರು
ಕನ್ನಡದಲ್ಲಿ ಸಾಕಷ್ಟು ನಟಿಯರು ಇದ್ದಾರೆ. ಆದರೂ, ಪ್ರತಿಭಾವಂತ ನಟಿಯರ ಕೊರತೆ ಇದೆ. ಇಂತಹ ಕೊರತೆಯನ್ನು ಬ್ಯಾಲೆನ್ಸ್ ಮಾಡುತ್ತಿರುವ ಕೆಲವೇ ಕೆಲವು ನಟಿಯರಲ್ಲಿ ರಾಧಿಕಾ ಪಂಡಿತ್ ಮುಂಚೂಣಿಯಲ್ಲಿ ನಿಲ್ಲುತ್ತಾರೆ.
ರಾಧಿಕಾ ಕಿರುತೆರೆಯಿಂದ ದೊರೆತ ಅಪ್ಪಟ ಪ್ರತಿಭೆ. ನಟಿಸಿದ ಮೊದಲ ಚಿತ್ರಕ್ಕೆ ಫಿಲ್ಮ್‌ಫೇರ್ ಪ್ರಶಸ್ತಿ. ಅಲ್ಲಿಂದ ಪ್ರಶಸ್ತಿಗಳ ಸುರಿಮಳೆ. ಅತಿ ಕಡಿಮೆ ಅವಧಿಯಲ್ಲಿ ಒಂದು ಬಾರಿ ರಾಜ್ಯ ಪ್ರಶಸ್ತಿ, ಮೂರು ಬಾರಿ ಫಿಲ್ಮ್‌ಫೇರ್ ಸೇರಿದಂತೆ ಸಾಕಷ್ಟು ಪುರಸ್ಕಾರಗಳನ್ನು ಪಡೆದ ಕನ್ನಡದ ಏಕೈಕ ನಟಿ.
ಸಿಕ್ಕ ಪಾತ್ರಗಳನ್ನು ಅಷ್ಟು ಸಲೀಸಾಗಿ ಒಪ್ಪುವುದಿಲ್ಲ. ಕತೆ ಇಷ್ಟವಾಯಿತೆಂದರೆ ದುಡ್ಡಿಗೂ ಚೌಕಾಸಿ ಮಾಡುವುದಿಲ್ಲ. ಈ ಕಾರಣಕ್ಕಾಗಿಯೇ ನಟಿಸಿದ ಅಷ್ಟೂ ಚಿತ್ರಗಳು ಯಶಸ್ವಿ ಆಗಿವೆ. ಅಲ್ಲದೆ ಹೆಸರಾಂತ ನಿರ್ದೇಶಕರ ಬಳಿ ಕೆಲಸ ಮಾಡುವ ಅವಕಾಶ ದಕ್ಕಿದೆ. ರಾಧಿಕಾರ ಯಶಸ್ಸಿನ ಗುಟ್ಟು ಸಿಂಪಲ್. ಒಪ್ಪಿರೋ ಪಾತ್ರವನ್ನು ತನ್ಮಯತೆಯಿಂದ ನಿರ್ವಹಿಸುವುದು.,ಪಾತ್ರವೇ ತಾನಾಗುವುದು. ಶೂಟಿಂಗ್ ಸ್ಥಳದಲ್ಲೂ ಅಷ್ಟೆ, ಪಾತ್ರದ ಕುರಿತಂತೆ ಮಾತು. ಹರಟೆಗೆ ಅವಕಾಶವಿಲ್ಲ.
ವರ್ಷದ ಚಿತ್ರಗಳು
ಸದ್ಯ ಅದ್ದೂರಿ, ಸಾಗರ, ಅಲೆಮಾರಿ ಮತ್ತು ಬ್ರೇಕಿಂಗ್ ನ್ಯೂಸ್ ಸಿನಿಮಾಗಳಲ್ಲಿ ಅಭಿನಯಿಸುತ್ತಿರುವ ರಾಧಿಕಾ, ನಾಲ್ಕೂ ಸಿನಿಮಾಗಳಲ್ಲೂ ವಿಶೇಷ ಪಾತ್ರಗಳನ್ನೇ ಮಾಡುತ್ತಿದ್ದಾರೆ. ‘ಅಲೆಮಾರಿ’ ಚಿತ್ರದಲ್ಲಿ ಪಕ್ಕಾ ಸಂಪ್ರದಾಯಸ್ಥ ಹುಡುಗಿಯಾಗಿ ಕಾಣಿಸಿಕೊಳ್ಳುತ್ತಿದ್ದರೆ, ‘ಬ್ರೆಕಿಂಗ್ ನ್ಯೂಸ್’ ಚಿತ್ರದಲ್ಲಿ ಹಠಮಾರಿ, ಮುಂಗೋಪಿ. ‘ಅದ್ದೂರಿ’ಯಲ್ಲಿ ಅಪ್ಪಟ ಪ್ರೇಯಸಿ, ‘ಸಾಗರ’ ಚಿತ್ರದಲ್ಲಿ ಮುದ್ದಾದ ಹುಡುಗಿ. ತನ್ನ ಚಿತ್ರಗಳಿಗೆ ತಾನೇ ಪೈಪೋಟಿ ನೀಡುವ ಸಂದರ್ಭ ಒದಗಿದ್ದರಿಂದ, ಸ್ವತಃ ಅವರಿಗೆ ಪಾತ್ರಗಳ ಬಗ್ಗೆ ಕುತೂಹಲವಿದೆ.
ಕಾಲು ಕೆಂಡವಾಗಿತ್ತು
‘ಅಲೆಮಾರಿ’ ಚಿತ್ರದ ಶೂಟಿಂಗ್. ಕ್ಲೈಮ್ಯಾಕ್ಸ್ ಸನ್ನಿವೇಶವನ್ನು ಚಿತ್ರಿಸಿಕೊಳ್ಳುತ್ತಿದ್ದರು ನಿರ್ದೇಶಕರು. ಬರೋಬ್ಬರಿ ಮೂರು ದಿನಗಳ ಚಿತ್ರೀಕರಣ. ಅಷ್ಟೂ ದಿನ ಬರಿಗಾಲಲ್ಲಿ ಓಡಬೇಕು. ಅದೂ ಪುಟ್ಟ ಗಲ್ಲಿಗಳಲ್ಲಿ. ನೆಲ ಕೆಂಡವಾಗಿತ್ತು. ಅಷ್ಟೂ ದಿನ ಹಾಗೆಯೇ ಓಡಿದರು.
ಆಕೆ ಕಣ್ಣುಗಳು ಇಷ್ಟ
‘ಮೊಗ್ಗಿನ ಮನಸು’ ಚಿತ್ರಕ್ಕೆ ಆಯ್ಕೆ ಮಾಡಿದ್ದೇ ರಾಧಿಕಾಳ ಕಣ್ಣುಗಳನ್ನು ನೋಡಿ. ಕಣ್ಣಲ್ಲಿಯೇ ನಟನೆ ಮಾಡುವ ಚತುರೆ. ಕನ್ನಡಕ್ಕೆ ದಕ್ಕಿದ ಒಳ್ಳೆಯ ನಟಿ ಎಂದು ಹೆಮ್ಮೆಯಿಂದ ಹೇಳಿಕೊಳ್ಳುತ್ತೇನೆ. ಸಿಕ್ಕ ಅವಕಾಶಗಳನ್ನು ಸಮರ್ಥವಾಗಿ ಬಳಸಿಕೊಂಡಿದ್ದರಿಂದ ಈ ಮಟ್ಟಕ್ಕೆ ಆಕೆ ಬೆಳೆದಿದ್ದಾಳೆ. ಅದ್ಭುತನೆನಪಿನ ಶಕ್ತಿ ಇದೆ. ಇದು ರಾಧಿಕಾಳ ಪ್ಲಸ್ ಪಾಯಿಂಟ್ ಕೂಡ. ಪಾತ್ರ ಎಂಥದ್ದೆ ಆಗಿರಲಿ. ಸರಿಯಾಗಿ ಒಪ್ಪುವ ಸರ್ವ ಗುಣಗಳು ಆಕೆಯಲ್ಲಿವೆ.
-ಶಶಾಂಕ್, ನಿರ್ದೇಶಕ
ಇಷ್ಟ ಆಗೋವರೆಗೂ ಬಿಡಲ್ಲ!
ನಾನು ಒಂದು ಫೀಲ್ ಕೇಳಿದರೆ, ಮೂರು ರೀತಿಯಲ್ಲಿ ಅಭಿನಯಿಸೋರು.ತಮ್ಮ ನಟನೆ ಇಷ್ಟವಾಗದಿದ್ದರೆ, ತಾವೇ ಇನ್ನೊಂದು ಟೇಕ್ ಕೇಳ್ತಾ ಇದ್ದರು. ತುಂಬಾ ಭಾವನಾತ್ಮಕವಾಗಿ ಅಭಿನಯಿಸುತ್ತಾರೆ. ‘ಅಲೆಮಾರಿ’ಯಲ್ಲಿನ ಪಾತ್ರಕ್ಕೆ ಅಂದುಕೊಂಡದ್ದಕ್ಕಿಂತ ನೂರು ಪಟ್ಟು ಹೆಚ್ಚೆ ನ್ಯಾಯ ಸಲ್ಲಿಸಿದ್ದಾರೆ.
- ಸಂತು, ನಿರ್ದೇಶಕ


ಬಿಗ್ ಬಾಸ್ ಮನೆಯ ಈ ಪ್ರಣಯ ಪಕ್ಷಿಗಳಿಗೆ ಈಗ ವಿರಹ ವೇದನೆಯಂತೆ...!
Highlights
ಸಾಮ್ರಾಜ್ಯದ ಟಾಸ್ಕ್ ನಡೆಯುತ್ತಿದ್ದ ಸಂದರ್ಭದಲ್ಲಿ ಸಂಜನಾ ಮತ್ತು ಭುವನ್‌ನಡುವೆ ಪತ್ರದ ಕುರಿತಾಗಿ ಗೊಂದಲದಿಂದಾಗಿ ಇವರಿಬ್ಬರ ನಡುವೆ ಮನಸ್ತಾಪ ಏರ್ಪಟ್ಟಿತ್ತು. ಇದರಿಂದಾಗಿ ಜೋಡಿ ಮಾತನಾಡುವುದನ್ನೇ ನಿಲ್ಲಿಸಿತ್ತು.
ಬೆಂಗಳೂರು(ನ.04): ದಿನದಿಂದ ದಿನಕ್ಕೆ ರಂಗೇರುತ್ತಿರುವ ಬಿಗ್ ಬಾಸ್ ಮನೆಯಲ್ಲಿ ಗೂಡು ಕಟ್ಟುತ್ತಿರುವ ಹೊಸ ಪ್ರಣಯ ಪಕ್ಷಿಗಳಿಗೆ ಸದ್ಯ ವಿಹರ ವೇದನೆ ಕಾಡುತ್ತಿದೆ. ಟಾಸ್ಕ್ ವೊಂದರಲ್ಲಿ ಮುನಿಸಿಕೊಂಡ ಸಂಜನಾ ಮತ್ತು ಭುವನ್ ಜೋಡಿಯನ್ನು ಒಂದು ಮಾಡಲು ಮನೆಯ ಸದಸ್ಯರೇ ಮುಂದಾಗಿದ್ದಾರೆ.
ಸಾಮ್ರಾಜ್ಯದ ಟಾಸ್ಕ್ ನಡೆಯುತ್ತಿದ್ದ ಸಂದರ್ಭದಲ್ಲಿ ಸಂಜನಾ ಮತ್ತು ಭುವನ್ ನಡುವೆ ಪತ್ರದ ಕುರಿತಾಗಿ ಗೊಂದಲದಿಂದಾಗಿ ಇವರಿಬ್ಬರ ನಡುವೆ ಮನಸ್ತಾಪ ಏರ್ಪಟ್ಟಿತ್ತು. ಇದರಿಂದಾಗಿ ಜೋಡಿ ಮಾತನಾಡುವುದನ್ನೇ ನಿಲ್ಲಿಸಿತ್ತು.
ಈ ಘಟನೆಯಿಂದ ದೂರ-ದೂರ ಆಗಿದ್ದ ಭುವನ್‌ಸಂಜನಾ ಅವರನ್ನು ಮೊದಲು ರೇಗಿಸಿದ ಕೀರ್ತಿ, ಶಾಲಿನಿ ಮತ್ತು ಕಾವ್ಯಾ ಕಾಲೆಳೆದು ನಂತರ ಇಬ್ಬರು ಮಾತನಾಡಿ ಸಮಸ್ಯೆ ಬಗೆ ಹರಿಸಿಕೊಳ್ಳುವಂತೆ ಸಲಹೆ ನೀಡಿದ್ದಾರೆ. ಇದಕ್ಕಾಗಿಯೇ ಕಾಯುತ್ತಿದ್ದ ಈ ಜೋಡಿ ಮತ್ತೇ ಮಾತನಾಡಲು ಆರಂಭಿಸಿದ್ದಾರೆ.
Last Updated 11, Apr 2018, 12:57 PM IST


ಹುಡುಗಿಯರ ಫೇವರೇಟ್ ಬೀಡ್ಸ್ ಫ್ಯಾಷನ್
June 29, 2019
Facebook Twitter Google+ LinkedIn StumbleUpon Tumblr Pinterest Reddit VKontakte Odnoklassniki Pocket WhatsApp
ಪ್ಲೇನ್ ಡ್ರೆಸ್, ಬ್ಯಾಗ್, ಶೂ ಗಳಿಗೆ ಬೀಡ್ಸ್, ಸೀಕ್ವಿನ್ಸ್ ಹಾಕಿ, ಫ್ಯಾಷನ್ ಟಚ್ ಕೊಡುವ ಸ್ಟೈಲ್ ನಿನ್ನೆ ಮೊನ್ನೆಯದಲ್ಲ. 1980ರ ದಶಕದಿಂದಲೂ ಇದೆ. ಅಂದರೆ ಎಲ್ಲಾ ಕಾಲಕ್ಕೂ ಸಲ್ಲುವ ಒನ್ ಆ್ಯಂಡ್ ಓನ್ಲಿ ಫ್ಯಾಷನ್ ವೇರ್ ಬೀಡಿಂಗ್ ಎಂದರೆ ಅಚ್ಚರಿಯೇನಿಲ್ಲ.
ಇಂದಿಗೂ ಪುಟಾಣಿ ಮಕ್ಕಳಿಂದ ಕಾಲೇಜು ತರುಣಿಯರವರೆಗೆ, ಹೌಸ್ ವೈಫ್‍ಗಳಿಂದ ವರ್ಕಿಂಗ್ ವುಮನ್‍ಗಳ ತನಕ ಬೀಡೆಡ್ ಆ್ಯಂಡ್ ಸೀಕ್ವಿನ್ಸ್ ಕಾಂಬಿನೇಷನ್‍ನ ಡ್ರೆಸ್‍ಗಳನ್ನು ತೊಡುವವರ ಸಂಖ್ಯೆ ಕಡಿಮೆಯಾಗಿಲ್ಲ. ಅದಕ್ಕಾಗಿಯೇ ಈ ಬಾರಿ ಬೀಡೆಡ್ ವರ್ಕ್ ಜೊತೆಗೆ ಸೀಕ್ವಿನ್ಸ್, ಎಂಬ್ರಾಯ್ಡರಿ, ಸ್ಟೋನ್ ಪ್ಯಾಟರ್ನ್ ಇರುವ ವೆರೈಟಿ ಫ್ಯಾಷನ್ ಅಕ್ಸೆಸರಿ ಬ್ರಾಂಡ್‍ಗಳನ್ನು ಕೊಡಲಾಗಿದೆ. ಆನ್‍ಲೈನ್, ಮಾಲ್, ಷೋ ರೂಂಗಳಲ್ಲಿ ಲಭ್ಯವಿರುವ ಈ ಐಟಂಗಳನ್ನು ಇಂದೇ ಖರೀದಿಸಿ…
ಈ ನೆಟ್ ಚೂಡಿದಾರ್ ಡಿಸೈನ್ ಆ್ಯಂಡ್ ಪ್ಯಾಟರ್ನ್ ನೋಡಲು ಫ್ಯಾಬ್ಯುಲಸ್. ಜೊತೆಗೆ ಸೀಕ್ವಿನ್ಸ್, ಬೀಡ್ಸ್ ವರ್ಕ್ ಬಂದಿರುವುದು ಚೂಡಿದಾರ್ ನ ಲುಕ್ ಹೆಚ್ಚಿಸಿದೆ.

ಈ ಸೀರೆಗೆ ಕ್ರಿಸ್ಟಾಲ್ ಆ್ಯಂಡ್ ಬ್ಯೂಗಲ್ ಬೀಡ್ಸ್ ಬಂದಿರುವುದು ಫ್ಯಾಷನಬಲ್ ಆಗಿದ್ದು, ಸೀರೆಯ ಲುಕ್ ಹೆಚ್ಚಿಸಿದೆ. ಸ್ಮಾರ್ಟ್ ಪರ್ಸನಾಲಿಟಿಗೆ ಈ ಸೀರೆಯನ್ನು ಧರಿಸಿ.
ಸ್ಟನಿಂಗ್ ಕ್ಲಚ್ ಬ್ಯಾಗ್‍ಗೆ ಸ್ಟೋನ್ಸ್, ಸೀಕ್ವಿನ್ಸ್, ಜರ್ದೋಸಿ ಪ್ಯಾಟರ್ನ್ ಬಂದಿರುವುದು ರಿಚ್ ಲುಕ್ ಕೊಟ್ಟಿದೆ. ಬ್ಯಾಗ್‍ನಲ್ಲಿ ಹೆಚ್ಚು ಸ್ಪೇಸ್ ಇರುವುದರಿಂದ ಒಳಗಡೆ ವಸ್ತುಗಳು ಸುರಕ್ಷಿತವಾಗಿರುತ್ತವೆ. ವಿವಿಧ ಡಿಸೈನ್‍ಗಳಲ್ಲಿ, ಕಲರ್ ನಲ್ಲಿ ಲಭ್ಯವಿದೆ. ಪಾರ್ಟಿ ವೇರ್ಗೆ ಬೆಸ್ಟ್.
ಕ್ರಿಸ್ಟಾಲ್, ಸ್ಟ್ರಿಂಗ್ ಬೀಡೆಡ್ ಇರುವ ಈ ವುಮನ್ ಫ್ಲಾಟ್ ಶೂ ಮಾಡರ್ನ್ ಆ್ಯಂಡ್ ಟ್ರಡಿಷನಲ್ ಎರಡೂ ಡ್ರೆಸ್‍ಗೂ ಮ್ಯಾಚ್ ಆಗುತ್ತದೆ. ಎಲ್ಲಾ ಕಲರ್, ಸೈಜ್‍ನಲ್ಲಿ ಲಭ್ಯವಿದೆ.
ಜೂಟ್ ಬ್ರೀಚಸ್ ಸ್ಟೈಲ್, ಲೈಟ್ ಬ್ರೌನ್ ಶೇಡ್‍ನ ಈ ರಿಚ್ ಶೇರ್ವಾನಿಗೆ ಫ್ಲಾಂಟ್ಸ್ ಸ್ಟೋನ್ ಬುಟ್ಟೀಸ್, ಕಾಲರ್, ಕಫ್, ಬೀಡ್ಸ್ ಮತ್ತು ಸ್ಟೋನ್‍ನಿಂದ ವರ್ಕ್ ಮಾಡಿರುವ ಹೆಮ್‍ಲೈನ್ ಬಂದಿರುವುದು ಸೂಪರ್ಬ್ ಆಗಿದೆ. ಫಂಕ್ಷನ್ ವೇರ್‍ಗೆ ಇದು ಬೆಸ್ಟ್. ವೆರೈಟಿ ಪ್ಯಾಟರ್ನ್‍ಗಳಿದ್ದು, ಸ್ಟ್ಯಾಂಡರ್ಡ್, ಕಸ್ಟಮ್ ಸೈಜ್‍ನಲ್ಲಿ ಲಭ್ಯ.
ಎಥ್ನಿಕ್ ಟ್ರೆಂಡ್‍ನಲ್ಲಿ ಫಾಸ್ಟ್ ಮೂವಿಂಗ್‍ನಲ್ಲಿರುವ ಈ ಕಿವಿ ಓಲೆ, ನಿಮ್ಮ ಕಿವಿಯನ್ನು ಇನ್ನಷ್ಟು ಸ್ಟೈಲೀಷ್ ಆಗಿ ಕಾಣುವಂತೆ ಮಾಡುವುದರಲ್ಲಿ ಯಾವುದೇ ಸಂದೇಹವಿಲ್ಲ. ಇಯರ್ ರಿಂಗ್‍ಗೆ ಬೀಡ್ಸ್ ಡೆಕ್ ಇರುವುದರಿಂದ ಹೆಚ್ಚು ಆಕರ್ಷಕವಾಗಿದೆ. ರೆಡ್ ಆ್ಯಂಡ್ ವೈಟ್‍ನಲ್ಲಿ ಲಭ್ಯವಿದೆ.
ಪ್ರೆಟಿ ಹ್ಯಾಂಡ್‍ಗೆ ಪ್ರೆಟಿಯಾಗಿರುವ ಅಮೆಥಿಸ್ಟ್ ಬ್ರೇಸ್‍ಲೆಟ್ ಬೆಸ್ಟ್. ಸಿಲ್ವರ್ ಆ್ಯಂಡ್ ಪರ್ಪಲ್ ಕಲರ್ ಬೀಡ್ಸ್ ಹೊಂದಿರುವ ಈ ಬ್ರೇಸ್‍ಲೆಟ್ ಕ್ಲಾಸ್ ಡ್ರೆಸ್‍ಗಳಿಗೆ ಮ್ಯಾಚ್ ಆಗುತ್ತದೆ. ಇದೇ ಪ್ಯಾಟರ್ನ್, ಕಲರ್ನಲ್ಲಿ ಬ್ರೇಸ್‍ಲೆಟ್ ಲಭ್ಯವಿದೆ.


Bengaluru, First Published 29, Oct 2018, 9:24 AM IST
Highlights
ನಟಿ ಹರಿಪ್ರಿಯಾ ಅವರಿಗೆ ಇಂದು ( ಅ.29) ಹುಟ್ಟು ಹಬ್ಬದ ಸಂಭ್ರಮ. ಕಳೆದ ಎರಡ್ಮೂರು ವರ್ಷಗಳಿಂದ ಅವರು ಅಭಿಮಾನಿಗಳ ಜತೆಗೆ ಹುಟ್ಟು ಹಬ್ಬ ಆಚರಿಸಿಕೊಂಡು ಬಂದಿದ್ದಾರೆ
ಈ ಬಾರಿಯೂ ಕೂಡ ಕುಟುಂಬದವರು ಹಾಗೂ ಅಭಿಮಾನಿಗಳ ಜತೆಗೆ ತಮ್ಮ ನಿವಾಸದಲ್ಲೇ ಸರಳವಾಗಿ ಹುಟ್ಟು ಹಬ್ಬ ಆಚರಿಸಿಕೊಳ್ಳಲು ನಿರ್ಧರಿಸಿದ್ದಾರೆ ಹರಿಪ್ರಿಯಾ. ಆದರೆ ಈ ಬಾರಿಯ ಹುಟ್ಟು ಹಬ್ಬ ಹೆಚ್ಚು ಮಹತ್ವ ಪಡೆದಿದೆ. ಕನ್ನಡದಲ್ಲಿ ನಾಯಕಿಯಾಗಿ ಇಲ್ಲಿಗೆ 25  ಸಿನಿಮಾಗಳನ್ನು ಪೂರೈಸಿದ್ದಾರೆ.
ಈಗಷ್ಟೇ ಚಿತ್ರೀಕರಣ ಮುಗಿಸಿರುವ ‘ಡಾಟರ್ ಆಫ್ ಪಾರ್ವತಮ್ಮ’ ಅವರು ನಾಯಕಿ ಆಗಿ ಅಭಿನಯಿಸಿದ 25 ನೇ ಸಿನಿಮಾ. ಹಾಗಾಗಿಯೇ ಅಭಿಮಾನಿಗಳ ಪಾಲಿಗೆ ಈ ಬಾರಿಯ ಅವರ ಹುಟ್ಟು ಹಬ್ಬ ವಿಶೇಷ ಎನಿಸಿದ್ದು ಹೌದು.
‘ಹುಟ್ಟು ಹಬ್ಬದ ಆಚರಣೆ ಇದ್ದೇ ಇತ್ತು, ಆದರೆ ಅದು ಕುಟುಂಬದವರ ಜತೆಗೆ ತೀರ ಸರಳವಾಗಿಯೇ ಇರುತ್ತಿತ್ತು. ಅದಕ್ಕೆ ಒಂದಷ್ಟು ವಿಶೇಷತೆ ಸೇರಿಕೊಂಡಿದ್ದು ಮೂರ್ನಾಲ್ಕು ವರ್ಷಗಳ ಈಚೆಗೆ. ಯಾಕಂದ್ರೆ ಹುಟ್ಟು ಹಬ್ಬದ ದಿನ ಮನೆಗೆ ಅಭಿಮಾನಗಳು ಬರಲು ಶುರು ಮಾಡಿದರು. ಅವರ ಒತ್ತಾಯಕ್ಮೆ ಒಂದಷ್ಟು ಆಚರಣೆ ಅನಿವಾರ್ಯವಾಯಿತು. ಅವರ ಒತ್ತಾಯಕ್ಕೆ ಮಣಿದು ಕೇಕ್ ಕತ್ತರಿಸಿ ಹುಟ್ಟು ಹಬ್ಬ ಆಚರಿಸಿಕೊಳ್ಳುವುದು ಮಾಮೂಲು ಆಯಿತು. ನನ್ನ ಖುಷಿಗಿಂತ ಇದು ಅಭಿಮಾನಿಗಳ ಖುಷಿಗೆ ಬೇಕೆನಿಸಿತು. ಅದೇ ರೀತಿ ಈ ಬಾರಿಯೂ ಹುಟ್ಟು ಹಬ್ಬದ ಆಚರಣೆ ಇರುತ್ತದೆ. ವಿಶೇಷ ಅಂತೇನು ಇಲ್ಲ. ನಾನೀಗ ಅಭಿನಯಿಸಲು ಒಪ್ಪಿಕೊಂಡ ಚಿತ್ರಗಳಿಗೆ ಚಿತ್ರೀಕರಣ ಮುಗಿದಿದೆ. ಅಷ್ಟೂ ಕೂಡ ರಿಲೀಸ್‌ಗೆ ರೆಡಿ ಇವೆ. ಅವರೆಲ್ಲ ಯಾವ ರೀತಿ ಶುಭ ಕೋರುತ್ತಾರೋ ಗೊತ್ತಿಲ್ಲ. ಆದರೆ ಅವರ ಹಾರೈಕೆ ಇದ್ದೇ ಇರುತ್ತದೆ’ ಎನ್ನುತ್ತಾರೆ ಹರಿಪ್ರಿಯಾ
Last Updated 29, Oct 2018, 9:24 AM IST


ಐಪಿಎಲ್ ಕೋಚಿಂಗ್ ಕಣಕ್ಕೆ ಬ್ರೆಂಡನ್ ಮೆಕ್ಲಮ್
ಐಪಿಎಲ್ ಕೋಚಿಂಗ್ ಕಣಕ್ಕೆ ಬ್ರೆಂಡನ್ ಮೆಕ್ಲಮ್
ಪಿಟಿಐ
09 ಆಗಸ್ಟ್ 2019, 19:09  IST
Updated:
09 ಆಗಸ್ಟ್ 2019, 19:09  IST
ಅಕ್ಷರ ಗಾತ್ರ :
ಆ
ಆ
ನವದೆಹಲಿ: ಸ್ಫೋಟಕ ಬ್ಯಾಟಿಂಗ್ ಮೂಲಕ ಕೋಲ್ಕತ್ತ ನೈಟ್ ರೈಡರ್ಸ್ (ಕೆಕೆಆರ್) ತಂಡದಲ್ಲಿ ಮಿಂಚಿದ್ದ ನ್ಯೂಜಿಲೆಂಡ್ ಕ್ರಿಕೆಟ್ ತಂಡದ ಮಾಜಿ ನಾಯಕ ಬ್ರೆಂಡನ್ ಮೆಕ್ಲಮ್ ಮತ್ತೆ ಕೆಕೆಆರ್‌ಗೆ ಮರಳುತ್ತಿದ್ದಾರೆ!
ಹೌದು, ಕೆಕೆಆರ್ ಮತ್ತು ಮೆಕ್ಲಂ ನಡುವೆ ಒಪ್ಪಂದವಾಗಿದೆ. ಆದರೆ ಈ ಬಾರಿ ಅವರು ಆಟಗಾರನಾಗಿ ಅಲ್ಲ, ಸಹಾಯಕ ಕೋಚ್ ಆಗಿ ತಂಡವನ್ನು ಸೇರಲಿದ್ದಾರೆ.
2016ರಲ್ಲಿ ಎಲ್ಲ ಮಾದರಿಯ ಕ್ರಿಕೆಟ್‌ನಿಂದ ನಿವೃತ್ತರಾದ ಮೆಕ್ಲಮ್ ಇದೀಗ ಕೆರಿಬಿಯನ್ ಪ್ರೀಮಿಯರ್ ಲೀಗ್‌ನಲ್ಲಿ ಟ್ರಿನ್‌ಬಾಗೊ ನೈಟ್ ರೈಡರ್ಸ್ ತಂಡದ ಕೋಚ್ ಆಗಿಯೂ ಕಾರ್ಯನಿರ್ವಹಿಸಲಿದ್ದಾರೆ. ವಿಶೇಷವೆಂದರೆ, ಎರಡೂ ಕಡೆಯಲ್ಲಿ ಅವರು ಆಸ್ಟ್ರೇಲಿಯಾದ ಸೈಮನ್ ಕ್ಯಾಟಿಚ್ ಬದಲಿಗೆ ಸೇರುತ್ತಿದ್ದಾರೆ.
101 ಟೆಸ್ಟ್ ಪಂದ್ಯಗಳನ್ನು ಆಡಿರುವ ಮೆಕ್ಲಮ್ 6453 ರನ್ ಕಲೆ ಹಾಕಿದ್ದಾರೆ. ಗರಿಷ್ಠ 302 ರನ್ ಗಳಿಸಿದ್ದಾರೆ. 260 ಏಕದಿನ ಪಂದ್ಯಗಳಲ್ಲಿ 6083 ರನ್ ಗಳಿಸಿದ್ದಾರೆ.
ಐಪಿಎಲ್‌ನ ಮೊದಲ ಆವೃತ್ತಿಯಲ್ಲಿ ಕೆಕೆಆರ್ ಪರ ಆಡಿದ್ದ ಮೆಕ್ಲಮ್ ಮೊದಲ ಪಂದ್ಯದಲ್ಲಿ ಸ್ಫೋಟಕ 158 ರನ್ ಗಳಿಸಿ ಅಜೇಯರಾಗಿದ್ದರು. ಐದು ಆವೃತ್ತಿಗಳಲ್ಲಿ ಕೆಕೆಆರ್ ಪರ ಆಡಿದ್ದ ಅವರು 2009ರಲ್ಲಿ ತಂಡದ ನಾಯಕತ್ವವನ್ನೂ ನಿಭಾಯಿಸಿದ್ದಾರೆ.


ಮಕ್ಕಳ ಮುಂದೆ ಬೇಡ ಈ ‘ಮಾತು’ಗಳು
  13-12-2018 1:03PM IST    /     No Comments    /     Posted In: Latest News , Special
ಮಕ್ಕಳು ಹಾಗೂ ಪಾಲಕರ ಸಂಬಂಧ ಪವಿತ್ರವಾದದ್ದು. ಮಕ್ಕಳಿಗೆ ಉತ್ತಮ ವಿದ್ಯೆ ನೀಡಿ, ಸಮಾಜದಲ್ಲಿ ಅವರನ್ನು ಯೋಗ್ಯ ವ್ಯಕ್ತಿಯನ್ನಾಗಿ ಮಾಡುವುದು ತಂದೆ-ತಾಯಿಯ ಬಹುದೊಡ್ಡ ಕರ್ತವ್ಯ. ಈ ಜವಾಬ್ದಾರಿ ಹೊತ್ತ ಪಾಲಕರು ಕೆಲವೊಮ್ಮೆ ಮಕ್ಕಳ ಮೇಲೆ ಅತಿಯಾದ ಒತ್ತಡ ಹೇರುತ್ತಾರೆ.
ಪಾಲಕರ ಮಾತು-ವರ್ತನೆ ಮಕ್ಕಳಿಗೆ ಕಿರಿಕಿರಿಯನ್ನುಂಟು ಮಾಡುತ್ತದೆ. ಕೆಲ ಮಕ್ಕಳಿಗೆ ಅವರ ತಂದೆ-ತಾಯಿಯೇ ವಿಲನ್ ಆಗಿ ಬಿಡ್ತಾರೆ. ಇದೊಂದು ಕಠಿಣ ಪರಿಸ್ಥಿತಿ. ಮಕ್ಕಳ ಭವಿಷ್ಯ ಚೆನ್ನಾಗಿರಬೇಕೆಂದು ಪಾಲಕರು ಕೆಲವೊಂದು ನಿಯಮ ರೂಪಿಸ್ತಾರೆ. ಅದೇ ಮಕ್ಕಳ ಭವಿಷ್ಯ ಹಾಳು ಮಾಡಿಬಿಡುತ್ತೆ. ಹಾಗಾಗಿ ಕೆಲವೊಂದು ವಿಷಯದಲ್ಲಿ ಮಕ್ಕಳ ಜೊತೆ ಎಷ್ಟು ಜಾಗರೂಕರಾಗಿದ್ದರೂ ಸಾಲದು.
ಎಂದೂ ನಿಮ್ಮ ಮಕ್ಕಳನ್ನು ನಿಮ್ಮ ಜೊತೆ ಹೋಲಿಸಿಕೊಳ್ಳಬೇಡಿ. ನಿಮ್ಮ ವಯಸ್ಸಿನಲ್ಲಿ ನಾನು ಹೀಗಿದ್ದೆ, ಹಾಗಿದ್ದೆ. ನಿನ್ನ ನೋಡು ಎನ್ನಬೇಡಿ. ಇದು ಮಕ್ಕಳು ನಿಮ್ಮನ್ನು ದ್ವೇಷಿಸಲು ಕಾರಣವಾಗಬಹುದು.
ಮಕ್ಕಳು ಯಾವುದಾದರೂ ನಿರ್ಧಾರ ಕೈಗೊಂಡು ನಿಮ್ಮ ಮುಂದೆ ಬಂದರೆ ಅದು ತಪ್ಪೆಂದು ಮುಖಕ್ಕೆ ಹೊಡೆದಂತೆ ಹೇಳಬೇಡಿ. ಅವರಿಗೆ ಯಾವುದು ಸರಿ-ಯಾವುದು ತಪ್ಪು ಎಂಬುದನ್ನು ವಿವರಿಸಿ ಹೇಳಿ.
ನೀನು ನಿನ್ನ ಅಕ್ಕ-ಅಣ್ಣನನ್ನು ನೋಡಿ ಕಲಿತುಕೊಳ್ಳಬೇಕು ಎಂಬ ಮಾತು ಬೇಡವೇ ಬೇಡ. ಇದರಿಂದ ನೊಂದುಕೊಳ್ಳುವ ಮಕ್ಕಳು ಅಣ್ಣ-ಅಕ್ಕನನ್ನು ಶತ್ರುಗಳಂತೆ ನೋಡ್ತಾರೆ.
ಮಕ್ಕಳು ನಿಮ್ಮಿಂದ ಪ್ರೀತಿ ಬಯಸ್ತಾರೆ. ಅವರು ನಿಮ್ಮ ಬಳಿ ಬಂದಾಗ ನನ್ನನ್ನು ನನ್ನ ಪಾಡಿಗೆ ಬಿಟ್ಟುಬಿಡು ಎಂದು ಅವರನ್ನು ದೂರ ಮಾಡಬೇಡಿ. ಇದು ಕೀಳರಿಮೆಗೆ ಕಾರಣವಾಗುತ್ತದೆ.
ಹಾಗೇ ನಿನ್ನಿಂದ ನಾವು ತಲೆ ತಗ್ಗಿಸುವಂತಾಯ್ತು ಎಂಬ ಮಾತು ಕೂಡ ಬೇಡ. ಮಕ್ಕಳಿಗೆ ಅವರ ಸ್ನೇಹಿತರೇ ಎಲ್ಲ. ಆದ್ರೆ ನಿನ್ನ ಸ್ನೇಹಿತರು ಸರಿ ಇಲ್ಲ. ಅವರಿಂದ ದೂರ ಇರು ಎಂದು ಉಪದೇಶ ನೀಡಿ, ಅವರನ್ನು ಸ್ನೇಹಿತರಿಂದ ದೂರ ಮಾಡಬೇಡಿ.


ಪ್ರೇಮಿಗಳ ದಿನಕ್ಕೂ ಮುನ್ನ ತಯಾರಿ ಹೀಗಿರಲಿ
  08-02-2018 1:59PM IST    /     No Comments    /     Posted In: Beauty , Latest News
ಪ್ರತಿಯೊಬ್ಬ ಪ್ರೇಮಿಗೂ ಹುಟ್ಟುಹಬ್ಬಕ್ಕಿಂತ ಪ್ರೇಮಿಗಳ ದಿನ ವಿಶೇಷವಾದದ್ದು. ವ್ಯಾಲಂಟೈನ್ಸ್ ಡೇ ಹತ್ತಿರ ಬರ್ತಿದ್ದಂತೆ ಪ್ರೇಮಿಗಳ ತಯಾರಿ ಜೋರಾಗಿ ನಡೆಯುತ್ತದೆ. ಉಡುಗೊರೆ ಆಯ್ಕೆ, ಪ್ರೇಮಿಗಳ ದಿನವನ್ನು ಆಚರಿಸುವ ಸ್ಥಳದ ಆಯ್ಕೆ ಹೀಗೆ ಅನೇಕ ತಯಾರಿ ನಡೆಯುತ್ತದೆ. ಇವೆಲ್ಲದರ ಜೊತೆ ನಿಮ್ಮ ಬಗ್ಗೆಯೂ ಸ್ವಲ್ಪ ಗಮನ ನೀಡಿ.
ಪ್ರೇಮಿಗಳ ದಿನದಂದು ಪ್ರೇಮಿ ಕಣ್ಣಿಗೆ ಮತ್ತಷ್ಟು ಆಕರ್ಷಕವಾಗಿ ಕಾಣಬೇಕೆಂದುಕೊಂಡಿದ್ರೆ ಈಗಿನಿಂದಲೇ ಈ ಕೆಲಸ ಶುರುಮಾಡಿ. ನೀರು ಕುಡಿಯುವುದು ಯಾವಾಗ್ಲೂ ಒಳ್ಳೆಯದು. ಪ್ರೇಮಿಗಳ ಈ ವಾರದಲ್ಲಿ ನಿತ್ಯಕ್ಕಿಂತ ಹೆಚ್ಚು ನೀರು ಹಾಗೂ ಜ್ಯೂಸ್ ಕುಡಿಯಿರಿ. ಇದು ಚರ್ಮಕ್ಕೆ ವಿಶೇಷ ಕಾಂತಿ ನೀಡುತ್ತದೆ. ಎಳನೀರು ಮತ್ತು ತರಕಾರಿ ಜ್ಯೂಸ್ ಕೂಡ ಸೇವನೆ ಮಾಡಬಹುದು.
ಚರ್ಮದ ಕಾಂತಿಗಾಗಿ ಕೆಲವೊಂದು ಫೇಸ್ ಪ್ಯಾಕ್ ಹಚ್ಚಿಕೊಳ್ಳಿ. ಸೈಂದವ ಲವಣವನ್ನು ಆಲಿವ್ ಆಯಿಲ್ ನಲ್ಲಿ ಮಿಕ್ಸ್ ಮಾಡಿ ಮುಖಕ್ಕೆ ಹಚ್ಚಿ. ಇದು ಮುಖದ ಕಾಂತಿಯನ್ನು ಹೆಚ್ಚಿಸುತ್ತದೆ. ಶುಷ್ಕ ಚರ್ಮದವರಿಗೆ ಇದು ಬೆಸ್ಟ್. ಇದನ್ನು ಹಚ್ಚುವುದ್ರಿಂದ ಚರ್ಮಕ್ಕೆ ತೇವಾಂಶ ವಾಪಸ್ ಬರುತ್ತದೆ.
ಸೈಂದವ ಲವಣದ ಜೊತೆ ಮೊಸರನ್ನು ಸೇರಿಸಿ ಹಚ್ಚಿಕೊಳ್ಳಬಹುದು. ಇದು ಚರ್ಮಕ್ಕೆ ಹೊಳಪು ನೀಡುವ ಜೊತೆಗೆ ತೇವಾಂಶವನ್ನು ಕಾಪಾಡುತ್ತದೆ. ಎರಡು ದೊಡ್ಡ ಚಮಚ ಮೊಸರು, ಒಂದು ಚಮಚ ಸೈಂದವ ಲವಣ ಹಾಗೂ ಒಂದು ಚಮಚ ಜೇನು ತುಪ್ಪವನ್ನು ಬೆರೆಸಿ ಮುಖಕ್ಕೆ ಹಚ್ಚಿಕೊಳ್ಳಿ. 10 ನಿಮಿಷ ಬಿಟ್ಟು ತೊಳೆಯಿರಿ.
ವಾರದ ಮೊದಲೇ ಆಹಾರದಲ್ಲಿ ಬದಲಾವಣೆ ಮಾಡಿ. ಹೆಚ್ಚು ಹಣ್ಣು ಸೇವನೆ ಮಾಡುವ ಜೊತೆಗೆ ರಾತ್ರಿ ಕಡಿಮೆ ಆಹಾರ ಸೇವನೆ ಮಾಡಿ. ಪ್ರೇಮಿಗಳ ದಿನದಂದು ಸಂಗಾತಿಯನ್ನು ಮೆಚ್ಚಿಸಿ.


ಪುರುಷರಲ್ಲಿ ಕಾಣಿಸಿಕೊಳ್ಳುವ 10 ಆರೋಗ್ಯ ಸಮಸ್ಯೆಗಳು-ಅಪ್ಪಿತಪ್ಪಿಯೂ ಇದನ್ನು ನಿರ್ಲಕ್ಷಿಸಬೇಡಿ
Wellness
|
Updated: Monday, January 21, 2019, 11:05 [IST]
ಪುರುಷರು ನಿಜಕ್ಕೂ ಆರೋಗ್ಯದ ವಿಷಯದಲ್ಲಿ ಬಡಪಾಯಿಗಳು! ಅವರಿಗೆ ಕಾಣಿಸಿಕೊಳ್ಳುವ ಆರೋಗ್ಯ ಸಮಸ್ಯೆಗಳು ಒಂದಾ, ಎರಡಾ? ನಮ್ಮ ದೇಶದಲ್ಲಿ ಮನೆಯ ಜವಾಬ್ದಾರಿಯನ್ನು ಬಹುತೇಕ ಪಾಲು ಪುರುಷರೇ ಹೊತ್ತಿರುತ್ತಾರೆ.
ಅಂತಹ ಪುರುಷರಿಗೆ ಆರೋಗ್ಯದ ಸಮಸ್ಯೆಯಿಂದ ಏನಾದರೂ ಹೆಚ್ಚು ಕಡಿಮೆಯಾದರೇ, ಅವರೊಬ್ಬರಿಗೆ ಮಾತ್ರವಲ್ಲ ಅವರ ಇಡೀ ಕುಟುಂಬವೇ ಬೀದಿಗೆ ಬಂದು ನಿಲ್ಲುವಂತಹ ಪರಿಸ್ಥಿತಿ ತಲೆದೋರುತ್ತದೆ. ಬನ್ನಿ ಪುರುಷರೇ ನಿಮ್ಮ ಆರೋಗ್ಯದ ಕುರಿತು ಉದಾಸೀನ ಮಾಡಬೇಡಿ. ನಿಮಗೆ ಕಾಣಿಸಿಕೊಳ್ಳುವ ಟಾಪ್ 10 ಆರೋಗ್ಯ ಸಮಸ್ಯೆಗಳು ಯಾವುವು ಎಂದು ತಿಳಿದುಕೊಂಡು, ಅವುಗಳಿಂದ ನಿಮ್ಮನ್ನು ನೀವು ಕಾಪಾಡಿಕೊಳ್ಳಿ. ಆ ಸಮಸ್ಯೆಗಳು ಯಾವುವು ಎಂದರೆ:
ಹೃದ್ರೋಗ ಸಮಸ್ಯೆಗಳು
ಅಮೇರಿಕನ್ ಹಾರ್ಟ್ ಅಸೋಸಿಯೇಶನ್ ಪ್ರಕಾರ ಪ್ರತಿ ಮೂರು ಪುರುಷರಲ್ಲಿ ಒಬ್ಬರಿಗೆ ಹೃದ್ರೋಗ ಸಮಸ್ಯೆ ಇರುತ್ತದೆಯಂತೆ. ಅಂದಾಜು 2.8 ಮಿಲಿಯನ್ ಪುರುಷರು ಹೃದಯಾಘಾತದ ಅನುಭವವನ್ನು ಪಡೆದಿದ್ದಾರಂತೆ ಹಾಗೂ ಅಧಿಕ ರಕ್ತದೊತ್ತಡದ ಅನುಭವವು ಯುವಕರಲ್ಲಿ ಸಾಮಾನ್ಯವಾಗಿ ಕಾಣಿಸಿಕೊಳ್ಳುತ್ತಿದೆ. ಆಗಾಗ ನಿಯಮಿತವಾಗಿ ಹೃದಯದ ಪರೀಕ್ಷೆಯನ್ನು ಮಾಡಿಸಿಕೊಳ್ಳುವುದರಿಂದ ನಿಮ್ಮನ್ನು ನೀವು ಈ ಸಮಸ್ಯೆಯಿಂದ ಕಾಪಾಡಿಕೊಳ್ಳಬಹುದು.
ಶ್ವಾಸಕೋಶದ ಸಮಸ್ಯೆಗಳು
ಬಹುತೇಕ ಗಂಡಸರಿಗೆ ಶ್ವಾಸಕೋಶದ ಕ್ಯಾನ್ಸರ್ ಕಾಣಿಸಿಕೊಳ್ಳುತ್ತದೆ ಎಂದು ಅಮೇರಿಕನ್ ಲಂಗ್ ಅಸೋಸಿಯೇಶನ್ ತಿಳಿಸಿದೆ. ಇದಕ್ಕೆ ಧೂಮಪಾನವೇ ಪ್ರಮುಖ ಕಾರಣವಾದರೂ, ಧೂಮಪಾನ ಮತ್ತು ಕಲುಷಿತ ಗಾಳಿ ಇರುವ ಪ್ರದೇಶದಲ್ಲಿ ಹೆಚ್ಚಾಗಿ ಇರುವ ಕಾರಣ ಶ್ವಾಸಕೋಶದ ಕ್ಯಾನ್ಸರ್ ಕಾಣಿಸಿಕೊಳ್ಳುತ್ತದೆ.
Most Read: ಪುರುಷರಲ್ಲಿ ಶಕ್ತಿ ಹೆಚ್ಚಿಸುವ ಹದಿನೈದು ಆಹಾರಗಳು
ಮದ್ಯಪಾನ
ಆಲ್ಕೋಹಾಲ್ ಅಥವಾ ಮದ್ಯಪಾನಕ್ಕೆ ಸಂಬಂಧಪಟ್ಟ ಆರೋಗ್ಯ ಸಮಸ್ಯೆಯಿಂದ ಬಳಲುವವರು ಬಹುತೇಕ ಪುರುಷರೇ ಆಗಿರುತ್ತಾರೆ. ಸಿಡಿಸಿ ಸಂಸ್ಥೆಯವರ ಪ್ರಕಾರ ಮದ್ಯಪಾನ ಸೇವನೆಯಿಂದ ಬಾಯಿ, ಗಂಟಲು, ಅನ್ನನಾಳ, ಲಿವರ್ ಮತ್ತು ಕೋಲನ್ ಕ್ಯಾನ್ಸರ್‌ಗಳ ಸಮಸ್ಯೆಗೆ ಹೆಚ್ಚಾಗಿ ತುತ್ತಾಗುವವರು ಗಂಡಸರೇ ಆಗಿರುತ್ತಾರಂತೆ. ಈ ಆಲ್ಕೋಹಾಲ್ ಸೇವನೆಯು ವೃಷಣಗಳ ಕಾರ್ಯವೈಖರಿ ಮತ್ತು ಹಾರ್ಮೋನ್ ಉತ್ಪಾದನೆ ಮೇಲೆ ಪ್ರಭಾವ ಬೀರುತ್ತದೆಯಂತೆ. ಇದಲ್ಲದೆ ಮಹಿಳೆ ಮತ್ತು ಪುರುಷರ ಆಯುಸ್ಸಿನ ಪ್ರಮಾಣದ ನಡುವಿನ ವ್ಯತ್ಯಾಸವು ಸಹ ಹೆಚ್ಚಾಗುತ್ತಿದೆ. ವಿಶೇಷವಾಗಿ, ಅತಿಯಾದ ಧೂಮಪಾನ ಮತ್ತು ಕುಡಿತವು ಪುರುಷರ ಆಯುಸ್ಸಿನ ಪ್ರಮಾಣದ ಮೇಲೆ ಪ್ರಭಾವ ಬೀರುತ್ತವೆ. ಅದೃಷ್ಟವಶಾತ್, ಮೇಲೆ ತಿಳಿಸಲಾಗಿರುವ ಬಹುತೇಕ ಪುರುಷರ ಆರೋಗ್ಯ ಸಮಸ್ಯೆಗಳನ್ನು ಮೊದಲೇ ನಿಯಂತ್ರಿಸಬಹುದು ಅಥವಾ ಮೊದಲೇ ಪತ್ತೆ ಹಚ್ಚಿದಲ್ಲಿ, ನಿವಾರಿಸಬಹುದು.
ಖಿನ್ನತೆ ಮತ್ತು ಆತ್ಮಹತ್ಯೆ
ಪುರುಷರು ಮಹಿಳೆಯರಿಗಿಂತ ಭಿನ್ನವಾಗಿ ಖಿನ್ನತೆಯನ್ನು ಅನುಭವಿಸುತ್ತಾರೆ. ಇವರು ಸುಸ್ತು ಮತ್ತು ಕಿರಿಕಿರಿ ಸಮಸ್ಯೆಗಳು ನಮ್ಮನ್ನು ಹೆಚ್ಚು ಕಾಡುತ್ತವೆ ಎಂದು ದೂರುತ್ತಾರೆ. ಇನ್ನೂ ಒಂದು ದೊಡ್ಡ ಸಮಸ್ಯೆಯೇನೆಂದರೆ, ಇವರು ತಮಗೆ ಇರುವ ಸಮಸ್ಯೆಗಳನ್ನು ಬಹುತೇಕ ಸಂದರ್ಭದಲ್ಲಿ ಹೇಳಿಕೊಳ್ಳುವುದಿಲ್ಲ. ಆದರೂ ಹೆಂಗಸರು ಆತ್ಮಹತ್ಯೆಗೆ ಅತಿ ಹೆಚ್ಚು ಬಾರಿ ಪ್ರಯತ್ನ ಪಡುತ್ತಾರೆ. ಆದರೆ ಪುರುಷರು, ಆತ್ಮಹತ್ಯೆ ಮಾಡಿಕೊಂಡು ಸಾಯುವುದು ಹೆಚ್ಚು.
ಉದ್ದೇಶಪೂರ್ವಕವಲ್ಲದ ಗಾಯಗಳು ಮತ್ತು ಅಪಘಾತಗಳು
ಸಿಡಿಸಿ ಸಂಸ್ಥೆಯವರ ಪ್ರಕಾರ 2009 ನೇ ಇಸವಿಯಲ್ಲಿ ಸಂಭವಿಸಿದ ಸಾವುಗಳ ಪೈಕಿ ಮೂರನೇ ಅತಿ ಹೆಚ್ಚು ಸಾವುಗಳಿಗೆ ಉದ್ದೇಶಪೂರ್ವಕವಲ್ಲದ ಗಾಯಗಳು ಮತ್ತು ಅಪಘಾತಗಳು ಕಾರಣವಾಯಿತು ಎಂದು ತಿಳಿದು ಬಂದಿದೆ. ಉದ್ದೇಶಪೂರ್ವಕವಲ್ಲದ ಗಾಯಗಳು ಪುರುಷರಲ್ಲಿ 6.2% ಸಾವುಗಳಿಗೆ ಕಾರಣವಾದರೆ, ಇದರ ಪ್ರಮಾಣವು ಮಹಿಳೆಯರಲ್ಲಿ 3.5% ಆಗಿರುತ್ತದೆ.
Most Read: ಹೊಟ್ಟೆ ತುಂಬ ಊಟ ಮಾಡಿದ ಬಳಿಕ ಇಂತಹ ಅನಾರೋಗ್ಯಕರ ಕಾರ್ಯಗಳನ್ನು ಮಾಡಲೇಬೇಡಿ...
ಮಧುಮೇಹ
ಮಧುಮೇಹವು ಪುರುಷರಲ್ಲಿ ಒಂದು ವಿಶೇಷ ಬಗೆಯ ತೊಡಕುಗಳ ಸರಣಿಯನ್ನೇ ಉಂಟು ಮಾಡುತ್ತದೆ. ಅದರಲ್ಲಿ ಮುಖ್ಯವಾಗಿ ಲೈಂಗಿಕ ಅಸರ್ಮರ್ಥತೆ ಒಂದಾಗಿರುತ್ತದೆ. ಜೊತೆಗೆ ಟೆಸ್ಟೋಸ್ಟಿರೋನ್ ಮಟ್ಟಗಳು ಸಹ ಕಡಿಮೆಯಾಗುವ ಸಮಸ್ಯೆಯನ್ನು ಇವರು ಅನುಭವಿಸುತ್ತಾರೆ. ಇದರ ಪರಿಣಾಮವಾಗಿ ಇವರು ಖಿನ್ನತೆ ಮತ್ತು ಆತಂಕವನ್ನು ಅನುಭವಿಸುತ್ತಾರೆ. ಮಧುಮೇಹಕ್ಕೆ ಚಿಕಿತ್ಸೆಯನ್ನು ಪಡೆಯದಿದ್ದಲ್ಲಿ, ಅದು ನರಗಳು ಮತ್ತು ಮೂತ್ರಪಿಂಡ, ಹೃದ್ರೋಗ ಸಮಸ್ಯೆ, ಪಾರ್ಶ್ವವಾಯು ಮತ್ತು ದೃಷ್ಟಿಯ ಸಮಸ್ಯೆಯನ್ನು ಎದುರಿಸಬೇಕಾಗುತ್ತದೆ. ಇದಲ್ಲದೆ ಮಹಿಳೆ ಮತ್ತು ಪುರುಷರ ಆಯುಸ್ಸಿನ ಪ್ರಮಾಣದ ನಡುವಿನ ವ್ಯತ್ಯಾಸವು ಸಹ ಹೆಚ್ಚಾಗುತ್ತಿದೆ. ವಿಶೇಷವಾಗಿ, ಅತಿಯಾದ ಧೂಮಪಾನ ಮತ್ತು ಕುಡಿತವು ಪುರುಷರ ಆಯುಸ್ಸಿನ ಪ್ರಮಾಣದ ಮೇಲೆ ಪ್ರಭಾವ ಬೀರುತ್ತವೆ. ಅದೃಷ್ಟವಶಾತ್, ಮೇಲೆ ತಿಳಿಸಲಾಗಿರುವ ಬಹುತೇಕ ಪುರುಷರ ಆರೋಗ್ಯ ಸಮಸ್ಯೆಗಳನ್ನು ಮೊದಲೇ ನಿಯಂತ್ರಿಸಬಹುದು ಅಥವಾ ಮೊದಲೇ ಪತ್ತೆ ಹಚ್ಚಿದಲ್ಲಿ, ನಿವಾರಿಸಬಹುದು. ಈ ಸ್ಲೈಡ್ ಶೋವು ಪುರುಷರನ್ನು ಕಾಡುವ ಟಾಪ್ 10 ಆರೋಗ್ಯ ಸಮಸ್ಯೆಗಳ ಕುರಿತು ನಿಮಗೆ ತಿಳಿಸಿಕೊಡುತ್ತವೆ.
ತ್ವಚೆಯ ಕ್ಯಾನ್ಸರ್
ಸ್ಕಿನ್ ಕ್ಯಾನ್ಸರ್ ಫೌಂಡೇಶನ್ ಪ್ರಕಾರ, 50 ವರ್ಷಕ್ಕಿಂತ ಮೇಲ್ಪಟ್ಟ ಪುರುಷರಿಗೆ ತ್ವಚೆಯ ಕ್ಯಾನ್ಸರ್ ಕಾಣಿಸಿಕೊಳ್ಳುವ ಅಪಾಯ ಮಹಿಳೆಯರಿಗಿಂತ ದುಪ್ಪಟ್ಟಾಗಿರುತ್ತದೆ. ಇದಕ್ಕೆ ಮುಖ್ಯ ಕಾರಣ ಪುರುಷರು ಬಿಸಿಲಿನಲ್ಲಿ ಹೆಚ್ಚಾಗಿ ಸುತ್ತಾಡುತ್ತಾ ಇರುತ್ತಾರೆ ಮತ್ತು ವೈದ್ಯರ ಬಳಿಗೆ ಹೋಗಿ ಪರೀಕ್ಷೆ ಮಾಡಿಸಿಕೊಳ್ಳುವುದು ತುಂಬಾ ಕಡಿಮೆ ಹಾಗಾಗಿ.
ಎಚ್‌ಐವಿ/ಏಡ್ಸ್
ಪುರುಷರಲ್ಲಿ ಸಲಿಂಗ ಕಾಮ, ಹೆಣ್ಣು ಮತ್ತು ಪುರುಷ ಇಬ್ಬರ ಜೊತೆಗೆ ಲೈಂಗಿಕ ಸಂಪರ್ಕ ಇಟ್ಟುಕೊಳ್ಳುವುದು ಮತ್ತು ಈಗಾಗಲೇ ಮತ್ತೊಬ್ಬ ಪುರುಷರ ಜೊತೆಗೆ ಲೈಂಗಿಕ ಸಂಪರ್ಕ ಇಟ್ಟುಕೊಂಡಾತನ ಜೊತೆಗೆ ಲೈಂಗಿಕ ಸಂಪರ್ಕ ಇಟ್ಟುಕೊಳ್ಳುವುದರಿಂದಾಗಿ ಎಚ್‌ಐವಿ/ಏಡ್ಸ್‌ಗೆ ತುತ್ತಾಗುವ ಪ್ರಮಾಣ ಇತ್ತೀಚೆಗೆ ಹೆಚ್ಚಾಗುತ್ತಿದೆ. 2009 ರಲ್ಲಿ 61% ಹೊಸ ಎಚ್‌ಐವಿ ಸೋಂಕು ಪೀಡಿತರು ಪತ್ತೆಯಾದರು. ಇವರೆಲ್ಲರೂ ಈ ಮೇಲಿನ ಲೈಂಗಿಕ ಚಟುವಟಿಕೆಗಳ ಪರಿಣಾಮವಾಗಿ ಎಚ್‌ಐವಿಗೆ ತುತ್ತಾಗಿದ್ದರು. ಅದರಲ್ಲಿ 69% ಜನರು 13 ರಿಂದ 29 ವರ್ಷದ ವಯಸ್ಸಿನವರದು ಎಂಬುದು ವಿಪರ್ಯಾಸ.
Most Read: ಪುರುಷರ ಆರೋಗ್ಯ ಹೆಚ್ಚಿಸುವ ಹತ್ತು ಸೂತ್ರಗಳು
ಇನ್‌ಫ್ಲೂಯೆಂಜಾ ಮತ್ತು ನ್ಯುಮೋನಿಯಾ
ಪುರುಷರಿಗೆ ಕಾಡುವ ಇನ್ನಿತರ ಸಮಸ್ಯೆಗಳು ಎಂದರೆ ಸಿ‌ಓಪಿಡಿ, ಮಧುಮೇಹ, ಏಡ್ಸ್ ಮತ್ತು ಕ್ಯಾನ್ಸರ್ ಇವುಗಳು ಪುರುಷರನ್ನು ಇನ್‌ಫ್ಲೂಯೆಂಜಾ ಮತ್ತು ನ್ಯುಮೋನಿಯಾಗೆ ತುತ್ತಾಗುವಂತೆ ಮಾಡುತ್ತವೆ. ಅಮೆರಿಕನ್ ಲಂಗ್ ಅಸೋಸಿಯೇಶನ್ಸ್‌ರವರು ಇದೀಗ 65 ವರ್ಷ ತುಂಬಿದ ಪುರುಷರಿಗೆ ಇನ್‌ಫ್ಲೂಯೆಂಜಾ ಮತ್ತು ನ್ಯುಮೋನಿಯಾಗೆ ಸಂಬಂಧಪಟ್ಟ ಲಸಿಕೆಯನ್ನು ಹಾಕಿಸಿಕೊಳ್ಳಲು ಶಿಫಾರಸು ಮಾಡುತ್ತಿದೆ.
ಲಿವರ್ ಕಾಯಿಲೆ
ಆಲ್ಕೋಹಾಲ್ ಮತ್ತು ತಂಬಾಕನ್ನು ಅಧಿಕ ಪ್ರಮಾಣದಲ್ಲಿ ಸೇವಿಸುವುದರಿಂದಾಗಿ ಪುರುಷರು ತಮ್ಮ ಲಿವರ್ ಅನ್ನು ಅಪಾಯಕ್ಕೆ ತಳ್ಳುತ್ತಾರೆ. ಇದರಿಂದಾಗಿ ಸಿರ್ರೋಹೊಸಿಸ್ ಮತ್ತು ಆಲ್ಕೋಹಾಲಿಕ್ ಲಿವರ್ ರೋಗಗಳು ಬರುತ್ತದೆ. ಪುರುಷರ ಜೊತೆಗೆ ಲೈಂಗಿಕ ಸಂಪರ್ಕ ಇಟ್ಟುಕೊಳ್ಳುವ ಪುರುಷರು ವೈರಲ್ ಹೆಪಟೈಟಿಸ್ ಬಿ ರೋಗಕ್ಕೆ ತುತ್ತಾಗುವ ಸಮಸ್ಯೆ ಹೆಚ್ಚಾಗಿರುತ್ತದೆ ಮತ್ತು ಇದನ್ನು ಮೊದಲೇ ಪತ್ತೆ ಹಚ್ಚಬೇಕಾಗುತ್ತದೆ ಎಂಬುದನ್ನು ಮರೆಯಬೇಡಿ. ಇವುಗಳನ್ನು ತಿಳಿದುಕೊಳ್ಳಿ. ನಿಯಮಿತವಾಗಿ ನಿಮ್ಮ ಆರೋಗ್ಯವನ್ನು ಪರೀಕ್ಷೆ ಮಾಡಿಸಿಕೊಳ್ಳಿ ಮತ್ತು ನಿಮ್ಮನ್ನು ಮತ್ತು ನಿಮ್ಮ ನಂಬಿರುವವರನ್ನು ಕಾಪಾಡಿಕೊಳ್ಳಿ.


|
Published: Thursday, March 28, 2019, 10:48 [IST]
ಬೇಸಿಗೆಯಲ್ಲಿ ಅತಿಯಾದ ದಾಹ ತಣಿಸಲು ಬಳಸಲ್ಪಡುವಂತಹ ಪಾನೀಯಗಳಲ್ಲಿ ಎಳನೀರು ಕೂಡ ಒಂದು. ಇಂದು ರಸ್ತೆ ಬದಿಯಲ್ಲಿ ಎಲ್ಲೇ ನೋಡಿದರೂ ಎಳನೀರಿನ ಗಾಡಿ ನಿಮಗೆ ಸಿಕ್ಕೇ ಸಿಗುತ್ತದೆ. ಎಳನೀರನ್ನು ಕುಡಿದರೆ ನಮ್ಮ ದೇಹಕ್ಕೆ ಬೇಕಾಗುವಂತಹ ಹಲವಾರು ರೀತಿಯ ಪೋಷಕಾಂಶಗಳು ಸಿಗುವುದು. ಎಳನೀರನ್ನು ಪ್ರತಿಯೊಬ್ಬರು ಬಳಸಿಕೊಳ್ಳಬಹುದು. ಪ್ರತಿದಿನ ಒಂದು ವಾರ ಕಾಲ ಎಳನೀರು ಕುಡಿದರೆ ನಿಮ್ಮ ದೇಹವು ಅದ್ಭುತವಾಗಿ ಬದಲಾವಣೆಗಳನ್ನು ಕಾಣುವುದು.
ಚರ್ಮವು ತುಂಬಾ ನಯ, ಯೌವನಯುತ, ಶಕ್ತಿಯುತ ಹಾಗೂ ಫಿಟ್ನೆಸ್ ಹೊಂದಿರುವ ದೇಹವು ನಿಮ್ಮದಾಗುವುದು. ಎಳನೀರನ್ನು ಹೆಚ್ಚಾಗಿ ಪ್ರತಿಯೊಬ್ಬರು ಇಷ್ಟಪಡುವರು. ಇದು ರುಚಿಕರವಾಗಿರುವುದ ಮಾತ್ರವಲ್ಲದೆ, ಹಲವಾರು ರೀತಿಯ ಪೋಷಕಾಂಶಗಳು ಇದರಿಂದ ದೇಹಕ್ಕೆ ಲಭ್ಯವಾಗುವುದು. ಒಂದು ವಾರ ಕಾಲ ಎಳನೀರನ್ನು ಕುಡಿದರೆ ಅದರಿಂದ ಆರೋಗ್ಯವು ತುಂಬಾ ಸುಧಾರಣೆಯಾಗುವುದು. ಇದರಿಂದ ನಿಮಗೆ ತೂಕ ಇಳಿಸಲು ಸಾಧ್ಯವಾಗುವುದು, ಜೀರ್ಣಕ್ರಿಯೆಗೆ ಇದು ಸಹಕಾರಿ, ಶಕ್ತಿ ವರ್ಧಿಸುವುದು ಮತ್ತು ಚರ್ಮಕ್ಕೆ ಇದು ಪುರ್ನರ್ಶ್ಚೇತನ ನೀಡುವುದು.
ಪ್ರತಿರೋಧಕ ವ್ಯವಸ್ಥೆ ಸುಧಾರಣೆ ಮಾಡುವುದು
ಪ್ರತಿನಿತ್ಯವು ಎಳನೀರಿನ ಸೇವನೆ ಮಾಡಿದರೆ ಅದರಿಂದ ದೇಹದ ಪ್ರತಿರೋಧಕ ವ್ಯವಸ್ಥೆಯು ಬಲಗೊಳ್ಳುವುದು ಎಂದು ಹೇಳಲಾಗುತ್ತದೆ. ಈ ಪಾನೀಯವು ದೇಹದಲ್ಲಿ ಒಸಡಿನ ಸಮಸ್ಯೆ ಮತ್ತು ಮೂತ್ರನಾಳದಲ್ಲಿ ಸೋಂಕು ಉಂಟು ಮಾಡುವಂತಹ ಬ್ಯಾಕ್ಟೀರಿಯಾವನ್ನು ದೇಹದಿಂದ ಹೊರಗೆ ಹಾಕುವುದು. ಅದೇ ರೀತಿಯಾಗಿ ಶೀತ, ಟೈಫಸ್ ಮತ್ತು ಇತರ ಕೆಲವು ಸೋಂಕಿನ ಕಾಯಿಲೆಗಳನ್ನು ಇದು ನಿವಾರಣೆ ಮಾಡುವುದು. ಚಳಿಗಾಲದಲ್ಲೂ ಕೂಡ ನೀವು ಎಳನೀರು ಕುಡಿದರೆ ಅದರಿಂದ ಆರೋಗ್ಯವು ಬಲ ಗೊಳ್ಳುವುದು.
ಶಕ್ತಿ ವೃದ್ಧಿ ಮಾಡುವುದು
ಎಳನೀರಿನಲ್ಲಿ ಥೈರಾಯ್ಡ್ ಹಾರ್ಮೋನು ಇದೆ. ಇದರಿಂದ ಕೋಶಗಳ ಮಟ್ಟದಲ್ಲಿ ಇದು ಶಕ್ತಿ ಹೆಚ್ಚು ಮಾಡುವುದು. ಒಂದು ವಾರಗಳ ಕಾಲ ದಿನಿತ್ಯ ಎಳನೀರು ಕುಡಿದರೆ, ಆತ ನಿಮಗೆ ತುಂಬಾ ಆರಾಮ, ಸ್ಪೂರ್ತಿ, ಚೆನ್ನಾಗಿ ತಿನ್ನುವ, ಪರಿಣಾಮಕಾರಿಯಾಗಿ ಕೆಲಸ ಮಾಡಲು ಸಾಧ್ಯವಾಗುವುದು.
ಕಿಡ್ನಿಗೆ ತುಂಬಾ ಒಳ್ಳೆಯದು
ಎಳನೀರು ದೇಹದಲ್ಲಿ ಇರುವಂತಹ ವಿಷಕಾರಿ ಅಂಶವನ್ನು ಹೊರಹಾಕಲು ತುಂಬಾ ನೆರವಾಗುವುದು ಮತ್ತು ಕಿಡ್ನಿ ಕಲ್ಲನ್ನು ತೆಗೆಯುವುದು. ಇದು ನೈಸರ್ಗಿಕ ಮೂತ್ರವರ್ಧಕವಾಗಿರುವ ಕಾರಣದಿಂದಾಗಿ ಮೂತ್ರಕೋಶವನ್ನು ಇದು ಶುದ್ಧೀಕರಿಸುವುದು, ಮೂತ್ರನಾಳದ ರಕ್ಷಣೆ ಮಾಡುವುದು ಮತ್ತು ಕಿಡ್ನಿಗೆ ಕಾಯಿಲೆಗಳು ಬರದಂತೆ ಇದು ತಡೆಯುವದು. ಕಿಡ್ನಿ ಸಮಸ್ಯೆ ಇರುವಂತಹ ವ್ಯಕ್ತಿಗಳು ಪ್ರತಿನಿತ್ಯ ಎಳನೀರನ್ನು ಒಂದು ವಾರ ಕಾಲ ಕುಡಿದರೆ ಅದರಿಂದ ಕಾಯಿಲೆಯು ಪರಿಣಾಮಕಾರಿಯಾಗಿ ಕಡಿಮೆ ಆಗುವುದು.
Most Read: ಎಳನೀರು ಕುಡಿಯಲು ಸರಿಯಾದ ಸಮಯ-ಇದನ್ನು ಅನುಸರಿಸಿದರೆ ಆರೋಗ್ಯ ವೃದ್ಧಿ!
ಜೀರ್ಣಕ್ರಿಯೆ ಸುಧಾರಿಸುವುದು
ಎಳನೀರು ನಿಮಗೆ ತುಂಬಾ ಒಳ್ಳೆಯದು ಯಾಕೆಂದರೆ ಇದರಲ್ಲಿ ಉತ್ತಮ ಮಟ್ಟದ ನಾರಿನಾಂಶವಿದೆ. ಇದು ಹೊಟ್ಟೆಯಲ್ಲಿ ಆಮ್ಲವನ್ನು ತಟಸ್ಥಗೊಳಿಸಿ, ಆಹಾರವು ತುಂಬಾ ಸುಲಭವಾಗಿ ಜೀರ್ಣವಾಗಲು ನೆರವಾಗುವುದು. ಜೀರ್ಣಕ್ರಿಯೆ ವ್ಯವಸ್ಥೆಗೆ ನೆರವಾಗುವ ಕಾರಣದಿಂದಾಗಿ ದೇಹವು ಹೆಚ್ಚಿನ ಶಕ್ತಿ ಪಡೆಯುವುದು ಮತ್ತು ಜೀರ್ಣಕ್ರಿಯೆ ಸಮಸ್ಯೆಯನ್ನು ತುಂಬಾ ಕಡಿಮೆ ಮಾಡುವುದು.
ತೂಕ ಇಳಿಕೆ
ಒಂದು ವಾರ ಕಾಲ ನೀವು ಪ್ರತಿನಿತ್ಯ ಎಳನೀರು ಕುಡಿದರೆ, ಆಗ ನೀವು ದೇಹದ ತೂಕ ಇಳಿಸಿಕೊಳ್ಳಬಹುದು. ಯಾಕೆಂದರೆ ಇದು ಪರೋಕ್ಷವಾಗಿ ಪರಿಣಾಮ ಬೀರುವುದು. ಎಳನೀರಿನಲ್ಲಿ ಕೊಬ್ಬು ಕಡಿಮೆ ಇರುವ ಕಾರಣದಿಂಧಾಗಿ ಇದು ನಿಮ್ಮ ತಿನ್ನುವ ಬಯಕೆ ಕಡಿಮೆ ಮಾಡುವುದು. ಎಳನೀರನ್ನು ತುಂಬಾ ಕುಡಿದರೆ ಆಗ ನಿಮ್ಮ ಹಸಿವು ಕಡಿಮೆ ಆಗುವುದು ಮತ್ತು ಇದರಿಂದ ನೀವು ತಿನ್ನುವುದು ಕಡಿಮೆ ಆಗುವುದು. ನಿಮ್ಮ ದೇಹವು ಪಡೆಯುವಂತಹ ಶಕ್ತಿಯಿಂದಾಗಿ ನೀವು ಮತ್ತಷ್ಟು ವ್ಯಾಯಾಮ ಮಾಡಬಹುದು.
ತಲೆನೋವಿನಿಂದ ಪರಿಹಾರ ನೀಡುವುದು
ನಿಮಗೆ ತಲೆನೋವು ಕಾಡುತ್ತಲಿದ್ದರೆ ಆಗ ಎಳನೀರು ನಿಮಗೆ ನೈಸರ್ಗಿಕ, ಸರಳ ಮತ್ತು ಪರಿಣಾಮಕಾರಿ ಪರಿಹಾರವಾಗಿದೆ. ಇದನ್ನು ನೀವು ಕಡೆಗಣಿಸಬಾರದು. ನಿರ್ಜಲೀಕರಣದಿಂದಾಗಿ ರಕ್ತದೊತ್ತಡ ಮತ್ತು ತಲೆನೋವು ಕಾಡುವುದು. ಎಳನೀರು ಕುಡಿಯುವುದರಿಂದ ದೇಹದಲ್ಲಿ ನೀರಿನಾಂಶವು ಹೆಚ್ಚಾಗುವುದು. ಇದರಿಂದ ದೇಹವು ಆರಾಮ ಪಡೆಯುವುದು ಮತ್ತು ತಲೆ ನೋವನ್ನು ತುಂಬಾ ಶೀಘ್ರವಾಗಿ ನಿವಾರಣೆ ಮಾಡಲು ಇದು ನೆರವಾಗುವುದು.
ಚರ್ಮಕ್ಕೆ ಪುನರ್ಶ್ಚೇತನ ನೀಡುವುದು
ಪ್ರತಿನಿತ್ಯ ನೀವು ಒಂದು ಗ್ಲಾಸ್ ಎಳನೀರು ಕುಡಿದರೆ ಅದರಿಂದ ಚರ್ಮಕ್ಕೆ ತೇವಾಂಶ ಸಿಗುವುದು, ಅದು ನಯ ಮತ್ತು ಕಾಂತಿಯುತವಾಗುವುದು. ನೀವು ಎಳನೀರಿನೊಂದಿಗೆ ಮಿನರಲ್ ವಾಟರ್ ನ್ನು ಕೂಡ ಕುಡಿದರೆ ಅದರಿಂದ ದೇಹವು ಇನ್ನು ಹೆಚ್ಚಿನ ನೀರಿನಾಂಶ ಪಡೆಯುವುದು ಮತ್ತು ದೇಹವು ನೀರಿನಾಂಶವನ್ನು ಪಡೆಯುವುದು. ಒಂದು ವಾರದಲ್ಲಿ ನಿಮಗೆ ಇದರ ಪರಿಣಾಮವು ಕಂಡುಬರುವುದು. ನಿಮ್ಮ ಚರ್ಮದಲ್ಲಿ ತುಂಬಾ ಧನಾತ್ಮಕವಾದ ಬದಲಾವಣೆಗಳು ಕಂಡುಬರುವುದು.
Most Read: ಎಳನೀರು, ಗರ್ಭಿಣಿಯರ ಪಾಲಿಗಂತೂ ಪನ್ನೀರು
ಕಣ್ಣಿನ ದೃಷ್ಟಿ ಸುಧಾರಣೆ ಆಗುವುದು
ಕಣ್ಣಿನ ದೃಷ್ಟಿ ಸುಧಾರಣೆ ಮಾಡಲು ನಿಮಗೆ ಕ್ಯಾರೆಟ್ ತಿನ್ನಲು ಇಷ್ಟವಿಲ್ಲವೆಂದಾದರೆ ಆಗ ನೀವು ಎಳನೀರನ್ನು ಇದಕ್ಕೆ ಪರ್ಯಾಯವಾಗಿ ಬಳಸಿಕೊಳ್ಳಬಹುದು. ಇದು ಕಣ್ಣಿನ ಕೆಲವೊಂದು ಸಮಸ್ಯೆಗಳಾಗಿರುವಂತಹ ಗ್ಲುಕೋಮಾ, ಕಣ್ಣಿನ ಪೊರೆಗಳನ್ನು ಇದು ನಿವಾರಣೆ ಮಾಡುವುದು. ಪ್ರತಿನಿತ್ಯ ಎಳನೀರು ಕುಡಿದರೆ ಅದರಿಂದ ಹೃದಯಾಘಾತ ಪಾರ್ಶ್ವವಾಯುವಿನ ಅಪಾಯ ಕಡಿಮೆ ಆಗುವುದು ಮತ್ತು ವಯಸ್ಸಾಗುವ ಲಕ್ಷಣಗಳು ನಿಧಾನವಾಗುವುದು.
ಯೌವನವು ಮರಳಿ ಬರುವುದು
ಎಳನೀರಿನಲ್ಲಿ ಇರುವಂತಹ ಕೆಲವೊಂದು ಅಂಶಗಳು ದೇಹಕ್ಕೆ ಶಕ್ತಿ ನೀಡುವುದು ಮಾತ್ರವಲ್ಲದೆ, ಇದು ದೇಹವು ಹೆಚ್ಚಿನ ಶಕ್ತಿ ಪಡೆಯುವುದು. ಇದರೊಂದಿಗೆ ಚರ್ಮಕ್ಕೆ ಕಾಂತಿ ಕೂಡ ಸಿಗುವ ಕಾರಣದಿಂದಾಗಿ ನೀವು ತುಂಬಾ ಯೌವನಯುವಾಗಿ ಕಾಣುವಿರಿ. ನೆರಿಗೆ, ಚರ್ಮ ಜೋತು ಬೀಳುವ ಸಮಸ್ಯೆಯು ಕಡಿಮೆ ಆಗುವುದು.


Bengaluru, First Published 3, Jun 2019, 2:56 PM IST
Highlights
ಇಂಗ್ಲೆಂಡ್ ಹಾಗೂ ಪಾಕಿಸ್ತಾನ ನಡುವಿನ ವಿಶ್ವಕಪ್ ಲೀಗ್ ಪಂದ್ಯದ ಟಾಸ್ ಪ್ರಕ್ರಿಯೆ ಮುಗಿದಿದೆ.  ಟಾಸ್ ಗೆದ್ದಿರುವ ಇಂಗ್ಲೆಂಡ್ ಫೀಲ್ಡಿಂಗ್ ಆಯ್ಕೆ ಮಾಡಿಕೊಂಡಿದೆ. ಎರಡೂ ತಂಡಗಳು ಬದಲಾವಣೆ ಮಾಡಿದೆ.
ನಾಟಿಂಗ್‌ಹ್ಯಾಮ್(ಜೂ.03): ವಿಶ್ವಕಪ್ ಲೀಗ್ ಟೂರ್ನಿ ಆರಂಭದಲ್ಲೇ ಅಭಿಮಾನಿಗಳ ಕುತೂಹಲ ಹೆಚ್ಚಿಸಿದೆ. 6ನೇ ಪಂದ್ಯದಲ್ಲಿ ಆತಿಥೇಯ ಇಂಗ್ಲೆಂಡ್ ಹಾಗೂ ಪಾಕಿಸ್ತಾನ ಮುಖಾಮುಖಿಯಾಗುತ್ತಿದೆ. ಟಾಸ್ ಗೆದ್ದ ಇಂಗ್ಲೆಂಡ್ ಫೀಲ್ಡಿಂಗ್ ಆಯ್ಕೆ ಮಾಡಿಕೊಂಡಿದೆ. ಇತ್ತ ಪಾಕ್ ತಂಡದಲ್ಲಿ 2 ಬದಲಾವಣೆ ಮಾಡಲಾಗಿದೆ.

England bring in Mark Wood in place of Liam Plunkett, while Pakistan replace Imad Wasim and Haris Sohail with Asif Ali and Shoaib Malik. #EngvPak #CWC19 pic.twitter.com/1CgcN3Cuhq
— Cricket World Cup (@cricketworldcup) June 3, 2019

ಹ್ಯಾರಿಸ್ ಸೊಹೈಲ್ ಹಾಗೂ ಇಮಾದ್ ವಾಸಿಮ್ ಬದಲು ಹಿರಿಯ ಆಲ್ರೌಂಡರ್ ಶೋಯೆಬ್ ಮಲಿಕ್ ಹಾಗೂ ಆಸಿಫ್ ಆಲಿ ಪಾಕ್ ತಂಡ ಸೇರಿಕೊಂಡಿದ್ದಾರೆ. ಇಂಗ್ಲೆಂಡ್ ತಂಡದಲ್ಲಿ ಒಂದು ಬದಲಾವಣೆ ಮಾಡಲಾಗಿದೆ. ಲಿಯಾಮ ಪ್ಲಂಕೆಟ್ ಬದಲು ಮಾರ್ಕ್ ವುಡ್ ತಂಡ ಸೇರಿಕೊಂಡಿದ್ದಾರೆ.
Last Updated 3, Jun 2019, 3:03 PM IST


#Gomonster ಸವಾಲು ಸ್ವೀಕರಿಸಿದ ಅರ್ಜುನ್: Samsung Galaxy M30s ಜತೆ ಪರ್ವಾತಾರೋಹಣ WATCH LIVE TV
ಹೊಸ ವರ್ಷದ ಹಬ್ಬಕ್ಕೆ ಸಜ್ಜಾಗುತ್ತಿರುವ ಸ್ಯಾಂಡಲ್‌ವುಡ್ ತಾರೆಯರು
ಸಿಲಿಬ್ರಿಟಿ ಫೆಸ್ಟಿವಲ್ ಹೊಸ ವರ್ಷದ ಹಬ್ಬಕ್ಕೆ ಸಜ್ಜಾಗುತ್ತಿರುವ ಸ್ಯಾಂಡಲ್‌ವುಡ್ ತಾರೆಯರು  ವರ್ಷದ ಮೊದಲ ಹಬ್ಬ ಯುಗಾದಿ ಸಂಭ್ರಮಕ್ಕೆ ಸ್ಯಾಂಡಲ್‌ವುಡ್ ನಟ ನಟಿಯರು ...
ವಿಜಯ ಕರ್ನಾಟಕ | Updated:
Mar 14, 2018, 05:00AM IST
ಸಿಲಿಬ್ರಿಟಿ ಫೆಸ್ಟಿವಲ್
ಹೊಸ ವರ್ಷದ ಹಬ್ಬಕ್ಕೆ ಸಜ್ಜಾಗುತ್ತಿರುವ ಸ್ಯಾಂಡಲ್‌ವುಡ್ ತಾರೆಯರು
ವರ್ಷದ ಮೊದಲ ಹಬ್ಬ ಯುಗಾದಿ ಸಂಭ್ರಮಕ್ಕೆ ಸ್ಯಾಂಡಲ್‌ವುಡ್ ನಟ ನಟಿಯರು ಸಜ್ಜಾಗುತ್ತಿದ್ದಾರೆ. ಈಗಾಗಲೇ ಹಬ್ಬಕ್ಕೆ ಬೇಕಾದ ಶಾಪಿಂಗ್ ಮತ್ತಿತರೆ ಸಿದ್ಧತೆಗಳಲ್ಲಿ ಅವರೆಲ್ಲರೂ ಬಿಝಿಯಾಗಿದ್ದಾರೆ.
ನಂದಿನಿ ಕೆ.ಎಲ್
ಯುಗಾದಿ ಎಂದರೆ ಎಲ್ಲರಿಗೂ ಇಷ್ಟ. ಮರಗಳಿಗೆ ಹೊಸ ಹಸಿರು ಬರುವಂತೆ ನಮ್ಮ ಬದುಕಿನಲ್ಲಿಯೂ ನವೋಲ್ಲಾಸ ತರುವ ಹಬ್ಬವಿದು. ಪ್ರತೀ ವರ್ಷ ಈ ಹಬ್ಬಕ್ಕಾಗಿ ನಾವೆಲ್ಲರೂ ಕಾಯುತ್ತೇವೆ. ಬೇವು ಬೆಲ್ಲ ಸವಿಯುವುದರ ಜತೆಗೆ ಹೊಸ ಉಡುಪು, ಹೊಸ ಯೋಚನೆ ಹಾಗೂ ಹೊಸ ಪ್ರಯತ್ನಗಳಿಂದ ಹೊಸ ವರ್ಷಕ್ಕೆ ಅರ್ಥಪೂರ್ಣ ಹೆಜ್ಜೆ ಇಡುತ್ತೇವೆ ಎಂದು ಹೇಳಿದ್ದಾರೆ.
ತಾರೆಯರಾದ ಶಾನ್ವಿ ಶ್ರೀವಾತ್ಸವ್, ಹರಿಪ್ರಿಯಾ, ಶರಣ್, ಪ್ರವೀಣ್, ತಾನ್ಯ ಹೋಪ್ ಹಬ್ಬದ ತಯಾರಿ ಬಗ್ಗೆ, ತಮ್ಮ ಮನೆಗಳಲ್ಲಿ ಯುಗಾದಿ ಹೇಗಿರುತ್ತದೆ ಎಂಬ ಬಗ್ಗೆ ಇಲ್ಲಿ ಮಾತನಾಡಿದ್ದಾರೆ.
* ತಾಯಿಗೆ ರೇಷ್ಮೆ ಸೀರೆ ಖರೀದಿಸಿದ ಶಾನ್ವಿ
ನಮ್ಮೂರಲ್ಲಿ ಯುಗಾದಿ ಆಚರಣೆ ಮಾಡಲ್ಲ. ಬೆಂಗಳೂರಿಗೆ ಬಂದ ಮೇಲೆ ಈ ಹಬ್ಬ ಆಚರಣೆ ಮಾಡುವುದನ್ನು ನೋಡಿದ್ದೇನೆ. ನಮ್ಮ ಚಿಕ್ಕಮ್ಮನ ಮನೆಗೆ ಹೋಳಿಗೆ ತಿನ್ನುವುದಕ್ಕಾಗಿಯೇ ಹೋಗುತ್ತೇನೆ. ಅವರಿಗೂ ಕೂಡ ಸಹಾಯ ಮಾಡಿ ಹಬ್ಬವನ್ನು ಆಚರಿಸುತ್ತೇನೆ. ಎಥ್ನಿಕ್‌ವೇರ್‌ನಲ್ಲಿ ರೆಡಿಯಾಗಿ ಗೆಳೆಯರ ಮನೆಗೆಲ್ಲಾ ಹೋಗಿ ಬರುತ್ತೇನೆ. ನನಗೆ ಈ ಹಬ್ಬದಲ್ಲಿ ಬೇವು ಬೆಲ್ಲ ಹಾಗೂ ಹೋಳಿಗೆಗಾಗಿಯೇ ಎಲ್ಲರ ಮನೆಗೆ ತಪ್ಪದೇ ಹೋಗುವೆ. ಅಮ್ಮನಿಗೆ ಉಡುಗೊರೆ ನೀಡಲು ವಿಶೇಷವಾಗಿ ರೇಷ್ಮೇ ಸೀರೆಯನ್ನು ಕೊಂಡಿದ್ದೇನೆ. ಇದರಿಂದ ಅವರು ಖುಷಿಯಾಗಿದ್ದಾರೆ ಎನ್ನುತ್ತಾರೆ ನಟಿ ಶಾನ್ವಿ ಶ್ರೀವಾತ್ಸವ್.
* ಮನೆಯಲ್ಲೇ ಹಬ್ಬ ಮಾಡುವೆ: ಹರಿಪ್ರಿಯಾ
ಯುಗಾದಿ ವರ್ಷದ ಮೊದಲ ಹಬ್ಬ.ಆದಿನ ಬಿಝಿಯಾಗಿದ್ದರೂ ಕೂಡ ಬಿಡುವು ಮಾಡಿಕೊಂಡು ಮನೆಯಲ್ಲಿ ಹಬ್ಬವನ್ನು ಆಚರಿಸುವೆ. ಅದಲ್ಲದೇ ಅಮ್ಮನಿಗೆ ಅಡುಗೆ ಮಾಡಲು ಸಹಾಯ ಮಾಡುವೆ. ವಿಶೇಷವಾಗಿ ದೇವರ ಮನೆಯನ್ನು ಅಲಂಕರಿಸಿ ಪೂಜೆ ಮಾಡುವುದರಲ್ಲಿ ಹೆಚ್ಚಾಗಿ ತೊಡಗಿಕೊಳ್ಳುತ್ತೇನೆ. ವಿಜೃಂಭಣೆಯಿಂದ ದೇವರನ್ನು ಅಲಂಕರಿಸಿ ಬೇವು ಬೆಲ್ಲ ನೈವೇದ್ಯ ನೀಡಿ ನಂತರ ಹಬ್ಬದೂಟವನ್ನು ಸೇವಿಸುತ್ತೇವೆ. ಪ್ರತಿವರ್ಷವೂ ಈ ಹಬ್ಬಕ್ಕಾಗಿ ಹೊಸ ಉಡುಗೆಯನ್ನು ಕೊಳ್ಳುತ್ತೇನೆ. ಇನ್ನೂ ಶಾಪಿಂಗ್ ಮಾಡಿಲ್ಲ. ಏನು ಖರೀದಿ ಮಾಡಬೇಕು ಎಂದು ಈಗಷ್ಟೇ ಡಿಸೈಡ್ ಮಾಡಬೇಕು ಎಂದಿದ್ದಾರೆ ನಟಿ ಹರಿಪ್ರಿಯಾ.
* ತೀರ್ಥಹಳ್ಳಿಗೆ ಹೊರಡಲಿರುವ ಪ್ರವೀಣ್
ನಮ್ಮೆಲ್ಲರಿಗೂ ಹೊಸವರ್ಷ ಯುಗಾದಿಆಗಿರುವುದರಿಂದ ಎಲ್ಲಿಲ್ಲದ ಸಂಭ್ರಮ. ನಮ್ಮೂರಾದ ತೀರ್ಥಹಳ್ಳಿಯಲ್ಲಿ ಯುಗಾದಿ ಹಬ್ಬಕ್ಕಾಗಿಯೇ ಸತ್ಯನಾರಾಯಣ ಪೂಜೆ ಏರ್ಪಡಿಸಿದ್ದೇವೆ. ಮುಂಚಿತವಾಗಿಯೇ ತೀರ್ಥಹಳ್ಳಿಗೆ ಹೋಗುತ್ತಿದ್ದೇವೆ. ಫ್ಯಾಮಿಲಿಯೊಂದಿಗೆ ಆ ದಿನ ಅಲ್ಲೇ ಇರುತ್ತೇನೆ. ಮಲೆನಾಡು ಶೈಲಿಯ ವೈವಿಧ್ಯಮಯ ಅಡುಗೆಯನ್ನೇ ಮಾಡುತ್ತಾರೆ. ನಾನು ಟ್ರೆಡೀಷನಲ್ ಲುಕ್ ಇರುವ ಉಡುಪು ಖರೀದಿಸಿದ್ದೇನೆ ಎಂದಿದ್ದಾರೆ ನಟ ಪ್ರವೀಣ್ ತೇಜ್.
* ಸಾವನದುರ್ಗಕ್ಕೆ ಶರಣ್ ಭೇಟಿ
ಹೊಸದಾಗಿ ಯೋಜನೆ ಹಮ್ಮಿಕೊಳ್ಳಲು ಈ ಹಬ್ಬವೇ ಮಾರ್ಗದರ್ಶಿ. ಆ ದಿನ ಮನೆಯವರೆಲ್ಲರೂ ಒಂದೇಡೆ ಸೇರುತ್ತೇವೆ. ಈ ವರ್ಷ ಮಾಗಡಿಯ ಸಾವನದುರ್ಗಕ ದೇವಸ್ಥಾನಕ್ಕೆ ಫ್ಯಾಮಿಲಿ ಜೊತೆ ಹೋಗಿ ಪೂಜೆ ಮಾಡಿಕೊಂಡು ಬರುತ್ತೇವೆ. ಚಿಕ್ಕಂದಿನಿಂದಲೂ ನಮ್ಮ ನಾಟಕ ಕಂಪನಿಯಲ್ಲಿ ಹಬ್ಬವನ್ನು ಸಡಗರದಿಂದ ಆಚರಿಸುತ್ತಿದ್ದೆವು. ಎಲ್ಲರಿಗೂ ಹೊಸ ಉಡುಗೆ ನೀಡಿ ಹಬ್ಬದ ಊಟ ಬಡಿಸುತ್ತಿದ್ದೆವು. ಇದರ ಯುಗಾದಿ ಹಬ್ಬ ಬಂದಾಗೆಲ್ಲಾ ನೆನಪಾಗುತ್ತದೆ. ಶುಭದಿನ ಹಬ್ಬದ ದಿನವಾದ್ದರಿಂದ ಏನಾದರೂ ತೆಗೆದುಕೊಳ್ಳಲು ಪ್ಲಾನ್ ಇದೆ ಎನ್ನುತ್ತಾರೆ ನಟ ಶರಣ್.
* ಹೊಸ ಫೋನ್ ಖರೀದಿ :ತಾನ್ಯ
ವರ್ಷದ ಮೊದಲ ಹಬ್ಬದಲ್ಲಿ ಏನಾದರೂ ತೆಗೆದುಕೊಳ್ಳಬೇಕೆಂಬ ವಾಡಿಕೆ ಇರುವುದರಿಂದ ನಾನು ಯುಗಾದಿ ಹಬ್ಬದಂದು ಹೊಸ ಫೋನ್ ಖರೀದಿ ಮಾಡುತ್ತೇನೆ. ಅದರೊಂದಿಗೆ ಚೆಂದವಾಗಿ ಫೋಟೋ ಶೂಟ್ ಮಾಡಿಸಿಕೊಂಡು ಹಬ್ಬದ ಸಂಭ್ರಮವನ್ನು ಸೆರೆಹಿಡಿಯುತ್ತೇನೆ. ಹಬ್ಬಕ್ಕಾಗಿಯೇ ಲೆಹಂಗಾ ಅದಕ್ಕೆ ಮ್ಯಾಚಿಂಗ್ ಬ್ಯಾಂಗಲ್ಸ್ ಮತ್ತು ಸರ ಕೊಂಡುಕೊಂಡಿದ್ದೇನೆ. ಆದಿನ ಎಥ್ನಿಕ್ ಲುಕ್‌ನಲ್ಲಿ ಕಾಣಿಸಿಕೊಂಡರೆ ಮಾತ್ರ ಹಬ್ಬ ಎಂದು ಫೀಲ್ ಆಗುತ್ತದೆ ಎನ್ನುತ್ತಾರೆ ನಟಿ ತಾನ್ಯ ಹೋಪ್.


#Gomonster ಸವಾಲು ಸ್ವೀಕರಿಸಿದ ಅರ್ಜುನ್: Samsung Galaxy M30s ಜತೆ ಪರ್ವಾತಾರೋಹಣ WATCH LIVE TV
ಫುಟ್ಬಾಲ್ : ಸಿರಿಯಾ ವಿರುದ್ಧ ಭಾರತ ಡ್ರಾ
ಬಲಿಷ್ಠ ಸಿರಿಯಾ ವಿರುದ್ಧ ಗೋಲಿಲ್ಲದೆ ಡ್ರಾ ಸಾಧಿಸುವ ಮೂಲಕ ಭಾರತ ತಂಡ 16 ವರ್ಷದೊಳಗಿನ  ಎಎಫ್‌ಸಿ ಫುಟ್ಬಾಲ್ ಚಾಂಪಿಯನ್‌ಷಿಪ್‌ನಲ್ಲಿ ಕ್ವಾರ್ಟರ್ ಫೈನಲ್ ತಲಪುವ ಆಸೆಯನ್ನು  ಜೀವಂತವಾಗಿರಿಸಿಕೊಂಡಿದೆ.
ಏಜೆನ್ಸೀಸ್ | Updated:
Sep 26, 2012, 04:28AM IST
ಟೆಹ್ರಾನ್: ಬಲಿಷ್ಠ ಸಿರಿಯಾ ವಿರುದ್ಧ ಗೋಲಿಲ್ಲದೆ ಡ್ರಾ ಸಾಧಿಸುವ ಮೂಲಕ ಭಾರತ ತಂಡ 16 ವರ್ಷದೊಳಗಿನ ಎಎಫ್‌ಸಿ ಫುಟ್ಬಾಲ್ ಚಾಂಪಿಯನ್‌ಷಿಪ್‌ನಲ್ಲಿ ಕ್ವಾರ್ಟರ್ ಫೈನಲ್ ತಲಪುವ ಆಸೆಯನ್ನು ಜೀವಂತವಾಗಿರಿಸಿಕೊಂಡಿದೆ.
ಆಕ್ರಮಣಕಾರಿ ಹಾಗೂ ಯುಕ್ತಿಯಿಂದ ಕೂಡಿದ ಆಟಕ್ಕೆ ಖ್ಯಾತಿ ಪಡೆದಿರುವ ಸಿರಿಯಾಕ್ಕೆ ಭಾರತದ ಸಂಘಟಿತ ಆಟದ ಮುಂದೆ ಗೋಲು ಗಳಿಸಲಾಗಲಿಲ್ಲ. ಮೊದಲ ಪಂದ್ಯದಲ್ಲಿ ಭಾರತ ಉಜ್‌ಬೆಕಿಸ್ತಾನದ ವಿರುದ್ಧ ಉತ್ತಮ ಹೋರಾಟ ನೀಡಿಯೂ 2-3 ಗೋಲುಗಳ ಅಂತರದಲ್ಲಿ ಸೋಲನುಭವಿಸಿತ್ತು.
ಪಂದ್ಯ ಆರಂಭಗೊಂಡ ಮೂರನೇ ನಿಮಿಷದಲ್ಲಿ ಸಿರಿಯಾ ತಂಡಕ್ಕೆ ಗೋಲು ಗಳಿಸುವ ಅವಕಾಶವಿದ್ದಿತ್ತು. ಆದರೆ ಭಾರತ ಅದಕ್ಕೆ ಅವಕಾಶ ಕಲ್ಪಿಸಲಿಲ್ಲ. ಭಾರತದ ಸಾರ್ಥಕ್ ಮತ್ತು ಉತ್ತಮ್ ರೈ ಆರಂಭದಲ್ಲೇ ಸಿಕ್ಕ ಅವಕಾಶವನ್ನು ಕೈಚೆಲ್ಲಿದ್ದರು. ಭಾರತದ ಮಿಡ್‌ಫೀಲ್ಡ್ ವಿಭಾಗ ಸಿರಿಯಾ ವಿರುದ್ಧ ಉತ್ತಮವಾಗಿ ಕಾರ್ಯನಿರ್ವಹಿಸಿತ್ತು.
ದ್ವಿತೀಯಾರ್ಧದಲ್ಲಿ ಸಿರಿಯಾ ಆಕ್ರಮಣಕಾರಿ ಆಟ ಪ್ರದರ್ಶಿಸಿತು. 50ನೇ ನಿಮಿಷದಲ್ಲಿ ಸಿರಿಯಾಕ್ಕೆ ಗೋಲು ಗಳಿಸುವ ಅವಕಾಶ ಸಿಕ್ಕರೂ ಉತ್ತಮ್ ರೈ ಒಡ್ಡಿದ ತಡೆಯಿಂದ ಅದು ಅಸಾಧ್ಯವಾಯಿತು. 73 ನಿಮಿಷದಲ್ಲಿ ಉತ್ತಮ್ ರೈ ಸಿರಿಯಾದ ಕೋಟೆಯನ್ನು ಮುರಿದು ಮುನ್ನಡೆಯುವಲ್ಲಿ ಯಶಸ್ವಿಯಾದರು, ಆದರೆ ಗೋಲು ದಾಖಲಾಗಲಿಲ್ಲ.
ಗುರುವಾರ ನಡೆಯುವ ಪಂದ್ಯದಲ್ಲಿ ಭಾರತ ತಂಡ ಚೀನಾ ವಿರುದ್ಧ ಹೋರಾಟ ನಡೆಸಲಿದೆ.


‘ಫಿಟ್ ಇಂಡಿಯಾ ಆಂದೋಲನ’ಕ್ಕೆ ಸಮಿತಿ ಸಿದ್ಧ
‘ಫಿಟ್ ಇಂಡಿಯಾ ಆಂದೋಲನ’ಕ್ಕೆ ಸಮಿತಿ ಸಿದ್ಧ
ಪಿಟಿಐ
23 ಆಗಸ್ಟ್ 2019, 01:15  IST
Updated:
23 ಆಗಸ್ಟ್ 2019, 01:15  IST
ಅಕ್ಷರ ಗಾತ್ರ :
ಆ
ಆ
ನವದೆಹಲಿ: ಇದೇ ತಿಂಗಳ 29ರಂದು ಪ್ರಧಾನಿ ನರೇಂದ್ರ ಮೋದಿ ಅವರು ಉದ್ಘಾಟಿಸಲಿರುವ ‘ಫಿಟ್ ಇಂಡಿಯಾ ಆಂದೋಲನ’ಕ್ಕೆ ಸಮಿತಿಯನ್ನು ಗುರುವಾರ ರಚಿಸಲಾಗಿದೆ.
ಸರ್ಕಾರಿ ಅಧಿಕಾರಿಗಳು, ಭಾರತ ಒಲಿಂಪಿಕ್ ಸಂಸ್ಥೆಯ (ಐಒಎ), ನ್ಯಾಷನಲ್ ಸ್ಪೋರ್ಟ್ಸ್ ಫೆಡರೇಷನ್‌ಗಳು, ಫಿಟ್‌ನೆಸ್ ಪೋಷಕರು ಮತ್ತು ಖಾಸಗಿ ಸಂಸ್ಥೆಗಳ ಪ್ರಮುಖರು ಸಮಿತಿಯಲ್ಲಿ ಇದ್ದಾರೆ. ರಾಷ್ಟ್ರದಾದ್ಯಂತ ನಡೆಯಲಿರುವ ಆಂದೋಲನವು ಜನರನ್ನು ಕ್ರೀಡೆ ಮತ್ತು ದೈಹಿಕ ಚಟುವಟಿಕೆಯಲ್ಲಿ ಪಾಲ್ಗೊಳ್ಳಲು ಪ್ರೇರೇಪಿಸಲಿದೆ.
28 ಮಂದಿ ಸದಸ್ಯರನ್ನು ಒಳಗೊಂಡಿರುವ ಸಮಿತಿಗೆ ಕ್ರೀಡಾ ಸಚಿವ ಕಿರಣ್ ರಿಜು ಅಧ್ಯಕ್ಷರಾಗಿದ್ದು ಸರ್ಕಾರದ ಪ್ರತಿನಿಧಿಗಳಾಗಿ 12 ಮಂದಿ ಇದ್ದಾರೆ. ಬಾಕ್ಸಿಂಗ್, ಅಥ್ಲೆಟಿಕ್ಸ್, ಫುಟ್‌ಬಾಲ್ ಮತ್ತು ಸೈಕ್ಲಿಂಗ್ ಫೆಡರೇಷನ್‌ನ ಪ್ರತಿನಿಧಿಗಳೂ ಇದ್ದಾರೆ.


|
Updated: Wednesday, January 30, 2019, 11:55 [IST]
ಹೆಣ್ಣನ್ನು ಸೌಂದರ್ಯದ ಪ್ರತೀಕ ಎಂದು ಪರಿಗಣಿಸಲಾಗುವುದು. ಹಾಗಾಗಿಯೇ ಕೆಲವು ವಯಸ್ಸಿನಲ್ಲಿ ಹುಡುಗಿಯರು ಫ್ಯಾಷನ್ ಹಾಗೂ ಸಿನಿಮಾ ಜಗತ್ತಿನಲ್ಲಿ ಅತ್ಯುತ್ತಮ ರೀತಿಯಲ್ಲಿ ಹೆಸರು ಮಾಡುತ್ತಾರೆ. ಪ್ರಾಯಕ್ಕೆ ಬಂದ ಅಥವಾ ಹದಿ ಹರೆಯದಲ್ಲಿ ಇರುವ ಹುಡುಗಿಯರ ಮೈಮಾಟವು ಅತ್ಯಂತ ಆಕರ್ಷಣೀಯವಾಗಿರುತ್ತದೆ. ದೇಹದಲ್ಲಾಗುವ ಹಾರ್ಮೋನ್ ಬದಲಾವಣೆಯಿಂದಲೇ ಯೌವ್ವನದ ಮೆಟ್ಟಿಲನ್ನು ಏರುವರು. ವೈಜ್ಞಾನಿಕ ರೀತಿಯಲ್ಲಿ ಸ್ವಾಭಾವಿಕವಾಗಿ ಆಗುವ ಈ ಬದಲಾವಣೆಯು ಒಬ್ಬೊಬ್ಬರಲ್ಲಿ ಒಂದೊಂದು ವಿಶೇಷ ಬದಲಾವಣೆಯನ್ನು ಉಂಟುಮಾಡುವುದು. ಸ್ತನ ಬೆಳವಣಿಗೆ, ಮೊಡವೆ, ಋತುಚಕ್ರ, ದೇಹದ ಗಾತ್ರ ಹೀಗೆ ವಿವಿಧ ಬಗೆಯಲ್ಲಿ ದೇಹದ ಬದಲಾವಣೆಯನ್ನು ಕಂಡುಕೊಳ್ಳುವರು. ಹಾಗಾಗಿಯೇ ಹುಡುಗಿಯರಲ್ಲಿ ಎಲ್ಲರಿಗಿಂತಲೂ ನಾನು ಸುಂದರವಾಗಿ ಕಾಣಬೇಕು ಎನ್ನುವ ಮನೋಭಾವ ಇರುತ್ತದೆ.
ಹದಿಹರೆಯಕ್ಕೆ ಕಾಲಿಟ್ಟ ಹುಡುಗಿಯರಿಗೆ ಪ್ರಪಂಚವು ಹೊಸತನದಂತೆ ತೋರುವುದು. ಜೊತೆಗೆ ಪ್ರಪಂಚದಲ್ಲಿ ತಾನೊಬ್ಬ ವಿಶೇಷವಾದ ಹುಡುಗಿ ಎನ್ನುವ ಹೆಮ್ಮೆಯನ್ನು ಸಹ ಪಡೆದುಕೊಳ್ಳುವಳು. ದೇಹದಲ್ಲಿ ಉಂಟಾಗುವ ಹಾರ್ಮೋನ್ ಬದಲಾವಣೆ ಆಕೆಯ ಮಾನಸಿಕ ಗುಣ ಹಾಗೂ ವರ್ತನೆಗಳಲ್ಲೂ ಬದಲಾವಣೆಯನ್ನು ತರುತ್ತದೆ. ತನ್ನ ಸೌಂದರ್ಯದಿಂದ ವಿರುದ್ಧ ಲಿಂಗದವರನ್ನು ಆಕರ್ಷಿಸಬಹುದು ಎನ್ನುವುದು ಸಹ ಅವಳಿಗೊಂದು ಹೆಮ್ಮೆಯ ಸಂಗತಿಯಾಗುವುದು. ಈ ನಿಟ್ಟಿನಲ್ಲಿಯೇ ತನ್ನ ಸೌಂದರ್ಯವನ್ನು ವರ್ಧಿಸಿಕೊಳ್ಳಲು ಹಾಗೂ ದೈಹಿಕವಾದ ಸೌಂದರ್ಯದ ಆರೈಕೆ ಮತ್ತು ಕಾಳಜಿಗೆ ಹೆಚ್ಚಿನ ಸಮಯವನ್ನು ವಿನಿಯೋಗಿಸುತ್ತಾಳೆ. ಅದೇ ಸಂಗತಿಯು ಅವಳಿಗೊಂದು ದೊಡ್ಡ ವಿಚಾರವಾಗಿರುತ್ತವೆ....
ಸ್ತನದ ಗಾತ್ರ ವರ್ಧಿಸಲು
ಇಂತಹ ಒಂದು ವಿಷಯಕ್ಕೆ ಸಂಬಂಧಿಸಿದಂತೆ ಕೆಲವು ಹುಡುಗಿಯರಲ್ಲಿ ಸ್ತನದ ಗಾತ್ರ ವರ್ದನೆ ಆಗದೆ ಇರುವುದು ಅಥವಾ ಪ್ರಮಾಣ ಕಿರಿದಾಗಿರುವುದನ್ನು ಕಾಣಬಹುದು. ಬಹುತೇಕವಾಗಿ ಹದಿ ಹರೆಯದ ಹುಡುಗಿಯರಲ್ಲಿ ಸ್ತನದ ಗಾತ್ರ ಕಿರಿದಾಗಿರುತ್ತವೆ. ಈ ಹಂತದ ಬೆಳವಣಿಗೆಯಲ್ಲಿ ಸ್ತನದ ಕೋಶಗಳು ಬೆಳವಣಿಗೆಯ ಹಂತದಲ್ಲಿ ಇರುತ್ತವೆ. ಹಾಗಾಗಿ ಅಂತಹ ಸಮಯದಲ್ಲಿ ಅದರ ಆರೈಕೆ ಹಾಗೂ ಕಾಳಜಿಯ ಕುರಿತು ಸೂಕ್ತ ಜ್ಞಾನ ಹಾಗೂ ಮಾಹಿತಿಯನ್ನು ಪಡೆದುಕೊಳ್ಳುವುದು ಉತ್ತಮ. ಸ್ತನದ ಗಾತ್ರ ವರ್ಧಿಸಲು ಸಾಕಷ್ಟು ಕಾಸ್ಮೆಟಿಕ್ ತಂತ್ರಗಳಿವೆ. ಆದರೆ ಅದು ಹದಿಹರೆಯದ ಹುಡುಗಿಯರಿಗೆ ಸೂಕ್ತವಾಗಿರುವುದಿಲ್ಲ.
ಸ್ತನದ ಗಾತ್ರ ಹೆಚ್ಚಿಸಿಕೊಳ್ಳುವ ಅಥವಾ ಅದರ ಆಕಾರ ಸುಂದರವಾಗಿರುವಂತೆ ನೋಡಿಕೊಳ್ಳಲು
ಹದಿಹರೆಯದ ಹುಡುಗಿಯರು ತಮ್ಮ ಸ್ತನದ ಗಾತ್ರ ಹೆಚ್ಚಿಸಿಕೊಳ್ಳುವ ಅಥವಾ ಅದರ ಆಕಾರ ಸುಂದರವಾಗಿರುವಂತೆ ನೋಡಿಕೊಳ್ಳಲು ಸರಿಯಾದ ಆಹಾರ, ಭೌತಿಕ ವ್ಯಾಯಾಮ, ವಿಶ್ರಾಂತಿಗಳು ಅತ್ಯಗತ್ಯವಾಗಿರುತ್ತವೆ. ಹದಿಹರೆಯದಲ್ಲಿಯೇ ದುರ್ಬಲವಾದ ಜೀವನ ಶೈಲಿ, ಕುಡಿಯುವುದು, ಧೂಮಪಾನ ಗಳಂತಹ ಕೆಟ್ಟ ಚಟಗಳನ್ನು ಅನುಸರಿಸಿದರೆ ಸ್ತನ ಕೋಶಗಳ ಬೆಳವಣಿಗೆ ಸಾಮಾನ್ಯವಾಗಿ ತಡೆಯನ್ನು ಅನುಭವಿಸುತ್ತದೆ. ನೀವು ನಿಮ್ಮ ಸ್ತನದ ಆಕಾರ ಹಾಗೂ ಬೆಳವಣಿಗೆ ಸೂಕ್ತ ರೀತಿಯಲ್ಲಿ ಆಗಬೇಕು ಎಂದುಕೊಂಡಿದ್ದರೆ ಆದಷ್ಟು ವ್ಯಸನಗಳಿಂದ ದೂರ ಉಳಿಯಬೇಕು. ಅಲ್ಲದೆ ಸಾಕಷ್ಟು ಆರೋಗ್ಯಕರವಾದ ಕಾಳಜಿ ಹಾಗೂ ಆರೈಕೆಯನ್ನು ಕೈಗೊಳ್ಳಬೇಕು.
ಸ್ತನದ ಗಾತ್ರ ಹೆಚ್ಚಿಸಿಕೊಳ್ಳುವ ಅಥವಾ ಅದರ ಆಕಾರ ಸುಂದರವಾಗಿರುವಂತೆ ನೋಡಿಕೊಳ್ಳಲು
ಹದಿಹರೆಯದ ಅಥವಾ ಹರೆಯದ ವಯಸ್ಸಿನಲ್ಲಿ ದೇಹದ ಬೆಳವಣಿಗೆ ಪ್ರಮುಖ ಪಾತ್ರವನ್ನು ವಹಿಸುತ್ತದೆ. ಅದರಲ್ಲೂ ಸೌಂದರ್ಯದ ಪ್ರತೀಕವಾದ ಸ್ತನದ ಗಾತ್ರದಲ್ಲಿ ನೀವು ಹೆಚ್ಚಳವನ್ನು ಬಯಸುತ್ತಿದ್ದೀರಿ, ಅದಕ್ಕಾಗಿ ಯಾವೆಲ್ಲಾ ಕಾಳಜಿಯ ಕ್ರಮ ಹಾಗೂ ಆರೈಕೆಯ ವಿಧಾನಗಳ ಮೊರೆ ಹೋಗಬಹುದು? ಎನ್ನುವುದನ್ನು ಹುಡುಕುತ್ತಿದ್ದರೆ ಬೋಲ್ಡ್ ಸ್ಕೈ ಈ ಮುಂದೆ ವಿವರಿಸಿರುವ ಕೆಲವು ಸೂಕ್ತ ಮಾಹಿತಿಯನ್ನು ಪಡೆದುಕೊಳ್ಳಿ... ಜೊತೆಗೆ ಅದರ ಅನುಕರಣೆಯಂತೆ ಆಕರ್ಷಕ ಸ್ತನವನ್ನು ಪಡೆಯಿರಿ. ಸ್ತನ ಬೆಳವಣಿಗೆಗೆ ವ್ಯಾಯಾಮ..
Most Read: ಬೆಡ್‌ರೂಮ್‌ನ ಹಾಸಿಗೆಯಲ್ಲಿ ಬಲಿಷ್ಠರಾಗಬೇಕಾದರೆ ಈ ಕ್ರಮಗಳನ್ನು ಅನುಸರಿಸಿ!
ಪುಶ್‍ಅಪ್
ನಿಮ್ಮ ಎರಡು ಕೈಗಳನ್ನು ನೆಲಕ್ಕೆ ಚಾಚಿ ಕಾಲುಗಳ ಆಧಾರದ ಮೇಲೆಯೇ ಮಲಗಿರುವಂತೆ ಮಾಡಿ, ಮುಖವನ್ನು ನೇರವಾಗಿ ಹಿಡಿದು ಪುಶ್‍ಅಪ್ ಮಾಡುವುದರಿಂದ ದೇಹಕ್ಕೆ ಸಾಕಷ್ಟು ರೀತಿಯಲ್ಲಿ ದಂಡನೆ ಸಿಗುವುದು. ದೇಹದ ಭಾರವೆಲ್ಲಾ ಎರಡು ಕೈಗಳು ಮತ್ತು ಕಾಲುಗಳ ಮೇಲೆಯೇ ನಿಯಂತ್ರಿಸುವುದರಿಂದ ದೇಹದ ಕೆಲವು ಪ್ರಮುಖ ಭಾಗಗಳಿಗೆ ಸೂಕ್ತ ರೀತಿಯ ರಕ್ತ ಸಂಚಾರ ಹಾಗೂ ಕೋಶಗಳ ಬೆಳವಣಿಗೆಗೆ ಅನುಕೂಲವಾಗುವುದು. ಇದನ್ನು ಕನಿಷ್ಠ 13-15 ಬಾರಿ ಮಾಡಿ. ಹೀಗೆ ಮಾಡುವುದರಿಂದ ನಿಮ್ಮ ಎದೆ ಭಾಗದ ಆರೋಗ್ಯವು ಆರೋಗ್ಯಕರವಾಗುವುದು. ಜೊತೆಗೆ ಸ್ತನದ ಕೋಶಗಳ ಬೆಳವಣಿಗೆ ಸೂಕ್ತ ರೀತಿಯಲ್ಲಿ ಆಗುವುದು. ಜೊತೆಗೆ ಸುಂದರ ಆಕಾರದೊಂದಿಗೆ ಆಕರ್ಷಣೆಯನ್ನು ಪಡೆದುಕೊಳ್ಳುವುದು.
ಪುಶ್‍ಅಪ್
ಬಾವಿಯ ನೀರನ್ನು ಎಳೆಯುವುದರಿಂದಲೂ ನಿಮ್ಮ ಎದೆಯ ಸ್ನಾಯುಗಳು ವಿಸ್ತರಣೆಯನ್ನು ಪಡೆದುಕೊಳ್ಳುತ್ತವೆ. ಇದರಿಂದಲೂ ಸ್ತನಗಳು ಉತ್ತಮ ಬೆಳವಣಿಗೆಯನ್ನು ಕಂಡುಕೊಳ್ಳುತ್ತವೆ. ನೆಲದ ಮೇಲೆ ನೇರವಾಗಿ ಮಲಗಿ ಎರಡು ಕೈಗಳನ್ನು ಮೇಲಕ್ಕೆ ಎತ್ತುವುದು, ನಿಧಾನವಾಗಿ ಕಾಲನ್ನು ಸಹ ನೇರವಾಗಿ ಎತ್ತುವುದು, ಪಾದಗಳನ್ನು ಕೈಗಳಲ್ಲಿ ಹಿಡಿಯುವಂತೆ ಮಾಡುವ ಪ್ರಯತ್ನ ಮಾಡುವಂತೆ ನಿಧಾನವಾಗಿ ಮಾಡಬೇಕು. ಹೀಗೆ ಮಾಡುವುದರಿಂದಲೂ ಎದೆಯ ಭಾಗ ಹಾಗೂ ಸೊಂಟಕ್ಕೆ ಉತ್ತಮ ವ್ಯಾಯಾಮ ದೊರೆಯುವುದು. ಜೊತೆಗೆ ಎದೆ ಮತ್ತು ಸೊಂಟಕ್ಕೆ ಸಂಬಂಧಿಸಿದ ಅನೇಕ ಸಮಸ್ಯೆಗಳು ನಿವಾರಣೆಯಾಗುವುದು.
ಚೆಸ್ಟ್ ಪ್ರೆಸ್‍ಸ್ ವ್ಯಾಯಾಮ
ಎರಡು ಭಾರವಾದ ತೂಕದ ಕಲ್ಲು ಅಥವಾ ಡೆಂಬೆಲ್ಸ್ ಸಹಾಯವನ್ನು ಪಡೆದು ಮಾಡುವ ಚೆಸ್ಟ್ ಪ್ರೆಸ್‍ಸ್ ವ್ಯಾಯಾಮವು ಅಧಿಕ ಪರಿಣಾಮವನ್ನು ಬೀರುವುದು. ಚಾಪೆಯ ಮೇಲೆ ನೇರವಾಗಿ ಮಲಗಿ ಎರಡು ಕೈಗಳಲ್ಲೂ ಭಾರವಾದ ತೂಕದ ಕಲ್ಲು ಅಥವಾ ಡೆಂಬೆಲ್ಸ್‍ಗಳನ್ನು ಹಿಡಿದು ಮೇಲಕ್ಕೆ ಎತ್ತುವುದು ಮತ್ತು ಇಳಿಸುವ ಪ್ರಯತ್ನವನ್ನು ಮಾಡಬೇಕು. ಗಣನೀಯವಾಗಿ ಮಾಡುವ ಈ ವ್ಯಾಯಾಮವು ಸ್ತನಗಳ ವಿಸ್ತರಣೆ ಹಾಗೂ ಬೆಳವಣಿಗೆಗೆ ಅತ್ಯುತ್ತಮ ರೀತಿಯ ಪ್ರೇರೇಪಣೆ ನೀಡುವುದು. ತೂಕದ ಕಲ್ಲನ್ನು ಎತ್ತುವಾಗ ಮೊದಲು ಎದೆಯ ಬಳಿಗೆ ಅಂದರೆ ಭುಜದ ಸಮಾನತೆಗೆ ತರಬೇಕು. ನಂತರ ನಿಧಾನವಾಗಿ ಮೇಲೆತ್ತುವ ಪ್ರಯತ್ನಗಳನ್ನು ಮಾಡುತ್ತಾ ಹೋಗಿ. ಹೀಗೆ 10-15 ಬಾರಿ ಮಾಡುತ್ತಾ ಬಂದರೆ ಬಹುಬೇಗ ಉತ್ತಮ ಫಲಿತಾಂಶವನ್ನು ನೀವು ಕಂಡುಕೊಳ್ಳಬಹುದು.
ಎದೆ ಕುಗ್ಗಿಸುವ ವ್ಯಾಯಾಮ/ ಚೆಸ್ಟ್ ಕಂಟ್ರಾಕ್ಷನ್
ವಿಶ್ರಮ ಸ್ಥಿತಿಯಲ್ಲಿ ಎರಡು ಕಾಲುಗಳನ್ನು ನೇರವಾಗಿ ನಿಲ್ಲಿಸಿಕೊಳ್ಳಿ. ಎರಡು ಕಾಲುಗಳ ನಡುವೆ ಇರುವಷ್ಟು ಅಂತರದಷ್ಟು ಉದ್ದದ ಸ್ನಾನದ ಟವೆಲ್‍ಗಳನ್ನು ಎರಡು ಕೈಗಳಿಂದ ಹಿಡಿದುಕೊಳ್ಳಿ. ಜೊತೆಗೆ ನಿಮ್ಮ ಎರಡು ಕೈಗಳನ್ನು ನೇರವಾಗಿ ಚಾಚಿ. ನಿಮ್ಮ ಕಿಬ್ಬೊಟ್ಟೆಯ ಸ್ನಾಯುವನ್ನು ಕಾಂಟ್ರಾಕ್ಟ್ ಮಾಡಿ. ನಿಮ್ಮ ಟವೆಲ್‍ನ ವಿರುದ್ಧ ದಿಕ್ಕಿಗೆ ಸೊಂಟವನ್ನು ತಿರುಗಿಸಿ/ತಳ್ಳಿರಿ. ಎರಡು ಕೈಗಳಿಂದ ಟವೆಲ್‍ನ ಅಂತ್ಯವನ್ನು ಎಳೆಯಿರಿ. ಅದು ನೋಡಲು ಜಗಳವನ್ನು/ಯುದ್ಧವನ್ನು ಹೇಗೆ ಮಾಡುತ್ತೀರಿ ಎನ್ನುವಂತೆ ಇರುತ್ತದೆ. 30 ಸೆಕೆಂಡ್‍ಗಳಿಂದ ಒಂದು ಮಿನಿಟ್‍ಗಳ ಕಾಲದಂತೆ ಮೂರು ಬಾರಿ ಈ ವ್ಯಾಯಾಮವನ್ನು ಮಾಡಿದರೆ ಉತ್ತಮ ಫಲಿತಾಂಶವನ್ನು ನೀವು ಗುರುತಿಸಬಹುದು.
ಸುಂದರವಾದ ಸ್ತನ ಪಡೆಯಲು ಚೇರ್ ಎತ್ತುವ ವ್ಯಾಯಾಮ
ಚೇರ್ ಲಿಫ್ಟ್ ವ್ಯಾಯಾಮವು ಎಲ್ಲೆಡೆಯಲ್ಲೂ ಹುಡುಗಿಯರು ಮಾಡುವ ಸಾಮಾನ್ಯವಾದ ವ್ಯಾಯಾಮ. ಈ ವ್ಯಾಯಾಮದಲ್ಲಿ ಕೈಗಳು, ಭೂಜಗಳು, ಎದೆಯು ಸೂಕ್ತ ಒತ್ತಡಕ್ಕೆ ಒಳಗಾಗಿ ಸ್ತನದ ಗಾತ್ರ ಮತ್ತು ವರ್ಧನೆಯನ್ನು ಹೆಚ್ಚಿಸುವುದು. ಇದನ್ನು ಮಾಡುವ ವಿಧಾನ ಎಂದರೆ ಒಂದು ಖುರ್ಚಿ ಅಥವಾ ಸೋಫಾವನ್ನು ಇರಿಸಿಕೊಳ್ಳಿ. ಅದರ ಮುಂಭಾಗದಲ್ಲಿ ನೀವು ನಿಂತು, ನಿಮ್ಮ ಕೈಗಳು ಹಿಂದಕ್ಕೆ ಚಾಚಿ, ಖುರ್ಚಿಯನ್ನು ಹಿಡಿದುಕೊಳ್ಳಬೇಕು. ಕೈಗಳಿಂದ ಖುರ್ಚಿಯನ್ನು ಸರಿಯಾಗಿ ಹಿಡಿದು, ದೇಹ ಮತ್ತು ಖುರ್ಚಿಯ ನಡುವೆ ಸಮತೋಲನವನ್ನು ಸೃಷ್ಟಿಸಿಕೊಂಡು ಭಾರವನ್ನು ಹಿಡಿದುಕೊಳ್ಳಬೇಕು. ನಿಮ್ಮ ಪಾದಗಳನ್ನು ಸ್ವಲ್ಪ ಕಾಲ ನೆಲಕ್ಕೆ ತಳ್ಳುವಂತೆ ಮಾಡಬೇಕು. ದಿನಕ್ಕೆ 4-5 ಬಾರಿ ಈ ವ್ಯಾಯಾಮವನ್ನು ನೀವು ಪುನರಾವರ್ತಿಸಬಹುದು. ನಿಮ್ಮ ಕೈಗಳ ಆಧಾರದ ಮೇಲೆಯೇ ದೇಹವನ್ನು ಮೇಲಕ್ಕೆ ಎತ್ತುವ ಪ್ರಯತ್ನ ಮಾಡಬೇಕು. ಈ ವ್ಯಾಯಾಮವು ಅತ್ಯಂತ ಸುಲಭವಾದದ್ದು. ಇದನ್ನು ಎಲ್ಲಿಯಾದರೂ ಮಾಡಬಹುದು. ಕೇವಲ ಒಂದು ಖುರ್ಚಿಯ ಸಹಾಯದಿಂದ ನಿಮ್ಮ ವ್ಯಾಯಾಮವನ್ನು ಹೊಂದಬಹುದು.
ಪಾಮ್ ಪ್ರೆಸ್ ವ್ಯಾಯಾಮ
ಈ ವ್ಯಾಯಾಮವು ಸಹ ಅತ್ಯಂತ ಸರಳ ಹಾಗೂ ಸುಲಭ. ಇದನ್ನು ನೀವು ಎಲ್ಲಿ ನಿಂತಿದ್ದರೂ ಸಹ ಮಾಡಬಹುದು. ನಿಮ್ಮ ಎರಡು ಕೈಗಳನ್ನು ಎದೆಯ ನೇರಕ್ಕೆ ತಂದು ನಮಸ್ಕರಿಸುವಂತೆ ಮಾಡಿ. ಕೈಗಳನ್ನು ಒಟ್ಟಿಗೆ ಸೇರಿಸಬೇಕು. ನಿಧಾನಕ್ಕೆ ಒತ್ತುವುದು ಮತ್ತು ಬಿಡುವುದು ಮಾಡಬೇಕು. ಹೀಗೆ ದಿನಕ್ಕೆ 5 ಬಾರಿ ಮಾಡುವುದರಿಂದ ಸ್ನ ಭಾಗಕ್ಕೆ ಮತ್ತು ಎದೆಗೆ ಉತ್ತಮ ವ್ಯಾಯಾಮ ದೊರೆಯುವುದು. ಸ್ತನದ ಕೋಶಗಳ ಬೆಳವಣಿಗೆಯು ಉತ್ತಮ ರೀತಿಯಲ್ಲಿ ನೆರವೇರುವುದು.
ಸಾರಭೂತ ಎಣ್ಣೆಯೊಂದಿಗೆ ಮಸಾಜ್ ಮಾಡಿ
ಪ್ರತಿದಿನವೂ ತೀವ್ರವಾದ ಮಸಾಜ್‍ನಿಂದ ಸ್ತನಗಳ ಗಾತ್ರವನ್ನು ವರ್ಧಿಸಬಹುದು ಎನ್ನುವುದನ್ನು ಬಲವಾಗಿ ನಂಬಲಾಗುವುದು. ವೈಜ್ಞಾನಿಕವಾಗಿಯೂ ಇದನ್ನು ದೃಢಪಡಿಸಲಾಗಿದೆ. ಮೊನೊ ಸ್ಯಾಚುರೇಟೆಡ್ ಕೊಬ್ಬುಗಳು ಸ್ತನದ ಗಾತ್ರವನ್ನು ಹೆಚ್ಚಿಸುವುದು. ಅಲ್ಲದೆ ರಕ್ತ ಪರಿಚಲನೆಯನ್ನು ಹೆಚ್ಚಿಸುವುದು. ಅಲ್ಲದೆ ಸ್ತನ ಕೋಶಗಳ ಬೆಳವಣಿಗೆಗೆ ಸೂಕ್ತ ಪ್ರಚೋದನೆ ನೀಡುವುದು. ಆಲೀವ್ ಎಣ್ಣೆ, ಜೆರೇನಿಯಂ ಅಥವಾ ಸಾಸಿವೆ ಎಣ್ಣೆಯಿಂದ ಮಸಾಜ್ ಮಾಡುವುದರಿಂದ ಪರಿಣಾಮಕಾರಿ ಫಲಿತಾಂಶವನ್ನು ಪಡೆದುಕೊಳ್ಳಬಹುದು ಎಂದು ಹೇಳಲಾಗುವುದು. ನಿತ್ಯವೂ ಎಣ್ಣೆಯಿಂದ ಮಸಾಜ್ ಮಾಡಿದರೆ ಸ್ತನದ ಆಕರ್ಷಣೆ ಹೆಚ್ಚುವುದು. ಜೊತೆಗೆ ತ್ವಚೆಯಲ್ಲಿ ಹೊಳಪು ಪಡೆದುಕೊಳ್ಳುವುದು. ಒರಟಾದಂತಹ ಕೋಶಗಳು ನಿವಾರಣೆ ಹೊಂದುತ್ತವೆ.
ಮಾರ್ಷ್‍ಮಲೋ ರೂಟ್ ಟೀ
ಸ್ತನಗಳ ಗಾತ್ರ ಹೆಚ್ಚಿಸಲು ಆಯುರ್ವೇದದಲ್ಲಿ ಹಲವಾರು ಗಿಡಮೂಲಿಕೆಗಳಿವೆ. ಅವುಗಳ ಪ್ರಯೋಗ ಮಾಡುವ ಮೊದಲು ಅಥವಾ ಸೇವಿಸುವ ಮೊದಲು ಆಯುರ್ವೇದದ ವೈದ್ಯರು ಅಥವಾ ನಾಟಿ ವೈದ್ಯರ ಸಲಹೆಯನ್ನು ಪಡೆದುಕೊಳ್ಳಬೇಕು. ಮಾರ್ಷ್ ಮಲೋ ಬೇರನ್ನು ಜಜ್ಜಿ, ನೀರಿನಲ್ಲಿ ಹಾಕಿ. ನಂತರ ಅದನ್ನು ಚೆನ್ನಾಗಿ ಕುದಿಸಿ. ನೀರಿನಲ್ಲಿ ಚೆನ್ನಾಗಿ ಬೆರೆತು ಕುದಿ ಬಂದ ನಂತರ ಚಿಟಿಕೆಯಷ್ಟು ಸಕ್ಕರೆಯನ್ನು ಸೇರಿಸಿ. ಈ ಕಷಾಯ ಅಥವಾ ಟೀಯನ್ನು ನಿತ್ಯವೂ ಗಣನೀಯವಾಗಿ ಸೇವಿಸುತ್ತಾ ಬಂದರೆ ಉತ್ತಮ ಫಲಿತಾಂಶ ಪಡೆಯುವಿರಿ. ಸ್ತನಗಳ ಗಾತ್ರವು ಆಕರ್ಷಕರೀತಿಯಲ್ಲಿ ಬದಲಾವಣೆಯನ್ನು ತೋರುವುದು.
Most Read: ಗರ್ಭ ಧರಿಸಬೇಕಿದ್ದರೆ ಈ ಸಮಯದಲ್ಲಿ ಸೆಕ್ಸ್‌ನಲ್ಲಿ ತೊಡಗಿ!
ಪ್ಯಾಡೆಡ್ ಬ್ರಾ ಅಥವಾ ಪುಶ್‍ಅಪ್ ಬ್ರಾಗಳ ಬಳಕೆ
ಪ್ರತಿಯೊಬ್ಬರು ವಿಭಿನ್ನ ಆಕಾರದ ಸ್ತನಗಳನ್ನು ಹೊಂದಿರುತ್ತಾರೆ. ಅದನ್ನು ಸೂಕ್ತ ರೀತಿಯ ಆಕರ್ಷಣೆಗೆ ಅಥವಾ ಸುಂದರ ನೋಟಕ್ಕೆ ಒಳಪಡಿಸಬೇಕು ಎಂದರೆ ಧರಿಸುವ ಬ್ರಾಗಳ ಆಯ್ಕೆ ಹಾಗೂ ಅದನ್ನು ಧರಿಸುವ ವಿಧಾನ ಸೂಕ್ತ ರೀತಿಯಲ್ಲಿ ತಿಳಿದಿರಬೇಕು. ಕೆಲವೊಮ್ಮೆ ಬ್ರಾಗಳ ಆಯ್ಕೆ ಸರಿಯಾಗದೆ ಇದ್ದಲ್ಲಿ ಅಥವಾ ಅದನ್ನು ಧರಿಸುವ ಪರಿ ತಿಳಿಯದೆ ಹೋಗಿದ್ದರೆ ಅದರ ಆಕಾರವು ಹಾಳಾಗಿರುವಂತೆ ತೋರುವುದು. ಅನುಚಿತ ಆಕಾರಗಳೊಂದಿಗೆ ಸೌಂದರ್ಯವನ್ನು ಹಾಳುಮಾಡುವುದು.
ಪ್ಯಾಡೆಡ್ ಬ್ರಾ ಅಥವಾ ಪುಶ್‍ಅಪ್ ಬ್ರಾಗಳ ಬಳಕೆ
ಪ್ಯಾಡೆಡ್ ಅಥವಾ ಪುಶ್‍ಅಪ್ ಬ್ರಾಗಳು ಇದೀಗ ಮಾರುಕಟ್ಟೆಯಲ್ಲಿ ಸುಲಭವಾಗಿ ದೊರೆಯುತ್ತದೆ. ಇತ್ತೀಚೆಗೆ ಬಂದಿರುವ ಶೈಲಿ ಯಾಗಿದ್ದರೂ ಸ್ತನಗಳ ಆರೈಕೆಗೆ ಅತ್ಯುತ್ತಮವಾದದ್ದು. ಆಧುನಿಕ ಶೈಲಿಯಲ್ಲಿ ತಯಾಋಇಸಲಾಗುವ ಈ ಬ್ರಾಗಳನ್ನು ಧರಿಸುವು ದರಿಂದ ನಿಮ್ಮ ಸ್ತನಗಳ ಗಾತ್ರವು ಹೆಚ್ಚಿರುವಂತೆ ತೋರುವುದು. ಅಲ್ಲದೆ ನೈಜವಾಗಿಯೇ ಅತ್ಯಾಕರ್ಷಕ ಸ್ತನವನ್ನು ಹೊಂದಿದ್ದೀರಿ ಎನ್ನುವ ಭ್ರಮೆಯನ್ನು ಸೃಷ್ಟಿಸುವುದು. ಮೃದು ಹಾಗೂ ಆರಾಮದಾಯಕ ಅನುಭವವನ್ನು ನೀಡುವುದರಿಂದ ಯಾವುದೇ ರೀತಿಯಲ್ಲೂ ಅಹಿತಕ ಅಥವಾ ಕಿರಿಕಿರಿಯ ಭಾವನೆಯನ್ನು ಮೂಡಿಸದು. ಬದಲಿಗೆ ಸಮೂಹದಲ್ಲಿ ಬೆರೆಯಲು ಹಾಗೂ ನಿಮ್ಮಲ್ಲೊಂದು ಬಗೆಯ ಆತ್ಮವಿಶ್ವಾಸ ಮೂಡಲು ಕಾರಣವಾಗುವುದು.
ಸ್ತನ ಬೆಳವಣಿಗೆಗೆ ಆಹಾರಗಳು
ನೈಸರ್ಗಿಕ ಹಣ್ಣುಗಳ ಸೇವನೆ, ಆರೋಗ್ಯ ಪೂರಕ ಗಿಡಮೂಲಿಕೆಗಳ ಸೇವನೆ, ತರಕಾರಿಗಳ ಸೇವನೆಯು ಸ್ತನಗಳ ಬೆಳವಣಿಗೆಗೆ ಅತ್ಯುತ್ತಮವಾದ ಮಾರ್ಗವಾಗಿದೆ. ಕಡಿಮೆ ಸಮಯದಲ್ಲಿ ಅತ್ಯುತ್ತಮ ಫಲಿತಾಂಶವನ್ನು ಪಡೆದುಕೊಳ್ಳಬಹುದು. ಮೊಟ್ಟೆ, ಕಡಲೆಕಾಯಿ, ಬೆಣ್ಣೆ, ಮೀನು, ಬೀಜಗಳು, ಹಾಲು, ಚಿಕನ್ ಮತ್ತು ಇನ್ನಿತರ ಸಮೃದ್ಧವಾದ ಪ್ರೋಟೀನ್ ಒಳಗೊಂಡಿರುವ ಆರೋಗ್ಯಕರ ಆಹಾರವನ್ನು ಸೇವಿಸಲು ಪ್ರಯತ್ನಿಸಿ. ಪ್ರೋಟೀನ್ ಭರಿತವಾದ ಸಮೃದ್ಧ ಆಹಾರವನ್ನು ಸೇವಿಸುವುದರಿಂದ ಆರೋಗ್ಯದಲ್ಲಿ ಗಮನಾರ್ಹ ಬದಲಾವಣೆ ಉಂಟಾಗುವುದು. ಅಲ್ಲದೆ ನಿಮ್ಮ ಸ್ತನಗಳ ಬೆಳವಣಿಗೆಯು ಆರೋಗ್ಯಯುತವಾಗಿ ಉಂಟಾಗುವುದು. ಹಾಗಾಗಿ ನಿಮ್ಮ ಆಹಾರದಲ್ಲಿ ನಿತ್ಯವೂ ಪ್ರೋಟೀನ್‍ಗಳು ಇರುವಂತೆ ನೋಡಿಕೊಳ್ಳಿ. ಸಕ್ಕರೆಯುಕ್ತ ಆಹಾರ, ಸಂಸ್ಕರಿಸಿದ ಆಹಾರಗಳು, ಸೋಡಾ, ಫಾಸ್ಟ್ ಫುಡ್ ಸೇರಿದಂತೆ ಇನ್ನಿತರ ಅನುಚಿತ ಲಾಹಾರಗಳ ಸೇವನೆಯನ್ನು ನಿರಾಕರಿಸಬೇಕು. ನಿತ್ಯವು ಹೆಚ್ಚು ನೀರು ಕುಡಿಯುವುದನ್ನು ಮರೆಯಬಾರದು. ಉತ್ತಮ ಅಥವಾ ಸರಿಯಾದ ತೂಕ ಹೊಂದಲು ಪ್ರೋಟೀನ್‍ಗಳ ಆಹಾರವನ್ನು ಹೊಂದಬೇಕು.
ತೂಕಕ್ಕೆ ಅನುಗುಣವಾಗಿ ಸ್ತನಗಳ ಗಾತ್ರ
ನಿಮ್ಮ ಸ್ತನಗಳು ಯಾವ ಗಾತ್ರದಲ್ಲಿದೆ ಎನ್ನುವಾಗ ನೀವು ಯಾವ ತೂಕದಲ್ಲಿ ಇದ್ದೀರಿ ಎನ್ನುವುದು ಸಹ ಮಹತ್ತರವಾದ ಸಂಗತಿಯಾಗಿರುತ್ತದೆ. ಸಾಮಾನ್ಯವಾಗಿ ವ್ಯಕ್ತಿ ತನ್ನ ತೂಕದಲ್ಲಿ ಹೆಚ್ಚಳವನ್ನು ಪಡೆದುಕೊಂಡಂತೆ ಸ್ತನಗಳ ಗಾತ್ರವೂ ಹೆಚ್ಚುವುದು. ಹಾಗಾಗಿ ಸ್ತನದ ಗಾತ್ರ ಯಾವ ಗಾತ್ರದಲ್ಲಿದೆ ಎನ್ನುವುದನ್ನು ಮೊದಲು ಖಚಿತಪಡಿಸಿಕೊಳ್ಳಬೇಕು. ತೂಕಕ್ಕೆ ಅನುಗುಣವಾಗಿ ಸ್ತನದ ಗಾತ್ರವಿಲ್ಲ ಅಥವಾ ಸ್ತನದ ಗಾತ್ರ ಅಧಿಕವಾಗಿದೆ ಎಂದರೆ ಅದು ಹಾರ್ಮೋನ್‍ಗಳ ಮಟ್ಟದಲ್ಲಿ ವ್ಯತ್ಯಾಸವಾಗಿರುತ್ತದೆ. ಸೂಕ್ತ ತೂಕ ಹಾಗೂ ತೂಕಕ್ಕೆ ಸರಿಯಾದ ಎದೆ ಭಾಗವನ್ನು ಪಡೆಯಬೇಕು ಎಂದಾದರೆ ಮೊದಲು ವೈದ್ಯರಲ್ಲಿ ಹಾರ್ಮೋನ್‍ಗಳ ತಪಾಸಣೆಯನ್ನು ಮಾಡಿಸಬೇಕು. ಆರೋಗ್ಯಕರವಾದ ತೂಕವನ್ನು ಪಡೆದುಕೊಳ್ಳಲು ಕಡಲೆಕಾಯಿ, ಚೀಸ್, ಬೆಣ್ಣೆ, ಮೊಸರು, ಆವಕೊಡ ಹಣ್ಣು ಸೇರಿದಂತೆ ಇನ್ನಿತರ ಆರೋಗ್ಯಕರವಾದ ಆಹಾರ ಪದಾರ್ಥಗಳನ್ನು ಸೇವಿಸಬೇಕು. ವೇಗವಾದ ಬೆಳವಣಿಗೆ ಕಾಣಲು ಉತ್ತಮ ಆಹಾರದ ಜೊತೆಗೆ ಸೂಕ್ತ ರೀತಿಯ ವ್ಯಾಯಾಮ ಕೈಗೊಳ್ಳುವುದು ಬಹಳ ಉತ್ತಮ. ಆಗ ನಿಮ್ಮ ನಿರೀಕ್ಷೆಯಂತೆ ಬಹು ವೇಗದಲ್ಲಿ ಸ್ತನಗಳ ಗಾತ್ರವನ್ನು ಹೆಚ್ಚಿಸಬಹುದು.
ಬಿಗಿಯಾದ ಸ್ತನವನ್ನು ಪಡೆಯಲು ಮನೆ ಪರಿಹಾರಗಳು
ವಿವಿಧ ಅಧ್ಯಯನಗಳ ಪ್ರಕಾರ ನಿತ್ಯ ಸೇವಿಸುವ ಆಹಾರಗಳಲ್ಲಿ ಪಪ್ಪಾಯ ಹಣ್ಣಿನ ರಸ ಮತ್ತು ಹಾಲನ್ನು ಸೇರಿಸಬೇಖು. ಆಗ ನಿಮ್ಮ ಸ್ತನದ ಗಾತ್ರವು ಬಹುಬೇಗ ಹೆಚ್ಚುವುದು. ಹಾಲು ಮತ್ತು ಪಪ್ಪಾಯದಲ್ಲಿ ವಿಟಮಿನ್ ಮತ್ತು ಖನಿಜಗಳು ಸಮೃದ್ಧ ವಾಗಿರುವುದರಿಂದ ನಿಮ್ಮ ದೇಹ ಹಾಗೂ ಸ್ತನಗಳ ಬೆಳವಣಿಗೆಗೆ ಅಗತ್ಯವಾದ ಪೋಷಣೆ ನೀಡುವುದು. ಪಪ್ಪಾಯ ಹಣ್ಣಿನ ಜ್ಯೂಸ್, ಪಲ್ಪ್, ಸಲಾಡ್‍ಗಳ ರೂಪದಲ್ಲಿ ಹಾಗೂ ಇನ್ನಿತರ ಆಹಾರ ಕ್ರಮಗಳಲ್ಲಿ ಸೇರಿಸಿಕೊಳ್ಳಬಹುದು. ಪಪ್ಪಾಯ ಹಣ್ಣಿನಂತೆ ಬಾಳೆ ಹಣ್ಣಿನ ಮಿಲ್ಕ್‍ಶೇಕ್ ಅಹ ಉತ್ತಮ ರೀತಿಯಲ್ಲಿ ಪೋಷಣೆ ನೀಡುವುದು.
Most Read: ಸ್ತನದ ಗಾತ್ರ ಹೆಚ್ಚಿಸಲು ಚಿಕಿತ್ಸೆ ಬೇಡ, ನೈಸರ್ಗಿಕ ಟ್ರಿಕ್ಸ್ ಅನುಸರಿಸಿ...
ನಿತ್ಯವೂ ಪ್ರೋಟೀನ್‍ಗಳ ಸೇವನೆ
ಪ್ರತಿನಿತ್ಯ ಪ್ರೋಟೀನ್‍ಗಳ ಸೇವನೆ ಮಾಡುವುದರಿಂದ ಸ್ತನದ ಗಾತ್ರವು ಉತ್ತೇಜನ ಪಡೆದುಕೊಳ್ಳುವುದು. ಕೆಲವರಿಗೆ ಅಸಮ ತೋಲನ ಆಹಾರ ಅಥವಾ ಅನುಚಿತ ರೀತಿಯಲ್ಲಿ ಆಹಾರ ಸೇವನೆ ಪಡೆದುಕೊಳ್ಳುವುದರಿಂದ ಸ್ತನವು ಜೋತುಬಿದ್ದಿರುವಂತೆ ಆಗುವುದು. ಜೋಲುವ ಸ್ತನಗಳಿಂದ ಬಿಗಿದಾದ ಸ್ತನವನ್ನು ಪಡೆಯಲು ಪ್ರೋಟೀನ್‍ಗಳಿಮದ ಸಮೃದ್ಧವಾದ ಹಣ್ಣುಗಳು ಮತ್ತು ತರಕಾರಿಗಳನ್ನು ನಿಮ್ಮ ಆಹಾರ ಪದ್ಧತಿಯಲ್ಲಿ ಸೇರಿಸಿಕೊಳ್ಳಬೇಕು. ಬೀಜಗಳು, ಗ್ರೀಕ್ ಮೊಸರು, ಕಡಲೆಕಾಯಿ ಬೆಣ್ಣೆ, ಚಿಕನ್, ಹಾಲು, ಮೊಟ್ಟೆ, ಮೀನು, ಕುಂಬಳ ಕಾಯಿ ಬೀಜ ಸೇರಿದಂತೆ ಇನ್ನಿತರ ಆಹಾರ ಪದಾರ್ಥಗಳನ್ನು ಸೇವಿಸುವುದರಿಂದ ಸ್ತನವು ಆರೋಗ್ಯಕರವಾದ ಬೆಳವಣಿಗೆಯನ್ನು ಹೊಂದುವುದು. ಅನಾರೋಗ್ಯಕರ ಆಹಾರ ಪದಾರ್ಥಗಳು ಹಾಗೂ ಸಂಸ್ಕರಿಸಿದ ಪದಾರ್ಥಗಳಿಂದ ಆದಷ್ಟು ದೂರ ಉಳಿಯುವುದು ಉಚಿತ.
ಕೆಫೀನ್ ಸೇವನೆ ಉತ್ತಮವಲ್ಲ.
ಕಾಫಿ ಮತ್ತು ಇತರ ಪಾನೀಯಗಳ ಮೂಲಕ ಕೆಫೀನ್‍ಗಳನ್ನು ಸೇವಿಸುತ್ತೇವೆ. ನಿಮಗೆ ನಿಮ್ಮ ಸ್ತನಗಳ ಬೆಳವಣಿಗೆಯ ಬಗ್ಗೆ ಕಾಳಜಿ ಇದ್ದರೆ ಕೆಫೀನ್‍ಗಳಿಂದ ಕೂಡಿರುವ ಆಹಾರ ಪದಾರ್ಥಗಳನ್ನು ಸೇವಿಸಬಾರದು. ಅದರ ಸೇವನೆಯ ಬಗ್ಗೆ ಸಾಕಷ್ಟು ಎಚ್ಚರಿಕೆಯನ್ನು ಹೊಂದಿರಬೇಕಾಗುವುದು. ಕೆಫೀನ್ ದೇಹದಲ್ಲಿರುವ ಪೋಷಕಾಂಶಗಳನ್ನು ಹೀರಿಕೊಳ್ಳುವುದನ್ನು ತಡೆಯುತ್ತದೆ. ಅಲ್ಲದೆ ಸ್ತನಗಳ ಬೆಳವಣಿಗೆಯ ವಿಷಯದಲ್ಲಿ ಋಣಾತ್ಮಕವಾದ ಪರಿಣಾಮವನ್ನುಂಟುಮಾಡುವುದು. ಹಾಗಾಗಿ ಬೆಳವಣಿಗೆಯ ಹಂತದಲ್ಲಿ ಇರುವ ಬಾಲಕಿಯರಿಗೆ ಕೆಫೀನ್ ಸೇವನೆ ಉತ್ತಮವಲ್ಲ.
ಸಂಸ್ಕರಿಸಿದ ಕೋಳಿ ಮತ್ತು ಮಾಂಸ
ವ್ಯಾಪಾರ ಹಾಗೂ ಹಣದ ದೃಷ್ಟಿಯಲ್ಲಿ ಕೋಳಿ ಹಾಗೂ ಮಾಂಸವನ್ನು ಪಡೆಯುವ ಜಾನುವಾರುಗಳ ತ್ವರಿತ ಬೆಳವಣಿಗೆಗಾಗಿ ಹಾರ್ಮೋನ್ ಮಿಶ್ರಿತ ಆಹಾರವನ್ನು ನೀಡುತ್ತಾರೆ. ವಿವಿಧ ಹಾರ್ಮೋನ್ ಚುಚ್ಚುಮದ್ದನ್ನು ಬಳಸಿರುತ್ತಾರೆ. ಈ ಸಂಸ್ಕರಿಸಿದ ಕೋಳಿ ಮತ್ತು ಮಾಂಸಗಳನ್ನು ಸೇವಿಸಿದರೆ ಗ್ರಾಹಕರ ದೇಹದಲ್ಲಿ ಸುಲಭವಾಗಿ ಅಸಮತೋಲನ ಉಂಟಾಗುವುದು. ಜೊತೆಗೆ ನೈಸರ್ಗಿಕವಾಗಿರುವ ಹಾರ್ಮೋನ್‍ಗಳ ಮೇಲೆ ಗಮನಾರ್ಹ ಪರಿಣಾಮ ಉಂಟಾಗುವುದು.


ತೆರೆ ಮೇಲೆ ಪೊಗರು ‘ಖದರ್’; ಅಭಿಮಾನಿಗಳು ಸಖತ್ ಥ್ರಿಲ್!
28, Aug 2019, 4:19 PM IST
ಆ್ಯಕ್ಷನ್ ಪ್ರಿನ್ಸ್ ಧ್ರುವ ಸರ್ಜಾ ಪೊಗರು ಸಿನಿಮಾಕ್ಕಾಗಿ ಸಿಕ್ಕಾಪಟ್ಟೆ ವರ್ಕೌಟ್ ಮಾಡಿದ್ದಾರೆ. ಕೆಲವೇ ದಿನಗಳಲ್ಲಿ ತೆರೆ ಮೇಲೆ ಖದರ್ ತೋರಿಸಲಿದ್ದಾರೆ ಬಹದ್ದೂರ್ ಹುಡುಗ. ಪೊಗರು ಕ್ಲೈಮ್ಯಾಕ್ಸ್ ನಲ್ಲಿ ಧ್ರುವಗೆ ಸಖತ್ ಫೈಟ್ ಕೊಡಲು ರೆಸಲರ್ ಮೋರ್ಗಾನ್ ಎಂಟ್ರಿ ಕೊಡಲಿದ್ದಾರೆ. ಹೇಗಿರಲಿದೆ ಕ್ಲೈಮ್ಯಾಕ್ಸ್ ಇಲ್ಲಿದೆ ನೋಡಿ.


ನೆರೆಯಲ್ಲಿ ಆರೋಗ್ಯಕಾಳಜಿ ಹೇಗೆ?
ನೆರೆಯಲ್ಲಿ ಆರೋಗ್ಯಕಾಳಜಿ ಹೇಗೆ?
ಡಾ. ಅಶ್ವಿನಿ ಎಸ್. ಭಟ್ಟ
24 ಆಗಸ್ಟ್ 2019, 01:00  IST
Updated:
24 ಆಗಸ್ಟ್ 2019, 01:00  IST
ಅಕ್ಷರ ಗಾತ್ರ :
ಆ
ಆ
ಇತ್ತೀಚಿನ ದಿನಗಳಲ್ಲಿ ನಮ್ಮ ರಾಜ್ಯವು ಅತಿವೃಷ್ಟಿ ಮತ್ತು ನೆರೆ ಪರಿಸ್ಥಿತಿಗಳಿಂದ ನಲುಗಿದೆ. ಮಳೆ ನಿಂತು ಕೆಲವು ದಿನಗಳಾದವು, ನೆರೆ ನಿಂತು ನೀರು ಇಂಗುತ್ತಿದೆ, ಜನಜೀವನ ಯಥಾಸ್ಥಿತಿಗೆ ಮರಳುವ ಪ್ರಯತ್ನದಲ್ಲಿದೆ. ಆದರೆ ಈ ಪ್ರಯತ್ನಕ್ಕೆ ದೊಡ್ಡದಾದ ತಡೆಗೋಡೆಯೆಂದರೆ ಸಾಂಕ್ರಾಮಿಕ ರೋಗಗಳು. ‘ಮಳೆ ನಿಂತರೂ ಮರದ ಹನಿ ನಿಲ್ಲೋದಿಲ್ಲ’ ಎಂಬ ಗಾದೆಯಂತೆ ನೆರೆ ನಿಂತರೂ ಅದು ತರುವ ಸೋಂಕು ರೋಗಗಳ ಹೊರೆ ಬೇಗ ನಿಲ್ಲಲಾರದು. ಹತ್ತೊಂಬತ್ತನೆಯ ಶತಮಾನದಲ್ಲಿ ವಿಶ್ವದಾದ್ಯಂತ ಆದ ಸುಮಾರು ಹದಿನಾಲ್ಕು ಮಹಾ ಪ್ರವಾಹಗಳಲ್ಲಿ ಸಾಂಕ್ರಾಮಿಕ ರೋಗಗಳು ತಮ್ಮ ಸಾವಿನ ಆಟವನ್ನು ತೋರಿಸಿವೆ.
1980ರ ಸುಡಾನ್, 1993ರ ಮಿಸ್ಸೋರಿ, 2000ದ ಮೊಝಾಂಬಿಕ್ ಮಹಾಪ್ರವಾಹಗಳಲ್ಲಿ ಅತಿಸಾರ ತನ್ನ ಕೈ ಚಳಕ ತೋರಿಸಿತ್ತು. 1980ರ ಮಾರಿಷಸ್ ಮಹಾಪ್ರವಾಹದಲ್ಲಿ ಟೈಫಾಯ್ಡ್ ಜ್ವರ ರುದ್ರತಾಂಡವವಾಡಿತ್ತು. ಇತ್ತೀಚೆಗಷ್ಟೇ ಕೇರಳದ ನೆರೆಯಲ್ಲಿ ಇಲಿ ಜ್ವರ ಮತ್ತು ಕಾಮಾಲೆ ರೋಗಗಳಿಗೆ 70 ಜನ ಬಲಿಯಾಗಿದ್ದಾರೆ.
ಆದರೆ ಪರಿಸ್ಥಿತಿಯನ್ನು ನಕಾರಾತ್ಮಕವಾಗಿಯೇ ನೋಡುವ ಅವಶ್ಯಕತೆ ಇಲ್ಲ. ಉದಾಹರಣೆಗೆ 1992ರ ತಝಕಿಸ್ತಾನದ ಮಹಾಪ್ರವಾಹದಲ್ಲಿ ಯಾವುದೇ ಸಾಂಕ್ರಾಮಿಕ ರೋಗಗಳು ಉಂಟಾಗಲಿಲ್ಲ. ಏಕೆಂದರೆ ಅಲ್ಲಿಯ ಜನ ಸಮುದಾಯಕ್ಕೆ ಉಲ್ಬಣಿಸಬಹುದಾದ ಸಾಂಕ್ರಾಮಿಕ ರೋಗಗಳ ಅರಿವಿತ್ತು; ತಡೆಗಟ್ಟುವ ಉಪಾಯಗಳೂ ಗೊತ್ತಿದ್ದವು. ನಾವೂ ತಿಳಿವಳಿಕೆ ಪಡೆದುಕೊಂಡರೆ ಇಂತಹ ಸಂದರ್ಭದಲ್ಲಿ ಸಾಂಕ್ರಾಮಿಕಗಳನ್ನು ದೂರ ಅಟ್ಟಬಹುದು.
ಪ್ರವಾಹ ಸ್ಥಿತಿಯಲ್ಲಿ ಉಲ್ಬಣಿಸುವ ರೋಗಗಳು
ನೀರಿನಿಂದ ಹರಡುವ ಕಾಯಿಲೆಗಳು: ಅತಿಸಾರ (ಭೇದಿ/ವಾಂತಿ), ಕಾಲರಾ, ಪೋಲಿಯೊ, ಕಾಮಾಲೆ, ಟೈಫಾಯ್ಡ್ ಮತ್ತು ಇಲಿಜ್ವರ ಮುಂತಾದವು ಕಲುಷಿತ ನೀರಿನಿಂದ ಹರಡುತ್ತವೆ. ಅತಿಸಾರ ಮತ್ತು ಕಾಲರಾಗಳಲ್ಲಿ ವಾಂತಿ– ಭೇದಿ, ಚಳಿಜ್ವರಗಳು ಕಾಣಿಸಿಕೊಳ್ಳುತ್ತವೆ. ಕಾಮಾಲೆಯಾದರೆ ಚರ್ಮವು ಹಳದಿಯಾಗುತ್ತದೆ. ಇಲಿಜ್ವರದಲ್ಲಿ ತೀವ್ರ ಪ್ರಮಾಣದ ಚಳಿಜ್ವರ, ತಡೆಯಲಾರದಷ್ಟು ತಲೆನೋವು, ಮಾಂಸಖಂಡಗಳ ನೋವು, ಹೊಟ್ಟೆನೋವು ಕಾಣಿಸಿಕೊಳ್ಳುತ್ತವೆ. ಜೊತೆಗೆ ಚರ್ಮವೂ ಹಳದಿಯಾಗುತ್ತದೆ.
ಸೊಳ್ಳೆಗಳಿಂದ ಹರಡುವ ಕಾಯಿಲೆಗಳು: ಡೆಂಗಿ, ಚಿಕೂನ್‌ಗುನ್ಯಾ, ಮಲೇರಿಯ ಮತ್ತು ಮೆದುಳು ಜ್ವರ ಉಂಟಾದರೆ ತೀವ್ರ ಪ್ರಮಾಣದ ಚಳಿಜ್ವರ, ತಡೆಯಲಾರದಷ್ಟು ತಲೆ ಮತ್ತು ಕಣ್ಣು ನೋವು, ಫಿಟ್ಸ್ ಉಂಟಾಗುತ್ತದೆ.
ಗಾಳಿಯಿಂದ ಹರಡುವ ಕಾಯಿಲೆಗಳು: ವಿಷಮಶೀತ ಜ್ವರ, ಶ್ವಾಸಕೋಶದ ಸೋಂಕುಗಳು ಹರಡಿದರೆ ಜ್ವರದ ಜೊತೆಗೆ ಕೆಮ್ಮು ಮತ್ತು ಉಸಿರಾಟದ ತೊಂದರೆ ಉಂಟಾಗುತ್ತದೆ.
ಮೇಲೆ ಉಲ್ಲೇಖಿಸಿದ ಯಾವುದೇ ರೋಗಲಕ್ಷಣಗಳು ಕಾಣಿಸಿಕೊಂಡರೂ ತಕ್ಷಣ ವೈದ್ಯರನ್ನು ಭೇಟಿ ಮಾಡಬೇಕು. ವೈದ್ಯರ ಭೇಟಿಗೆ ವಿಳಂಬವಿದ್ದರೆ ಮನೆಯಲ್ಲಿಯೇ ಕೆಲವು ಪ್ರಾಥಮಿಕ ಚಿಕಿತ್ಸೆಗಳನ್ನು ಮಾಡಿಕೊಳ್ಳಬೇಕು. ವಾಂತಿ– ಭೇದಿಯಿದ್ದರೆ ಪುನರ್ಜಲೀಕರಣ ಅತ್ಯವಶ್ಯಕ. ದೇಹದಲ್ಲಿ ನೀರಿನಂಶ ಕಡಿಮೆಯಾದರೆ (ನಿರ್ಜಲಗೊಂಡರೆ) ಸಾವು ಬಳಿ ಸಾರಬಹುದು. ಅಂತಹ ಸನ್ನಿವೇಶದಲ್ಲಿ ಓಆರ್‌ಎಸ್ ಪುಡಿಯನ್ನು ನೀರಿನಲ್ಲಿ ಕಲೆಸಿ ಬಳಸುವುದು ಅತ್ಯುತ್ತಮ. ಇದು ಅಲಭ್ಯವಾದರೆ ಮನೆಯಲ್ಲಿಯೇ ಒಂದು ಲೀಟರ್ ಕಾದಾರಿದ ನೀರಿಗೆ 6 ಟೀ ಚಮಚ ಸಕ್ಕರೆ ಮತ್ತು ಅರ್ಧ ಟೀ ಚಮಚ ಉಪ್ಪನ್ನು ಹಾಕಿ ಪುನರ್ಜಲವನ್ನು ತಯಾರಿಸಬಹುದು. ತೀವ್ರ ಜ್ವರವಿದ್ದಲ್ಲಿ ತಣ್ಣೀರಿನ ಪಟ್ಟಿಯನ್ನು ಹಣೆ, ಹೊಟ್ಟೆ ಮತ್ತು ಕೈ ಕಾಲುಗಳ ಮೇಲೆ ಹಾಕಬೇಕು. ಬಿಸಿ ನೀರಿನ ಉಗಿಯನ್ನು ಉಸಿರಾಡಬೇಕು. ವೈದ್ಯರನ್ನು ಭೇಟಿ ಮಾಡಿ ಸೂಕ್ತ ಚಿಕಿತ್ಸೆ ಪಡೆಯುವುದಕ್ಕೆ ಇವು ಪರ್ಯಾಯವಲ್ಲ ನೆನಪಿರಲಿ.
ಸಾಂಕ್ರಾಮಿಕ ರೋಗಗಳನ್ನು ತಡೆಗಟ್ಟುವುದೇ ಚಿಕಿತ್ಸೆಗಿಂತ ಮೇಲು. ತಡೆಗಟ್ಟುವಿಕೆ ಕ್ರಮಬದ್ಧವಾಗಿರಬೇಕು.
ಕ್ರಿಮಿಕೀಟಗಳಿಂದ ಹರಡುವ ರೋಗಗಳ ನಿಯಂತ್ರಣ
ನೀರಿನ ಮೂಲಗಳ ಹತ್ತಿರ ಬಹಿರ್ದೆಸೆಗೆ ಹೋಗಬಾರದು, ಶೌಚಾಲಯಗಳನ್ನು ಬಳಸಬೇಕು.
ಕುಡಿಯುವ ನೀರನ್ನು 20 ನಿಮಿಷಗಳ ಕಾಲ ಕುದಿಸಬೇಕು.
ಕುಡಿಯುವ ನೀರಿನ ಪಾತ್ರೆಗಳನ್ನು ಮತ್ತು ಆಹಾರ ಪದಾರ್ಥಗಳನ್ನು ಮುಚ್ಚಿಡಬೇಕು.
ಕುಡಿಯುವ ನೀರಿನಲ್ಲಿ ಕೈ ಅದ್ದಬಾರದು.
ಮಲ ವಿಸರ್ಜನೆಯ ನಂತರ, ಊಟವನ್ನು ತಯಾರಿಸುವ ಮತ್ತು ಸೇವಿಸುವ ಮೊದಲು ಕೈಗಳ ಮುಂಭಾಗ ಮತ್ತು ಹಿಂಭಾಗಗಳನ್ನು ಸ್ವಚ್ಛವಾಗಿ ಸಾಬೂನನ್ನು ಬಳಸಿ ತೊಳೆಯಬೇಕು.
ಬೀದಿಗಳಲ್ಲಿ ಮಾರುವ ಕತ್ತರಿಸಿದ ಹಣ್ಣುಗಳನ್ನು ಸೇವಿಸಲೇಬಾರದು.
ವಿಷಮಶೀತ ಜ್ವರ ಮತ್ತು ಶ್ವಾಸಕೋಶದ ಸೋಂಕುಗಳು ಇದ್ದರೆ ಮನೆಯಿಂದ ಹೊರಗೆ ಹೋಗಬಾರದು. ಕೆಮ್ಮುವಾಗ ಹಾಗೂ ಸೀನುವಾಗ ಮೂಗು ಬಾಯಿಗಳನ್ನು ಬಟ್ಟೆಯಿಂದ ಮುಚ್ಚಿಕೊಳ್ಳಬೇಕು.
ಇಲಿ-ಹೆಗ್ಗಣಗಳಿಂದ ಹರಡುವ ಕಾಯಿಲೆಗಳ ನಿಯಂತ್ರಣ
ತಯಾರಿಸಿದ ಅಥವಾ ಶೇಖರಿಸಿದ ಆಹಾರ ಇಲಿ ಹೆಗ್ಗಣಗಳಿಗೆ ಸಿಗದಂತೆ ಇಟ್ಟುಕೊಳ್ಳಬೇಕು. ಆಹಾರವನ್ನು ಭದ್ರವಾಗಿ ಮುಚ್ಚಿಡಬೇಕು.
ಕೆಟ್ಟು ಹೋದ ಆಹಾರ ಪದಾರ್ಥಗಳನ್ನು ಡಬ್ಬಿಗಳಲ್ಲಿ ತುಂಬಿಡಬಾರದು.
ಇಲಿ ಹೆಗ್ಗಣಗಳು ಮನೆಯೊಳಗೆ ಬರದಂತೆ ಕಿಟಕಿ ಬಾಗಿಲುಗಳ ವ್ಯವಸ್ಥೆ ಮಾಡಿಕೊಳ್ಳಬೇಕು.
ಇಲಿಗಳನ್ನು ಕೊಲ್ಲುವ ಔಷಧವನ್ನು ಉಪಯೋಗಿಸಬೇಕು.
ಪ್ರವಾಹದ ನೀರಿನಲ್ಲಿ ನಡೆದಾಡುವಾಗ ಬೂಟುಗಳನ್ನು ಧರಿಸಬೇಕು.
ಇವೆಲ್ಲದರ ಜೊತೆಗೆ ಹೊತ್ತಿಗೆ ಸರಿಯಾಗಿ ಪೌಷ್ಟಿಕ ಆಹಾರವನ್ನು ಸೇವಿಸಬೇಕು. ದೇಹಕ್ಕೆ ಪೌಷ್ಟಿಕತೆಗಳ ಕೊರತೆ ಉಂಟಾದರೆ ರೋಗ ನಿರೋಧಕ ಶಕ್ತಿಯು ಕುಂದಿ ಸೋಂಕುಗಳು ಸುಲಭವಾಗಿ ತಗಲುತ್ತವೆ.
ಜನ ಸಮುದಾಯವು ಅರಿವು ಹೆಚ್ಚಿಸಿಕೊಂಡು ನಿತ್ಯ ಜೀವನದಲ್ಲಿ ಅಳವಡಿಸಿಕೊಂಡು ಸನ್ನದ್ಧವಾದರೆ ಸಾಂಕ್ರಾಮಿಕ ರೋಗಗಳನ್ನು ಸುಲಭವಾಗಿ ಸದೆಬಡಿಯಬಹುದು. ಇಲ್ಲವಾದರೆ ಪ್ರವಾಹಕ್ಕಿಂತ ಹೆಚ್ಚಿನ ವಿನಾಶವನ್ನು ಈ ರೋಗಗಳು ಮಾಡುತ್ತವೆ.
(ಲೇಖಕಿ ಧಾರವಾಡದ ಎಸ್‌ಡಿಎಂ ವೈದ್ಯಕೀಯ ಕಾಲೇಜು ಮತ್ತು ಆಸ್ಪತ್ರೆಯಲ್ಲಿ ಸಮುದಾಯ ವೈದ್ಯಕೀಯ ತಜ್ಞೆ)
ಸೊಳ್ಳೆಗಳ ನಿಯಂತ್ರಣ
ಪರಿಸರವನ್ನು ಸ್ವಚ್ಛವಾವಾಗಿ ಇಟ್ಟುಕೊಳ್ಳಬೇಕು. ಕಸವನ್ನು ಸಕಾಲದಲ್ಲಿ ಮತ್ತು ಸರಿಯಾದ ಜಾಗದಲ್ಲಿ ವಿಲೇವಾರಿ ಮಾಡಬೇಕು.
ನೀರು ನಿಲ್ಲದಂತೆ ನೋಡಿಕೊಂಡು ಸೊಳ್ಳೆಗಳ ಉತ್ಪತ್ತಿಯ ತಾಣಗಳನ್ನು ನಿರ್ಮೂಲನೆ ಮಾಡಬೇಕು. ರಸ್ತೆಯಲ್ಲಿನ ಹೊಂಡಗಳನ್ನು ಮುಚ್ಚಬೇಕು. ನೀರು ನಿಂತ ಜಾಗಗಳಲ್ಲಿ ಉಸುಕು ಅಥವಾ ಮಣ್ಣನ್ನು ಹಾಕಬೇಕು, ಇಲ್ಲವೇ ಆ ಜಾಗವನ್ನು ಮತ್ತೆ ಮತ್ತೆ ಗುಡಿಸಬೇಕು. ಮನೆಯಲ್ಲಿನ ಗಿಡದ ಕುಂಡಗಳಲ್ಲಿ ನೀರು ನಿಲ್ಲದಂತೆ ನೋಡಿಕೊಳ್ಳಬೇಕು. ಖಾಲಿ ಡಬ್ಬಿ, ಗಾಡಿಯ ಟೈರ್ ಮತ್ತು ತೆಂಗಿನ ಕರಟಗಳನ್ನು ಎಲ್ಲೆಂದರಲ್ಲಿ ಎಸೆಯಬಾರದು.
ಸೊಳ್ಳೆ ಪರದೆಯನ್ನು ಉಪಯೋಗಿಸಬೇಕು.
ಸೊಳ್ಳೆಗಳ ಕಡಿತದಿಂದ ಸ್ವಯಂ ರಕ್ಷಣೆ ಪಡೆಯಬೇಕು. ತೋಳು ಮತ್ತು ಕಾಲುಗಳನ್ನು ಮುಚ್ಚುವ ಬಟ್ಟೆಯನ್ನು ಧರಿಸಬೇಕು. ಸೊಳ್ಳೆಗಳನ್ನು ನಿವಾರಿಸುವ ಕ್ರೀಂಗಳನ್ನು ಹಚ್ಚಿಕೊಳ್ಳಬೇಕು.


ಸಾಫ್ಟ್‌ವೇರ್ ಎಂಜಿನಿಯರ್‌ಗಳೇ ಸೇರಿ ಮಾಡಿದ ಸಿನಿಮಾ ಇಂಜೆಕ್ಟ್ 0.7
ಸಾಫ್ಟ್‌ವೇರ್ ಎಂಜಿನಿಯರ್‌ಗಳೇ ಸೇರಿ ಮಾಡಿದ ಸಿನಿಮಾ ಇಂಜೆಕ್ಟ್ 0.7
ಪ್ರಜಾವಾಣಿ ವಾರ್ತೆ
Published:
27 ಸೆಪ್ಟೆಂಬರ್ 2019, 01:01  IST
Updated:
27 ಸೆಪ್ಟೆಂಬರ್ 2019, 01:01  IST
ಅಕ್ಷರ ಗಾತ್ರ :
ಆ
ಆ
ಸಾಫ್ಟ್‌ವೇರ್ ಎಂಜಿನಿರ್‌ಗಳೇ ಸೇರಿ ತಾವು ಕೂಡಿಟ್ಟ ₹25 ಲಕ್ಷದಲ್ಲಿ ‘ಇಂಜೆಕ್ಟ್ 0.7’ ಚಿತ್ರ ಮಾಡಿದ್ದಾರೆ.
ಒಬ್ಬ ಸಾಧಾರಣ ವ್ಯಕ್ತಿಯು ಸಿಮೆಂಟ್ ವ್ಯಾಪಾರ ವಿಸ್ತರಿಸಲು ಪತ್ನಿಯೊಂದಿಗೆ ಊರ ಹೊರಗಿನ ಒಂಟಿ ಮನೆಗೆ ವಾಸಕ್ಕೆ ಹೋಗುತ್ತಾನೆ. ಅಲ್ಲಿ ಸರಣಿ ಕೊಲೆಗಳು ನಡೆದಿರುತ್ತವೆ. ಪೊಲೀಸರು ತನಿಖೆ ತೀವ್ರಗೊಳಿಸಿದಾಗ ಕೊಲೆಗಳ ರಹಸ್ಯ ಬಿಚ್ಚಿಕೊಳ್ಳಲಿದೆ. ಇದು ಚಿತ್ರದ ಹೂರಣ. ಚಿತ್ರದ ನಿರ್ದೇಶಕ ಮತ್ತು ನಾಯಕ ಭದ್ರಾವತಿಯ ನಿರಂಜನ್ ಎಚ್.ಎಚ್. ಅವರ ಅಂಬೋಣ. ಪ್ರಜ್ಞಾ, ರೂಪಾಗೌಡ ನಾಯಕಿಯರಾಗಿ ಕಾಣಿಸಿಕೊಂಡಿದ್ದಾರೆ. ತಾರಾಗಣದಲ್ಲಿ ಶ್ರೀಕಾಂತ್‍ಯಾದವ್, ವಿನೀಶ್ ಎಂ. ವಿನಾಯಕ, ಸೂರ್ಯಧನುಷ್, ಈಶ್ವರ್, ತಾರಾ, ಅಮೃತ, ಯೋಗೇಶ್, ರಾಜೇಶ್ ಇದ್ದಾರೆ.
ಪ್ರಮೋದ್ ಆಚಾರ್ಯ ಸಾಹಿತ್ಯದ ಗೀತೆಗಳಿಗೆ ಶ್ರೀಧರ್ ಕಶ್ಯಪ್ ಸಂಗೀತ ಸಂಯೋಜಿಸಿದ್ದಾರೆ. ಛಾಯಾಗ್ರಹಣ ಉದಯ್‍ಲೀಲಾ, ಸಂಕಲನ ಮಹೇಶ್‍ರೆಡ್ಡಿ ಅವರದ್ದು. ಪತಿ ಆ್ಯಕ್ಷನ್ ಕಟ್ ಹೇಳಿದ ಚಿತ್ರಕ್ಕೆ ಪವಿತ್ರ ಎಂ.ಎಚ್. ಬಂಡವಾಳ ಹೂಡಿದ್ದಾರೆ. ಅಕ್ಟೋಬರ್ 11ರಂದು ಚಿತ್ರ ತೆರೆಗೆ ಬರುವ ನಿರೀಕ್ಷೆ ಇದೆ.


ರುಖ್‌ನೇ ಕಾ ಹುಕುಂ
ಜಿಂದಗಿ ಪೆ ಹುಕುಂ
ಮೌತ್ ಪೆ ಹುಕುಂ
ಬಂದೂಕ್ ಪೆ ಹುಕುಂ
ದುಶ್ಮನ್ ಪೆ ಹುಕುಂ
ಲೆಹರೋಂ ಪೆ ಹುಕುಂ
ಬಾಂಬೈ ಪೆ ಹುಕುಂ

‘ಯೇ ಕ್ಯಾ ಬಕ್ ರಹಾ ಹೈ’ ಹಿಂದಿಯಲ್ಲಿಯೇ ಬೈಯಬೇಡಿ. ಇದು ಕನ್ನಡದ ‘ಕೆಜಿಎಫ್’ ಸಿನಿಮಾದ ಹಾಡು ಮಾರಾಯ್ರೇ... ‘ಕನ್ನಡ ಸಿನಿಮಾ ಹಾಡು ಅಂತೀರಾ, ಎಲ್ಲಿ ಒಂದಕ್ಷರವೂ ಕನ್ನಡ ಕಾಣ್ತಾ ಇಲ್ವಲ್ಲಾ’ ಎಂಬ ಅನುಮಾನ ಖಂಡಿತ ನಿಮ್ಮ ಮನಸೊಳಗೆ ಸುಳಿದುಹೋಗಿರುತ್ತದೆ. ಇದೆ. ಖಂಡಿತ ಈ ಹಾಡಿನಲ್ಲಿ ಒಂದಿಷ್ಟು ಕನ್ನಡದ ಶಬ್ದಗಳಿವೆ.
ತುಂಬ ಕಾಯಬೇಕಿಲ್ಲ. ಮುಂದಿನ ಸಾಲುಗಳು ಹೀಗಿವೆ ನೋಡಿ:
‘ಜಾನ್ ಬಾಂಬೈ ಕಾ ಜಾನ್ ಬಾಂಬೈ ಕಾ ಜಾನ್ ರೇ/ ಇವನ ಕಣ್ಣಲ್ಲಿ ಕಣ್ಣು ಇಡಬೇಡ ಸಿಡಿಲು ಬಡಿಯತ್ತ ಭಾಗ್‌ರೇ’
ಸಿಕ್ತಲ್ವಾ ಕನ್ನಡ ಸಾಲು? ಇದಕ್ಕಿಂತ ಬೇರೆ ಪುರಾವೆ ಬೇಕೆ ಇದು ಕನ್ನಡ ಹಾಡು ಎಂದು ಸಾಬೀತುಮಾಡಲು. ಇನ್ನೂ ಅನುಮಾನ ಇದ್ರೆ ಈ ಹಾಡು ಬರೆದವರು ಯಾರು ಅಂತ ಕೇಳಿ. ಕನ್ನಡದ ಬಹುಜನಪ್ರಯ ಗೀತರಚನೆಕಾರ ಡಾ. ವಿ. ನಾಗೇಂದ್ರಪ್ರಸಾದ್ ಪೋಣಿಸಿದ ಶಬ್ದಗಳಿವು. ಅಂದ ಮೇಲೆ ಕನ್ನಡವಲ್ಲದೆ  ಇನ್ನೇನಾಗಲು ಸಾಧ್ಯ?
 ಪ್ರಶಾಂತ್ ನೀಲ್ ನಿರ್ದೇಶನದ, ಯಶ್ ನಾಯಕನಾಗಿ ನಟಿಸಿರುವ ‘ಕೆಜಿಎಫ್’ ಚಿತ್ರದ ಮೊದಲ ಹಾಡು ‘ಸಲಾಂ ರಾಖಿ ಬಾಯ್’ ಡಿ.04ಕ್ಕೆ ಅಂತರ್ಜಾಲದಲ್ಲಿ ಬಿಡುಗಡೆಗೊಂಡಿದೆ. ಒಂದಲ್ಲಾ ಎರಡಲ್ಲಾ, ಐದು ಭಾಷೆಗಳಲ್ಲಿ ನಿರ್ಮಾಣ ಆಗಿರುವ ಸಿನಿಮಾ ಇದು. ಅದೂ ಮುಂಬೈ ಹಿನ್ನೆಲೆಯಲ್ಲಿ ಶುರುವಾಗುವ ಕಥೆ ಇರುವುದು. ಮುಂಬೈನಲ್ಲಿ ಯಾವ ಭಾಷೆ ಮಾತಾಡೋದು? ಹಿಂದಿ ತಾನೇ? ಅಂದ ಮೇಲೆ ಸಿನಿಮಾದಲ್ಲಿ ನಾಯಕನ ಇಂಟ್ರೊಡಕ್ಷನ್ ಕೂಡ ಹಿಂದಿಯಲ್ಲಿಯೇ ಇದ್ದರೆ ಹೆಚ್ಚು ನೈಜವಾಗಿರುತ್ತದೆ ಎಂಬ ಕಾರಣಕ್ಕೆ ಮೊದಲೊಂದಿಷ್ಟು ಸಾಲುಗಳನ್ನು ಹಿಂದಿಯಲ್ಲಿ ಬರೆದರೆ ತಪ್ಪು ಎನ್ನಲಾದೀತೇ?
ದೊಡ್ಡ ಪ್ರಯತ್ನಕ್ಕೆ ಮುಂದಾದಾಗ ಅದನ್ನು ಟೀಕೆ ಮಾಡುವವರೂ ಇದ್ದೇ ಇರುತ್ತಾರೆ. ಹಾಗೆಯೇ ‘ಕೆಜಿಎಫ್’ ಸಿನಿಮಾದ ಮೊದಲ ಹಾಡಿಗೂ ಕೆಲವು ಟೀಕೆಗಳು ಎದುರಾಗಿವೆ. ಅವೇನೂ ಹೇಳಿಕೊಳ್ಳುವಂಥವಲ್ಲ. ‘ಕನ್ನಡ ಸಿನಿಮಾ ಅಂದಮೇಲೆ ಪೂರ್ತಿ ಅಲ್ದಿದ್ರೂ ಬಹುತೇಕ ಕನ್ನಡ ಸಾಲುಗಳು ಇರಬೇಕಲ್ವಾ? ಇಲ್ಲಿ ಬಹುತೇಕ ಹಿಂದಿ ಸಾಲುಗಳು, ಮಧ್ಯೆ ಒಂಚೂರು ಕನ್ನಡ ಶಬ್ದಗಳಿವೆ. ಅದೂ ರವಿ ಬಸ್ರೂರು ಬ್ಯಾಂಡ್ ಬಜಾನಾದಲ್ಲಿ ಕೇಳಿಸೋದೇ ಇಲ್ಲ’ ಎನ್ನುವ ಆರೋಪ. ಇನ್ನೊಂದಿಷ್ಟು ಜನ ‘ಯಶ್ ಇತ್ತೀಚೆಗೆ ಚಿತ್ರರಂಗಕ್ಕೆ ಒಳ್ಳೆಯದಾಗುವುದಾದರೆ ಡಬ್ಬಿಂಗ್ ಬಂದರೂ ಸರಿ’ ಎಂಬರ್ಥದ ಮಾತನಾಡಿದ್ದರು. ಹಾಗಾದರೆ ಅವರ ಕೆಜಿಎಫ್ ಸಿನಿಮಾ ಕನ್ನಡಕ್ಕೆ ಡಬ್ ಆಗುವ ಮೂಲಕ ಡಬ್ಬಿಂಗ್ ಅಭಿಯಾನ ಶುರುವಾಗಲಿ’ ಎಂದು ವ್ಯಂಗ್ಯವಾಡಿದ್ದಾರೆ. ಅಷ್ಟೇ ಅಲ್ಲ, ಯಾರೋ ಪುಣ್ಯಾತ್ಮರು ಕಷ್ಟಪಟ್ಟು ವಾದ್ಯಮೇಳಗಳ ಗದ್ದಲದ ನಡುವೆಯೂ ತಾಳ್ಮೆಯಿಂದ ಹಾಡನ್ನು ಆಲಿಸಿ, ಸಾಹಿತ್ಯ ಬರೆದು ಅದರಲ್ಲಿ ಹಿಂದಿ ಸಾಲುಗಳು ಎಷ್ಟು, ಕನ್ನಡದವು ಎಷ್ಟು ಎಂದು ಗುರ್ತುಮಾಡಿದ್ದಾರೆ. ಹಿಂದಿ ಸಾಲುಗಳಿಗೆ ಕೆಂಪುಬಣ್ಣ ಬಳಸಿದ್ದಾರೆ. ಇಡೀ ಹಾಡು ರಕ್ತಸಿಕ್ತ ದೇಹದ ಹಾಗೆ ಕೆಂಪು ಕೆಂಪಾಗಿ ಕಾಣುತ್ತದೆ. ನಡುವೆ ಒಂದಿಷ್ಟು ಕನ್ನಡದ ಸಾಲುಗಳು ಸಿಗುತ್ತವೆ. ಕನ್ನಡದ ಸಾಲುಗಳು ಕೆಲವೇ ಇದ್ದರೆ ಏನು? ಅವು ಎಂಥ ಸಾಲುಗಳು? ಅವುಗಳ ಮಹತ್ವ ಎಂಥದ್ದು ಎನ್ನುವುದನ್ನು ಗಮನಸಿಬೇಕಲ್ಲವೇ? ಬರಿದೆ ವ್ಯಂಗ್ಯ ಮಾಡಲಿಕ್ಕೆ ಎಂದೇ ನಿಂತವರಿಗೇನು ಮೊಸರಲ್ಲಿಯೂ ಕಲ್ಲು ಸಿಗುತ್ತದೆ.
ಕಷ್ಟವಾಗಬಹುದು, ಅರ್ಥ ಆಗದೇ ಇರಬಹುದು. ಕೊಂಚ ಹೊತ್ತು ತಾಳ್ಮೆಯಿಂದ ಕಾದು ಕೇಳಿ. ಕನ್ನಡಕ್ಕಾಗಿ ಅಷ್ಟೂ ಕಾಯುವುದು ಸಾಧ್ಯವಿಲ್ಲ ಎಂದರೆ ಹೇಗೆ? ಹಿಂದಿ ಹಾಡು ಅರ್ಧ ಮುಗಿದ ಮೇಲೆ ಬರುವಂಥ ಸಾಲುಗಳನ್ನು ಕೇಳಿ:
‘ಬೆರಳ ಹಿಡಿದು ನಡೆಸಿದ
ಮೊದಲ ಮಾತು ಕಲಿಸಿದ
ಅವಳ ಮಾತೇ ವೇದ
ಬೆಂಕಿ ಜತೆಗೂ ಪಳಗಿದ
ಹಟವ ಹೊತ್ತು ತಿರುಗಿದ
ಪಣವ ಹೊತ್ತ ಯೋಧ
ತಡೆಯೋಕೆ ತರಬೇಕು ಇವನನ್ನು ಎಲ್ಲಿಂದ ಸೈನ್ಯವ
ತಡೆಯೋಕೆ ಸಾಧ್ಯಾನಾ? ಧುಮ್ಮಿಕ್ಕಿ ಬರುವಂಥ ಅಲೆಯನ್ನ’
ಇಂಥ ಸಾಲುಗಳನ್ನು ನಮ್ಮ ಕನ್ನಡದ ಗೀತರಚನೆಕಾರ ನಾಗೇಂದ್ರ ಪ್ರಸಾದ್ ಅಲ್ಲದೆ ಇನ್ಯಾರು ಹಿಂದಿ ಕವಿಗಳು ಬರೆಯಲಿಕ್ಕೆ ಸಾಧ್ಯವೇ?
ಇಷ್ಟಾದರೂ ಕೆಜಿಎಫ್ ಹಾಡು ನೋಡಿದವರೇನು ಕಮ್ಮಿ ಜನರೇ?
ಬುಧವಾರ ಮಧ್ಯಾಹ್ನದ ಹೊತ್ತಿಗೆ ಈ ಹಾಡಿನ ‘ಕನ್ನಡ’ ಅವತರಣಿಕೆಯನ್ನು 1.87 ಲಕ್ಷ ಜನ ವೀಕ್ಷಿಸಿದ್ದಾರೆ. ತಮಿಳು ಅವತರಣಿಕೆಯನ್ನು 1.71 ಲಕ್ಷ ಜನ ವೀಕ್ಷಿಸಿದ್ದಾರೆ. ತೆಲುಗು ಅವತರಣಿಕೆಯನ್ನು ಕನ್ನಡಕ್ಕಿಂದ ಹತ್ತಿರತ್ತಿರ ದುಪ್ಪಟ್ಟು ಜನ ಅಂದರೆ 3.33 ಲಕ್ಷ ಜನ ವೀಕ್ಷಿಸಿದ್ದಾರೆ.
ಕನ್ನಡದ ಯಾವ ಸಿನಿಮಾದ ಯಾವ ಹಾಡಿಗೆ ಇಷ್ಟು ಕಡಿಮೆ ಅವಧಿಯಲ್ಲಿ ಇಷ್ಟು ವ್ಯೂಸ್‌ಗಳು ಸಿಕ್ಕಿದ್ದವು ಹೇಳಿ ನೋಡೋಣ. ಯಾರಿಗೂ ಅರ್ಥ ಆಗಲ್ಲ ಅಂದರೆ ಇಷ್ಟೆಲ್ಲ ಜನರು ನೋಡಲು ಸಾಧ್ಯವಿತ್ತೆ?
ಕನ್ನಡಿಗರು ವಿಶಾಲ ಹೃದಯದವರು; ಪೂರ್ತಿ ಹಿಂದಿ ಹಾಡನ್ನೇ ಹಾಕಿದ್ದರೂ ಪ್ರೀತಿಯಿಂದ ಅಪ್ಪಿಕೊಂಡು ಮೆರೆಸುತ್ತಿದ್ದರು. ಆದರೆ ‘ಕೆಜಿಎಫ್’ ಚಿತ್ರತಂಡಕ್ಕೆ ಕನ್ನಡ ಮೇಲೆ ಪ್ರೀತಿ ಇದೆ. ತನ್ನ ಭಾಷೆಯ ಬಗ್ಗ ಬದ್ಧತೆಯೂ ಇದೆ. ಹಾಗಾಗಿಯೇ ನಡುವೆ ಒಂದಿಷ್ಟು ಪರಮಾದ್ಭುತ ಕನ್ನಡ ಸಾಲುಗಳನ್ನು ಪೋಣಿಸಿದ್ದಾರೆ.
ಬರಿದೇ ಹೊಟ್ಟೆಕಿಚ್ಚುಪಟ್ಟು ತೆಗಳುತ್ತಿರಬೇಡಿ. ಇಡೀ ದೇಶದಲ್ಲಿ ಸದ್ದು ಮಾಡುತ್ತಿರುವ ‘ಕೆಜಿಎಫ್’ ಚಿತ್ರದ ಹಾಡಿನಲ್ಲಿ ಇರುವ ಕೆಲವು ಕನ್ನಡ ಸಾಲುಗಳನ್ನು ಕೇಳಿ ರೋಮಾಂಚಗೊಳ್ಳಿ. ಇದು ಕನ್ನಡವನನ್ನು ಮೇಲಕ್ಕೆತ್ತುವ ಪ್ರಯತ್ನ ಎನ್ನುವುದನ್ನು ಅರ್ಥಮಾಡಿಕೊಳ್ಳಿ.